
Iš mistikos istorijos. 


Trumpa mistikos istorijos apžvalga nuo primitiviųjų tautų iki Eche 
i ., „kaip įžanga į k 
„Vokiečių mistinės literatūros istoriją viduriniais amžiais“ * 
Par. Prof. Dr. J. Eretas, Kaunas. 


Vienoje vietoje šv. Paulius sako, jog „Dievas nepaliko savęs be liu- 
dijimo“ (A. D. 14,16), o šv. Jonas vėl panašiai skelbia, jog Dievas — tikroji 
šviesa, kuri „apšviečia kiekvieną žmogų į šį pasaulį ateinantį“ (Jon. 1,9). Ką šie 
apaštalai čia sako, liudija ir mokslininkai; pav, įvairių kraštų bei tautų tyri- 
nėtojai, etnologai iš tolimiausių ir lig šiol nežinomų šalių bei užkampių yra 
parnešę žinių, jog religijos dalykai yra nesvetimi ir primitiviausioms tau- 
telėms. 

Antras, labai reikšmingas šių mokslininkų konstatavimas yra šis: ku r 
religija, ten ir mistika. Tie dalykai neatskiriamai surišti su viens 
kitų. Ir bet kurį žmonijos istorijos lapą atvertę, visur šioje plotmėje — nors 
ir blaiviausioje, pilkiausioje religijoje — sutiksime, jei ne stiprių mistikos 
pasireiškimų, tai bent žymių mistinių palinkimų. Tai, ką kinų religijos ge- 
nijus Zaofse pareiškė VIl-tame šimtm. pr. Kr., panašiais žodžiais buvo jau 
prieš jį pasakyta ir lig šiol kiekviename amžiuje bei kiekvienoje religijoje 
pakartota, būtent: 

„Žmogaus turtas randasi jo viduje. Nepasiduok išorės pasauliui! 
Egzistuoja kažkas, nesuprantamas ir be vardo, ir buvo jis pirm dangaus ir 
žemės; jis yra beformis, nesikeičiąs, ir jis visa sukūrė. Susijungimas su juo 
palaisvina nuo visų geismų, kurių neturėjimas ramina sielą, — ir tokiu būdų 
pasaulis iš vidaus sutvarkomas“. 

Del to suprantama, kad vidurinių amžių katalikų mistikai — kurie 
manoma, skyrium nagrinėti — su Eckehart'ų pareiškė ne vien originalių 
minčių bet kad jie ir savo kalba, ir turinių dideliausiu laipsniu priklauso 
pirmiau buvusių krikščioniškų mistikų ir net nekrikščioniškos mistikos atsto- 
vų, ir tai kartais tokiu matu, jog svetimas turtas žymiai viršija savąjį. Del 
to, pav.. Eckehart'o, Suso, taulerio ir kitų mistikos šaknų reikia ieškoti 
svetur Vokiečių žemėje nuo XII-jo šimtm. sujungiami visi tie mistiniai 
spinduliai į vieną tvirtą ir maloniai šildančią šviesą. Pirma, negu bus ga- 
lima džiaugtis tos šviesos spindėjimu, reikia leistis į tolimą kelionę: susekti, 
kas per vieni tie svetimi spinduliai ir iš kokių versmių jie trykšta. 

Pirmas mūsų kelionės tikslas bus primitiviųjų tautų šamanizmas. 


* Maname vokiečių literatūros kurse, skaitytame Lietuvos Universiteto Teologijos- 
Filosofijos Fakulteto Filosofijos skyriuje, priėjęs vidurinių amžių laikotarpį, negalėjau pra- 
eiti nepalietęs mistinės literatūros atstovų, kaip, antai, Eckehart'o, Suso, Taulerio, 
Mechtildos Magdeburgietės, Hildegardos Bingenietės ir k., aukštai iškėlusių tos 
literatūros garbę visais ale juo labiau, kad šiuo mūsų, rodos tokiu supozitivėjusiu, 
amžiu susidomėjimas mistikos klausimais yra sukeltas nepaprastu laipsniu ne vien del 
Eckehart'o mirties 600 m. sukaktuvių (1327/1927) ir 28 jo tezių pasmerkimo tokių pat 
sukaktuvių (1329/1929), bet ir del plačiai pastebimo amžinybės išsiilgimo apskritai plačiuose 
šių dienų šviesuomenės sluoksniuose. Prirengiant mistiką liečiančias paskaitas spaudai, 
radosi gyvo reikalo paaiškinti jas tam tikru, visai trumpu Eckehart'o ir jo pasekėjų mistikos 
šaknų nagrinėjimu. Šiuo būdu tat ir atsirado šis rašinys. J. E. 

I. Nekrikščioniškoji mistika. 
1. Mistiniai pradai primitiviųjų tautų religijose. 

“Su dievais susirišama dvasių pagalba tam tikroje, primitiviomis išorės priemonėmis, 
dažniausiai narkotikais pasiektoje, ekstazėje. Iš to, dažnai laipsniškai vykstančio su dievu 
susinešimo, tikimasi ir prašoma beveik vien tiktai medžiaginės naudos. — turto, sveikatos 
ir t. t. Tokia mistika užsiimti yra tam tikrų — dažnai su epileptiniais palinkimais — šven- 


tikų privilegija. Askezės, kaip kelio į ekstazę, paprastai vengiama del jos reikalaujamų 
išsižadėjimų. 


Ir primitiviausios tautos, kaip sutartinai tvirtina visi jų religinio gyve- 
nimo tyrinėtojai, turi savo mistikos. Kaip pats gyvenimas, taip primitivi 
yra ir jų religija bei jai atatinkama jos mistika. Jos prototipas — tai mon- 
golų tautų vadinamas šamanizmas (nuo žodžio samana, kas indų pahlių 
kalba reiškia „buųdistišką asketišką vienuolį“), gan grynu pavidalu išlikęs iki 
šių laikų, pav., pas tunguzus. Štai svarbiausi jo bruožai. 
$ manas, t. y. tautelės ar genties šventikas, tarpininkauja tarp liaudies 
ir dievų. Tam kilniam uždaviniui jis reikalingas daugiau jėgų, negu jų turi 
žmogus paprastai: jame turi veikti tėvų dvasios, suteikdamos tų stebuklin- 
gujų jėgų. Tam tikrą dieną šamanas fantastiškai apsirėdęs, keistai nusigri- 
mavęs visų matomas ima mušti tam tikrą būgną — visatos simbolį, į kurį turi 
suskristi visos tėvų dvasios, teikiančios jam reikalingos. pagalbos. Jas su- 
gavus, tam tyčia prirengta šventykla uždaroma, idant gerosios dvasios 
nebeišsisklaidytų, o nesulystų blogosios. Po to šventikas, vis mušdamas 
savo būgną, spaudžia jį prie susirinkusių žmonių krūtinių ar ausų, idant 
ir į juos pereitų gerųjų dvasių jėgos. Taip darydamas šamanas vis labiau 
užsidega ir galop užšoka ant pirmo laipto, kuris drauge su aštuoniais kitais 
įrėžtas ant beržo, pasodinto vidury namo; jis dabar laikomas pasiekęs pir- 
mąjį dangų, ir del to taip džiūgauja, jog ima dar pasiučiau. šokinėti apie 
beržą ir prie jo užkurtą ugnį. Toliau jis įsisėda į jam atneštą balną ir ant 
jo injoja į antrąjį dangų ir t.t, kol pašėlime pasiekia devintąjį dangų ir ima 
vis baisiau šokinėti, vis baugiau mojuoti, taip, jog pagaliau apsvaigsta ir vai- 
todamas raitosi ant žemės. Tam epileptiškam priepuoliui praėjus, jis staiga 
šoka ant kojų ir drauge su tikinčiaisiais linksmai žengia prie stalo, nes jo 
darbas jau yra baigtas: susijungta su dievais, paprašyta jų malonių. 

Kas vyksta mongoluose, pasitaiko ir kitur, tik su tais skirtumais, ku- 
rie atatinka šamanizuojančių savumus. Afrikoje, antai, ligoniai gydomi pa- 
našiomis apeigomis. Svarbų vaidmenį turi gitarų muzikoj atliekami šokiai; 
tie šokiai gydytojus suerzina iki padūkimo; tuomet jie imasi „gydyti“ savo 
auką, — kaip galima spręsti, nevisuomet vaisingai. 

Kaip Afrikoje sakytieji šokiai, taip indėnuose į plaučius įtraukiami ir 
šiaip nuryjami tabako dūmai padeda įpult ekstazėn. Tokiu būdu užsinuo- 
dijęs šventikas bendrauja su dievais ir išprašo iš jų tikintiesiems reikalingų 
malonių. Tabako reikšmę indėnuose, Rytuose, ypač turkuose, atstoja iš. 
kanapių gaminamas hašišas (žashis). ž 

Taip tat visur randame to gaivalingo noro išsinerti iš paprastos aplin- 
kumos, įsigyti paslaptingų jėgų, padedančių atsikratyti mus apsupančia 
aplinkuma ir leidžiančių visiškame užsimiršime betarpiškai sųsinešti su dva- 
siomis ir dievais 

. Svarbiausias dalykas visur čia yra surasti priemonė, kuri palaisvintų 
nuo vergavimo kūnui ir vestų į palaimintą  apsvaigimą — eksfazę. Ji yra 
visų siekimų siekimas, nes joje tiesiog iš dievų trykštančioje šviesoje paai- 
škėja visos paslaptys. Brangiausios yra tos priemonės, kurios tiesiausiai 
veda ekstazėn: epileptiniai palinkimai, šokiai, muzika, koks kitoks triukšmas, 
narkotiniai valgiai bei gėrimai — hašišas su alkoholiu, rūkimas (nikotinas, 
opi) ir kitoki nervų erzintojai bei sąmonės temdytojai. | j 

Ekstazėn gali vesti ir askezė. Bet ji primitiviųjų tautų šventikų ne 
labai mėgiama, nes tas kelias jiems kiek perilgas ir, be to, nuo jo atbaido 
su jąja surištos kūno kančios, kylančios, pav., iš pasninkavimo, abstinencijos, 
gyvenimo celibate ir t. tt Savo tikslą jie nori pasiekti greit, ir ne tik be 
fizinės kančios ir skriaudos, bet dargi trokšta patirti ir kūninio smagumo. 
Kaip matyti, moralinio veiksnio čia mažiau ar visai nėra. 

„Visas tas, nors ir keistai atrodąs šamanizmas, reikia laikyti mistika, 
savotiška, nepaprastai žema, dažniausiai tik primitiviausių geismų pagim- 
dyta, bet vis delto mistika. 

Tautoms kultūrėjant, skaidrėja ir jų mistika. Nebepasitenkinama tokio- 
mis „riebiomis“ priemonėmis, aptildomas triukšmas, sušvelninama muzika, 
iš palengvo išnyksta šokiai. Kaip kelias, taip ir siekimas: dievybės su- 
pratimas darosi vis ideališkesnis. 

Tautai sunku apsisaugoti nuo tokios žemiškos savo mistikos pra- , 
džios, bet užtat ji turi galimumo kilti. O istorija bet kurios tautos mistiką 
vertina ne pagal jos pradžią, bet pagal atstumą, skiriantį ją vėlybesnėje 
suo nuo pradedamojo taško. Taip žiūrint, didelio susidomėjimo pelno 
ndija. 


2. Indų mistika. 

a) Pirmas indų mistinis elementas, išaugęs iš religinių apeigų, turi šamanistinių 
pradų, kiek apvalytų nuo primitiviųjų tautų šamanizmo stambiausių šiurkštumų. 

b) Iki šicl turėtu ritualu nepatenkinti, pasenę šventikai išdirba bramanizme spe- 
kulativinio pobūdžio mistiką: Aukščiausia Esybė, Brahma, kuri atrasta pažinimu, vien pa- 
žinimu tegali būt suprasta. Iš panteistinės Bramos aptarties (Brahma — viskas, taigi ir 
aš -—- Brahma) eina indų džiaugsmas, Laikui bėgant, įžvelgiama, kad parrastas pažinimo 
procesas neduoda pilnai dievybę pažinti. Tik jos pačios suteiktu įkvėpimu ji mums 
darosi aiški. 

c) Bramanizmo optimistišką nuotaiką pakeičia budizmo pesimizmas. Nuo tik laiki- 
nos reikšmės turinčio pasaulio reikia pasilaisvinti išsižadėjimu. Tam reikalui išdirbama tam 
tikra kontemplacijos technika, „Yoga“ pavadinta; ji veda į visišką išnykimą. 


a) Kaip gamta, taip ir indų mistika, nuostabiai gausinga ir vaisinga, 
puikiausiai klestėjo nuo žilos senovės iki šių dienų. Šiandien ji yra galvo- 
jimo ir išsižadėjimo, t. y., daugiausia filosofinio pobūdžio mistika; ogi pra- 
džioj — paprastas mistikos istorijos reiškinys — mistika su filosofija tetu- 
rėjo maža ką bendra, nes išaugo iš religinių apeigų, radosi greta išorinių 
kulto ženklų. Ta pirmutinė indų mistikos forma, tai didesnės aukojimo 
ceremonijos, surištos su bendromis puotomis, per kurias būdavo teikiami 
palaiminti valgiai. Prie stalo bendravo žmogus su dievybe. Bet rištis su 
dievybe ir įgauti dieviškų jėgų galima ne vien valgant, bet ir geriant tam 
tikrą  palaimintą vyną „somą“, pagamintą iš tuo pat vardu augalo, ku- 

rį indai personifikavo dievybės esme. Taigi, kaip matyti, primitivių tautų 
šamanizmas neaplenkė nė aukštos indų kultūros. 

b) Ligi tol indų mistikos pradedamuoju punktu yra jų šventikų aukštai 
išplėtotas ritualas. Dvasiniu atžvilgiu labai judrūs indai negalėjo tenkintis 
tokiu gan primitiviu šamanizmu, jiems buvo persiauri to ritualo rėmeliai. 
Ir juos susprogdino patys šventikai, tik ne tiek jaunieji, stovį arčiau prie 
gyvenimo, kiek senieji, jaunųjų jau išstumti iš dvasinės tarnybos prie alto- 
riaus. Priversti laikytis atsiskyrę ir gyventi savotiškoj nuotaikoj, jie sukūrė 
tą spekulaciją, kuria jie, kaipo „nebenaudingi savo luomo reikalams, į išmi- 
rimo etatus įtrauktieji“, išstūmė savo krašto mistiką iš negyvojo taško ir 
tuo pasidarė kuo didžiausiai naudingi religijai bei krašto kultūrai. Tai ne 
pirmas ir ne paskutinis kartas, kada žemės pastumdėliai nedėkingajam pa- 
satiliui atsidėkoja tikrai nelauktu būdu. 

Taigi, pirmoji kilnesnė indų mistika yra mirštančiųjų šventikų vaisius. 

Per daug būtų reikalauti, kad ir ta naujoji mistika išsyk pasirodytų 
visai tobulu pavidalu. Vis tikslesniu spekulaciniu šventikų darbu ji palengva 
turėjo atsipalaiduoti nuo žemiškų savo elementų; del to ir nenuostabu, 
kad ankstybesniuose raštuose, vad., !'/panišadomis, randasi dar daug keistos 
magijos, burtų, kerėjimų ir t. tt Bet drauge tuose raštuose randami ir pir- 
mieji bruožai tam tikros mistinės filosofijos, kuria pasiremdamos vėlybesnės 
+ kartos galėjo statyti puikiausią mistinę piramidę. Taip, antai, ten randame 
garsiąją formulę Tui /wam asi, t. y., tai — būtent, pasaulio visuma ir 
Brahma — esė tu. 

Tie, pasauliui jau mirę, šventikai yra įsitikinę, jog kelias į išganymą 
eina ne per vyksmus, aktingą veikimą (karmamargu, actio), bet vien per 
pažinimą (/namamargo, cognitio), kuriuo jie dabar pasiryžę eiti. Jie suprato, 
kad būti gali tik viena vienintelė dievybė, dvasia, kuri visus apdovanoja 
gyvybe; toji jėga — Brahma. Brahma ir afman (kvapas) ženklina dieviškąjį 
principą. Į šitą dievybę veda kitoks kelias, negu anksčiau į tuos visokius 
„dievus“. Ta dievybė buvo atrasta pažinimu, ir vien pažinimu tegalima ji 
suprasti. Žavinčios gamtos apglobti ir ištaigingo gyvenimo gundomi, tie 
indų išminčiai grandiozišku pasišventimu atsidavė savo uždaviniui — die- 
vybei pažinti. Nesuskaitomos kartos ilgais šimtmečiais pašventė tam darbui 
geriausias savo proto jėgas, ir pagaliau pasiekė tokio pasiaukojimo vertą 
rezultatą: 

„Dievybė yra dvasia, regi be akių, girdi be ausų, nekalba žodžiais, 
negalvoja mintimis. Ji neturi ypatybių, nes jos tegalėtų apimti tik vieną 
bet kurį jos šoną, na, o tokių atskirų šonų dievybė kaip tik neturi. Ji yra 
dvasia ir tik dvasia; visas daiktinis pasaulis trykšta iš jos ir grįžta į ją. Ji 
priežastis, ji tikslas. (O tai, ką mes vadiname pasaulio realybėmis, yra tik 
šešėliai, tik tariamybė (fictio, Schein) ir apgaulė (maya, fraus, Betrug). 

Tikrai maya! Išorės pasaulis rodo mums dalykų rinkinį, įvairybę, bet 
iš tikrųjų tai tik vienas ir tas pats Brahma. Iš jo visa tai išplaukia taip, 
kaip iš debesų lietus. Ir tu, ir aš, mes visi iš to Brahmos, ir kadangi tas 
Brahma yra viskas, tai ir tu ir aš — Brahma. O tai, ką žmonės paprastai 
vadina mokslu ir pažinimu, yra tikriausias nežinojimas. 

Sitos intelektualinės mistikos vaisiai buvo saldūs. Paaiškėjo visų da- 
lykų vienumas su Dievu ir tokiu būdu iškilo žmogaus aukštinimas į lig 

šiol negirdėtas aukštybes, iš ko praturtėjo jo savijauta ir pragiedrėjo nusi- 
teikimas pasaulio ir gyvenimo atžvilgiu, kaip liudija, pav., tie seni raštai — 
Uponišados — kur, tarp kitko, skaitome ir tokius posakius: 

„Kur svajojimai, kur rūpesčiai, žiną tą vienumą“. „Brahma — tai Didis 
Džiaugsmas... iš kurio atsiranda visos būtybės, kuriuo jos ir gyvena, ir 
kurin atsiskirdamos [su pasauliu] jos grįžta“. 

ia, kaip matyti, prieita panteizmas, kuris neretai skelbiamas ditiram- 
biškomis poezijomis ir ritmuotais, į galvą smingančiais bei širdį gaivinan- 
čiais aforizmais. 

Ši mistika, laikui bėgant, vis labiau atsipalaiduoja nuo savo spekula- 
cinio pobūažio. Čia pirmą sykį visai ryškiai pastebima tas, vėlesnėse kul- 
tūrose matematišku regularumu pasirodąs, nukrypimas nuo intelektualinės 
prie ekstatinės mistikos. Didžiausieji indų mokslininkai greit pajunta, jog 
paprastas pažinimo procesas neduoda pilniausio galimumo pažinti tokios 
dievybės, kuri neturi ypatybių. Prie jos esmės mes neprieinam galvojimu, 
ji mums darosi aiški, tik jos pačios suteiktu malonių pilnu įkvėpimu: 

„Ne pamokymais suprantamas Atman'as, 
Ne protu ir dideliu mokslu, 

Tik tas jį pažins, kuris yra jo parinktas, 
Atman'as jam atskleidžia savo esmę...“ 

Tikram pažinimui reikia ypatingos malonės iš dievybės ir tam tikro 
dvasios nusiteikimo iš žmogaus šono. 

Lig šiol mistika buvo mokslas, o nuo dabar ji tampa menu, kuriuo 
versis tos „ypatingos malonės“ įkvėptieji mistikos menininkai. — 

c) Visas ūpas, kuriuo dvelkia ši mistika, yra visai priešingas anksty- 

„besniam ir dalimi net šių dienų dvasiniam indų nusiteikimui.  Bramanizmo 
laikų Indija ilgai tuo ūpu negyveno: pirminį džiaugsmą apgaubė šešėliai. 
Kintamajam pasauliui tepripažįstama laikinos reikšmės. Tai tik fikcinis, 
nesąmoningas esimas, kuriuo reikia kratytis. Tikinčiuosius vis labiau baugino 
ir mokslas apie naujus. mūsų užgimimus kituose kūnuose. Galvojama, kaip 
pasprukti iš to pasibaisėtino „užgimimų rato“, kaip sustabdyti tas amžinas 
kelionės kančias. Šioks klausimas dabar kvaršina galvas. Atsakymas: pa- 
bėgant nuo pasaulio ir pažinimu. — 2 

„Kaip upė, įglusdama į okeaną, praranda ir savo vardą ir egzistenciją, 
taip ir išminčius, atsikratęs ir savo vardo ir formos, sutampa su amžinai 
vieninga dvasia“. „Tada jis Brahma, ir Brahmoje jis išnyksta“. 

Imama vis labiau abejoti tikrumu lig šiol viešpataujančio abstraktinio- 
-intelektualistinio kelio į pažinimą ir savo tikslui ieškoma naujų kelių. Stve- 
riamasi išorės priemonių, išdirbama tam tikra kontempliacijos technika, kaip 
dirbtiniais būdais pasiekti visišką sielos atsipalaidavimą nuo kūno ir visos 
medžiagos. Tam tikru menu, kuris vėliau tapo indų visų menų menas, 
pavadintu Yoga, norima dabar pažinti, iškilti viršum žemiško gyvenimo, 
užsimiršti tam tikra askeze sukeltoje ekstazėje. Žodis yoga yra giminingas 
su lotynų žodžiu iuzgo ir lietuvišku jungti, ir reiškia pojūčių sukoncentra- 
vimą, vedantį žmogaus mintį už mūsų pasaulio ribų. Tam, pav., tarnauja 
gyvenimas atskirybėje, celibate, pasninkavimas, tam tikri pratimai, kaip nuo- 
latinio kvėpavimo proceso sustabdymas (palengva vykstąs savęs nuodijimas), 
kūno bei atskirų jo dalių keista padėtis, hipnozė ir t. t. 

Bramizmas dabar virsta budizmu. Buda (Buddha), tas didelis asketas, 
skelbia pasilaisvinimą nuo pasaulio. Visų blogybių versmė — geismas. Jis 
savo šaknis turi jutimuose, o jutimai — kūne; taigi, . siela turi nųyo kūno 
atsipalaiduoti, tik ne savižudybe ar šiaip priprastomis priemonėmis, bet daug 
tikslesniu būdų, būtent, savo individualumo išsižadėjimu, išnykimu bendru- 
me: Tai geriausiai pasiekiama atskirybėje, gyvenant vienuoliu, kuris ir kūno 
ir dvasios atžvilgiu izoliuojasi ir metodiška keturių laipsnių meditacija sie- 
kia savo tikslą. 

Pirmame laipsny ramiai medituojąs jaučia palaimintą smagumą. 
Antrasis laipsnis pasižymi „vidaus jūros tyla“, nuotaikos vieningumu, 
laisvu nuo pojučių bei minčių savęsp įsigilinimu, sukeltu to palaiminto 
smagumo. Trečiam laipsny atsiskyrėlis gyvena linksma ramybe, jis yra 
abejingas, įžvalgus, sąmoningas. Savo kūne jaučia tokią laimę, apie kurią 
šventieji sako: Abejingasis, įžvalgus, gyvena palaimintai. Ketvirtame — 
atmetęs džiaugsmus bei kančias, panaikinęs buvusį linksšmumą bei liūdnu- 
mą, vienuolis pasiekia be skausmų ir džiaugsmų, abejingai suprantamą to- 
būlą grynumą. Toks kelias veda į išganymą. 

„Gyvenimas išnyko, šventumas pasiektas, darbas nuveiktas, šio pasau- 
lio nebėr“, džiaugiasi naujo mokslo ragavęs indas. Jis pasiekė galutiną 
savo tikslą — Mirvana. — 

Indijoj keitėsi ir tebesikeičia religijos: bramanizmas virsta budizmu, 
kurį pakeičia įvairios sektos; panteizmas darosi ateizmu, gimdančiu teizmą, 
— bet tame kaitaliojimesi lieka tikslas ir kelias — Nirvana ir Yoga. Die- 
vybė — tai suvoktina sąvoka; gyvenimas — tai nugalėtina kliūtis; sutapi- 
mas su dievybe — aukščiausia laimė; atgaila — šventas linksmumas. 

Ir svetimiausias religijas, pakliuvusias Indijon, dar nesuspėjusias įsi- 
šaknėti, jau Yogos dvasia užkariauja: net kietasis islamas, sugebėjęs visur 
sau palenkti religijas ir kultūras; „nuo kurio poveikio ir pati Europa nega- 
lėjo visai išsisaugot, čia, Gango šlėny, suminkštėja. Savo kultui be pavo- 
jaus priimama ir krikščionybė; nes joj Indijos dvasia randa pati save, ką 
aiškiausiai rodo šv. Jono Evangelija, kurioj pasakyta, kuone visai indiškai: 
Aš ir Tėvas, tai viena! -- Mielai priimama ir pakeičiama, kaip reikalauja 
tūkstančių metų indų tradicija. į 


3. Persų ir arabų mistika. 


a, Pirmoji mums žinoma persų mistika turi žymių šamanistinių polinkių. / Šventikų 
palaimintasis gėrimas — haoma. : 

b) Arabų religija, islamas, — įstatymų religija, ir, tokia būdama, neturi mistinių 
pradų, kaip jų ir neturėjo pats jos kūrėjas Mohamedas. Tačiau rytiečių prigimtis ir indų 
bei krikščionių (Dionizas Areopagita) mistikos poveikis arabuose, ypač gyvenančiuose už 
Arabijos ribų (Ispanijoj), sukūrė mistinį judėjimą (Al Harith, Mohammed ibn al Arabi). 

c) Persijon įsiveržęs islamas nori sau pavergti persų dvasinį gyvenimą, kuris tačiau 
toliau plėtojasi ir sutizme išdirba naują, su mohamediškomis priemaišomis, mistinio 
pobūdžio formą. Jo kūrėjai Persijoje: Abu Said, kuris įkuria pirmąjį mohamediši4 
vienuolyną ir rekomenduoja askezę bei ekstazę; Farid pažymėjo septynetą laipsnių, ve- 
dančių į dievybę. Dšalal įkuria dervišų ordeną, kuriame dievybės siekiama išorės priemo- 
nių pagalba: — Sufizmas pagimdo kvietizmą, tinkamiausia su dievybe jungtim laikantį 
esant erotiką. 


„ a) Persai — kalnų gyventojai: drąsūs, energingi, karingi, praktiški, 
socialūs. Jie sukūrė galingą valstybę. Mistika jiems, rodos, labai tolimas 

dalykas; bet tai tik rodos, nes ir šių dienų protininkų religiniame gyveni- 
me yra vietos net gan keistam šamanizmui: tai, kas jau bramanams 
buvo žinoma, būtent, „šventoji girtybė“, randasi ir persų šventikų aukojimo 
apeigose.  Haoma vadinasi palaimintasis persų gėrimas, šventikų laikomas 
aukščiausioje pagarboje, poetų dainuojamas orientališku aistringumu. Štai 
vienas iš panegiriškų balsų: 

„Haomu auga pašlovinimais; kas jį šlovina, tas laimės. Sveikatos ir 
laimėjimo teikia Ž/aoma... Kiekviena kita girtybė neša pykčio... bet Hlaomos 
girtybė lengvutė.. Aš ateinu pas tave, Haoma! Ateinu, kaipo tavo draugas 
ir dainius; pats Ormuzdas tavo draugąir dainių stato aukščiau už angelus!“ 

Tokiais svaiginančiais žodžiais persai nepasitenkindavo; palaimos siekė 
svyruodami jų šventikai, o drauge su jais ir kunigaikščiai, ir karaliai, ir visi 
kiti, vyrai ir moterys. Tarp Dievo ir žmogaus tarpininkas — taurė. Persų 
mistikos lopšys — vyno taurės dugnas. Persų poezijos lopšys — tas pats 
mistinės taurės dugnas. Kai indų mistika išaugo į filosofiją, persų išauga 
i poeziją. — 

b) Bet ne šitokiu, gan primitiviu šamanizmu pagarsėjo persų mistika. 
Šiandien apie ja kalbėdami mes turime galvoj žymiai vėliau atsiradusią jos 
ataugą, ne tiek senosios, galingosios, kiek jau nemaža nusmukusios, islamo 
užkariautos, išorėj ir viduj perdirbtos Persijos išdavą. 

Septintame šimtmety po Kristaus, Sasanidų dinastijos sukurtąją Persiją 
vienu smūgiu nugalėjo mohamedonai arabai. Politiškai nugalėti, per- 
sai netrukus pakliuvo ir į religinę užkariautojų priklausomybę: Mohamedas 
pakeitė Ormuzdą. 

Islamo įkūrėjas, Mohamedas, pats neturėjo jokios mistinės gįslelės, 
kas atsiliepė ir jo: religijoj, kuri savo prigimtimi yra tikra įstatymų religija. 
Dievas, jo supratimu, buvo iš šio pasaulio visai išskirta visągalinti esybė, 
su kuria betarpiško susisiekimo negali būti. Del to Mohamedas ir askezę 
maža tevertino, o dar mažiau — vienuolynus. Bet, nežiūrint to, kad pats 
kūrėjas ir maža teturėjo ryšių su mistika, savo gyvenimo darbo vistiek ne- 
galėjo nuo jos apsaugoti — juk religijos nuo mistikos ir neapsaugosi! 
Mohamedonų mistikos pradžia glūdi pačioj rytiečių prigimty, nes jiems nie- 
kada netrūksta ugningų jausmų, ypač ilgesio jausmų,  amžinumo ilgesio. 
Prie tokių mistinių pradų pačiuose arabuose: prisidėjo poveikis dar ir kitas, 
ir Vakarų, ir Rytų mistikos. Iš Vakarų slinko, jei ne paties Dionizo Areo- 
pagitos, tai bent jo versmės syriškas Baro Sudaili'o raštas, kuris atstovavo 
Graikų katalikų "Bažnyčios  mistikai, ir žinomas jau apie 850 m. nuo pat 
Atlanto okeano ligi Tigro upės. Rytai mohamedonams tiekė indų mistikos 
vaisiu. 

Del to nenuostabu, kad netrukus po įslamo įkūrėjo mirties atsirado 
ir vienuolynų, kurie tapo net mistikos centrais, atsirado ir mistinio turinio 
raštų. Iš seniausių užsilikusių yra parašyti judraus a! Harvith al Muhasibi 
(+ 827), priklausančio, anot tradicijos, vadinamam „moallakato“ poetų rate- 
liui. Jie pasižymi dar gan dideliu artimumu ortodoksiniam religijos mokslui. 
Ir čia, kaip ir visur, pirmieji mistikai del visokių, kartais labai asmeniškų, 
priežasčių nedrįsta perdaug laisvai pasinaudoti religijos patiekta dogmatine 
medžiaga: užtai tuo pačiu mastu, kiek pirmieji yra perbailūs, tiek vėlesnieji 
dažnai perdrąsūs, atsisakydami nuo kompromisų su ortodoksija, be sąžinės 

graužimo žonglieruodami viskuo, kas kitiems atrodo nejudinama religijos 
uola. Gan panašus į tokius žonglierius yra arabas kolonistas, kilęs iš Mur- 
čios Ispanijoje, miręs 1240 m. Mohammed ibn al-Arabi, teisingai laiko- 
mas arabų mistikos viršūne. Jis rašė filosofinių minčių kupinus „J/ekkos 
apreiškimus“; nuostabia drąsa ir giliu savo filosofiniu žinojimu leidosi — 
mūsų akimis žiūrint--į juokingiausią magiją, tuo keliu manydamas labiau pri- 
siartinti prie taip geidžiamo savo tikslo — Dievo. 

Jau Mohamedo ibn al-Arabi pavyzdys rodo, jog islamo mistika yra 
juo vaisingesnė, juo toliau ji laikosi nuo taip blaivios Arabijos. Toji Mo- 
hamedo mistika yra Ispanijos žemėje augusi ir del to, be abejojimo, nemaža 
syvų prisisiurbusi iš kitos, nemohamediškos kultūros. Jei svetimos kultūros 
poveikis šio pavyzdžio atžvilgiu yra dar kiek problematiškas, tai jau jokio 
abejojimo nebus, jei mes iš tolimiausių vakarų sugrįšime vėl į tolimiausius 
rytus, į Persų žemę, kur užtinkame tikrai nemohamediško intensivumo mi- 
stinių fenomenų. 

c) Islamas — tai nuostabiai paprasta religija, turinti keistą, bet supran- 
tamą tendenciją — iki savo schemos suprastinti visus užtiktus religinius 
reiškinius. Pats savy neturėdamas jokių variantų ir net neduodamas vietos 
jiems augti, užkariautoms tautoms primeta pilkų savo formų religiją ir tuo 
suvienodina pakeliui pasitaikančias tikėjimo rūšis. 

Del to visai suprantama, kodel islamiško pasaulio religiniai bruožai 
visur — ir maurų valdomoj Indijoj ir Azerbeidžane, kur seievidų dinastija 
pasidavė mohamedizmui — vieni ir tie patys. Ugnimi ir kardu Mohame- 
das suvienodino ir suprastino visus dvasinius reiškinius nuo Gibraltaro 
sąsiaurio iki Irano stepų. Ir ne vien religija, bet ir menas patyrė arabų 
tikėjimo poveikį visai neigiama linkme. Jis kuone prievarta įspraudė jį į 
siaurus savo rėmelius, arba net ir visai jį paneigė, kaip vėliau kalvinizmas 
su puritonizmu. Ir aštriausia krikščionių askezė nedarė kultūrai tokios 
žalos. 

Tas plieninis islamas, pavergęs persų kūną, bandė skverbtis ir į jų 
sielą, bet čia sutiko savotišką pasipriešinimą. Islamo sutiktasis persas netik 
kad nebuvo be kultūros, bet buvo pasiekęs gan aukštą jos laipsnį ir be 
kovos nenorėjo pasiduoti. Taip labai nuo visų skirtinga persų sielos struk- 
tūra, susidariusi ilgų šimtmečių kultūros darbu, atlaikė visus tuos unifor- 
muojančius kategoringus bandymus, ir ne vien gyveno toliau savo persišką 
gyvenimą, bet dar sugebėjo — pasinaudodama islamiškais elementais ir 
drauge kovodama su jais — pasireikšti naujomis formomis. Viena tų reik- 
šmingiausių formų yra sufizmas, poetiška, romantiška, svajinga mistika, 
gerianti ir girta, begaliniu užsimojimu dangų siekianti ir be sąmonės žernėje 
suklumpanti. 

Tiesa, savo pradžią sufizmas turėjo pačiame islame, kur jį sukėlė ypač 
paskutinio teismo aprašymas, paduodamas korano, toliau tam tikras povei- 
kis iš Indų filosofijos ir krikščioniškosios askezės. Tai formai jos turinį, 
tam medžiui jo syvus tačiau davė ne mahomedonai. Kas tikroje savo tėvy- 
nėje, kiek perblaivioje Arabijoj, negalėjo klestėti, visai kitaip išsiplėtojo Persi- 
joje, kurios didesnio „temperamento ir išsilavinimo žmonės kitaip įvertino 
semitų mistiškumą be poezijos, 

Gan neaiškioje šios srovės pradžioj, dar VII-tame šimtmety, sutinkam 
vieną moteriškę, ponią Rabią, kas mūsų nestebina, nes visose religijose ir 
visais laikais moterys priklausė prie mistikos pionierių — nesulaikomai 
stumiančių religijas į mistiką. Jos darbą dirbo, tarp kitų, pav., Hassan iš 
Basros (+ 728 m.) ir Hakik iš Balko. Tikrasis sufizmo kūrėjas persų že- 
mėje yra Abu Said ibn Abi-! Hair (+ 1049 m.). Jis, kaip koks brama- 
nas, aštuonerius metus gyveno dykumose ir maitinos tik vaisiais bei žiedais. 
Tai, ką jis skelbė, yra semta iš trijų versmių, grakščiai suderinta, vienon 
darnion vienumon sulieta išmintis. Štai jos komponentai: pirmiausia pagrinde 
įgimtas, dabar kiek nustumtas, prislėgtas, bet vis delto nėkiek nenusilpęs 
pirmuoju galingosios Persijos gyvenimu susižavėjimas ir aistringas noras 
dailiai gyventi; jį paskaidrino iš korano paimtas monoteizmas; be to, tam 
mistiniam gyvenimui paskolinta iš indų askezės bei filosofijos ir galvojimo 
būdai ir pasireiškimo formos. Trys malonės laipsniai veda dievybėn: ke- 
lias, pažinimas ir tikrenybė, ir apima septynetą tarpų, — galutinai suformuluotų 
Farid'o ed- din Attar, mirusio 1230 m. — nuolatinį ieškojimą, meilę, pa- 
An pasitenkinimą, vienumą, apsvaigimą ir galop visišką sutirpimą 

ievuje. 

Geresniam tų mistinių tikslų pasiekimui Abu Said savo pasekėjams 
rekomendavo askezę bei ekstazę ir įkūrė pirmąjį mohamedonų vienuolyną, 
kuris — kas labai tipinga — nebuvo atsiradęs pačioje islamo tėvynėje. Šio 
mokslo pasekėjai pagal Korano surę 10, 63 save vadino „Dievo draugais“, 
ir išsiskyrė iš kitų savotiškais drabužiais, pagamintais iš baltų vilnų (ara- 
biškai ssįfi), del ko jie ir buvo vadinami sutitais. (Kitų manymu, sutizmo 
vardas kilęs iš graik. sogia). Iš jų kilo visa eilė skelbėjų, savy sujungusių 
religiją su poezija mistikos plotmėje. Žymėtinas Farid ed-din Attar, tarp 
kitko parašęs „Paukščių pasikalbėjimus“, kur apsakoma, kaip paukščiai, 
siekdami savo poną, turi perlėkti per septynetą slėnių, atatiukančių aukščiau 
minėtiems septynetui laipsnių, kol galop jų ponas, stebuklingasis paukštis 
Simurgi, jiems taria: 

„Mano saulė — tai veidrodis... kas į mane nori pažvelgti, tas jame 
save matys. Norėdami save rasti, turite save naikinti manyje“. 

š „Aš, šis tamsusis despotas“ miršta ir Dievui visiškai atsidavusi siela 
džiūgaudama taria: 

„Tu pasidarei didžiuoju mano aš, del to niekad nenorėčiau vėl tapti 
savo mažuoju aš“. 

Kita proga vienas iš tų vienuolių apie sielą sako, kad „ji, nelyginant 
kokią fleita, turi dabar savo vietą prie Dievo lūpų“. 

„Visų didžiausias mistikos poetas yra Dšalal ed din Rumi (Rumi t. y. 
graikas), kuriam jaunystėje Farid'as paaukojo savo „paslapčių knygą“, kuris 
paskui, daug keliavęs, Ikoniume miršta. Ir jis, panteistas bei savotiško aske- 
tinio gyvenimo šalininkas, įkuria dervišų ordeną, kur vienuoliai tuojau po 
ordeno įkūrimo (12/13-tame šimtm.) siekia susijungimo su Dievu išorės 
priemonių pagalba, kaip vaitojimais, šokiais ir t. t. — 

Rytų kraštuose sufizmas gamtos, klimato, valgių ir p. d. poveikiu pa- 
gimdė taip dažnai sutinkamą kvietizmą, tąjį švelnesnį, kultūringos išvai- 
zdos nusilpimą, kurin patekus nesinori nei piršto judinti, nei aiškiai galvoti, 
tik ilgėtis ir džiaugtis vos jaučiama, bet visą sielą ir kūną apimančia 


* 

linksmybe. Tai Rytų rojus žemėje. Rojun būtinas vadas — girtybė. Geria- 
ma ne tam, kad smagioj draugystėj būtų galima patirti visi malonumai ar 
gėrėtis pačiais gėrimais, bet beveik vien tam, kad kuo greičiausia būtų ga- 
lima apsvaigti, užsimiršti, palikti tą apgaulingąjį pasaulį, kuris lygiai taip 
netikras, kaip ratas, daromas ant virvės galo pririšto ir oru sukamo akmens. 
Visas pasaulis — tai įsivaizdavimas, sapnas, tai erzinantis žaislas. Bet kur 
tikrybė? — Dievybėje ir Jo rojuje. Bet kaip tai pažinti ir pasiekti? Cia 
pirmoje eilėje siūlosi mokslas. Tačiau persų simpatijų jis ne per daug turi, 
ką nedvejojamai liudija nors ir šie atsiliepimai: „Mokslas kiša pirštą burnon, 
ir verkia, Jis niekad nesugebės išaiškint būties paslapties“. Kitoje vietoje 
skaitome net šitokį posakį: „Protas — tai purvuos paskendęs asilas“. Ar 
reikia aiškesnio pasakymo? O jei taip, tai ar nėra kokios nors išeities? Ar 
Dievas amžinai bus mums neprieinamas? — Nesinori tikėti. Mes žinome, 
kad iš Dievo trykšta grožis ir meilė. Kiekvienas grožis yra Jo esmės at- 
vaizdas, kiekvienas ilgesys — Jo pasiilgimas. Nori patirti Dievą, gėrėkis 
grožiu; nori Jį pasiekti — pasiduok ilgesiui. Meilė — žemiška ar dangiška — 
mintį veda į Dievą. Nei bažnyčios, nei šventikų, nei rašto nebereikia, nes 
viskas pasiekiama ir be jų. A 


Dievą sufizmas vadino „Draugu“ arba net „Meilųžiu“. Visa jo religija 
yra erotika, -— dainuojanti, džiūgaujanti ir visko geidžianti erotika — ir dažnai 
patenkinimo ieškąs seksualizmas, nes kiekvienas susijungimas grožyje yra 
kulto aktas, Dievuje pasiskandinimas ar bent jo simbolis. Bet galutinį su- 
sijungimą teduoda mirtis. 


Nei pojūčių organai, nei protas negali vest į Dievą sielos, tos sielos, 
kuri yra kartu ir viskas ir niekis. Tik begaliniu sąmonės išsiplėtimu, tarsi 
išsiveržimu iš savęs, tegalima Dievą pajusti. Girtybėje mūsų sąmonė tampa 
be galo, be krašto plati ir todel tada sugeba apimti Dievą. — * 


Poetus ir girtuoklius pagimdė persų mistika—sufizmas. Sitoje mistikoje.. 
arabų užkariauti persai „atkeršija“ savo naujiems viešpačiams, nes pir- 
mieji valdė tik persų kūnus, bet ne jų sielas. Dvasinis gyvenimas. ir toliau 
plėtojosi po nestoru mohamedišku klodu ir susikaupęs pakankamai tu- 
rėjo jėgos tą svetimą klodą pramušti ir net užlieti. Gauni įspūdžio, kad ir 
be svetimos intervencijos persai būtų pagimdę kokią poetinę mistiką, nes 
tam jie turėjo visus reikalingus gabumus, o prie to būtų juos stūmęs ir 
pats laikas, nes tam tikroje tautų plėtojimosi stadijoje — kuri yra arčiau 
prie klestėjimo galo, negu pradžios — savaimingai būtų atsiradusi toji mi- 
stika, kurios pradai persams buvo įgimti. Islamo pasirodymas persų žemėje 
ir jo pastangos duoti dvasiniam tos žemės gyventojų peisažui kitonišką 
išvaizdą, erzindamas veikė kultūriškai bei religiškai niuansuotus persus, 
stipresniu akcentavimu reaguojančius į savo tikrąjį vidujinį gyvenimą. Juo la- 
biau arabai apvaldė jų kūną, juo labiau jie skubinosi stiprinti sielą, kurios — 
kaip sako istorija — iš tikrųjų niekada nepavyko svetimiesiems pavergti. 

4. Graikų mistika. 

a) Dvilypė graikų prigimtis, linkusi tiek į s02pos0v4 tiek į ėpyn, išdirbo iš vieno šono 
orgiastiškas misterijas, įgavusias dalimi savo akstiną iš užsienių (k. a, iš Trakijos, Makedo- 
nijos). Įžymiausios tų misterijų tai dioniziškos i- orfiškos, vykstančios šiurpulingu 
nesąmoningumu bei isteriškumu, dalyvaujant ir moterims. 

b) Tų misterijų idejas dalimi paima graikų / tilosofai prieš Platoną, kaip, antai, 
Pitagoras, kuris tačiau sugebėjo jas gryninti nuo jų perdaug orgiastiškų pradų. Kūnas 
Pitagorui yra kalėjimas, iš kurio siela turi pasilaisvinti. Tatai atsiekiama tam tikra švelnia 
askeze, kuria planingai užsiėmė jo organizuoti pasekėjai. Pitagoro mintis kiek kitoniška 
Torma kartoja Empedoklis. Kiek šiedu ugdė mistikos reikalą, tiek Sokratas į tai 
žiūri skeptiškai, skelbdamas žmogaus galių ribotumą, kuriuo pats ir pasitenkino. 

c: Genialusis Platonas, apiindamas visus graikų religijos reiškinius, susidūrė ir 
su mistinių savo piimatakų elementais, kuriuos sutiko jo sielos atatinkami mistiški pradai. 
Graikišku sumanumu ir susivaldymu jis mokėjo organingai surišti ir didžiausiu: religinius 
priešingumus. Anot jo, nemari siela veržiasi į senąją savo tėvynę, į aukštybės. 'Epw< ją 
— nenustojusią sąmonės — traukia aukštyn. Į dievybę kopiantiems gali padėti tam tikra 
vavia, bet ji yra ne žemiška, liguistiška, o dievybės duota. 

Platono moksle mistika nustojo buvusi gamtos, o tampa asmenybės mistika, reika- 
laujanti iš žmogaus moralinio siekimo, kuo jis vis labiau panėši į dievybę. 


a) Graikija mums yra žinoma savo kultūra, kurta, „protu ir matu“, 
t. y. savo klasikiškumu, o graikas -—— savo dailiųjų formų pamėgimu, suge- 
bėjimu suvaldyti savo aistras, romantinį dinamizmą padaryti klasikišku sta- 
tizmu. Vidurinių amžių riterių idealas — m4ze, jo laikais jau buvo statomas 
aukščiau už viską. Būtu klaidinga manyti, jog graikai tatai pigiai atsiekė, 
nes pakankamai yra davinių, rodančių visu reikiamu aiškumu, kad iš pri- 
gimties aistringas, ekstatiškas graikas, tame ideale, 4:4, matė ne tai, kas 
jam buvo gimininga ir sava, bet tai, ko jam labiausiai trūko, ir del to jo 
siekė, nujausdamas, kad ten yra pasilaisvinimas nuo savo taip audringos, į 
chaotiškumą linkusios prigimties. To idealo apgalvotai siekė ir viso- 
kiais gyvenimo turtais apdovanotieji aristokratai, ir šiaip inteligentai, ir juo 
labiau pabrėžė tą išganingąjį principą, juo daugiau jie įžvelgė iš to chaoti- 
škumo lauktinus padarinius. Didelėmis valios pastangomis jie tatai ir 
pasiekė, kaip liudija visas graikų gyvenimas bei kultūra. Tačiau ta, nors 
laikinai ir paglemžta viena prigimties pusė neišnyko, bet savo laikų vėl iškilo. 
Kaip senas žmogus mažiau priešinosi naiviems savo prigimties reiškiniams, 
taip ir kiek pagyvenusios tautos jau sunkiau tepaslepia originališkąją savo 
sielos struktūrą. Ir, iš tikrųjų, graikų kultūros vakarop jų orgiastiški palin- 
kimai vis labiau, vis ryškiau kilo aikštėn. Dabar, kas per ilgus šimtmečius 
buvo buvę dirbtinai sulaikyta, be pažabojimo prasiveržė iš pat tautos sielos 
gelmių. . 
Aukštesniųjų luomų bei inteligentijos atstovai mokėjo įžvelgti savo 
trūkumus ir planingu reagavimu sumažinti jų poveikį. Tiesiu keliu jie nu- 
“žygiavo į tą klasikiškumą, kuris mums atrodo taip tipiškas visai graikų 
kultūrai bei visai kūrybai. Visai kas kita su masėmis, kovojančiomis už 
savo būvį, gaivalingai, be perspektivų gyvenančiomis, paliktomis savo pri- 
gimčiai. Jų kūryba rodo, „ką graikas sugebėjo savo noru, o aukštesnių 
luomų — ką padarė prieš savo norų dalį. Aukštesniųjų obalsis — harmo- 
ningu gyvenimu išugdyti puikią savo asmenybę, tų masių sieloje atbalsio 
negalėjo rasti. Jos buvo pamėgusios sutemas ir suvirpėjo išgirdusios 
tuos mistiškus tonus, kurie VII-tame šimtmety atslinko iš svetur, iš Trakijos. 

Šis orgiastiškasis kultas, Graikijoje susijungęs su panašaus pobū- 
džio primitivių sluoksnių kultu ir šiaip oficialiai pripažintomis apeigomis, 
surištomis su Dionizu, sujaudino liaudį iki padūkimo  Bachantiškų 
entuziazmu, apsvaigusios masės Heladoj ir Mažojoj Azijoj visur po atviru 
dangumi, žibintams šviečiant, muzikai siutinant, dūko kaip laukiniai, šokda- 
mi garbino Dionizą, tą savo vynuogių pjūties ir nemirštamybės dievaitį. 
Prie to padūkimo stūmė žmogų bendras išganymo ilgesis ir atsivadavimas 
nuo egzistencijos mums teikiančių kančių. Tokioje ekstazėje buvo tikėtasi 
tapti panašiu į Dievą ir net tokiu būdu su Juo susijungti. 

Ne visai heleniška yra ši religinė audra ir tuo, kad pirmoj eilėj ji bu- 
vo palietusi moteris. Šioji lytis, šiaip jokios vietos neradusi taip iškeroju- 
siame graikų gyvenime, kurios meilės helenai manė galėsią išsižadėt ir 
paaukoti kitam tikslui, kurios kūrybingumu — greta dar kai ko — abejojo, 
tos, rodos, amžinai iš gyvenimo išstumtos moterys vienu galingu, ausis 
draskančiu isterišku riksmu priminė kitos lyties ir amžinojo gyvenimo egzi- 
stenciją. Ir dūkstančios jų gaujos pasklido ne vien pačioj Graikijoj, bet ir 
Makedonijoj, ir Trakijoj. Viską užmiršusios ir užsidegusios fantazijos mai- 
tintu religiniu entuziazmu, jos blaškėsi po kraštą, traukė į kalnus, kur dienas 
praleisdavo šokdamos, šūkaudamos, su žibintais rankose siautėdamos ir tuo 
daugeliui baimės įvarydamos. Ir taip tas religinis sūkuringumas, be abejoji- 
mo, ne maža turįs ir fiziologinių, k. a. isteriškų pradų, kas antri metai vyko 
per keletą šimtmečių. 

Į šį galingą, nuo VIII-tojo šimtm. Peloponesan įsibraujantį dionizišką 
judėjimą, yra panašus A Aa kurio pradžia surišta su pasakinguoju 
dainium Orfeju, daugiausiai Trakijoje gyvenusiu mistišką gyvenimą. Jo 
mokslas, persunktas išganymo ilgesiu, pasireiškiąs daugiausia poetine forma, 
pasirodo apie VIl-tojo šimtm. vidurį. Jis dėsto šiokią tokią religijos dogma- 
tiką, anot kurios, šventinimais, valgymais ir šiaip visokiais asketiniais pra- 
timais, kaip vegetarionizmu ir t. t, esą galima atpalaiduoti nuo žemiško 
buvimo skausmų kūne suvaržytą sielą, kuri visokiais užgimimais po mirties 
turės nusivalyti nuo savo nusidėjimų ir kaipo jau gryna, sugrįš į dievišku- 
mą, iš kurio juk ir yra kilusi. , 

Tokiu mokslu į helenų gyvenimą ortikai įneša atgailos elemento. Mo- 
kindami, kad tikrasis gyvenimas teprasideda anapus kūniškumo, jie, tarsi, 
juodu šydu norėjo aptraukti amžinai šypsantį heleno veidą, nės tuo pat, 
kaip ir Dionizo kultas, į graikų gyvenimą įneša visokių pradų, oficialiai 
krypčiai diametraliai priešingų ir jai smarkiai kenkiančių, nes laikais prieš 
Sokratą jie dažnai prasimuša į aukštesnes sferas. Tą pasisekimą dalimi jam 
užtikrino poetiška jo mokslo išraiškos forma (cf. Pindaro kūryba). Ortišku- 
mo poveikio patyrė Pitagoras, nemažiau kaip ir Platonas, kurio minčių 
sistemoje jis taip pat rado vietos. ež , 

- Kaip matyti, visi tie sūkuringi bachantiškumai prieš Apoloną ir jo kultą 
statė naują religiškumą, oponuojamą šviesos ir meno dievaičiui, pranašau- 
jančiam Deliuose; išdirbama kita religinės sąmonės ir pasireiškimo forma: 
Paslaptingos susirinkimo vietos, paslaptingas pats mokslas, paslaptingas da- 
lyvių organizavimas. Narys visokiais šventinimais laipsniškai vedamas 
aukštyn. prie Dievo. Aistroj paaiškėja, kas šiaip amžinai lieka žmogui ne- 
suprantama. Be formos, be mato Dionizo kultas veržiasi į skaidrų, šviesos 

apipiltą apolonišką pasaulėvaizdį, kurį — nors ir labai savotiškai — gina 
" daugumas filosofų pirm Platono, kaip, antai, Pitagoras, Empedoklis ir kiti, 

b) VI-tame šimtmety Graikijoje ir Pietinėj Italijoj sutinkame vieną 
nuostabų žmogų — Pitagorą. Gimęs apie 570 m. pr. Kr. Samo saloj, 
apie 532 m. jis pasirodo ltalijojį miršta 497 m. (keliaudamas į Egiptą?). 
Kiek galima spręsti apie jį iš kartais gan mistiškų ir del to ne visuomet 
įtikimų papasakojimų, jis buvo tauri asmenybė, apolonišku kilnumu žėn- 
gianti aiškiai užbrėžtu savo gyvenimo keliu. Savo majestotiška išvaizda — 
išsidraikiusiomis garbanomis, su ilga barzda, apsivilkęs žvilgančio baltumo 
drabužiais, malonumu žibančiomis akimis jis žavėjo ne vien žmones, bet ir 
gyvulius, su kuriais — kaip pasakojama —, jis draugiškiausiai gyvenęs, 
pav, kalbėjęsis su lokiu, pasitaręs su jaučiu, paglostęs erelį ir t. tt Tas 
visų gyvūnų draugas daug kuo primena šv. Pranciškų Asižietį, ir atrodė 
lyg jo pirmatakas — brolis klasikiškoje senovėje. 

Akyliu savo proto žvilgiu apėmęs veik visą tų laikų mokslą, jis aiš- 
kiausiai buvo susipažinęs su esamomis religinėmis formomis, kurios ir pa- 
sidarė pradedamu jo religinio mokslo punktu: paimtą mistinę dogmą ir kultą 
jis reformuoja tam tikros savo etikos linkme. Pagrindinis jo tvirtinimas yra: 
kūnas— tai kalėjimas (s6ųa t. y. c7jua), kuriame dieviškos kilmės siela užda- 
ryta. Čia ji privalanti kentėti, kol Dievas pats ją palaisvins, — taigi, ne pati 
savo iniciativa (savižudybe) gali iš jo pasprukti. Po mirties prasideda ilga 
sielos kelionė (šis punktas, tikriausia, paimtas iš orfiškų misterijų), kurioj 
ji vis naujais užgimimais turės valytis, kol — kaipo atgavusi savo grynu- 
mą, turėtąjį prieš įsikūnydama medžiagon — galės išeit iš šio amžinojo 
tapsmo bei nyksmo rato. 

Medžiagos nugalėjimas — tai jo mokslo alfa ir omega, nes ta materija 
begalo apsunkina sielą. Tam tikslui Pitagoras reikalauja tam tikros askezės, 
pav., susilaikyt nuo mėsiškų valgių, vyno, lytinių santykiavimų ir įsako 
pasninkaut, stato taip pat ir etiškų reikalavimų, nes pojūtinis žmogus 
turi vis labiau tapti dvasine esybe. Tarp kita ko tatai esą galima pasiekti 
užsiimant grynomis matematikos formulėmis bei muzika, nuostabiai sugeban- 
čia suvidujinti dvasinį gyvenimą, taip pat gimnastika ir t. tt Anksti 
sulaukęs entuziastingų pritarėjų, įkūrė pirmiau mažesnį, paskui didesnį pa- 
sekėjų ratą, kur išdėstė savo pažiūras. Iš to išsiplėtojo gan plati religinė, 
etinė, mokslinė draugija. Jos nariai dėvėjo vienodus drabužius, išskiriančius 
juos iš visų kitų. Dideliu pasišventimu užsiėmė gan blaiviais asketiniais 
pratimais ir savo draugams buvo visiškai atsidavę; taip, pav., atlikdavo to- 
liausias religines keliones, skubėdami į dažnai nepažįstamo savo vienminčio 
laidotuves. Žas I 

Kaip matyti, pitagorizmas ir savo mokslu ir išoriniu jo organizavimu 
žymiai išsiskiria iš graikų gyvenimo; mokslu: žmogaus egzistencija žemėje-- 
tai pabauda už senus nusidėjimus, ir helenų taip išgarbintas kūnas čia lai- 
komas tik kęstinu kalėjimu. Jis varginamas askeze, kol Dievas jį sunaikina; 
organizavimu: išsiskiriama iš kitų, užsiimama nuo kitų slepiamu mokslu, 
prileidžiamos ir moterys, kai šiaip graikas mėgsta tik viso to priešingumus. 
Del šitokių priešingumų ir dalimi dar del to, kad jie žymiai užakcentavo 
savo aristokratiškumą, įsigijo helenų nemalonės, del kurios pati draugijos 
galva gavo pasišalinti iš Krotono miesto ir persikelt į Metapontą, ir galop 

susilaukė agresingos neapykantos: tarp 440 ir 430 m. pr. Kr. sudeginami 
pitagoriečių susirinkimų namai Krotone, persekiojami, išžudomi organizaci- ' 
jos nariai visoj. Pietinėje Italijoje. Nežiūrint to, jų misterijos dar laikėsi 
ilgiau kaip dvejetą šimtmečių arba originaliu, arba kitų perdirbtu pavidalu, 
kol galop helenizmo gadynėje, berods pirmąsyk Aleksandrijoje, iš naujo 
ėmė vaidinti žymų vaidmenį.. 

Pitagoro religija yra persunkta misticizmo. Jo mistikos centrą sudaro 
mintis, kad tarp sielos ir buvusios jos tėvynės atsiveria bedugnė, kad žmo- 
gaus uždavinys — nugalint jautulingumą per ją statyti tiltą; kad įžvalgusis 
po apsivalymo turįs galimumo regėti dieviškumą; kad tvirta siela, sustabdžiusi 
gimimų ratą ir pergalėjusi mirtį galinti tapti dieviška. 

Tokiu savo mokslu Pitagoras grynino, skaidrino, jei galima taip sakyti, 
graikino šiurkščiąsias dioniziškas ir orfiškas misterijas. Jo askezė nėra 
kažkoks žiaurus kankinimasis, ji švelni, teikianti žmogui palaimintos nuotai- 
kos. Visuose išoriniuose savo mistikos momentuose Pitagoras iš visa yra 
susivaldąs, olimpiškos ramybės graikas, tačiau savo esme heleniškų idealų 
išsižadėjęs: jis kenčia kitų dievišku apšauktame kūne. 

Jeigu ir nebūtų kitų įrodymų, kad Pitagoras savo esmėje mistikas, tai 
užtektų ir to vieno fakto, kad jo draugijon veržėsi ir buvo priimamos taip 
pat ir moterys, kurios visoje religijų istorijoje yra neapsirinkanti mistikos | 
rodyklė. — 

Apie šimtą metų vėliau Empedoklisiš Akrago (apie 494—434 m. 
pr. Kr.) pakartojo pagrindinę Pitagoro mintį. Sielos tėvynė — pas Dievą. 
Ten ji turinti, ten ji galinti grįžti, tik reikia pasistengti. Dvi priemonės 
duotos jai dangų užkariauti: sakramentinis palaiminimas, t. y., priėmimas į 
filosofų ratelį ir apvalymas, x340aps1<, kuris tarp kitko pasiekiamas ir askezės 
pagalba. Kylanti aukštyn siela kenčia įvairiais užgimimais ir naujuose kū- 
nuose (tai sena orfiška ir pitagoriška mintis), kol galop darosi panaši į 
dievybę, tačiau ji dar netampa dieviška. Kaip matyti, senesni graikų filosofai, 
su mistiškais palinkimais dar drovisi daryti paskutines išvadas, kurios duotų 
jiems kelią į pačias mistikos gelmes. 

Empedoklis — pranašas, gydytojas, filosofas, įžymi, į Pitagorą panaši 
asmenybė — kilmingai skelbė savo mokslą, energingai jį vykdė, kol neteko 
liaudies pritarimo, kas Graikijoj taip lengvai galėjo įvykti. — Jo nenužengtų 
paskutinių žingsnių mistikoj padarys kiti. — 

Tiesa, kitas filosofas, Sokratas iš Atėnų (4690—399 m. pr. Kr.) ypa- 
čiai susidomėjęs sielos pasilaisvinimu iš savo kalėjimo, tų paskutinių žing- 
snių taip pat nežengė. Tas intelektualinio kuklumo kūrėjas, kiekviename 
žingsny pabrėžiąs žmogaus jėgų silpnumą, del to jis nepajėgiąs peržengti 
nuo dievybės mus skiriančios gelmės, tokiomis blaiviomis savo pažiūromis 
tikras graikas. Tuo jis pakartojo senųjų graikų moralę: norėdamas būti 
laimingas, pasitenkink savo ribotumu; jei kartais išdykumu tu geistum dau- 
giau, greit patirtum dievų pavydo. Šios moralės vaisius — ryškiausias 
graikų savitumas: apsigalvojimas, tas išmintingas visų gaivalingų jėgų paža- 
bojimas, kuris sukilnino graikų meną ir klasikišką padarė jų kultūrą. 

c) Jo blaivumas dalimi teko įžymiausiam jo mokiniui Platonui, ku- 
riam gyvenimas yra tam tikros rūšies meno kūrinys. Jam įgimta tam tikra 
gyvenimo forma, kurios užpildymas — vyriausias jo tikslas. Tai pasiekiama 

visų jėgų išbalansavimu (swz5094vx!): čia kiekviena jėga paiso kitos, — ne 
tik kad netrukdo, bet paremia tiek, kiek reikalauja visumos planas. Tame 
gyvenime žmogus jam yra absoliutas, viešpataująs grožiu, kilnumu, išminti- 
mi.  Žmogum būti — visiems tikriems graikams laimė, ilgai gyventi — 
vienas malonumas, nes ioks gyvenimas turi pavydėtinos vertės. ' Platonas 
tvirtai stovi tame gyvenime, ir per jį žengia kilmingu vienodo ritmo žingsniu; 
rodos, nėra, kas galėtų jį išmušti iš įgimtos pusiausviros. Tokiam žmogui, 
rodos, toli ir į mistiką. Tačiau jei Platonas bitų buvęs tik toks, kaip čia 
sakoma, tai nebūtų pagrindo liesti jo šiame rašiny. Bet jis nėra vien grai- 
kuose vyraujančiais savumais apdovanotas. Jis, apimdamas visą dvasinį 
helenų gyvenimą, drauge buvo ir filosofas, ir menininkas, ir pranašas, tau- 
tos auklėtojas, ir stipri religinga asmenybė. Jis buvo apėjęs visą religinių 
reiškinių ratą, kuriame sutiko ir dioniziškas bei orfiškas misterijas ir pita- 
gorišką misticizmą. Taigi, mistika jam nebuvo svetima. Bet jis, kurį Ecke- 
hart'as viduriniais amžiais vadino den grossen Vfaffen, buvo tvirta asmenybė, 
mokanti savy išbalansuoti ir griežčiausiai prieštaraujančius elementus, orga- 
ningai išplėtotas visas tas dvasinio, ypač religinio gyvenimo formas, kurių 
organingi pradai glūdi jo genialioje sieloje. Taigi, jis nepasiduoda nei vie- 
našališkam racionalizmui, nei eina išimtinio irracionalizmo keliais. 

Jo manymu, kiekviena siela yra nemari. Dieviškumu ji minta, dieviš- 
kumas ją ugdo. Aukštybėse yra sielos tėvynė. Būdama nemari, siela yra 
ir dieviška; regėdama ką nors gražų, patirdama gėrybių, susidurdama su 
išmintimi ir apimta tikrosios tėvynės ilgesio ji veržiasi ten, kur jos vieta 
nuo amžių. 

Meilė yra toji stebuklingoji jėga, kuri mus traukte traukia aukštyn, 
"Eguwc, ta dieviškoji galia, stovinti tarp mirštamybės ir nemirštamybės, stato 
tą tiltą, be kurio nėra jungties tarp patirtinio ir dvasinio gyvenimo. 'Epwc 
sugrąžina sielai del savo nusidėjimų prarastus sparnus ir padeda jai kilt į 
netektąją palaimą. Jų pagalba skrisdama aukštyn, siela niekur nenustoja 
sąmonės, nes jai nereikia pult į kažkokias ekstazes. Regėjimus apie susi- 
tikimą su Aukščiausiuoju sunku atpasakoti. „..Kas artinasi prie meilės to- 
bulumo, staigiai paregės tą, kas savo esme yra stebuklingai gražu, tai, del 
ko jis [tas, kuris artinasi] vargo, tai, kas yra amžina, kas nežino nei augi- 
mo, nei nykimo, o yra nepamainomo grožio; tai, kas neturi nei veido, nei 
rankų, nei šiaip kūno, nei minčių, nei kalbos; tai, kas nėra surišta su jokia 
vieta, su jokiu kelių, nors gyva esybė žemėje ar danguje, bet kuris tėra pats 
savy ir amžinai egzistuoja tik pats savimi. .* (Yu Tz00:0v). 

Į dievybę kopiautiems ji gali padėti tam tikru apšvietimu, avia: „... di- 
džiausius turtus mes įgyjam kaip tik tokioj ekstazėj, kuri mus apima, lyg 
kokia dievų dovana“. „Dievų siųsta p3v:4 nepalyginamai aukščiau stovi 
už žmonių apgalvojimus“. Tuo jis, panašiai kaip orfikai ir kiti, tvirtina, 
kad Aukščiausiojo pažinimui nepakanka naturaliai prieinamo žmogaus paty- 
rimo, bet kad jis reikalingas tam tikros ekstazės, kuri tačiau — O čia ir 
glūdi tai, kas jį visu dangumi skiria nuo ligšiolinių ekstatikų, ir kuo jis 
mistikai daugiausia pasitarnavo — yra nustojusi rytų sūkuringumo bei 
svaigumo, ir sukeliama nebe išorės priemonėmis, bet savo kilmę turi die- 
vybėje, jąja apdovanojančioje žmones. Kaip verta naudotis tokia pavia, taip 
pat apsimoka nepamiršti ir pozitivių askezės jėgų, nuošaliai paliekant galintį 

iš jos trykšti liguistumą. Ir Platonui yra žinomas tam tikras „valymas“, 
zadacstc, kuriuo naudojamasi geroms mintims sukelti; jis žino apie kūninių 
užgaidų nugalėjimą, prie ko pratinasi kiekvienas išminčius, bet jo askezė 
nežudo kūno ir neėda jėgų. Kaip matyti, ir askezės supratimu Platonas 
yra mylįs grožį ir nenorės, kad gyvenimo grožis būtų nuskriaustąs del 
dangiško pasiilgimo; nenori, kad tas rimtumas, kuriuo vedame savo gyve- 
nimą, turėtų mus suėsti, bet stiprinti, artinti prie žmoniškosios tobulybės 
ir tuo pat prie dieviškųmo. Taip jis sugraikino iš kitų paimtą turtą. Gam- 
tos mistiką jis pakeičia asmenybės mistika, tuo pasireikšdamas, kaipo tikras 
vakarų pasaulio atstovas. Kaipo toks, jis reikalauja moralinio siekimo ten, 
kur kiti; mistikai rytiečiai, veda prie žmogaus nykimo. Jo mistikoj žmogus 
vis labiau kristalizuoja i pagal dieviškąjį pavyzdį, o rytiečių tas pats žmogus 
krinka, nyksta. Platonas pilna sąmone, helenišku saikumu mokėjo naudotis 
mistiniu keliu žengdamas į vis skaidresnes aukštybės — tai jis ir tik jis; 
kiekvienai mažiau genialiai asmenybei negalėjo sektis sintetinti graikų reli- 
giniai priešingumai. Tik jis, jausdamasis tvirtai stovįs sąmoningumo plot- 
mėje, galėjo laisvai pasinaudoti pavojingais instrumentais, kaip ekstaze ir 
askeze; netaip tvirtus tatai galėjo statyti pavojun per daug be saiko tuo nau- 
dotis. Tai viliojančiai pagundai pasidavė neoplatonikai, vienašališkai sekda- 
mi vieną tų dviejų linijų, kurių susikirtimo taške, lyg koks dvasinio gyve- 
nimo karalius, buvo stovėjęs Platonas. 


5. Neoplatonizmas 


a) Platono mokslo saikingumu nepasitenkino daugelis jo mokinių, kurie siekė 
visiško su dievybe susiliejimo. Tos pastangos vyko, Graikijai praradus savo laisvę, dau- 
giausia Aleksandrijos neoplatonizme ir į jį vedančiose mokyklose bei draugijose. — 

b) Neopitagoriečiai atnaujino pirmame šimtm. pr. Kr. Pitagoro mokslą apie 
sielos išsilaisvinimą iš kūno. Ž 

c) Šios mintys skverbiasi ir į - del to taip. vadinamus — pitagoruojančius 
platonikus, dabar tvirtinančius dievybę galint mums pažinimo darbe padėti savo aprei- 
škimais. 

d) Tą pat tikėjo Palestinoje atsiradę vienuoliškai gyveną vad. eseniečiai, kurie 
tikėjosi už savo asketinį gyvenimą būti apdovanoti pranašystės dovana. 

e) Filonas :Philo) Aleksandrietis skelbia ypatingą Dievo transcendenciją. 
Jis jungiasi tarpinių esybių tarpininkaujamas. Tvirtindamas, kad tik netekęs sąmonės 
ekstatiškas žmogus galįs pasiekti dievybę, jis griežtai išstumia Graikų žemėje atsiradusią 
mistiką iš tradicinių savo vėžių ir tampa vienu reikšmingiausių mistikos grandinės narių. 

f) Visas Filono nepadarytas išvadas darė Plotinas ir jo pasekėjai. Jis įveda į 
filosofiją naują aukščiausį principą, pavadintą „viršesminiu“ ir ją palenkė religiniams tik- 
slams. Tą aukščiausiąjį principą galima pasiekti keturiais laipsniais, kurių paskutinis — 
ekstazė. Joje siela laikosi visiškai pasingai. Įvedama tam tikra askezė. — Jo pasekėjas 
Porfyrius 1Por; hyrius) platina Plotino mokslą vakarų, o Amelius rytų kraštuose. 
Jamblikas (Jamblichus) įveda neoplatonizmą Syrijoje. Proklus (Proclus: šiai siste- 
mai duoda galutiną formą. Už Plotino postuluojamos „Aukščiausios Esybės“ Jamblikas 
stato dar aukštesnį principą; neatsilieka ir Proklas. Visas vėlybesnis neoplatoninis judėji- 
mas paklydo mantikos, magijos beiteurgijos šunkeliuose. Kovoje su krikščionybe stengiasi 
pasinaudoti krikščioniškais elementais, tuo tik prirengdamas dirvą galutinam Kristaus 
mokslo laimėjimui. 


„ Platono minčių poveikis buvo milžiniškas. Daugybė jo pasekėjų, lai- 
svai naudodamiesi jo turtais savo filosofinėms ir religinėms spekuliacijoms, 
vis toliau plėtojo jo sistemą, žinoma, vis labiau atsitolindami nuo savo 

mokytojo minčių. Tik vienam Platonui del jo tvirtos asmenybės pasisekė 
sujungt į vieną gyvą, galingą vienumą įvairiausius galvojimo elementus, 
būtent, visus tuos loginius, tizinius ir moralinius pradus, ir net visą tą, ką 
jis ėmė iš mitų bei religinių liaudies pažiūrų. Jis visus tuos įvairiaspalvius 
elementus mokėjo išbalansuoti vienus kitais, paskirti atatinkamas vietas 
savo sistemoj. 

Vėliau mistika įgauna visai kitonišką išvaizdą, tarsi ji būtų atėjusi iš 
visai kito pasaulio. Taip ir buvo, nes tas pasaulis, kuris pagimdė genia- 
liausio šiuo atžvilgiu Platono mokinio Plotino sistemą, savo struktūra 
visu dangumi skiriasi nuo Platono pasaulio. , 

Platono mintis ūgdė laisvoji Graikija, žengianti savo klestėjimo vidu- 
dieniu. Žmonijai davusi geriausių meno kūrinių ir mokslo vaisių, išdirbusi 
aukštos dorovės gyvenimą, pavyzdingą valstybės tvarką, sugryninus meilės 
supratimą, savo kūnu apgynusi Europą nuo rytiečių pražūtingų puolimų, ir visa 
tai padariusi per keletą šimtmečių intensiviausio darbo ir būdama vos keleto 
šimtų tūkstančių gyventojų kraštas, Graikija pavargo. Prieš rengdamasi 
užleisti Europos kultūros sceną jaunesniam vaidilai, jį dar išmokė ir paliko 
jam tik ką parašytą veikalą, kad kultūros teatre uebūtų antrakto, gundančio 
neeuropiečius šokt į tuščiąją areną. Galutinio poilsio ištroškusios Helados 
gulbės giesmė — Plotino mistika. 

183 m. pr. Kr. miręs Filopomenas Megalopolietis, romėnų nugalėtas 
turėjo išgerti nuodų taurę — taip mirė „paskutinysis helenas“. 146 m. pr. 
Kr. gimęs žiaurusis L. Mummius Korinto miestą sulygino su žeme. Nuo 
to laiko prie Makedonijos buvo prijungta nauja dalis, Achaja: — Tai bu- 
vusios Graikijos vardas. 

Tarpusavy kovodami vieni prarado kūną, kiti — sielą. Graikai, viską 
prarasdami, viską laimėjo: 140 m. pr. Kr. miršta Katonas, graikų kalbos 
gramatikos besimokindamas. 

Artindamiesi savo kultūros vakarop, graikai vis mažiau rodo pasiprieši- 
nimo gaivalingiesiems savo prigimties pasireiškimams, vis silpniau tesugeba 
grynąją savo upės tekmę apsaugoti nuo drumsčiančių elementų; ir del to, 
visa tai, ką pačiame savo jėgų klestėjime jie mokėjo pažaboti, dabar, pasi- 
priešinimui sumažėjus, išpalengvo atkariavo savo vietą. 

Platono mokiniai norėjo viršyti savo mokytoją, norėjo praplėsti jo 
minčių akiratį, išmarginti jų eigą, norėjo būti dar logiškesni ir ryškesni, 
kasti dar giliau, kilti dar aukščiau. Ir tokiomis savo pastangomis jie su- 
sprogdino tikrojo pletonizmo formas. Juo toliau pirmyn drįso taip žengti 
tie filosofai, juo daugiau jų asmenybė nustojo jėgų ir savarankiškumo. 
Visose tose pastangose matyti vienas vienintelis tikslas — įsigyti dar auk- 
štesnių, tikresnių tiesos apreiškimų, negu jų davė ligšiolinė spekulacija. 
Tos pastangos vyksta tiek pačių graikų, tiek žydų, tiek helenų dvasios 
plotmėje. 

Labiau graikiškos yra neopitagoriečių ir pitagoruojančių platonikų 
mokyklos. Cia teikiami bendriausi jų bruožai. 

-  b) Neopitagoriečiai. IV-tame šimtm. pr. Kr. atskiros Pitagoro filo- 
sofijos kibirkštys, kaipo tokios, arba užgeso, arba susijungė su platonizmu; 
tačiau buvo išlikęs pitagorizmas, kaipo religinio gyvenimo forma, į 
misterijos, taip kad nebuvo sunku ir Pitagoro mokslą atgaivinti. 
apie pirmojo pr. Kr. šimtmečio pradžią, pirmiausia, rodos, Ale 


122 J. Eretas: Iš mistikos istorijos 


Pasak neopitagoriečių, aukščiausias žmogaus uždavinys, vienintelė prie- 
monė palaisvinti sielą iš kūno pajautų esąs paties kūno gyvenimas ir tikras 
dievybės garbinimas. Tam tikslui tarnauja askezė, pav., susilaikymas nuo. 
vyno, mėsos, lytinio santykiavimo ir t. t. Visi atnaujintų pitagoriškų drau- 
gijų šventikai dėvi drobinius drabužius. Priesaika ir gyvulių aukos draudžiamos 
ir t. t. Sios korporacijos rėmuose išplėtotu pamaldumu esą galima įsigyti 
stebuklingų, tarp kitko net pranašiškų įėgų. 

Apie tos mokyklos atstovus maža kas tegirdėjo. Iš to nedidelio skai- 
čiaus žinomų, jai priklausančių, pasižymi Cicerono draugas, mokytasis. 
P. Nigidius Figulus (miręs 45 m. pr. Kr), Moderatus iš Gades'o, 
gyvenęs antroje pirmojo krikščioniškojo amžiaus pusėje, Apolonius iš 
Tyanos, kurio gyvenimą trečiojo šimtmečio pradžioj gan romantiškai aprašė 
retorius Filostratas. — 

€) Ir platonikų tarpe įsigalėjo pagrindinės neopitagoriečių mintys, bū- 
tent, kad šiuo laiku geriau esą atsiduoti praktiškoms filosofijos išvadoms, 
vietoj gryno pažinimo darbo, nes į protaujančių širdis buvo giliai įsmigęs. 
nepasitikėjimas žmogaus pažinimo galia, ir net taip giliai, jog drąsiai galima 
kalbėti apie pitagoruojančius platonikus, kuriems geriausiai atsto- 
vauja Plutarkas iš Chaironėjos (apie 100 m. po Kr.). Žymiausias jo- 
etikos bruožas yra artymas, glaudus ryšys su religija; gan abejingai jis žiūri 
į žmogaus pažinimo galią. Jis yra įsitikinęs, kad pažinimo akte daugiausia 
padėti gali pati dievybė tiesioginiais savo apsireiškimais, kuriuos mes juo. 
gryniau priimame, juo pilniau išsižadame savojo veikimo. : 

Šitos mintys jau gerokai atsitolina nuo saikingo Platono mokslo. Kaip. 
matyti, naujo tipo žmogui po kojomis slįsta toji žemė, ant kurios savo lai- 
ku graikas taip tvirtai stovėjo. Dar geresnių tarpimo sąlygų tos neopita- 
gorinės idejos rado žydų helenistų rateliuose Palestinoje ir Egipte. — 


d) Palestinoje tokios nuotaikos žmones randam vadinamoj eseniečių 
draugijoje. Tai tam tikras asketų susijungimas, kurio nariai — I-ame šimtm. 
po Kr. jų buvę apie 4000 —- vienuoliškai gyveno, vieni tam tikruose na- 
muose-kur nors mieste, kiti tam tyčia pastatytuose vienuolynuose, kur jie, 
baltus rūbus dėvėdami, gyveno gan aštrioje askezėje (celibate, susilaikyda- 
mi nuo mėsos, vyno ir t. t.) ir šiaip prisilaikė didelės drausmės. Bendras 
buvo jų turtas, valgis; buvo uždrausta jiems ir prisiekdinėti; kasdien mau- 
dėsi. Savo mokslą jie slėpė nuo kitų. Saulės šviesą ir gamtos elementus 
jie laikė dievybės apsireiškimo ženklais. Kaipo aukščiausias atlyginimas už 
jų pamaldumą ir askezę jiems buvo žadama pranašystės dovana, kurią dau- 
gelis jų esą buvę įsigiję. — 

e) Dar žymiai geriau galėjo tarpti tos idejos naujame kultūros centre,. 
Aleksandrijoje, kuris mokslu ėmė žymiai pralenkti savo motiną — Atėnus. 

Aleksandrijos miestą įkūrė Aleksandras Didysis, žiemą iš 332.į 
331 m, pagal statytojo Deinokrato iš Rhodo pagamintus planus. Planas 
turėjo paralelogramo formą, gatvės buvo pravedamos tiesiai ir susikryžiavo 
su skersinėmis 000 kampu. Miesto kvartalai (penki) buvo pavadinti grai- 
kiškos abėcėlės raidėmis. : 

Savo atsiradimu ir statyba Aleksandrija šiandien būtų galima pavadinti 
amerikonišku miestu, kuriame virte virė sūkuringo tempo gyvenimas. Turėjo. 

jis didelį uostą, kurin apsilankydavo viso senojo pasaulio kraštų laivai, tuo 
ji darydami žymesniu prekybos centru, kur dar nepilnąm kvadratiniam kilo- 
metre (0,92) I-mame šimimety pr. Kr. apytikriai gyveno apie pusė milijono 
žmonių, kai tuo tarpu Atėnai pačiam savo klestėjime IV-tame šimtm. pr. 
Kr. teturėjo vos 150.000. Savo klimaksą Aleksandrija pasiekė Ptolomejų lai- 
kais, IV-ame ir Ill-ame šimtm. pr. Kr., kai buvo valdovų rezidencija, kurioj, 
be kitų įžymybių, buvo du knygynu, vienas (didesnis) patalpintas muze/jone, 
kitas serapeijone, abu pripildytų brangių raštų ir su patogiais butais moksli- 
ninkams bei menininkams. Didžiausi jos nusmukimo kaltininkai yra arabai, 
kurie 641 m. po Kr. jį užėmė ir savo lyginimo manija paglemžė visą kul- 
tūros gyvenimą. : 

Tuo tarpu mistinis pradas, kaip kokia sniego lavina kalnuose, nesulai- 
komai ritosi nuo Platono iki Plotino, sujudino tą naują pasaulio ašį, apie 
kurią dar aistringu sūkuringumu lėkė visas senojo pasaulio gyvenimas. Tos 
lavinos reikšmę bene geriausiai suprato judriausias miesto elementas — 
žydai. Savo laiku juos čia prievarta buvo apgyvendinęs pats miesto įkūrė- 
jas Aleksandras. Ptolomejus I Lagis (323/285 m.) davė jiems pilietybės tei- 
ses, priėmė į kariuomenę, kur jie kartais net generolo laipsnį pasiekdavo. 
Turėdami progos pralobti ir ištaigingai gyventi, žydai čia taip radikaliai pa- 
miršo savo tėvynę, jog ėmė nebesuprasti net jos kalbos. Atsirado gyvo 
reikalo Pentateuchą (Senojo Įstatymo pirmąsias penketą knygų) išversti jiems 
iš hebrajų į graikų kalbą(!), kurios poveikiu jie buvo pasidavę graikų pa- 
ašis ir mokslui, ypač filosofijai, kur labiausiai jiems imponavo Platono 
idejos. 

Taigi, Aleksandrijos žydija buvo helenizmo židinys, kuris tarsi tik 
laukė momento, kada galėtų tarti savo žodį: jį tarė, — svariai ir reikšmin- 
gai — Filonas (Philo). 

Filonas Aleksandrietis, rodos, gimė tame mieste, kurio vardą 
jis turi, apie 20 m. pr. Kr. Čia praleido jis ir didesnę savo gyvenimo dalį, 
teišsikeldamas tik reikalų verčiamas, kaip, pav., 39 arba 40 m. po Kr., kada 
jis gynė žydų teises Romoje prieš imperatorių Kaligulą. Mirė, tur būt, 
imperatoriui Klaudiui valdant, po 50 m. po Kr. 

Filonas yra įžymiausias tų, kurie žydų tikėjimą bandė sujungti su he- 
lenizimu. Kaip iš vieno šono jis aukštai statė žydų šventuosius raštus, gerbė 
ypač Mozę, taip lygiai mokėsi iš -graikų filosofijos: iš Platono, Pitagoro, 
Empedoklio ir kitų. Įsitikinęs, kad abiejų pozicijų yra viena ir ta pati tiesa, 
kuri tačiau grynesniu pavidalu randasi žydų apreiškimo dokumentuose, jis 
dideliu talentu tarpininkavo tarp tokių skirtingų dvasios pasaulių, veikdamas 
ne vien savo vienlaikius, bet ir ateities religijos — krikščionybės — atstovus, 
tiek Graikijoje (Klementas, Origenas), tiek romėniškoj Bažnyčios daly 
(Ambraziejus). Taigi, jo sistema yra ne kas kita, kaip žydų teologijos 
sujungimas su graikų filosofija, kuri kraičiui nusinešė ypač moksliškuosius 
elementus, kaip paaiškės iš suglausto Filono. mokslo turinio. 

Dievas yra absoliučiai viršum pasaulio. Šitoks Dievo sutranscenden- 
tinimas jį atitolina nuo tiesioginio santykiavimo su materija arba net ir 
si žmogaus siela. Mes galime apie Dievą tik žinoti, kad Jis eozistuoja, 6Tt 
šou, bet ne koks jis yra, 00y 67 arba z0'07 žoti, taip, kad jį galima būtų 
vadinti 400; Dievas yra Nepagimdytasis, 16 dyšvynįzos, savo buvimo pa- 


124 J. Eretas: Iš mistikos istorijos 


grindą jis turi pats savyje, o visa kita kyla iš jo. Mes apie Dievo egzisten- 
ciją žinome ne vien iš paprastų bei viršgamtiškų apreiškimų, bet ypač iš 
mistiško sielos jo pasiilgimo. Kadangi jis esąs anapus žmogui peržengia- 
mos ribos, tai Filonas turėjo prileisti visą eilę tarpinių esybių, jungiančių 
Dievą ir pasaulį. Vyriausias šių „dieviškų jėgų“ (8vvduetę) yra Aoyos, kuris 
reprezentuoja ir Dievuje glūdinčias amžinąsias idejas, ir veikiančias jėgas, 
valdančias bei tvarkančias pasaulį, kuris — anot Filono, taip pat įkurtas per 
Logą — Gi 00 a0uzA; 6 x0su0; sūpuovpyeita. Šis Logas esąs vienas paties 
Dievo įkurtas — Dievas tai jo tėvas, dieviškoji išmintis, Xėjoc žvėtdVezo<, 
tai jo motina — tai Dievo išmintis ir protas, idejų idejos, angelų vyriau- 
sias, antrasis Dievas — Čeutepos Uedx. 

Iš šios aptarties matyti, kad Filonas į savo Logo sąvoką sujungė 
žydų mokslo, besiremiančio neapsakoma Dievo išmintimi, per kurią sukurti 
visi daiktai, ir Platono bei kitų mokslų filosofijos elementus. . 

Žmogus yra idealinis ir empirinis; anąjį sukūrė Dievas savo pavyz- 
džiu, o šį sukūrė iš žemės molio ir įkvėpė jam sielą. Kūnas — tai sie- 
los karstas, visų blogybių versmė. Žmogaus tat uždavinys yra išsilaisvinti, 
pakilti „prie intelektualinio regėjimo, kuriame viename rasiąs laimę, numal- 
šinti savyje alodesic ir Xoyoc. kad visas taptų vo07 — kuriuo jis Dievo 
apdovanotas — ir tuo galėtų priimti dieviškojo Logo šviesą. 

Idant tai galėtų įvykti, siela turi laikytis visai pasiviai, savyje naikinti 
visą veikimą bei galvojimą. Žmogui, netekusiam sąmonės, vod< tarsi iš sa- 
vęs išeina, kyla aukščiau už visus tarpininkus, kdyo:, tenka apšvietimo ir jis 
regi tyrąją jame veikiančią dievybę. Tik šitokiu sielos išsiveržimu žmogus 
įsigyja absolutaus žinojimo apie Dievą.  Filonas tiki į bekūnes sielas 
po mirties. Grynosios sielos po mirties eina į amžinąjį gyvenimą, 0 negry- 
nosios turi grįžt į kitą kūną. 

Iš tų žodžių savaime aišku, jog, šitokiu sąmoningo galvojimo nepasi- 
tenkinimu susisiekiant su Dievu, Filonas postuluoja tai, ko ligi šiol grai- 
kuose niekas nedrįso ištarti ir neištarė. Kad sąmonės visiškai netekęs, tiek 
fiziniu, tiek ir psichiniu atžvilgiais absolučiai pasivus žmogus geriausiai 
prirengtas tikrajai dievybei regėti bei pažinti, — šioks manymas yra toks 
nepaprastas, monstriškas, kad atsakingieji graikų filosofinės bei religi- 
nės kultūros vadai nė šešėlio tos minties negalėjo turėti. Tą, ko jie ne- 
drįso daryti, darė jų mokslu susidomėjęs, bet jo esminiams punktams 
pagarbos neturėjęs, žydas už Helados ribų. 

Bet nežiūrint tokio, neišpasakyta drąsa padaryto žygio, mistinis mo- 
kslas, lyg pabūgęs savo davinių, ilgai dar nerealizavo savo teorijos. Praėjo 
dar du šimtu metų, kol Plotino sistemoje mistika padarė ir paskutines, 
griežčiausias išvadas. Visos kitos, nuo Platono lig šiol apžvelgtos, tiloso- 
'“ finės mokyklos bei mistikos sistemos tai tik įžanga į tikriausią ir pilniausią 
mistikos sistemą, kurią „mums davė klasikinė senovė — į neoplatonizmą. 

t Neoplatonizmas, Plotino sukurtas, istoriškai imant, yra pasku- 
tinė graikų filosofijos sistema, paskutinis švystelėjimas prieš pačią sutemą. 
Autoriaus gausiai pasinaudota Platono, Aristotelio bei stoikų mintimis, visų 
buvusių filosofinių mokyklų darbais, tik be Epikuro, ir tai buvo daryta visai są- 
moningai. Bet nepaisant tokio elementų surankiojimo, Plotino darbo vaisių 
negalima vadinti eklekticizmu. Nuo to apsaugojo jį tas originalus būdas, kuriuo 

jis į filosofiją įveda naują, aukščiausį, viską valdantį principą, pavadintą 
„viršprotiniu“, „viršesminiu“, — ir kaip jo mokėta spekulaciją palenkti reli- 
gijos reikalams. 

Egiptas —- jo tėvynė. Ten jam skynė kelią, kuriuo pirmasis drąsiai 
žengė tik Ammonius Sakkas, del to laikomas neoplatonizmo kūrėju. 
Savo jaunystėj tas aleksandrietis — kuris buvęs tėvų išauklėtas krikščioniu, 
bet paskui atkritęs į pagonybę — buvo maišų nešiotojas, vėliau pamėgo 
filosofiją, kurią su pasisekimu dėstė gimtajame savo mieste. Raštų mums 
nepaliko (mirė 242? m. po Kr.), tačiau jo idejos yra žinomos iš daugybės 
jo mokinių, iš kyrių toliau mus sudomina ypač Plotinas ir Origenas. 

Plotinas gimė 204/205 m. po Kr. Lykopoly, Egipte. 28-tus metus 
eidamas pasišventė filosofijai. Nors ir stropiai studijavo vienuoliką metų 
Ammoniaus mokslą, tačiau tuo nepasitenkino ir dar su. imperatorium Gordia- 
nu vyko į rytus, idant galėtų studijuoti persų bei graikų išmintį. Sugrįžo 
persiėmęs rytiečiu mokslu. 244 m. apsigyveno Romoje, kur per 22 metus 
dėstė filosofiją savo įkurtoje mokykloje. 

Plotinas — tauri, didelė asmenybė. Apdovanotas galinga spekulacine 
jėga, puikiai išmokslintas ir išlavintas, jis kaip tik tiko rimtai dėstyt susirti- 
pinusiems aukščiausiais klausimais, kurių jo laikais Romoj buvo nemaža. 
Imperatorius  Galienas su žmona Salonina buvo suentuziastinti doriniu jo 
rimtumu, stebuklingu jo sugebėjimu artistiškai lengvai * gvildenti sunkiau- 
sias problemas ir tuo religiniu žavėjimu, kuris trykšte tryško iš Plotino 
asmenybės. Jo mokiniai jame matė ir gerbė kažkokią aukštesnę esybę, kas 
tarp kitko yra suprantama ir iš to, kad daugelis jų esą matę jį toje eksta- 
zėje, kuri yra vienas jo sistemos kertinių akmenų. Nenuostabu, kad eleri-. 
škasis Plotinas, kuris anot jo mokinio bei biograio Porfyriaus, „atrodė, kad 
gėdisi turėti kūną“ ir pasak kitų, nevisuomet patikimų istorikų, net nenorėjo 
minėti nei savo gimtinės, nei tėvų, nei gimimo laiko, kadangi tai laikė že- 
miškais dalykais, — dar tebėgyvendamas pasidarė legendarine figūra. 

Ne visi istorikai turi apie jį gerą nuomonę. Jam prikišama, kad jis 
iš rytų atgabenęs visą magiškų slaptybių virtinę, sudarytą Graikijoj, Egipte, 
Persijoj, Indijoj, kad užsiėmęs žemu burtininkavimu (pav., vagims susekti), 
apturėtais neva apreiškimais nerūpestingai (pav., klaidų netaisydamas) apsiė- 
jęs, kad tyčia dėstęs labai nesuprantamu tonu, kas kitus vertė ilgiausį laiką 
pas jį mokytis, kaip, pav., Amelius Gentilianus, kuris 54 (sic) metus taip 
prasimokęs, kad baustinu vienašališkumu tik spekulavęs, patirtinio mokslo 
visai nepaisęs ir t. t. ir t. t. 

Tuose priekaištuose yra ir kiek tiesos; „tik visa tai bus suprantama, 
kai tinkamai įvertinsim jo padėtį: jis — rytietis vakaruose, skelbia tai, kas 
vakarų pasauliui griežtai priešinga — pasivumą, irracionalumą, ekstatiškumą, 
— vis tai dalykai, kurie iš esmės turėjo ųžgauti vakariečius, ypač tuos, pas 
kuriuos gyveno, nes kaip tik šie savo aktivumu, racionalumu ir drausme. 
buvo organizavę pasaulį. Atstovaudamas rytams tikslingumų sostinėje, jis 
laukinį atrikiečių bei azijatų orgiastiškumą ir šiurpulingą gaivalingumą buvo 
palikęs anapus Nilo upės ir kultivavo tik teigiamas savo rytietiškumo savy- 
bes. Sitokios kultūros afrikiečius romėnai ne vien pakentė, bet ir mylė- 
jo, nes šiaurės barbarų bangose žūstančios Romos žvilgis buvo nukreiptas 
kaip tik ten, kur žėrėjo įsmeigtos Plotino akys. 

Iš pačios Plotino sistemos mes čia pažymėsim svarbiausius 
bruožus, t. y., mokslą apie dievybę, ypač tąjį punktą,. kuris mistikos istori- 
jai tapo reikšmingiausias, būtent, apie sielos išsivadavimą iš kūno ir kilimą 
į viršgamtinį pasaulį. 

Viso esimo versmė, absolutas, transcendentinis kauzalumas yra tokia 
esybė, kuri stovi aukščiau viso esimo ir paprastomis priemonėmis negali 
būti suprantama. Viršesanti, Viršgera Dvasia, kuri jėgų išspinduliavimu (tai 
ne tiek emanatistinio, kiek dinaminio pobūdžio panteizmo mintis), protu su- 
vokiama ir gamina pojūčių organų suvokiamą įvairybę. Šita Viršesanti Die- 
vybė stovi dar aukščiau už dvasią, kuri, kaipo savo vienybėje ir įvairybę 
apimantis principas, yra iš tos Dievybės kilusi. Šita 16 žv stovi aukščiau 
viso galvojimo ir esimo, ji yra beribė, beformė, anapus, ėzėxe:va, tiek dva- 
sinio, tiek medžiaginio- pasaulio ir del to be veiksmo. 

Visas pasaulis sudaro tam tikrą piramidę, iš kurios viršūnės spindu- 
liuoja visa būtis vis didesniu įvairumu, bet taip pat juo menkesne verte ir 
realumu, juo žemiau nusileidžiame. Tikrą dalykų esmę terandam aukščiau- 
siame sudvasinime, kuris yra sudarytas iš grynų sąvokų ir kurio vieta yra | 
piramidės viršūnėje. 

Savo prigimtimi siela priklauso aukštesniam pasauliui. Vienintelis jo 
obalsis: nuo įvairybės sugrįžti prie vienumo, nuo medžiagos prie dvasios; 
vienintelis uždavinys — atsidėjus vykdyti tą sugrįžimą. 

Aukščiausia viršesanti Esybė yra ne vien viso esimo priežastis, bet ir 
paskučiausias visų siekimų tikslas. Į jį ir turi grįžti siela. Tam jai reikia 
tapti tobūlai, kas yra pasiekiama kūno užgaidas numalšinant ir tam tikru 
valymu — xa0aso:ę. Tai geriausiai sekasi gyvenant asketinį gyvenimą. 
Išdėstant tuos keturius laipsnius, kuriais einant esą galima pažinti Dievybė, 
paaiškėja Plotino, kaipo mistiko, mokslo savumai: 

1. Mūsų jutimais suvokiamoji patirtis mums nieko esmin- 
ga neduoda; šitose, mus apsupančiose realybėse, randame tik neaiškių tiesos 
pėdsakų, del to mūsų žvilgis turi būti nukreiptas aukštyn, kur randasi 
tikroji dvasiškoji realybė. 

2. Tarpininkaująs galvojimas, dialektika, stovi daug aukščiau 
už patyrimą pojūčių organais, nes jis turi reikalo su idejomis, t. y. su ti- 
krąja realybe. Tai yra netiesioginis Dievybės regėjimas idejoms tarpinin- 
kaujant. 

3. Tiesioginis regėjimas. Viso to (sub 2) minėto filosofinio 
darbo tikslas yra pasitraukti nuo pojūčių poveikio, susikaupti savyje, pažin- 
ti, regėti protaujančią dvasią — vo0<, šitą aukščiausią protingumą, išsiža- 
dėjusį savo galvojimo. Stengdamiesi jį suprasti, mes sudieviname savo 
protą. 

4. Ekstazė (šxsza045) Bet tuo Plotinas dar nepasitenkino, nes lig 
šiol aiškiai matyta tik tas dieviškasis vo0z, o ne už jo pasislėpusi Aukščiau- 
sioji Esybė, kuri galvojimu neprieinama, — taigi, filosofiniu darbu jos pa- 
siekti negalima; jis, tiesa, padeda mums kopti aukštyn, iki prie pat pasku- 
tinio laipsnio, bet jis (filosofinis darbas) yra bejėgis ten, kur baigiasi visas 
protingumas. Nežiūrint to, Aukščiausioji Esybė yra galima prieiti tiktai 
nauja priemone, būtent, ekstaze (šx3z29:4). ž 

Tąja ekstaze mes tesužinom, kad ji yra, tačiau negalim sužinoti, kas ji 
yra. Ekstazėje žmogus yra be sąmonės, nesavas, jis Dievu užsidegęs, jo 
šviesos apžertas, jis, tiesa, jaučia Aukščiausios Esybės veikimą savy, bet 
net negali jo aprašyti. Jei Dievas kuriai sielai staigiai apsireiškia, tai niekas 
nebeegzistuoja, kas galėtų ją nuo jo atskirti, — tai nebe dvejybė, o nebe- 
išskiriama vienybė. Šiela jungiasi su Dievu. Negalima sakyti, kad ji Dievą 
regi, bet greičiau, kad ji tampa Dievu. Siela darosi tyra šviesa, laisva nuo 
žemiškų sunkumų. Ji tampa Dievu arba, geriau sakant, ji yra Dievas. 

Sitokia dvasios būklė — tai dovana dievybės neribotumo, priimančio 
ribotumą savy. Tokia neapsakomo brangumo dovana apteikiamas tiktai 
nusipelnęs žmogus. O tas nusipelnymas įgyjamas išsižadant savo žemišku- 
mo bei valios, išsisukant iš to susipainiojimo, kurin žmogus gyvenime buvo 
pakliuvęs, sugrižtant į grynumą (4zhwar<), įsigilinant į save. 3 

Sitokia dvasios būklė pasiekiama tik ramybės valandomis, o ne gaivalingai 
jonbesiveržiant, kaipatlyginimas už ištikimą, ramų laukimą, kaip tvirtina Plotinas. 
O kaip siela tokioj būklėj jaučiasi, liudija mums vienas Plotino mokinys, 
Amelius šiais žodžiais: „Kaip koks sapnas, išvydęs aušros mirgėjimą, su- 
dreba ir miršta, išnyksta mano praeitis ir dabartis... aš jaučiu sudribęs ir 
tuščias, kaip kokią ligą pergyvenęs, lyg pamiršęs visa, kas buvo. Mano 
„ kelionės, mano studijos, planai ir viltys, viskas išnyko. Visos mano jėgos 
atimtos, lyg jos būtų koks drabužis, kuris nuo manęs nukrito, ir aš jaučiuos 
kaip į kokį pradinį laiptą nublokštas.“ -- 

Iš viso to matyti, kad Plotinas yra vienas tų negausingų anų laikų 
žmonių, kurie, niekindami žemiškumą, be atodairos siekė aukštybės. Taip 
darydamas, jis pasirodė žymiai mažiau graikiškas už savo mokytoją Plato- 
ną, kurio blaivią filosofinę mistiką jis pakeičia į ekstatinę, ir nesvetimą epi- 
lepsijai. Graikiškoji mistika nustojo visų savo dalių proporcingumo, buvo 
išmesta iš pusiausviros, pametė dailiąsias savo formas. Graikiskąjį mistikos 
kosmosą pakeitė ekstatinis romantinės mistikos chaosas. 

Įžymiausias Plotino mokinys Portyrius (Porphyrius) alias Mal- 
chus (gimęs 232/233 m. Tyre, miręs apie 303 m.) į savo mokytoją pana- 
šus mokslinio horizonto platumu, giliai siekiančiu protu bei asketiškumu, 
tačiau mažesniu originalumu; jis toliau plėtojo Plotino mokslą, padaryda- 
damas jį tam tikro religingumo versme. 

Jis buvo įsiskaitęs ne vien į savo mokytoją, bet ir į Platono bei Ari- 
stotelio raštus, kas vietomis darė jį labiau realų ir aiškų. Savo gyvenimo 
uždaviniu jis laikė Plotino mokslo apdirbimą ir išaiškinimą. Taip darant, 
„Sielos išganymas“ jam buvo svarbiausias filosofijos uždavinys. Taigi, kaip 
matyt, iš savo mokytojo sistemos jis stengėsi nemaža pelnyti praktiniam 
gyvenimui. Dar stipriau pabrėždamas negu Plotinas, jis reikalauja sielos 
išvadavimo iš kūno gan aštria askeze, kuri, be: paprastų reikalavimų, draudė 
pav. lankytis į teatrus ir t. t. 

Savo mokslą išdėstė daugybėje raštų, pav., Filosofijoje iš pranašuvi- 
mų, kuria jis norėjo patiekti pagonims dievybės apreiškimais pagrįstą 
mokslą. Šiomis knygomis, kuriose be atodairos sujungti gan protingi ele- 
mentai su keisčiausia magija, teosofija ir žyniavimu, jis norėjo nukon- 
kuruoti krikščionis ir jų Sventąji Raštą. Tuo pačiu tikslu jis parašė 15 

knygų „Prieš krikščionis“, kur aštriai kritikavo tos naujos religijos atsira- 
dimą ir tuo pasidarė gan pavojingas Kristaus mokslo priešininkas. 

30 metų po Plotino mirties jis dėstė Romoje neoplatoniškas idejas, 
kurias iš čia išbarstė po vakarų pasaulį, tuo tapdamas svarbiausiu neopla- 
tonizmo apaštalu Europoje. Ir čia nemaža pagoniškos mistikos elementų -— 
kartais labai nekilnių, nes sujauktų su juokingiausia mantika, kerėjimu ir 
t.t, — įdavė jaunajai krikščionybei, kurios toks įžymus atstovas, kaip šv. 
Augustinas, prisipažįsta daug poveikio patyręs iš neoplatonizmo. Ir jis ne 
vienintelis sėmęs iš šitos dvilinkos vertės versmės, kaip paaiškėja iš misti- 
kos plėtojimosi jaunoje Kristaus Bažnyčioje. 

Panašų vaidmenį, kaip Porftyrius vakaruose, kitas, ne taip jau įžymus 
Plotino mokinys, III-jo šimtm. vidury gyvenęs, Amelius Gentianus 
vaidino rytuose. Jis Plotino idejas nešė ir į pačią Graikiją ir į Mažąją 
Aziją, kur jos užkariavo svarbesnias tilosofijos mokyklas, vėliau panaudotas 
kovoj su vis drąsiau pasireiškiančia krikščionybe; taip, pav., Atėnų mokykla“ 
Julijono Apostatos laikais vaidino ir tam tikrą politišką vaidmenį. Be šios 
praktinės, jis turėjo ir šiokios tokios teorinės reikšmės: Plotino vo0c'ą norė- 
damas tiksliau išaiškinti, jis mokė apie ten esančias tris hipostazes, būtent, 
vodc yra esąs, turįs ir regis. Toliau jis aiškino, būsią pasaulio siela—tai tam 
tikra visų sielų vienybė, i 

Jo raštai mums yra žinomi iš kitų neoplatonikų, ypač iš Jambliko ir 
Proklo. 

Jamblikas (Jamblichus) yra žinomas kaipo neoplatonizmo atstovas 
Syrijoj, kuri yra jo tėvynė. Jis mokėsi pas Portyrių, vėliau, berods, gyveno 
savo krašte, kur ir mirė apie 330 m. Jis labai vaisingas rašytojas. Aiškin- 
damas Platono bei Aristotelio raštus, parodo žymaus rytų poveikio. Jo 
mokiniai jį labai aukštai statė, vadino Veižas. 

Filosofiniame savo darbe jis pasirodo esąs daugiau spekulativinis teo- 
logas, negu filosofas. Toks būdamas, jis nepasitenkino Plotino Aukščiau- 
siąja Esybe, To Ilpūzov, kuri esanti viso gyvenimo ir esimo priežastis. Virš 
plotinisko žv statydamas dar aukštesnę, visiškai nenusakomą vienumą, z4vT1 
dopnzos doxr, „Paprastąją Dievybę“ jis suskaldė. Anot jo, esą 12 dangiškų 
dievų, kurie dauginasi į 36, paskui į 360 ir t. t, be jų dar egzistuoją visoki 
angelai, demonai, herojai ir kt. Ir jis reikalauja gan savotiško žmogaus 
pakilimo iš žemesnio prie aukštesnių laipsnių. Kaip ir jis, taip ir jo moki- 
niai — tik net dar daugiau — pasižymėjo gan fantastišku galvojimu. Jie įtrau- 
kia į tokių neaiškumų tankumynus, jog iš jų sugrįžti nebėr net vilties. 

Galutiną, užbaigtą neoplatonizmo formą davė 410/11 m. Konstantino- 
poly gimęs ir 485 m. Atėnuose mires Proklas (Proclus). 20 metus 
eidamas jis atvyko į Atėnus, kur pasisavino Plutarcho bei Syriano mokslą. 
Dideli jo gabumai — jis buvo apdovanotas pavyzdingu logiškumu, siste- 
minga dvasia ir milžinišku stropumu— padėjo jam tapti žymiu Atėnų moky- 
klos dėstytoju bei vaisingu rašytoju. 

Jis gal tipingiausias neoplatonizmo atstovas po Plotino: jo raštuose 
randasi tikrai gilių minčių, tačiau ir prietarų begalo, bekrašto; šalia 10- 
giškiausios dialektikos pasitaiko ir keistų, nuostabia drąsa parašytų neai- 
škumų, šalia sveikos kritikos stovi ir vaikiškas naivumas, matematika ir 
misticizmas drauge, neišskiriamai sujaukta, suvelta.. 

Tame neišbrendamam mišiny galime išskaityti, kad jis, panašiai kaip ir a 
blikas, postuluoja dar aukštesnę, neg Platono suformuluota, Aukščiausią 
Esybę, prie kurios žmogus laipsniškai, per penkias dorybes gali pakilti ir 
su jąja susijungti. Toliau, jis skelbia jau Jambliko išreikštas mintis apie ema- 
nacijų suskirstymą (į triadas, hebdomadas ir t. t.). Materiją jis išvesdino ne 
iš pasaulio sielos, bet iš vienos Nus'o triadų. 


Proklo sistemoje neoplatonizmas suglaudė savo ratą: kas Platono pradėta 
atsargiai, vis su didžia pagarba pradedamajam punktui, čia baigiama savo- 
tiška, kritikos nelabai tesuvaržyta drąsa. Be pasigailėjimo padarytos visos 
išvados, kurios tik galėta užuosti, ir tuo nesąmone bei disproporcija pakei- 
sta tas, kas sudaro Graikijos kultūros puikybę ir garbę — piotas ir saikas. 
Kaip radikaliai nusikreipta nuo graikų garbinamų idealų, matyt ir iš kūno 
kultūros panaikinimo; tai plaukia iš aštrios neoplatonikų askezės. Ir taip 
jau Plotino akyse nupuolusiam kūnui Portyrius su Jambliku skelbia atvirą | 
kovą ir tuo pašalina iš gyvenimo vieną svarbiausią klasikiškosios kultūros 
veiksnį. Proklo reikšmė didelė ne tiek del jo pareikštų minčių, kiek del jo 
turimos ypatingos vietos tarp pagoniškojo ir krikščioniškojo minčių pasau- 
lio; mat, jis davė neoplatonizmui tąją formą, kuria ji — Pseudo-Dionizui 
tarpininkaujant — perėjo į krikščionybę. 

Be teorininkų, neoplatonizmas susilaukė ir politikų, k. a, imperato- 
riaus Julijono (Apostatos) asmeny, kuris net tam tikrais raštais bandė 
propaguoti pagoniškąją filosofiją ir jos mistiką. — 

Be kitų, ypač dvi priežastys graikų mistini pradą nuvedė slidžiais ke- 
liais. Viena — tai krikščionybė. 

Plotino sistema — tai ne kas kita, kaip tam tikra helenizmo plotmėje 
teologija, kuri laiko dvasios reikalavimus patenkino iki tokio laipsnio, jog 
jai atsiradus, kitos beveik visos nustojo vertės. Jinai, ligšiol viešpatavusios 
helenistinės dvasios vardu, ima rungtis su jai labai pavojinga jaunaja krik- 
ščionybe. Norėdama jaunuosius inteligentus atitraukti nuo krikščionybės, 
ir ji turėjo jiems siųsti tą, ko visas pasaulis buvo ištroškęs: artimą jai 
spiritualizmą.  Porfyrius penkiolikoj savo knygų „Prieš krikščionis“ iš kai- 
lio neriasi besistengdamas įrodyti jų religijos suklydimus ir savo apreiškimų 
ortodoksiškumą, dieviškumą. Jiems nebegana paprastosios dievybės, bet 
už jos randa dar vieną. Taip apsišarvavę, jie tikėjosi laimėti žūtbūtinę ko- 
vą, vedamą išdidžiai ir be pasigailėjimo. Bet vogtais ginklais  nelaimėsi! 
Perimtasis turtas nevien kad vis labiau stūmė neoplatonizmą iš vagos, bet 
pagonių tarpe dar sudarė tokią atmosierą, kurioj krikščionybė rado vis ge- 
resnių tarpimo sąlygų. 

Kita — glūdinti pačių helenų prigimty — tai tie orgiastiškumai, kurių 
aistros žibintus pradžioj gesino šviesos „sūnus. Bet jiems senstant ir sūte- 
mų jūrai užliejus jų sielą, juodasis svečias atsisėdo į savo sostą. Plotino 
kūryba — paskutiniai mirštančios helenizmo dienos garsai. Praskambėdami 
jie užgauna krikščionybės stygas, nun imančias virpėti ir giedoti tokią 
mistikos giesmę, kurios dar niekas nebuvo girdėjęs nuo saulėtekio lig 
saulėleidžio. 

| II. Krikščioniškoji mistika. 
1. Naujojo Testamento krikščionybė ir jos mistiniai elementai. 


a) Izraelizmas, tas fonas, kuriame teko augti jaunajai krikščionybei, maža teturi 
mistinių pradų. 

: b) Kristus nesąs buvęs mistikas. Jis skelbia tvirtos, kitiems pasiaukojančios 
meilės gyvenimą. Krikščionybė, ragindama tikėt į Dievą, maža tepriduoda reikšmės misti- 
kos įrankiams, kaip, antai, ekstazei, intuicijai ir t. tt Evangelijos dvasia --- sobrietas. 

c) Apaštalų laikais tvirtas tikėjimas Kristaus dieviškumu ir žmogiškumu, buvo 
aukščiausia religinio gyveni no forma. Nors mistikai čia ir maža tebuvo vietos, vis delto 
jos ženklai (pav. charizmai) pasirodė. Šv. Paulius įspėjo krikščionis vengti misticizmo, 
blaiviu protu suprasti Dievo apreiškimus, vykdinti jo mokslą. Sv. Jonas taiytum hele- 
nistiškai išsireiškia: Dievas jam yra dvasia, kurią reikia pažinti. Jis apėmė Logą, kuris buvo 
iš pat pradžios. Kaip šis Logo mokslas, taip ir daugybė jo vartojamų  išsireiškimų yra 
paskolinti iš helenizmo. Kad žmogus gal: sutapti su Dievu, liudija Kristaus užgimimas. 
Zmogus su Dievu susirišęs, kaip kekės su vynmedžių — tai pavyzdingas palyginimas to, | 
kas nuo senai vadinama Uno mystica. š 


a) Tas fonas, kuriame teko augti jaunajai krikščionybei — izraelizmas 
— labai maža teturi mistinių pradų. Žydas — realistas tiek gyvenime, tiek 
religijoj: „Dievas yra danguje, o aš žemėje“.  Nesugriaunama siena skiria 
žmogų nuo Dievo. Tiesa, žydai turi savo pranašų, O pranašai — savo 
ekstazių, tik niekada jie neisilieja į Dievą, nei Dievas su jais jungiasi. Religi- 
nio žydų gyvenimo klimaksas yra tikėjimas, aistringas tikėjimas; ir, jeigu jis 
kur nors parodo mistiškumo žymių, tai tik del to, kad yra paliestas sveti- 
mo poveikio, priėmęs, pav., graikų kultūrinių turtų. — 

b) Nemaža yra religijos istorijos tyrinėtojų, daugiau ar mažiau katego- 
ringai tvirtinančių, kad jaunoji krikščionybė visai neturėjusi mistinių elementų; 
nes, girdi, tokie dalykai negalėję rastis tais laikais, kai apreiškimas viską 
reiškė. Iš tiesų, tie apreiškimai iš vienos -pusės palaisvino žmogų nuo ver- 
žimosi į religines slaptybes, bet iš kitos jie, negalėdami patenkint viso jo | 
smalsumo, buvo tik didelis akstinas žmogaus sieloje glūdintiems atatinka- 
miems palinkimams dar daugiau patirti savo pastangomis. Tat neperdedant 
galima tvirtinti, jog krikščioniškoji mistika užgimė drauge su pačia krik- 
ščionybe. 

Nesutinkant su vienu tų religijų tyrinėtoju, tačiau galima sutikti su 
kitu, būtent, kad — kaip jau anksčiau buvo minėta — toji mistika išsiplė- 
tojo ne grynai iš krikščioniškojo mokslo, kaip tokio, bet kad dalimi savo 
pagrindą ji turėjo apreiškimuose. Teisingas yra ir tas tvirtinimas, kad jaunoji 
religija yra patyrusi visokių visokiausių poveikių iš šalies, stipriai veikiančių 
mistinį Bažnyčios elementą. | 

Pirmiausia, čia kalbėdami apie patį Bažnyčios Įkūrėją Kristų, referuo- 
dami pranešame, ką didieji Bažnyčios tyrinėtojai bandė nustatyti. 

Tai, ką Kristus nešė į pasaulį begalo drąsia ir pagilinta forma, esą 
ne mistika, bet asmeninis, religinis gyvenimas, panašus į žydų tikėjimo cha- 
rakterį. Pats Jėzus nesąs mistikas. Tiesa, Jis pasižymi savotiškumais, ku- 
riuos būtų galima laikyti esant mistinius, bet, arčiau įsižiūrėjus, tas neva 
mistiškumas esąs ne kas kita, kaip tik tam tikras religinis entuziazmas, ku- 
trio Kristus pagautas ir kurio kupinas žengia Jis gyvenimo aukštybėse į 
save traukdamas visų akis. 1 

Kristus skelbia tvirtos, aktivios, kitiems pasiaukojančios meilės gyveni- 
mą. Rytų gyvenimas, koks dažniausiai mistikų yra ten gyvenamas, kupinas 
sentimentalumo, rafinuotumo bei aistros, Jam suvis svetimas. Kristus nu- 
rodo į kovą, kurią gyvenime kovoja blogis su gėriu, ir ragina nepasiduoti 
malonės priešininkams. Kristus ragina tikėti: tikėti Dievo karalystę ir Jo 
valią,  Dangiškąjį Tėvą. Sis visų tikinčiųjų (vaikų) bendrumas su Dievu 
(Tėvu) danguje yra vienintėlė jungtis, kurią pažįsta Evangelija. Siaip ji la- 
bai ryškiai skiria Dievą ir žmogų, dvasią ir gamtą. Ir tik ką paminėtas 
bendrumas nereiškiąs susijungimo. Bendrumas turi- paisyti išorės pasaulio, 
savo aplinkos; jis reikalauja valios aktų, jo negalima pagrįsti vien jausmais 
arba nuogu pažinimu. Cia mažiausia vietos mistikai! Ir iš tikro, kaip Evan- 
gelija nurodo ne mistinį tikslą, taip ir mistikos įrankiai, Kaip, askezė, 
ekstazė, intuicija ypatingų šaknų joje neturį. Platonikams, siekiantiems 
pažinti Dievą, tokių įrankių reikia. Kas kita su krikščionybe, kuri 
ragina Dievą tikėti. — 

c) Kol pirmasis krikščionių susibūrimas galėjo maitintis apaštalų žinio- 
mis, tol tvirtas tikėjimas Kristaus dieviškumu ir žmogiškumu buvo aukščiau- 
sia religinio gyvenimo forma. Mistikai, kaipo tokiai, vietos čia nebuvo. 
Paskui šitokią sveiką tikėjimo formą pradeda pakeist šiokia tokia mistika — 
daugiausia tarp Graikijoj gyvenančių krikščionių. Ypač Korinte pasirodo 
pirmieji reikšmingesni ekstatinės mistikos ženklai. | 

Kad tokie charizmai yra galimi, liudija pats Šv. Paulius pirmame 
savo laiške korintiečiams (1 Kor., 12), sakydamas: „(7) kiekvienam duodama 
Dvasios apsireiškimas... (8) Vienam suteikiama Dvasios išminties, kitam žino- 
jimo kalba; (9) kitam Jos tikėjimas, kitam Jos gydymo dovana; (10) kitam 
pranašystė, kitam dvasių atskyrimas, kitam įvairios kalbos, kitam kalbų aiški- 
nimas. (11) O visa tai daro viena ir ta pati Dvasia, kiekvienam dalydama, 
kaip Ji. nori.“ 

Ir jis pats patyręs tokių malonių, kaip pažymi antrame korintiečiams 
rašytame laiške (2 Kor., 12): „(1) Jei reikia girtis (tiesa, nepridera), aš eisiu 
prie Viešpaties regėjimų ir apreiškimų. (2) Aš žinau žmogų Kristuje, kurs 
[Įsuprask: jis, tas žmogus|, - prieš keturioliką metų, — ar kūne, nežinau, ar 
be kūno, nežinau, Dievas žino, — buvo pagautas net į tretįjį dangų. (3) Ir 
žinau, kad tas žmogus, — ar kūne, ar be kūno, nežinau, Dievas žino, — 
(4) buvo pagautas į rojų ir girdėjo slaptingus žodžius, kurių nevalia jokiam 
žmogui ištarti“. 

Ir dar kitur — Gal. 2, 20 — šv. Paulius išsitaria mistikų kalba: „Aš esu 
gyvas, tačiau jau nebe aš, bet many yra gyvas Kristus“; ir to paties laiško pradžioj 
tvirtindamas, kad jis yra tikrai Kristaus pašauktas į darbą, kad yra Jo apaštalas, 
šiais žodžiais aiškina, kad Dievas teikėsi apreikšti jam savo Sūnų: „(15) Kuomet 
gi tam, kurs išskyrė mane nuo pat mano motinos iščiaus ir pašaukė savo 
malone, patiko apreikšti many savo Sūnų, kad aš Jį skelbčiau tarp pa- 
gonių...“ 

Iš tų ir panašių išsireiškimų galima suprasti, kiek šv. Paulius buvo 
artimas mistikai, ir — turint galvoj jo kūno liguistumą — nedaug terei- 
kėjo, kad jis būtų pasidavęs ekstatinei mistikai, nuo kurios, kaip ir iš visa 
nuo tų naujų tikėjimo reiškinių, kaip, antai, pranašavimų, kalbėjimų neva pagal 
įkvėpimą, afektingumą ir t. t, stengėsi išsaugot ne vien save, bet ir savo 

brolius. Aiškiais žodžiais jis pataria korintiečiams nepriduoti reikšmės eksta- 
zei: „Aš galiu ir pranašaut ir ekstatiškai kalbėt, bet ką tai reiškia, palyginus: 
su neišsemiamu gyvenimo turtingumu, trykštančiu iš meilės! Cia yra tei- 
sybė, sveikata ir tai, kas už visa tą yra svarbiau — tikėjimas ir viltis“. 

Kaip matyti, šv. Paulius nori sveiku, blaiviu proti suprasti Dievo 
apreiškimus, gyventi pagal Jo nurodymus, vykdinti Jo mokslą ir tuo vengti 
tų pavojų, kurie trykšta iš spekulacijos. Juo labiau jis jautė savy tuos 
psichinius galimumus mistiškai gyventi, juo dėmesingiau prižiūrėjo savo 
prigimtį ir kontroliavo Kristaus sekėjų tarpe pasireiškiančius religijos feno- 
menus. Tai, ko jis vengė, vėliau su visu kraštutinumu padarė graikų Baž- 
nyčia; bet jau ir tuo, kas anksčiau buvo minėta, šv. Paulius prirengė misti- 
kai kelią dar“ apaštališkosios krikščionybės laikais. — 

d) Tuo atžvilgiu nėmažiau yra padaręs ir kitas apaštalas, šv. Jonas. 
Tik jis kiek kitonišku keliu- privedė krikščionybę prie mistikos vartų. Prie- 
šingu šv. Pauliui būdu, jis, tarytum helenistiškai, svarsto dieviškumą ir jo pasirei- 
škimus žmonėse, Dievažmogio prigimtį bei žmogaus priėmimą Dievybėje. 
Helenistiškai del to, kad jam svarbu Dievą pažinti. Atatinkamai Dievas 
aptariamas kaipo „dvasia, ir jo garbintojams reikia garbinti dvasioje ir tie- 
soje“ (Jon. 4, 24). Toliau, Dievažmogis jo Evangelijoj save aptaria: „Aš ir 
Tėvas, tai vienas“. Ir kaip vienumas egzistuoja tarp Iėvo ir Sūnaus, taip ir 
tarp tikinčiųjų: „Kad visi būtumėm viena, kaip tu Tėve, many ir aš Tavy, 
kad visi būtumėm viena mumyse — aš juose ir jie many...“ 

Tas pat dar galima pasakyti palyginimu: „Aš esu vynmedis, o jūs 
kekės; pasilikite many, ir aš pasiliksiu jumyse; kaip šakos, atskirtos nuo. 
medžių, neatneša vaisių, taip ir jūs negalite nešti vaisiaus atsiskyrę nuo 
manęs“. Tur būt, niekad geriau nebuvo išreikštas tikinčiųjų bendravimas 
su Kristumi, niekad geriau nebuvo apibūdinta nuo senai vadinamoji ' Unio 
mystica — niekad geriau, kaip šituo palyginimu, amžinai kartojamu visose 
literatūrose. 

Žinodami tą reikšmę, kurios šv. Jonas priduoda tikinčiųjų susijungi- 
mui su Kristumi, nesistebim, kad jis — priešingai šv. Pauliui, nuolat pa- 
brėžiančiam Kristaus mirtį — ypatingos reikšmės duoda Kristaus užgimi- 
mui. Si incarnatio yra gyvas paliudijimas minties, kad žmogus gali sutapti 
su Dievu. Ką vietomis jis pasako visiems suprantamais palyginimais, 
kitur — būdamas subtilingas galvotojas—išreiškia filosofiškai, be varžymosi 
pasinaudodamas graikų filosofų žodynu. Visiems žinomu pavyzdžių čia 
yra jo Logo mokslas: „Pradžiojbuvo Žodis. Tas Žodis buvo pas Dievą ir Žodis 
buvo Dievas... Visa per jį padaryta ir be jo nepadaryta nieko iš to, kas 
padaryta. Jame buvo gyvybė ir ta gyvybė buvo žmonių šviesa. Šviesa 
šviečia tamsybėje, bet tamsybė jos neapima“ (Jon. I, 1 ss.). Kaip matyti, 
Kristus, antrasis Šv. Trejybės asmuo, vadinamas Žodžiu, Adyo<, kas, kaip 
iš visa jo filosofavimas, rodo, kiek jis yra priklausomas Platono ir jo pase- 
kėjų sistemų. Žmonėms apsireiškia nė pati Dievybė, bet esmingai lygus 
ir Jai tarpininkaująs veiksnys. Helenistinės mistikos sąvokos, kaip paži- 
nimas, vienumas, dvasia ir tiesa-—šie, nuolat pasikartoją pagrindiniai 
protinio graikų pamaldumo žodžiai ——jo Evangelijoje pakeičiami krikščioniškojo 
gyvenimo esmę žyminčiais išsireiškimais, tokiais, kaip, antai, tikėjimas, 
bendrumas, asmenybė, įsitikinimas ir t. t. Bet visas tas artimu- 

mas helenizmo pasauliui glūdi vien išsireiškimvose, o ne turiny, kas tarp 
kita ko matyti iš to, jog nors jis Dievą ir vadina dvasia (Jon. 4, 24), tačiau 
visai nė nemano joj iki nežinomumo paskandinti Dievo Tėvo, kurį šiaip 
aiškiai Tėvu ir vadina, kaip, pav., ir 23-čiame posme, kur sakoma: „Bet 
ateina valanda ir dabar jau yra, kuomet tikri garbintojai garbins Tėvą dva- 
sioje ir tiesoje, nes ir Tėvas ieško tokių garbintojų“. 

Ir kad ir kiek jis plačiai naudotųsi graikų mistikos žodynu, niekada 
nemano realiai pakeisti krikščionybės charakterio, ypač istorinio Kristaus 
charakterio tokiomis sąvokomis, kurios visada statomos pavojun būti panau- 
dojamos abstraktinei mistinei spekulacijai. Bet nepaisant tų pastangų pasi- 
likti realybės rėmuose, pastangų, pagrįstų istoriniais daviniais, jis su savo 
papėdininkais negalėjo išvengti, kad Rytų Bažnyčios mistika, netrukus ėmusi 
klestėti, dalimi rėmėsi jo Evangelija, ypač tuo skyrium, kur jis kalba apie 
„Įkūnytąjį Žodį“, ir darė išvadas, su kuriomis Evangelijos autorius vargu 
būtų sutikęs. Blaiviau tuo pasinaudojo Vakarų Bažnyčia, išaugusi tokioje 

„atmosferoje, kurioje nesunku buvo prisilaikyti to sobrietas, kuria dvelkia 
Evangelija. Iš šv. Jono ji taip sėmė teorinį, kaip iš šv. Pauliaus praktinį Dievo 
ir Kristaus supratimą. - 


2. Graikų Bažnyčios mistika. 


A. Krikščionys aleksandriečiai. 


a) Krikščionybės didžiausias priešas — helenizmas, turįs savo centrą Aleksandrijoje, 
čia pat susilaukė konkurento krikščioniškosios katechetų mokyklos pavidalu. ji sten- 
gėsi moksliškai pagrįsti savo tikėjimą ir auklėti krikščioniškos dvasios inteligentiją. 

b) Pirmas žymus tos mokyklos vedėjas Klementas Aleksandrietis laikė 
savo gyvenimo uždaviniu statyti mokslinius krikščionybės rūmus, kuriems plačiai naudojasi 
helenų tiekiama medžiaga. Nywsc buvo paverstas mokslišku įrankiu tikėjimo tiesoms pa- 
gilinti. Nors pats nebuvo mistikas, tačiau liko helenistinio misticizmo paliestas. Moko, kad 
išsilaisvinusi iš savo jūslingumo siela tampa rami; tokia tobula meile galima sueiti su Dievu. 

<) Didis Klemento mokinys Origenas toliau dirbo savo mokytojo darbą. Dievas, 
anot jo, nesuvokiama Esybė. Jis sukūrė amžinąjį Sūnų, Logą, ir per ji laisvųjų dvasių 
pasaulį.  Kilnesnios dvasios pasiliko pas Kūrėją, 0 apsileidusios, kaipo bausmę, gauna 
medžiaginį kūną. Jos vėl gali grįžt į Dievą; čia padeda Atpirkimas. 4 

d) Nuo III-jo šimtm. pradeda atsiskyrėliai eit iš Egipto į dykumas. uoe organizuoja 
Pachomius, Bazilius ir k. Pasirinkdami - svarbiausiu savo uždaviniu ugdyti dvasinį savo 
gyvenimą, vienuolynai tampa nepaprastais mistikos centrais. Tos vienuoliškos mistikos 
aienas įžymiausių atstovų yra Makarius Egiptietis. 


Kiek sustiprėjusi, jaunoji krikščionybė turėjo leistis į neišvengiamą 
kovą su tąja kultūros forma, kuri buvo kone identiška su kultūra apskri- 
tai — su helenizmu. Jis pastojo jai kelią tiek inteligentiškon visuomenėn, 
tiek jos pačios sukurton valstybėn, anuomet galingiausion, be kurios pagal- 
bos tolimesnis plėtojimasis jai turėjo būti arba visai negalimas, arba bent 
labai vargingas. Taigi, kad ir didžiausiomis aukomis, buvo reikalinga šis 
priešas nugalėti. Iš kito šono ir helenizmas buvo pajutęs vis augantį 
Kristaus religijos poveikį, ir net tokiu laipsniu, jog atsakingieji vadai 
rimtai susirūpino, kaip šiuo nepatogiu konkurentu pigiausiai nusikratyti. 

Situacija buvo rimta; nes vieni, jei būtų buvę nugalėti, galėjo pra- 
rasti ilgų šimtmečių negirdėto pasiaukojimo pastangomis sudarytą, pa- 
saulį valdančią valstybę ir drauge jos kultūrą, o kiti, laimėdami, būtų paveldėję 

Cesarių sostą bei aukurą ir tuo tą kultūros apytakos sistemą, kuri dvasinį 
savo kraują varė į anuomet tolimiausias žinomojo pasaulio vietas. Šis situ- 
acijos rimtumas privertė ir vienus ir kitus naudotis geriausia strategija ir 
naudingiausiais ginklais. Tokius esant abi pusės pripažino — priešininkų 
įrankius. Šio kultūros laikotarpio nagrinėtoją stebina tas miklumas, ku- 
riuo abi pusės mokėjo rungtis, naudodamosi ne savais ginklais: Helenistai 
pasinaudojo krikščionių tikėjimo apreiškimais, savo religiją taip pat stengda: 
miesi paremti dieviškais apreiškimais, kad tuo neatsiliktų nuo tų apreiškimų, 
kurie ne vien krikščionių tarpe darė giliausio įspūdžio. O krikščionys iš 
savo šono stengėsi duoti sąvo religijai mokslišką išvaizdą, galimumą Dievą 
ne vien tikėti, kaip reikalaujama, tačiau ir pažinti, kaip to norėjo helenistai, 
ir tai dažnai gan savotiško misticizmo pagalba. Tai padaryt, suprantama, 
nebuvo galima be paskolų iš helenistinės filosofijos žodyno. Su iš jo pa- 
imtais ženklais nemaža atėjo ir tos filosofijos dvasios, — daugiau, negu 
buvo sveika dar visai neįsišaknėjusiai krikščionybei, taip kad galima — tų- 
rint galvoj tam tikrus įvykusius faktus — kalbėti apie — bent kai kurių 
pirmųjų — krikščioniškųjų pozicijų užliejimą helenizmu. Kad šita kova 
„Už pasaulį ir dangų“ galop baigėsi krikščionybės naudai, tai nuopelnas — 
paliekant visai nuošaliai, jog ji Kristaus mokslas — jaunosios religijos, 
kuri bekovodama plėtojo savo jėgas, tuo tarpu, kai, atvirkščiai, pasenusio. 
konkurento jėgos kovoj visai išsibaigė. 

Neoplatonizmas -buvo tas laivas, kuris nešė Cezarį bei jo laime, ir 
Aleksandrija buvo tas išganingasis uostas; bet į tą patį uostą buvo priplau- 
kęs ir kitas laivas, kuris Apvaizdos buvo nužiūrėtas, anam nuskendus, Ce- 
zarį vežt į naujus pasaulius. 

Ta pati Aleksandrija — kuri pagimdė Filoną, Ammonių Sakka, 
mokė Plotiną su pulkais kitų, pasiryžusių graikų mokslą apvilkti naujais 
rūbais — buvo ir įžymus krikščionybės centras; Aleksandrijos patriarchatas, 
evangelisto Morkaus įkurtas, IV-tame šimtm. apėmė 103 vyskupijas, 
0 metropolitų valdomas, ir buvo įsigijęs tokį aukštą vardą, jog tam tikrais 
laikais ir atžvilgiais galėjo net konkuruoti su Roma. Cia įvyko visa eilė 
Bažnyčiai svarbių susirinkimų, sinodų, k. a., 231 m. patriarcho Demetrijaus 
prieš Origeną, 399 m. patriarcho Teofilio prieš to paties Origeno mokslą 
ir dar 633 m., kai patriarchas Cyrus rūpinosi monotizitų reikalais. Bet jau 
tais metais baltieji Arabijos raiteliai pagirdė savo arklius už miesto vartų. 

Žymiausia krikščioniškojo mokslo įstaiga šiame patriarchate ir III-ame 
bei IV-tame šimtmečiais visoje krikščionijoje buvo katechetų mokykla, 
kuri taip išsiplėtojo iš katechumenų mokyklos, jog jau apie 180 m. turėjo. 
tobulo mokslinio instituto išvaizdą. Pirmiausia, būdama privatinio pobūdžio, 
nuo IV-tojo šimtm. susilaukė ir valstybinės paramos. Sis bene pirmasis 
krikščioniškos teologijos-filosofijos fakultetas turėjo specifinį uždavinį — 
Dieviškąją Evangelijų tiesą suvesti su graikų išmintimi ir tuo nugalėti neo- 
platonizmą. Uoliai pildydama tą savo uždavinį, ji sukūrė dogmatiką ir 
mokslinę egzegezę, nors ir mėgstančią puoštis alegorijomis. Jon, drauge 
su graikų bei helenizmo mokslu, skverbėsi ir visokios mistikos rūšys, ku- 
riomis 41 officio turėjo rūpintis ir genialiausi tos mokyklos vedėjai — 
Klementas ir Origenas. 

b) Klementas Aleksandrietis (Titus Flavius), gimęs maždaug 
apie 140/150 m. po Kr., tur būt, Atėnuose, pagonų šeimoje, norėdamas — 
pagautas didelės mokslo meilės — susipažinti su krikščionybės skelbėjais, 
padarė visą eilę kelionių į Pietinę Italiją, Syriją, Palestiną ir k. ir pagaliau 
apie 180 m. atvyko Aleksandrijon, kur ir apsistojo. Perėjęs į krikščionybę, 
impėratoriui Septimiui Severui siautėjant, paliko Afriką ir persikėlė į Kapa- 
dokiją. Mirė prieš 21516 m. 

Būdamas didelių gabumų vyras, mokėjo apimti ir graikų, ir krik- 
ščionių išmintį. Savo gyvenimo uždaviniu jis padarė statyt mokslinius 
krikščionybės rūmus, helenų kultūros teikiamos medžiagos pagalba. Tuo 
jis yra kone pirmasis krikščioniškosios teologijos profesorius, norėjęs su- 
daryti tokią sistemą, kuri būtų suprantama, simpatinga ir pagonims, kuriuos 
jos pagalba jis norėjo pritraukti prie savęs. Sistemai sudaryti daug kas 
paimta iš Biblijos. Visa ko pagrindas, žinoma, Kristus. Bet pati konstrukcija 
gimė plačiai pasinaudojant graikų filosofija, ypač jos pažiba, Platonu, ir net 
stoikais. 

Visais amžiais nekrikščioniškasis mokslas siūlydavo krikščionybei pa- 
sinaudoti jo įrankiais ir sueit į bendrą platformą. Pačioje jos plėtojimosi 
pradžioje tokiu įrankiu, galinčiu abi puses suvest į bendrą kalbą, buvo 
helenizmo siūlomasis įv0a:<, nes, girdi, vienintelis kilnus ir vertingas kelias 
į Dievybę, esąs pažinimas, 0 ne vien paprastas tikėjimas. Tais laikais, kai 
tas 110015 buvo virtęs mada, nors ir kilnia, žadančia nuvest į Dievybės 
regėjimą, krikščionims grėsė pavojus pasiduot dienos vėjui. Tą pavojų 
pašalinti ketino Klementas, visiškai sukrikščionindamas helenistų siūlomąjį 
įrankį. Taip jis ir padarė, paversdamas gnosi mokslišku įrankiu tikėjimo 
tiesoms pagilinti. 

Gnosis esąs daugiau, negu tikėjimas. „Tikėjimas tėra tobūlas papra- 
sčiausių tiesų pažinimas, pritaikintas neturintiems laiko žmonėms, o pažini- 
mas yra mokslinis tikėjimas“. Toliau jis drįsta tvirtinti, kad, jei teologiškai 
išsilavinęs krikščionis, — o tokį jis vadina gnostiku, — turėtų pasirinkti 
tarp Dievo pažinimo ir amžinos palaimos, t.y., tarp dalykų, kurie esmingai 
turi būti sujungti, tai jis būtinai pasirinktų pažinimą. Pats save jis laikė 
tokiu tipišku krikščioniu gnostiku, norinčiu, įgauti vis gilesnį dalykų supra- 
timą mokslo pagalba. Tose jo pastangose nemaža oportunizmo, nors da- 
limi pateisintino, nes kad įtiktų tai daugybei inteligentų, susidomėjusių 
moksliškesne krikščionybe, jis nerado geresnės priemonės, kaip tik šitą 
Kristaus idejų įvilkimą į visiems žinomus ir priprastus pagoniškosios seno- 
vės rūbus. Savo mintis jis išdėstė gyva, miklia, įspūdinga, palyginimų 
pilna kalba, visai laisva, aforistine, ne sistemine forma. 

Nors pats ir nebuvo mistikas, bet, turėdamas reikalo su ekstatišku 
neoplatonizmu, negalėjo nepaliesti jame taip vyraujančio misticizmo. Delto. 
"jis, darydamas etiškąsias savo sistemos išvadas, postuluoja, kad krikščionis 
gnostikas būtų laisvas nuo savo jūslingumo, visokių aistringų poveikių, iš 
ko plaukiąs visiškas sielos ramumas, azx0e:x. Jis tat grynumu ir tobūla 
meile (čia Klementas vėl remiasi Evangelija) yra suėjęs su Dievu ir jam 
daugiau nieko ir nereikia, neš niekas ir negalis drumsti jo dvasios ramu- 
mo. Per šią az40e:2 žmogus iškyla iki pačios Dievybės, į kurią jis tampa 
panašus, nes Dievybė savo esme yra zai. 2 

Iš to nesunku spręsti, kas yra dvasinis jo mistinių minčių tėvas. Tuo 
atžvilgiu sunkenybių nesudaro nė didysis jo mokinys Origenas. 

c) Origenas (Adamantius), nuostabaus išsilavinimo ir anksti subren- 
dęs žmogus, sistemingai toliau dirbo savo mokytojo darbą. - Gimė, rodos, 
apie 185 ar 186 m. Aleksandrijoje, krikščionio mokytojo šeimynoj. Dar 
visai jaunas tebūdamas, netikėtu uolumu  autodidaktiškai pasisavino visą 
savo laikų mokslą taip, jog dar neįšventintas į kunigus, vos 18-tus metus 
eidamas, buvo išrinktas Aleksandrijos katechetų mokyklos vedėju. Ir toliau, 
vis ieškodamas savo rengiamai sistemai naujų davinių, turėdamas apie 25 
m., lankė Ammoniaus Sakko, neoplatonizmo įkūrėjo, mokyklą. Ir iš viso, 
budamas vienas uoliausių skaitytojų, koki pasaulis kada matė, nuolat gili- 
nosi į klaidatikių bei pagonų raštus, ir iš savo akiračio neišleido nieko, kas 
nors trupučiuką būtų galėjęs jam padėti. 

Jis pirmasis visai planingai bandė sudaryti tam tikrą krikščionybės 
dogmatiką. Tai pavyzdingas iniciatorius egzegezėje. Delto ir nenuostabu, 
kad jo vadovaujama mokykla tarp 211 ir 220 m. ėmė ypačiai klestėti. Ra- 
štų, ypač po 220 m., išleido daugybę. Ejo girdas, kad jų buvę apie 6000! 
Netrukus po šventimų, įvykusių 230 m., nutarimu Aleksandrijos Sinodo 
(231 m.), kurio iniciatorium buvo Aleksandrijos patriarchas Demetrius, atsta- 
tomas nuo vietos ir net kunigystė atimama. Kitų vyskupų globojamas, 
įkuria naują mokyklą, krikščioniškam mokslui davusią nemaža darbininkų. 
Imperatoriui Deciui valdant, persekiojamas už krikščionybę ir 249 m. patenka 
į kalėjimą. Mirė 254 m. nuo patirtų kentėjimų. 5 . 

Origenas yra įsitikinęs, kad Apreiškimas mums pasakė tik tai, kas yra 
būtiniausia, tuo mums patiems palikdamas toliau tirti tiesą. Dievas yra 
nesuvokiama ir neapsakoma Esybė. Pasaulis yra Dievo kūrinys ir taip pat 
amžinas, kaip Dievas. Amžinoji, nekintamoji Dievo prigimtis reikalauja su- 
pratimo, kad Jis amžinai buvo Kūrėjas ir kad be kūrimo aktų Jis negali 
būti. Sita amžinosios valios kūryba teliečia amžinąjį esimą, dvasini pasaulį, 
odaia. Taip amžinai veikdamas, Dievas sukūrė amžinąjį Sūnų, Logą. kaipo 
savo i0ža tūsūv Ir per jį laisvųjų dvasių pasaulį. Kilnesnės dvasios pasi- 
liko palaimintos pas Kūrėją, o kitos, apsileidusios, tingios ir p., kaipo bau- 
smę, gauna medžiaginį kūną. Taigi, žmogaus siela yra dvasinė būtybė, 
kurios įkūnijimas įvykęs, kaipo bausmė. Kaip matyti, ir Origenui swx yra snua. 
Bet ji, ta bausmė, yra išganinga, nes duoda progos grįžt į pirmąją savo 
būklę. Į ją grįžti padeda Atpirkimas. 2 

Origenas, nepaisant nelaimės, ištikusios jį Aleksandrijoj, turėjo daug 
nuoširdžių pasekėjų, plačiai paskleidusių jo mokslą, kuriuo buvo susiža- 
vėję ir žymiausi vėlybesnių amžių mokslo vyrai, kaip Atanazas, Grigorius 
iš Nyssos, Bazilius, Ambraziejus ir kiti. - Kiti, perdaug laisvai pasielgdami 
su jo mintimis, sudarė ištisas heretiškas sistemas, kaip, pav., Bar'as Sudaili, 
delko, pagaliau, ir pačią versmę, Origeną, Bažnyčia smerkė. Čia pirmą 
sykį įvyksta tai, kas įvyko, pav., su Tauler'iu: Bažnyčia, del heretikų gami- 
namų . vertimų, yra priversta atsisakyti išleist ir patį, nors ir gryniausia 
intencija parašytą, originalą. 

d) Be šitų Bažnyčios. teorininkų, Kristaus mokslu buvo susirūpinę ir 
parapijų tikintieji bei naujai atsiradusieji vienuoliai, Tik tas jų susirūpinimas 
buvo visai kitoks, būtent, praktiškas. Jie, gyvendami atskirybėje ar krūvoj 

vienuolynuose, išdirbo mistinio gyvenimo formas, nes jie buvo giliai įsitiki- 
nę, kad tarp Dievo ir žmogaus nėra nenugalimos kliūties ir aistringai siekė 
peržengt lig šiol dar nemėgintą perkopt bedugnę. 

Jau Il-ame šimtm. pasitaiko žmonių, bėgančių nuo pasaulio tuštybės, 
pasislepiančių Egipto ir Syrijos dykumose. Visiems pavyzdys buvo šv. 
Antoniaus gyvenimas atskirybėje: Buvęs kareivis Pachomius savo 
pasekėjams sustatė tam tikras vienuoliško gyvenimo taisykles, kurių pats 
prisilaikė, gyvendamas savo paties pastatytame vienuolyne Tabernoje, prie 
Nilo upės. Pats įkūrė devynetą vyrams skirtų vienuolynų, 0 per savo se- 
serį dar du vienuolynu ir moterims, iš ko galima spręsti, kad nestigo žmo- 
nių, norinčių gyvent asketinį gyvenimą šalia triukšmingojo pasaulio. 
Pachomiui dar tebegyvenant (jis mirė 346 m.), centrinis jo vienuolynas : turėjo 
apie 3000 narių. 

Iš Egipto ši naujo religinio gyvenimo forma, per Palestiną ir Syriją, 
pasiekė ir pačią Aziją (Mesopotamiją, Persiją, Armeniją ir k.). Ją sutvarkyt 
rūpinosi ypačiai Bazilius, vėliau tapęs Cezarejos arkivyskupu ir pasižymėjęs 
kaipo Bažnyčios . mokytojas. Apie 360 m, jis įvedė vienuolišką gyvenimą 
ir Juodųjų jūrių apylinkėse. 

Vienuoliai dėvėjo vienodus drabužius, dirbo rankų darbą, užtikrindami 
sau ir kitiems gyvenimą, kalbėdavo maldas, skaitydavo psalmės. Trys pa- 
grindinės jų pareigos — nusižeminimas, paklusnumas ir neturtas. Svarbiau- 
sias uždavinys, ugdyti dvasinį savo gyvenimą, vertė prie kontemplacijos. Aišku, 
kad visa tų vienuolynų tvarka ir dvasinis jų gyvenimo nusiteikimas, tiesiau- 
siu keliu visus nuvedė į misticizmą. Jie veikiai pasidarė ir mistikos centrai, 
kur aistringiau, negu kada nors anksčiau, pasireiškė noras bet kokia kaina 
siekti susijungimo sų Dievu, ir iš kurių plito mistikos milžiniškos bangos. 

Vienuolynų įkūrimas davė pagrindą naujam mistikos pasireiškimui: kas 
pirmiau krikščionybėje buvo atskiro individo, dabar tampa masės, kolektivo 
reikalu. Tie vienuolynai galingai suintensyvino žibančią mistikos šviesą ir 
degančią ugnį. Jie užtikrino ir jos kontinuaciją, taip, kad beveik nepriklau- 
somai nuo atskirų, Bažnyčioje pasitaikančių, žmonių nusiteikimo tose asketų 
draug jose per amžius nebeužgeso, kas šv. Antoniaus atsiskyrėlio laikais buvo 
užkurta. Jei anksčiau pasakėme: kur religija -—- ten ir mistika, tai dabar šį 
posakį galėtume modifikuoti šitaip; kur vienuolynas —- ten ir 
mistika. 

Nun mistikos istorijos siūlai eina ir per individus, ir per kolektivus. 

Įvairūs vienuolynai, įvairi ir mistika. Jau pirmais laikais čia buvo ga- 
lima pastebėti keisčiausių priešingybių, k. a., paviršutiniškiausio antropomor- 
fizmo ir subtiliausios spekulacijos, vedamos Origeno dvasia. Bene vienas 
tyriausių šio laiko vienuoliškosios mistikos atstovų yra šv. Makarius. 

Makarius, vadinamas Egiptiečiu (arba senesniu, didžiuoju), yra 
kilęs iš Aukštutinio Egipto. Šv. Antoniaus pavyzdžio sužavėtas ir pats 
pasirinko vienuolišką gyvenimą, kurį gyveno ištisus 60 m., ir mirė eidamas 
9-tąją metų dešimtį (dar prieš 390 m). Aštrus buvo jo, kaip asketo, gyvenimas, bet 
nuostabūs ir vaisiai: jis ne tik kad pasidarė švelnaus, iš tikros širdies trykštančio 
pamaldumo žmogus, bet įgijo ir stebuklingų jėgų. Ką organizavo P 
mius ir tvirta ranka sutvarkė S (tikrai 3ao:ke:oc!), dabar 

priskiria 50 homilijų, parašytų simpatingu vidujinumu) išaukštino ir nuskai- 
drino tokiu laipsniu, jog ji, tą šv. Pranciškaus pirmataką Egipto dykumose, 
galima laikyti senosios bažnytinės mistikos tėvu. — 
- Po visų tų Graikų Bažnyčios tikrai didelių pastangų, visa tai, ką buvo 
išgalvoję filosofai, išbandę ritualistai, pritaikę vienuoliai, atjautę tiek pago- 
niškieji, tiek krikščioniškieji mistikai, VI-tame amžiuje nežinomas asmuo 
sujungė į vieną keistą, didingą, begalinę mistinę sistemą, kuri sudaro pa- 
skutinį Graikų Bažnyčios kūrinį prieš jos nusmukimą. Sis paslaptingas 
darbas, kurio poveikis tiek Rytų, tiek Vakarų Bažnyčiai buvo milžiniškas, 
turi labai savotišką istoriją. Cia paminėsim bent svarbiausius faktus apie 
tą darbą, kuris eina Dionizo Areopagitos vardu. 


"B. Dionizas Areopagita. 


a) VI-jo šimtni. pradžioje nežinomas asmuo, pasinaudodamas Proklo ir kitų raštais, 
pasislėpdamas Dionizo Areopagitos vardu, sudarė tokią mistinę sistemą, kuria 
norėjo palenkti neoplatonikus krikščionybei. Šios falsifikacijos pagrindinė mintis ta, kad 
žmogus sudievinamas iš Dievybės kštančios šviesos pagalba. Visas pasaulis sudarytas 
iš dviejų hierarchijų (dangiškosios ir žemiškosios), kurių viršūnėje stovi Dievas, aukštesnis 
už Trejybę ir Vienybę. Trimis laipsniais (valymu, apšvietimu ir regėjimu) siela jungiasi 
su Dievu. Pseudo-Dionizo poveikis tiek Graikų, tiek Romos Bažnyčiai buvo milžiniškas, 
taip, jog iki naujausių laikų jis buvo laikomas „krikščioniškosios mistikos tėvu.“ 

b) Jo idejos paplito Aaa ypač Maksimo Išpažintojo (Maximus 
Coniessor), kuris tapo tiltu tarp Pseudo-Dionižo ir Skoto Eriugenos. | 

c) Būdamas išaugęs iš vienuoliškosios mistikos, Dionizo Areopagitos mokslas, iš savo 
šono, vėl esmingai paveikė vienuolių kontemplacinį gyvenimą, kuriame vienuolyno vyresny- 
sis Simeonas Jaunesnysis skelbė (ir orientalams nesvetimą) kvietizmą, vad. 
hezichazmą. ; 


a) Savo laiku šv. Paulius Kristaus mokslą buvo skelbęs ir Atėnų Akro- 
poly. Iš nedidelio skaičiaus vyrų, perėjusių į jo pusę, buvo ir Dionizas, 
aukščiausiojo teismo, Areopago, narys, buvęs archontas, kaip apie tai skaitome 
Apaštalų Darbuose (AD 17,33 s.): „(33) Taip Paulius išėjo išjų tarpo. (34) 
Tačiau kai kurie vyrai prisidėjo prie jo ir įtikėjo, tarp jų buvo ir Dionizas 
iš Areopago..“  Euzebijui mirus, jisai krikščionių tradicijoj tapo pirmuoju 
Atėnų vyskupu ir mirusiu kankinio mirtimi. Tarp 510ir 520 m. pirmąsyk išgir- 
stame iš Apokalipsės aiškinimo, paduoto Andrejaus iš Cezarejos, kad Dio- 
nizas Areopagita esąs buvęs ir rašytojas, ir kad palikęs lig šiol nežinomų 
raštų. Netrukus po to nestorijonai ir monotfizitai cituodavo jį savo pole- 
mikos raštuose. Bet žymiausiam monotizitų sektos vadui M. Severui (512 m. 
tapusiam Antiochijos patriarchu), remiantis 1eva Dionizo raštais pasikalbėji- 
muos apie religiją Konstantinopoly, apie 533 m. plačiai apsiskaitęs vyskupas 
Hipatijus iš Efezo atmetė juos, tvirtindamas, kad, jei toks garsus vyras 
savo laiku būtų tokius raštus parašęs, tai didieji tikrojo tikėjimo žinovai, 
kaip Atanazas, Kirilas iš Aleksandrijos ir Chalkedono  konsilijų (451 m.) 
tėvai be abejojimo būtų jais pasinaudoję; bet apie tai žinių nesą. 

Nepaisant tokių ir panašių gerai pamatuotų abejojimų tų raštų tikru- 
mu, Graikų ir Romos Bažnyčioje jie įgijo vis didesnio autoriteto. Išskyrus 
Sv. Raštą, Areopagita buvo labiausiai laikomas pagarboj. — 

Kokios gi buvo iš viso to ypatingo Rytuos ir Vakaruos Dionizo gar- 
bavojimo priežastys? — Jų buvo daug ir bene svarbiausia ta, kad buvo 

manoma juos atsiradus dar apaštalams tebegyvenant, delko jie ir buvo 
laikomi esą toki ypatingi. Manyta, kad Dionizas buvo labai gabus apaštalų 
mokinys, šventas vyskupas, kankinys, mistikas. Jis buvęs saulės aptemimo 
liudininkas Kristaus mirties metu. Jis buvęs prie šv. Mergelės jos mirties 
valandą. Laišku apaštalui Jonui Patme jis pranašavęs greitą palaisvinimą, 
susirašinėjęs su Titu ir Polikarpu, dedikavęs Timotejui savo raštus ir davęs 
nurodymų, kaip pasiekti aukščiausio mistinio regėjimo. Visa tai randasi jo 
raštuos ir visa tai per tūkstantį metų buvo tikima, nors juose yra šiokių 
tokių istoriškų lapsų, daug panašumo į neoplatonikų ir Graikų Bažnyčios 
Tėvų raštus iki V-to šimtm. Bet buvo manyta, kad šie savo mintis ir 
išsireiškimus bus pasiskolinę iš Dionizo (pav., Proklas!). 

Tačiau ne vien tų raštų senumas, bet ir gilus jų mokslas bei puikus 
idejų surinkimas, ir lig šiol negirdėta paslaptinga kalba žavėjo tikinčiuosius. 
Ir tik istoriška bei kritiška Renesanso uoslė XV-jo šimtm. vidury ėmė kiek 
abejoti tų raštų tikrumu. Kova del jų užtruko iki XIX-jo šimtm.; ir galop 
Hugas Koch'as ir Juozas Stiglmayr'is S. J. įrodė, kad Dionizo raštus sudarė 
kažkoks moderatas, monofizitas ar monoteletas VI-jo š. pradžioj, tam tikslui 
plačiai pasinaudodamas nekrikščionio neoplatoniko filosofo Proklo (mirusio 
apie 485 m.) raštais. O kas toks buvo tas paslaptingasis rašytojas, vysku- 
pas ar vienuolis, ar abu kartų, tur būt, nebebus galima susekti. Galima tik 
spėti, kad, kadangi jis buvo gerai susipažinęs su neoplatonizmo mokslu, 
tai anksčiau yra buvęs filosofas nekrikščionis, o vėliau virtęs krikščioniu. 
Galimas daiktas, kad vėliau buvo ir vyskupas, kad turėjo aukštą supratimą 
apie savo pareigas, kad savo raštais norėjo palenkti krikščionybei neopla- 
tonikus ir dar tebesvyruojančius išsilavinusius krikščionis. Kad geriau galėtų 
pasiekti savo tikslą, pasirinko jis apaštalo mokinio Dionizo Areopagitos 
pseudonimą, tokių senumu ir paslaptingu kilimu savo raštams suteikdamas 
didžiausio autoriteto. Būdamas plačiausiai apsiskaitęs, jis naudojosi ir įžy- 
miausiais krikščionių filosofais, kaip Origenų, Bazilium, Gregorių iš Naciančo 
ir t. t, bet savo versmių nepažymėjo. O visas tekstas taip sudarytas, jog 
leidžia laisvai kalbėti apie sąmoningai padarytą falsifikavimą. 

Pagrindinė Areopagitos mistikos mintis: žmogaus sudievinimas ir su 
„Dievu susijungimas iš Dievybės trykštančios šviesos spindulių pagalba. Ir 
šitas sudievinimas, Yewstc, suprantamas, kaip galint didesniu į Dievą pana- 
šėjimu ir su Juo susijungimu. Į Jį mus veda sakramentai bei dieviški įsa- 
kymai. Visa spekulacinė ir dar daugiau mistinė jo teologija yra pagrįsta 
šitąja sudievinimo mintimi. Tiesa, ir prieš jį kai kurie Bažnyčios Tėvai, kaip, 
pav., Irenejus, Atanazas, Augustinas ir kiti kalba apie tokį ar panašų sudie- 
vinimą, bet visa tai žymiai praplečia Areopagita, matyt, nenorėdamas šiame 
esmingame punkte atsilikti nuo neoplatoninės mistikos, iš kurios ši mintis 
yra paimta. Remdamasis šitokia pagrindine mintimi, jis sudarė dvi hierar- 
chijas, butent, dangiškąją, angelų pasaulį, ir bažnytinę šioj žemėj, tokiu 
būdu, kad aukščiausias bažnytinės hierarchijos laipsnis glaudžiai susijęs su 
žemiausiuoju dangiškosios hierarchijos laipsniu. Žemiausias žemiškosios 
hierarchijos laipsnis yra augmenys, nuo kurių kopiama į gyvulius, paskui į 
žmones; toliau, nuo paprastojo tikinčio į kunigus, vienuolius; virš jų sutin- 
kam šventuosius ir demonus, angelus, arkangelus, kol galop artinamasi į 
Sv. Trejybę, virš kurios jau galutinai randasi Dievas, aukštesnis už Trejybę 
ir Vienybę. 


““ 

Dievas iš pradžių, prieš kūrybos aktą, visą pasaulį turi paėmęs savęsp, 
ir koks Jis buvęs prieš tą aktą, toks palikęs ir po jo. Ir sukurti dalykai, 
kaip jie anksčiau glūdėjo Dievuje, taip ir dabar jo apimarni. Daiktus vadin- 
damas „dievybės išspinduliavimais“, t. y., išsitardamas gan panteistiškai, jis 
stengiasi vis delto Dievą padaryti visako Kūrėju ir tuo pat Jį statyti prieš Jo 
paties kūrinius, kuo mano esąs išvengęs jam taip ne visai patogaus pante- 
izmo. Kelionės pas Dievą negalima atlikti paprastu patyrimu ir pažinimo 
keliu. Kaip ta kelionė vyksta, Dionizas aprašo vienam laiške Timotejui: 
„„„ Rimtai besirūpindamas mistiniu regėjimu palik pojūčius ir visą dvasios 
veikimą, visa, kas yra patirtina ir suvoktina, visa, kas egzistuoja ir neegzi- 
stuoja, ir kelkis susijungti su tuo, kuris yra viršum visokeriopo  esimo 
ir pažinimo, nes laisvai, tobūlai ir visiškai atsiskirdamas nuo visų daiktų, Tu, 
nuo visko palaisvintas, pasieksi antgamtinį dieviškojo tamsumo spindulį“. 
(Teol. mit. 1, 1). 

Ir Pseudo-Dionizas, kaip ir Plotinas, mano, kad ekstazės pagalba ga- 
lima pasiekti aukščiausią kontemplaciją ir tobuliausį su Dievu susijungimą. 
Viena priemonių pasiekti šitokį susijungimą ekstazėje jam atrodo esanti mal- 
da. Ji turinti tris laipsnius, kaip panašiai skelbia ir neoplatonizmas. Ir čia 
Proklas yra Pseudo-Dionizo vadas. Šis ekstatinis susijungimas nėra vien 
gaivalingo sielos veržimosi išdava. Tas susijungimas, sudievinimas ir Dievo 
regėjimas yra pasiekiamas tvarkingai, laipsniškai: apsivalymu, apšvietimu ir 
susijungimu. Tuo Dionizas į krikščioniškąją askezę bei mistiką įvedė to- 
kią terminologiją, kurią jis buvo pasiskolinęs iš platoninės filosofijos bei 
teosofijos. 3 

Pirmame laipsnyje, nusivalant, Dionizas reikalauja visiškai be ato- 
dairos nusikreipti nuo visa to, kas yra priešinga Dievui (Hierarchia eceles 1,3), 
Antrame, apšvietimo laipsnyje, tie, kurie bus apšviesti, turi šventomis 
dvasios akimis, dieviškosios šviesos kupini, pakilti kontemplacijon... (Hierar- 
chia coel. 3 3). Siela turi susikaupti vidujiškiausiame savo aš, idant, tarsi 
veržtųsi į aukščiausią savo intelektinių gabumų sritį ir iš aukščiausios vir- 
šūnės ieškotų Dievybės. : 

Trečiasis laipsnis — regėjimas tamsume. „Tai dieviškiausias Dievo 
pažinimas, įvykstąs nepažinimu po viršdvasiško susijungimo, kai dvasia yra 
visiškai palik 1si viską, kas egzistuoja, ir, save palikdama, yra jungiama švie- 
siausiais spinduliais, ten, išminties neišmatuojamoje bedugnėje (Ve divinis 
neminibus 7, 4), 5 

Pagrindinė sudievinimo sąlyga yra visiška tyla ir ramybė. Taip tvirtina 
Plotinas su Proklu, taip tvirtina ir Pseudo-Dionizas. Toji tyla, tai susilai- 
kymas nevien nuo žodžių, bet ir nuo fantazijos paveikslų, ir nuo galvojimo 
sąvokų (De div. nom. 3, 1). Vokia nuo visako atsiskyrusi siela yra prirengta 
dieviškiems spinduliams priimti. Ramumą bei tylą jau postulavo ir prieš 
Areopagitą, pav., Klementas Aleksandrietis, Origenas ir kiti, tačiau toji tyla 
yra kas kita; tai toji, kurios iš savo pasekėjų reikalauja neoplatonizmo teo- 
sofai. Tokiu būdu pasiektas Dievas, anot Pseudo-Dionizo, yra „viršesantis 
buvimas“, „visų vienumų vienumas“, „nepažįstamas protingumas“, „nega- 
limas ištarti žodis“. Tas Dievas yra viskas. Jis yra ir saulė, ir žvaigždės, 
ir ugnis, ir vanduo, ir viskas, kas yra. Iš Jo plaukia visa. Iš to aukščiau- 
sio vienumo susidaro Trejybė, iš Trejybės — visa dangiška ir žemiška 

hierarchija: nuo angelų, vyskupų, kunigų, žmonių iki gyvulių ir t. t., viskas 
iš Jos ir viskas Ji. 

Pseudo-Dionizo mokslas plačiausiai pasklido tiek Rytų, tiek Vakarų 
pasaulyje. z 

Pirmiausia, žinoma, pasklido panašaus dvasios nusiteikimo Rytuose, 
kur jis visais amžiais vaidino žymų vaidmenį. Dar XIIl-ame šimtm. Pachy- 
"meres graikų kalba parašė jo parafrazę, ir XIV-ame šimtm. jis buvo išverstas 
į slavių kalbą. O slavių apaštalas Kirilas, atmintinai (sic) mokėjęs Dionizo 
Areopagitos raštus, dar prieš tai Romoje pabrėždavo jų reikšmę. 

Vakaruose vienas pirmutinių Pseudo-Dionizo raštų rėmėjų buvo Gri- 
gorius Didysis. Dar labiau pagarsėjo tie raštai nuo IX-jo šimtm., kai By- 
zantijos imperatorius Michaelis apdovanojo Liudviką Maldingąjį vienu tų 
raštų rankraščiu. Skotas Eriugena, Karoliaus Plikio įsakytas, tuos raštus 
išvertė iš graikų į lotynų kalbą. Jie skaitomi dar ir šiandien 1643 m. jėzuito 
Corderiaus iš graikiško teksto pagamintu vertimu į lotynų kalbą. 

Per ištisą tūkstantį metų vadinamieji Areopagitos raštai galėjo pasigirti 
visuotinu pasitikėjimu, nes niekas nė nemanė, kad tai falsilikacija. Scholastikai 
jais naudojosi ne mažiau, kaip mistikai. Visi jautė didžiausią pagarbą Dionizui 
Areopagitai, ir savo minčių tikrumui tvirtinti naudojosi gausiausiomis jo ra- 
štų citatomis. Bendrai buvo įsitikinta, kad šio mokslo sistema atsirado 
antgamtinio įkvėpimo dėka. Net Bažnyčios Tėvais nebuvo taip rūpintasi, 
kaip šiais raštais. Hugas Viktorietis parašė jų komentorių; dar didesnį juos 
aiškinantį veikalą parašė Albertas Didysis; šv. Tomas Akvinietis aiškino 
raštą „Apie dieviškuosius vardus“, ir pagaliau maldingasis kartauzas Dio- 
nizas pagamino plačiausią, visus ankstybesnius aiškinimus apimantį komen- 
torių. Corderius šv Tomo raštuose randa apie 1700 citatų iš Areopagitos, 
kuris šiuo alžvilgiu konkuruoja ir su Augustinu; tikrai Kleutgen'as (The- 
ologie der Vorzeit IV n. 33) turi pagrindo pasakyti, kad visas Dionizo 
mokslas randasi šv. Tomo raštuose. Panašiu uolumu Areopagitos raštais 
naudojosi ir kiti ankstybesni, jaunesni scholastikai, taip, jog nerandam nė 
vieno žymesnio teologo, kuris būtų drįsęs Areopagitai pasipriešint. 

Kadangi ištisais šimtmečiais Areopagitos raštai buvo laikomi beveik 
krikščioniškosios mistikos kodeksu, tai labai daug mistikų, net ir iš pačių 
rimtųjų, kaip, pav., Tauleris, stengėsi eiti jo nurodytais keliais. Kaip vėliau 
matysim, Tauleris beveik kas antrame pamoksle kalba apie aukščiausius 
kontemplacijos laipsnius, kur jis be jokio abejojimo seka Dionizą. Ir kitų 
mistikų raštuose randam raginimą į dieviškąjį tamsumą (paslaptingumą). 
Drauge nurodoma maldoj nuošaliai palikt ir paveikslus, ir kitas formas, 
mąstyti sine imaginibus et formis, arba, kaip vidurinių amžių vokiečių kalba 
sakoma, sunde bilde und forme. 

Vidurinių amžių mistikoj aiškiai matomos dvi srovės, lygia greta einan- 
čios, kartais viena kita veikiančios, kartais net ir susiliejančios. Viena jų- 
dviejų yra praktinio pobūdžio, skelbianti tobulybės ir šventumo siekimą, 
einant Kristaus pėdomis. Charakteringi tos srovės atstovai tarp kitų yra 
šv. Bernardas, Tauleris, ir, kiek vėliau, Tomas Kempietis. 

Kita srovė yra daugiau spekulativinio pobūdžio, didele dalimi tą savo 
spekulaciją, metodą ir medžiagą skolinanti iš Areopagitos. Beveik visi vidu- 
rinių amžių mistikos keistumai ir nesuprantamumai savo šaknis turi Dionizo 

moksle. Hugas Viktorietis, Bonaventūra, Tomas Akvinietis, Gerson'as 
ir kiti būtų buvę dar naudingesni, jei nebūtų taip artimai susirišę su Areo- 
pagita. Bet tai dar nereiškia, kad jie nebandė emancipuotis nuo jo povei- 
kio; pav., blaivesni galvetojai, kaip Tomas Akvinietis, Bonaventūra ir k., 
stengėsi — vietomis nesąmoningai, vedami vien savo anima  naturaliter 
christiana ir turėdami galvoj Kristaus išganymo žygį — pasiimtajai neopla- 
toniškai mistikai duoti krikščionišką veidą ir tuo prisidėti švelnint kiek 
pavojingą Areopagitos poveikį. 

Ne taip jau sužavėtas Pseudo-Dionizu buvo Liuteris, kuris savuose 
Tischreden liuteriškai šiurkščiai išsireiškė: „Es ist aber lauter' Fabeln und L.i- 
gen“. Kitoje vietoje (De enpt. babyl. 5, 103) jis sako: „Ką čia Dionizas 
išdėstė apie angelus savo Dangiškoje Hierarchijoje, kuri priverčia prakaituoti 
daug smalsių ir prietaringų galvų — kokiu autoritetų ar argumentu jis 
visa tai patvirtina? Tai norėčiau žinoti. Ar visa tai pagaliau tik ne jo sme- 
genų išmislas, kuris atvirai kalbant, atrodo, kaip koks sapnas?“ Ir jo 
Mistinė Teologija... : Es steckt mehr Platonismus als Christentum darin und ich will 
kreinem Frommen empfehl'en, sich dumit abzugeben“. 


b) Kad Liuteris turėjo progos taip smarkiai atsiliepti apie Pseudo- 
Dionizą, kuris ilgių ilgiausiais amžiais buvo laikomas „krikščioniškosios 
mistikos tėvu“ [dabar pramintas greičiau tos mistikos „patėviu“ (Richstatter)|, 
tai ne tiek to paties monofizitiško falsifikatoriaus, kiek kito asmens, Maksimo 
Išpažintojo nuopelnas. Tas šventas vyras, gimęs apie 580 m. Konstan- 
tinopoly, pasidarė prisiekusiu Dionizo Areopagitos advokatu. Aukštos kil- 
mės žmogus, Maksimas, nekentė prabangos ir įstojo į vienuolyną Chryso- 
polyje (šiandien Skutari), kur vėliau tapo vyresniuoju. Be atvangos kovojo | 
su monoteletizmu, kurio šalininkai galop pradėjo jo taip nekęsti, jog 653 m. 
jėga iš savo krašto ištrėmė. Vėliau įvykęs sinodas 662 m. iš naujo jį pa- 
smerkė ir išvijo į Laciją, o prieš tai jo sužvėrėję priešininkai tam ištikimiau- 
siam tikėjimo gynėjui buvo ištraukę liežuvį ir nupiovę dešiniąją ranką. 

Maksimas Išpažintojas yra mokyčiausias VII-tojo šimtm. teologas. Savo 
filosofijoje jis eklektikas, teologijoje--draugeir dialektikas,ir mistikas. Kaipo misti- 
kas, jis pagrindingai susipažino su Pseudo-Dionizo raštais, kuriems parašė 
komentarus ir. dar išleido kitą mistinio turinio knygą, pavadintą Mislagogio. 
Tas jo komentatorius stengėsi Dionizą suortodoksinti ir tuo jo mokslą pa- 
daryti krikščionims labiau suvirškinamą. Ir tai Maksimui taip puikiai pavy- 
ko, jog nuo tų laikų visi bažnytinio mokslo vyrai, tiek scholastikai, tiek 
mistikai, be kritikos pasidavė gundančiam Dionizo Areopagitos poveikiui. 

c) Dionizo mistika iš Graikų Bažnyčios vienuolių išėjo, į juos ir grįžo. 
Jie tą mistiką kultivavo ir ilgų šimtmečių bėgyje išdirbo visokias mistines 
praktikas, iš kurių čia, tiktai praeidami, paminėsime hezichazmą. Tai 
tai tam tikra kvietistinė srovė, kurios kūrėjas yra vienuolyno as o 
Simeonas Jaunesnysis. Jam buvo svarbu tam tikra aštri askezė, kuri 
tarp kitko reikalavo, panašiai kaip indų atsiskyrėlių praktikoj, melstis tam 
tikron pozicijon padėjus kūną ir jo dalis, pav., prispausti smakrą prie krū- 
tinės ir didžiausiu susikaupimu akimis observuoti savo bambą tol, kol žmogus 
įstengia regėti išvidinę, dieviškąją šviesą, o tuo pat ir Dievą, kaip savo 
laiku Taboro kalne susirinkusieji apaštalai. 

Tas apie 1000 metus atsiradęs ir tarp XI ir XII-tojo šimtm. Konstanti- 
nopolio srities vienuolynams rūpėjęs hezichazmas sutiko ir smarkaus pasi- 
"priešinimo; mat, ne visi taip manė, kad toji šviesa yra identiška su Dievu. 
Po to, hezichastai (arba ir vadinami pvlamintąi) nusileido lig to, kad minė- 
tosios šviesos nebeidentifikavo su Dievo esme, bet su Jo veikimu bei sa- 
vumais. Tokio pavidalo hezichazmą priėmė 1351 m. Konstantinopolio sino- 
das, ir tuo dar labiau padidėjo gelmė, skirianti Rytų Bažnyčią nuo Vakarų, 
kurioje dėstomas mokslas apie naturalųjį Dievo pažinimą. 

Minėtojo sinodo nutarimo graikų Bažnyčios vienuoliai dar ir dabar 
tebesilaiko. Amžių poveikis visai nelietė šios rūšies suvienuolinto pseudo- 
dionizizmo, kuriame nugrimzdo Rytai, tuo tarpu kai Vakarai taip pat siekė 
Dievą pažint ir su Juo susijungt — tik ne bambos tarpininkaujami. 


3. Romos Bažnyčios mistika. 
A. Šventasis Augustinas. | 

Tapę krikščionimis, romėnai į naują tikėjimą įnešė Romos imperijos dvasios; del to 
krikščionybė jiems buvo praktinis dalykas. Popiežiai Leonas I ir Grigorius I organi- 
zavo Bažnyčią kaip išganymo institutą, kuriam vidujinio S dit era ar įkvėpė Šv. 
Augustinas. Jis, patyręs išorės pasaulio niekumą, tesidomi vidujiniu gyvenimu. Dievas 
ir siela—jo svarbiausios temos. Dievą mylinčią ir entuziastingai Jo siekiančią sielą Dievas 
apdovanoja gratia mspiralions, Jos padedami, mes galime nors trumpais akimirksniais 
„ragauti Dievą“ (fruitio Dei). Tuomi, šv. Augustinas, vietoje ankstybesnės veizdėjimo 
mistikos, kuria naują, meilės mistiką, tapdamas tuo vienas reikšmingiausių kūrėjų 
mistikos istorijoje. 

Įžengdami į Romos Bažnyčią, joje sutinkame visai skirtingą, kitoniško 
pobūdžio dvasinį gyvenimą ir metodus jam tvarkyti, negu Graikų Bažny- 
čioje; mat, Romos Bažnyčia yra išaugusi Romos imperijos teritorijoje bei 
jos atmosferoje ir tuo didele dalimi paveldėjo dvasinius jos turtus. 

Romėnas — voluntaristas. Voluntas jam yra tas įrankis, kuriuo pasi- 
naudodamas jis tikisi viską nugalėti ir kuri galia, beveik kaip previleguo- 
jama, nekartą nustelbė kitas žmogaus galias. Graikųs jų coxpos0v7 taip 
pažabojo, jog tatai atspindi net jų kalboj, kur, tiesa, yra veiksmažodžio 
forma odkoua:, bet voluntas atatinkamo daiktavardžio nėra, nes 30041 būtų 
galima išversti consilium, bet tik ne vo/un'as. Tai, kas yra žodyne, anksčiau 
jau buvo gyvenime. Greta valios, vienas stambiausių romėnų dvasios šulų 
yra racionalumas. Plieno kietumo jų protingumas paglemžia kiekvieną sti- 
presnį jausmingumo pasireiškimą. Ir savo religinėj kūryboj jie visiški pro- 
- tininkai. Tas jų racionalumas, organizuojant. tokią valstybę, kuri išdidžiai, 
bet teisingai galėjo pasakyti: „aš ir pasaulis, tai vienas ir tas pats“ — rei- 
kalavo iš jų tvirčiausio solidarumo bei geležinės drausmės. Todel ne vienų 
svarbiu Romos istorijos momentu individo reikalai be pasigailėjimo buvo 
aukojami kolektivo naudai. Toliau, tik griežtam teisingumui vadovaujant ir 
tobulai pildant išleistuosius įstatymus buvo galima tikėtis šių tautų konglo- 
„meratan įvesti šiokią tokią tvarką ir padaryti jį universaliu organizmu. Dide- 
liausios reikšmės duota ir asmens moralumui. 

Visa tai negalėjo palikti be poveikio krikščioniškiesiems Romos imperijos 
piliečiams, kurie veikiai suprato, kokiu galingu įrankiu tolimesniam Kristaus 
mokslo praplėtimui galėtų tapti tas, pasaulį apimąs, Romos valstybės aparatas. 

Laukdami, kol Apvaizda ras reikalinga pasinaudoti šiuo aparatu savo tik- 
slams, jie uoliai stengėsi pasisavinti geriausias pagoniškų romėnų savybes, 
k. a, prudentia, iustitia, virtus ir sobrietus, ką IV-me šimtm. liudija šv. Ambra- 
ziejaus, nepamirštamos garbės ir nuopelnų Milano vyskupo, pavyzdys. 

Tapę krikščionimis, į naują tikėjimą romėnai atnešė Romos dvasios, 
lygiai kaip savo laiku helenizmas su krikštytais graikais atėjo į Rytų Bažny- 
čią. Tie romėnai krikščionybę padarė praktiniu dalyku, kaip graikai buvo 
padarę ją teoriniu.  Dogmos ir visa kita jiems buvo ne tiek filosofinio, 
kiek moralinio ir net juridinio pobūdžio klausimai. Ir taip, romėnai vėl 
padarė krikščionybę tuo, kuo Ji buvo apaštalų laikais, būtent, Bažnyčia vėl 
tampa tokia vieta, kur skelbiama Dievo Įstatymas ir teikiama dieviškos ma- 
lonės, o ne įvedama į kažkokias misterijas. Taigi, galima paklausti: kur 
čia bus vietos mistikai? Jei tik jausmai teturėtų savo mistikos, tai, iš tiesų, 
jaunoji Romos Bažnyčia maža jos tebūtų parodžiusi, bet, kadangi -ir protas 
turi savo mistikos, tai ir čia galima laukti jos ženklų. Jie, itin stipriai, pa- 
sirodo šv. Augustino asmeny. : 

Bažnyčios, kaip išganymo instituto, susiorganizavimu prisilaikant Ro- 
mos imperijos tvarkos dėsnių, daugiausia susirūpinę didieji popiežiai 
Leonas I (į 461 m) ir Grigorius I (540—604 m.). Bet reikėjo 
sukurti ir vidujinį gyvenimą, t. y. išugdyti religinę nuo išorinių 
Bažnyčios formų nepriklausomą kūrybą, kuri grynu religingumu būtų 
galėjusi pripildyti savo gražiai išugdytas formas. Tuo psichologiniu mo- 
mentu kaip tik pasirodė šv. Augustinas (354—430). 

Buvo daug priežasčių, atitraukiančių šį nuostabų afrikietį nuo išorinio 
pasaulio. Cia tarp kitko paminėtinas griuvimas Vakarinės Romos imperijos, 
kuri, rodos, buvo amžinybei pastatyta, kurios baisus žlugimas šiurpulingai 
įrodė ir tvirčiausiai atrodančių išorės formų silpnumą. Del to Augustinui 
terupi Dievas ir siela: „Ueum 44 animam seire cupio.. Nihilue plus? Nihil oni- 
nino“,  Pažvelgdamas į savo ' sielą, jis mato nusidėjimą, pažvelgdamas į 
Dievą — malonę. Jo širdis bus tol nerami, kol dieviškoji malonė nenuplaus 
jos nuodėmių ir jos nepriims. Meilės entuziazmas gali pakelti juos prie 
Dievo. Ir šitoje inspiratio caritatis jis randa visa, kas žmogui yra reikalinga. 
Žmogų, pasižymintį tokia inspiratio caritatis, Dievas iš savo pusės apdova- 
noja gratia inspirationis. Sitokiomis mintimis Augustinas sudarė pagrindą 
naujai, ne veizdėjimo, bet meilės mistikai. Reikia, kad žmogus būtų 
tvirtai šaknis įleidęs meilėj, im caritate radicatus. "Taip atsirėmus meile, lengva 
siekti Dievas, kuriame tik viename tėra išganymas. Mes neturim mylėti 
Dievą ir paskui visus kitus dalykus, bet turim Dievą mylėti, o pasaulio 
dalykus tik tiek, kiek juose atspindi Dievas, nes tik Jis yra vienintelė tikry- 
bė, vienintelė teisybė, vienintelė tikrai egzistuojanti Esybė. Jis yra tikroji 
gyvybė; kas nori gyvent, tas turi gyvent šituo kapitalu. Šitas tikrasis Die- 
vo ragavimas, /rudio Uei, tai vienintelis tikrasis ir amžinasis gyvenimas. 
Mes jį pasiekiam tik atskirais palaimintais akimirksniais, tada trumpam 
laikui mūsų ilgesys, kurį iš prigimties nešiojamės savo širdy, nusiramina. „Ra- 
gaudami“ Dievą, jaučiam, kad malonė yra entuziazmas, pripildytas Dievo, 
Midi Nuodėmė — tai tik atsitolinimas nuo Dievo artumo, nuo Dievo 
realybės. 

Augustino gyvenime mes turim daug pavyzdžių iš kurių mistinis jo 
mokslas ir gyvenimas labiau paaiškėja. Vieną tų pavyzdžių sutrumpindami 
čia ir paduodame. Vieną vakarą, kai jis su savo motina po ilgos ir var- 
gingos kelionės, 386/387 m. atvykęs į Ostiją žiūrėjo pro langą į gražiąsias 
apylinkes, juodu ėmė šnekėti apie dabartį ir ateitį, norėdamu sužinoti, koks bus 
amžinasis gyvenimas... Kai savo pasikalbėjime priėjo tą vietą, kur jiem- 
dviem atrodė, jog didžiausios šio gyvenimo grožybės negali lygintis Su 
tikruoju, amžinuoju gyvenimu, Augustinas kalbėjo: raes dar karštesniu išsi- 
ilgimu pasikeliam į aukštesnį gyvenimą ir laipsniškai kopiam aukštyn į tas 
sritis, iš kurių saulė, mėnulis ir žvaigždelės apšviečia šį pasaulį, ir keliamės 
dar aukščiau, apgalvodami, aptardami ir žavėdamiesi Tavo kūriniais. Ir sutin- 
kam mes vidurinias sielas, ir pakylam virš jų, į nepaliaujamo turtingumo 
sritį, kur Tu tiesos ganykloj amžinai sergsti Izraelį, kur gyvuoja išmintis, 
iš kurios trykšta ne tik dabartinių, bet ir buvusių ir būsimųjų dalykų 
visa būtis. — 

Ir mudu kalbėjovos: jei mumyse nutiltų kūno užgaidų audra, jei 
nutiltų žemės, vandens, oro ir dangaus skliautų balsai, jei nutiltų pati 
siela, ir, save pamiršdama iš savęs išsikeltų, jei nutiltų mūsų sapnai 
ir mūsų fantazijos vaizdai, jei, apskritai, mumyse visa, kas atsiranda 
ir praeina, visiškai nut ltų.. ir jei po to Kūrėjas prabiltų ne pirmiau saky- 
tais garsais, 0 pats savimi, tai kad Jo žodį mes išgirstumėm ne iš žmogaus 
ar angelų lūpų, nei iš debesų griausmo ar paslaptingų palyginimų... o išgir- 
stumėm Jį Patį... jei galop ši būtis užtruktų, ir visi kiti įsivaizdinimai būtų 
nustumti, ir tik Amžinoji Išmintis regimai su savimi trauktų ir paskandintų 
vidujiniuose džiaugsmuose... ar tai nebūtų tas laikas, kada sakoma: įženk į 
savo Viespaties džiaugsmą?... 

Visa, ką Augustinas skelbia pasinaudodamas gausiomis citatomis iš 
Evangelijos ir šiaip, atrodo 18 karatų krikščionybė, tačiau turinti nepaprastai 
glaudų ryšį su neoplatonizmu, iš kurio paimta kopimo ideja bei jos išrei- 
škimo forma, to kopimo tikslas, Amžinoji Išmintis, ir daug kas. Kas nėra 
arčiau su šv. Augustinu susipažinęs, del tokio to ekstazės aprašymo galėtų 
palaikyti jį tikru neoplatoniku. Kitaip manyti sunku, nes spekulativinis jo 
Dievo mokslas iš esmės sutampa su neoplatonikų, kurių raštus jis gerai 
buvo išstudijavęs ir kurie, kaip jis pats prisipažįsta, priartino jį prie pačios 
krikščionybės. Jis pripažįsta, kad šie žinojo, kur siekti, tik nenumanė, 
kuriuo keliu. Ir tą kelią jis nurodo jiem — Kristų. 

Šitokios mintys rodo jį esant didelį psichologą, ir šis įspūdis dar pa- 
sitvirtina žinant jo mokslą apie trigubą proto akį: viena akis nukreipta 
į jūslių pasaulį, paveldėtosios nuodėmės ji beveik visai neliesta ir del to 
gerai veikia; antra nukreipta į žmogaus vidų; šitoji jau labai sugadinta; o 
trečioji, pati svarbiausia, kuriai paskirta regėti dieviškuosius reikalus, beveik 
visai sugadinta, ir del to žmogus labai reikalingas Dievo pagalbos Jo pa- 
žinimo darbe. 

Kaip iš visa jo mistika ne visai be paskolų iš graikų ir helenistų, taip 
ir šis mokslas apie trejopą žmogaus akį rodo tokio pat poveikio žymių. Da- 
rydamas tokias paskolas, ko anų laikų inteligentui sunku buvo išvengti, jis ro- 
do, kaip išmintingai moka naudotis platoniškomis ir plotiniškomis mintimis, 
kaip sugeba jas harmoningai ipint į tvirtą savo krikščioniškąjį tikėjimą. 

Nors Augustinas ir pavyzdingai ugdė mistiką, ypač praktinį — 
psichologinį jos šoną, ir tuo parodė, kad jis yra vakarietis, tačiau kaipo 
mistikas — tas reikšminga anų laikų Romos Bažnyčiai — per ilgus šimtme- 
čius nerado žymesnių pasekėjų. 


B. Nuo šv. Augustino į šv. Bernarda. 


a) Eriugena išverčia Pseudo-Dionizo ir dalinai jo aiškintojo Maksimo Išpažintojo 
raštus, tuo atidarydamas tam falsifikatoriui vartus į Vakarų pasaulį. Savo veikaluose Eriu- 
gena rodo, kiek jis pats jau priklauso Pseudo-Dionizo dvasiniu atžvilgiu. 

b) Bažnyčioje ypatingo susidomėjimo tokia mistine spekulacija nejunti. Ji tuo laiku 
buvo susirūpinusi sakramentinio gyvenimo išplėtojimu, kuo tapo akstinu visiems tikintie- 
siems tinkamai sakramentinei mistikai sudaryti. Greta jos plėt jo:i, ypač 
po Kryžiaus karų, jau šv. Augustino poveikiu iniciuota Kristaus mistika. 

c) Galingas veiksnis tolimesniam mistikos tarpimui yra“ vienuolynų įkūrimas 
(šv. Atanazas, šv. Benediktas). Nepaisant to, kad vakariečių prigimtis ne labai linkusi į kon- 
templaciją, vienuolynuose susidarė tam tikra mistinė atmosfera, kurios barometrai yra 
Anzelmas Kanterberietis ir Petras Damiani. 


a) Palyginamai, gan didelis Augustino nepriklausomumas jį ryškiai 
išskiria iš daugumo Bažnyčios mokslininkų, kurie svetimos medžiagos ne- 
sugebėjo persunkti savo dvasia. Jis beveik vienas išsilaikė savo aukštumoj, 
o daugelis kitų nųslydo ir pasidavė visokioms graikų sistemoms, ypač 
Pseudo-Dionizo; net toks galingos dvasios Scotus Eriugena Areopagitą 
tekopijavo. 

Sis škotas (ar airis, Johannes Scotus Eriugena (ca 810—877 
m.), žymiausias IX-tojo šimtm. mokslininkas, Karolio Plikio prašomas, atvyko 
Paryžiun dėstyt „Rūmų Mokykloj“ (Schola palatina) ir, sekdamas šv. Dionizo 
vienuolyno perdėtinį Hilduiną, išvertė į lotynų kalbą vis daugiau reikšmės 
įgyjančius Pseudo-Dionizo raštus ir dalimi jo komentatoriaus Maksimo 
Išpažintojo aiškinimus, tokiu būdu tam falsifikatoriui plačiai atidarydamas 
vartus į vakarų Europą. Kiek Pseudo-Dionizas su savo pirmatakais jį patį 
paveikė, matyt iš jo filosotinės-teologinės sistemos, išdėstytos veikale „Gam- 
tos suskirstymas“ (De divisione naturae), kuriuo ėmėsi įrodinėti, kaip Dievybės 
savęs išplėtojimo procesu iš jos plėtojosi pirmiau aukštesnės, paskui žemė- 
snės rūšys, ir pagaliaus individai. Ir tas kelias vadinamas analizės, arba +ez0- 
lucijos, procesu, o priešingasis — reverzijos, arba deifikacijos, procesu, nes kas 
iš Dievo yra kilęs, tas laipsniškai į Jį vėl ir grįžta. Bažnyčia Skoto Eriu- 
genos mokslą dviem atvejais pasmerkė (1210 ir 1225), nes neoplatonizmas 
šitokiu būdu gundė jį nukrypt į panteizmą. Eriugenos ir jo versmės reikšmė 
paaiškėja tik keli šimtmečiai vėliau, kai viduriniai amžiai, patys labiau pase- 
nę, gyveno panašioj nuotaikoj, kaip helenistai ir jų pamėgdžiotojai. 

b) Negalima pasakyti, kad Eriugenos laikai būtų buvę ypačiai susido- 
mėję tokiomis spekulacijomis. Atvirkščiai, galima pastebėti, kad Bažnyčia 
rodė daug daugiau susirūpinimo praktiniais klausimais, savo išvadomis, 
liečiančiomis visus Jos vaikus ir plačiai į rankas duodančiomis šiokią tokią 
priemonę griežčiau tikinčiųjų dvasios gyvenimą sutvarkyti. Štai kodel Ji 
perdėm ėmėsi sutvarkyt sakramentinį gyvenimą. Tuo pat ji tapo sakramen- 
tinės mistikos išplėtotoja. Sakramentai sudvasina gamtą ir realizuoja dan- 
giškas jėgas, jie veda į tą Urio mistica, kuri sudaro visų laimę ir visiems yra 
prieinama. 

Greta šitos sakramentinės mistikos, išsiplėtojo dar ir kita, savo 
šaknis turinti taip pat šv. Augustino moksle, — tai Kristaus mistika, 
Kristus buvo jai tas kelias prie Dievo Tėvo, už kurį .geresnio nėra. Graikų 
teologams bei vienuoliams Kristus tebuvo viena iš šv. Trejybės figūrų; mė- 
giamiausias jų spekulacijų objektas, kurio vietą tarp kitko stengėsi nustatyti 
Dievybės visumoje. Netaip Kristaus įvertinimą suprato šv. Augustinas. Jam 
Kristus buvo istorijos asmuo: „Aš tikiu, kad Dievas, norėdamas. duoti 
mums nusižeminimo pavyzdį, tapo žmogumi“. Bet kol pasaulis pilnai įver- 
tino šią istoriškąją krikščionybę, prisėjo laukti net iki XIl-tojo šimtmečio, 
kai Kryžiaus karai visu ryškumu žmonėms priminė Kristų, kaipo istorijos 
asmenį. Tais laikais Europos inteligentai kultūrininkai keliavo į Sventąją 
Žemę, kovojo už Jeruzalę, klūpojo prie Kristaus grabo, ir ką čia patyrė, 
nebegalėjo pamiršti. 

c) Lig šiol nebuvo galima kalbėt apie plačiau pasklidusią mistiką; ta- 
čiau tatai keitėsi, Vakaruose atsiradus daugybei vienuolynų. Jau III-me 
ir IV-tame šimtm. pasitaiko pavienių atsiskyrėlių, bet asketinio gyvenimo 
mintis tvirčiau pasireiškia tik šv. Atanazo (ca 205—373) dėka. Šis Alek- 
sandrijos vyskupas, šis „ortodoksijos tėvas“ ir „Bažnyčios šulas“ del savo 
ištikimybės Nikejos Bažnyčios Susirinkimo nutarimams ir kovos su ario- 
nizmu, penketą kartų buvo priverstas bėgti iš savo krašto ir 17 metų išbūti 
ištremtas. Kas Graikų Bažnyčiai buvo nelaimė, tas Romos Bažnyčiai pasi- 
darė laime, nes jis, gyvendamas Vakaruose, žodžiu ir raštu supažindino 
juos sų Rytuose klestinčiomis vienuoliško gyvenimo formomis. 

v. Benediktas (miręs apie 543 m.), pasinaudodamas ligšioliniais 
patyrimais, tą jaunąjį asketinį gyvenimą suėmė į tam tikras formas, kuriose 
tokiu metu vis labiau tirštėjo kontemplacinė atmosfera, taip, jog ir veiklių 
vakariečių vienuolių tarpe galėjo atsirasti mistikos. Šitos vienuoliškos Vakarų 
"pasaulio mistikos barometrai yra Anzelmas Kanterberietis ir Petras Damiani. 

Anzelmas OSB (1033—1109) savo traktatuose remiasi daugiau Au- 
gustinu, o Petras Damiani's OSB (1006/07—1072), tas milžiniškas asketas, 
graikais. Kadangi tie Xl-tojo šimtm. asketai liudijo smarkiai kylantį vidujinį 
vienuolių gyvenimą, tai buvo galima laukt ir stipresnių mistinių pasireiški- 
mų. Ir iš tikrųjų, netrukus, XII-tame šimtm. pasirodo Vakarų mistika jau 
pačiame klestėjime: mistikos zenitu slenka dvi žvaigždės — Bernardas 
Klervietis (iš Clairvaux) ir Hugas Viktorietis (Hugo a St. Victor). 


C. Šv. Bernardas iš Clairvaux ir Viktoriečiai. 


a) Šv. Bernardas nori draugauti su Kristum bei Jo kančiomis ir tuo jis jungiasi 
su Kristum. Tokiomis mintimis jis toliau plėtoja Kristaus mistiką, kaip ją skelbė jau šv. 
Augustinas, iš kurio ir paima mokslą apie tiejopą žmogaus akį. Jo mistikos emocio- 
nalinis ir individualinis pradas paaiškėja iš jo „Giesmių Giesmės“ aiškinimo, ku- 
riame jis davė pradžią plačiai erotinei mistikai. Jo stiprios Kristaus meilės pasi- 
reiškimai ir jo įnešami į mistiką nauji elementai daugeliui įžymiausių žmonių padarė gilaus 

“įspūdžio, del ko jį galima vadinti krikščioniškosios mistikos pagrindėju 
viduriniais amžiais. 

b) Panašiai kūrybiškai pasireiškė šv. Bernardo draugas Hugo a St. Victor 
mokslinės mistikos srityje. Jis dar labiau sukrikščionino Pseudo-Dionizą, 
sumokslino šv. Augustino mintį apie žmogaus trejopą akį ir pastebėjo, kad tikėjime svarbu 
yra du dalyku — cognitio bei affectus. 

Vėliau scholastika pasinaudojo Hugo mintimis, tarpininkaujant jo mokiniui Ri- 
chardui a St. Victor, kuris davė jo mokslui užbaigtą formą ir dar nemaža naujo 
pridėjo, pav., šešetą kontemplacijos laipsnių. 


> 

a) 1090 m. iš Burgundijos bajorų gimė Bernardas iš Clairvaux, 
kuris švelnia savo prigimtimi ir dievobaimingu bei pamaldžiu auklėjimu 
buvo tarsi nužiūrėtas besiplėtojančioje Vakarų mistikoje suvaidint nepaprastą 

"vaidmenį. Ligūstas jo kūnas nuolat jam priminė šios žemės tuštybę, kurią 
savy malšino — kartais besaikiu — asketizmu. 

Apdovanotas išplėtotu ir niuansuotu jausmingumu, jis — nors ir buvo. 
* miklus dialektikas, gerai susivokiąs spekulacinėje savo laikų teologijoje, kuri 
tačiau nelabai jį patenkino — intuitiviai suprato gilią krikščioniškojo mokslo 
prasmę ir grožį. Iš Augustino, Ambraziejaus, Grigoriaus Didžiojo ir kitų 
paimtąjį turtą jis peršviečia savo stiprios meilės spinduliais, del ko jau nuo 
XV-jo šimtm. jis vadinamas Doctor mellifluus. Del šios ir kitos priežasties, 
būtent, kad nuo XIII-jo šimtm. iki mūsų dienų kuo ne visi teologai, asketai, 
pamokslininkai ir kiti Bažnyčios vyrai, kaip šv. Tomas Akvinietis, Gersonas, 
Liuteris, Kalvinas ir k.. sėmė iš jo, jį ir galima laikyti krikščioniško- 
sios mistikos pagrindėju viduriniais amžiais. 

Sis žavintis kalbėtojas, švelnus poetas, iš kurio vokiečių evangelikų 
giesmių klasikas Paulius (Gerhardt'as (1607(?)— 1676) pasiskolino siužetą ir 
dvasią savo giesmei O Haupt voll Blut und Wunden, davė kiekvienam su- 
prasti, koks vargingas buvo Kristaus gyvenimas, koks skaudus Jo galas; iš 
jo taip pat iš naujo sužinojo apie Kristaus dieviškumą. Tuo pat Bernardas 
sukūrė tam tikrą Kristaus mistiką, kuri toli pralenkė visa tai, ką pand- 
šiai buvo skelbęs Augustinas. Ir šita Bernardo suformuluota Kristaus mi- 
stika pasidarė Vakarų pasaulio dievobaimingumo fundamentu Katalikų 
Bažnyčioje; del to jis keliais žodžiais ir suminėtinas. 

Kas nori draugauti su Kristum, tas turi draugauti ir su jo kančiomis, 
kurios ir sudaro Kristaus esmę. Kas bendrauja su jo kančiomis, tas užka- 
riauja Jo esmę, tas jungiasi su Kristum; tai, kaip matyt, yra praktinis ir 
asmeninis supratimas posakio: Kristus gyvena manyje. 

Graikų Bažnyčios mistika šį posakį buvo padariusi spekulacijos objek- 
tu. Abiejose Bažnyčiose iš to posakio išsiplėtojo mistika. Abi realizavo 
šią mintį išsižadėjimu, askeze ir ekstaze. Tačiau tų dviejų Bažnyčių misti- 
kos esmė buvo visai skirtinga: graikas išsižada savo asmenybės, idant 
priimtų Dievo- Žmogaus dievišką jėgą savin, o vakarų mistikas nori jungtis 
su Kristum, nori dalyvauti Jo gyvenime šioj žemėj. Jis nori sekti Jį savo 
nusižeminimu, o tai ne tam, kad savo asmenybės išsižadėtų, bet tam, kad 
ant šito pagrindo savo asmenybę naujosios moralės pagalba sutvirtintų ir 
išaukštintų; tai yra aktinga Vakarų Kristaus mistika prieš pa- 
singą fizinę mistiką Rytų pasauly. 

Tokiu būdu nusižeminusio žmogaus išaukštinimas patiriamas dar šioj 
žemėj.  Atgailaujantis gali bučiuoti Jėzaus kojas, ir darbštusis Jo rankas; 
o ištikimam Jis leidžia dar bučiuoti ir sužadėtinio lūpas; tai toji copula 
spiritualis, kuri yra dangiškas šios žemės moterystės atspindis. Sv. Bernar- 
das sako: yra tokia vieta, kur galima tiesoje esantį ir ilsintisi Kristų matyti. 
Tai tokia vieta, kur Jis nėra nei teisėjas, nei mokytojas, tik vien Sužadėtinis; 
tai tokia vieta, kuri — mihi guidem, nam de aliis nestio — atrodo, kaip 
Sužadėtinio kambarys, kai man leista i jį įžengti. Bet, ak, retos ir trumpos 
tos valandos! 1 

Iš šitų žodžių aiškėja, kad šv. Bernardo mistika yra ir aktinga, ir įsi- 
mylėjusi. Daugiausiai žinomas jo raštas, „Giesmių Giesmės“ aiškinimas, 
tapo pavyzdys erotinei mistikai Katalikų Bažnyčioj, dalimi primena 
mistikos pasiilgusių persų erotizmą, nes — /antum Deus cognoscitur, guantum 
diligitur. Tuo erotiniu elementu šv. Bernardas inešė dar ir kitą, indivi- 
dualumo pradą, kuris po ankstybesnės, be individualinių bruožų misti- 
kos, ir senesnio, kiek uniformuoto ir sausoko bažnytinio pamaldumo, atgai- 
vino religinį gyvenimą. 

Iš tiesų, tai buvo subjektivi krikščionybė, kuri jau Augustinui buvo 
žinoma, bet kuri tik dabar prigijusi įleido šaknis į Bažnyčią. 

Nors šv. Bernardo sutinkam daug švelnumo ir jausmingumo, tačiau 
šis didžiausias religingumo genijus, kurį mums davė Kryžiaus karai, neap- 
sieina ir be intelektualinių pradų mistikoj, nes jo drauge vargimas su Kri- 
stum — savo esmėj jau yra apmąstymo dalykas. Giliau pažvelgus mums 
paaiškėja, jog Bernardas yra kontemplacinis tipas, jo meilė tėra priemonė 
aukščiausiam pažinimui, delto jam ir istorinio Kristaus dar permaža; viršum 
Jo yra dvasinis Kristus (tas Logos, kuris buvo pradžioj), kurio istorinis 
Kristus tesąs atspindis. Ir šis dvasinis Kristus yra mistinės kontemplacijos 
tikslas bei uždavinys. Kaip matyti, graikų filosofija turi nemažą vaidmenį, 
be šv. Bernardo galvojimo. Graikiškumu dvelkia ir iš krikščionių aleksan- 
driečių paimta jo mintis apie tuos tris laipsnius, kuriais Bernardas: nori 
tikintįjį nuvest į Dievą — opinio, fides, mtellectus. Smulkiai tie laipsniai jam 
taip atrodo: . 

1) Opinio: Kristaus kančių kentimas yra apsivalymas nuo viso 
to, kas žmogų skiria nuo Dievo. 

2) Fides tikėjimas į Kristų yra aukščiausias apšvietimas. Jo 
gyvenimo sekimas yra tikriausias kelrodys: Regintis įsigilinimas į Jo įsikū- 
nijimo paslaptį yra giliausias pašventimas bendravimui su Dievybe. 

3) Intellectus: Kristaus meilė yra giliausias to bendravimo pergy- 
venimas, yra susijungimas, betarpiškas dieviškosios gyvybės priėmimas. 


b) Greta šv. Bernardo, mistikos srity darbavosi jo draugas Hugas 
Victorietis (Hugo a St. Victor 1096—1141), trumpu savo gyvenimu . 
suspėjęs tapti ar tik ne daugiausia poveikio turėjusiu XIl-tojo šimtmečio 
teologu. Šis dievobaimingas saksas, už Bernardą moksliškesnis, labiau 
linkęs į scholastiką, savo draugo mistikai atstovauja mokslo plotmėje. Gerai 
įsistudijavęs Pseudo-Dionizo raštus ir puikiai komentuodamas, sugebėjo jį 
dar labiau sukrikščioninti, negu kad buvo pavykę Maksimui Išpažintojui. 

Kaip tikras Al/er Augustinus, kaip jis buvo vadinamas del savo psicho- 
loginės orientuotės, jis kalba apie 'trejopą žmogaus akį: jūslinę (cogitatio), 
protinę (meditati+) ir kontemplacinę (contemplatio). 

1. Cogitatio — verčiasi jūsliniais dalykais ii yra nuvokimas išorinio 
įsivaizdinimo pagalba; 

2. Meditatio -— tai užslėptos suvoktojo prasmės ieškojimas; 

3. Coutemplutio — tai pasiektas ir laisvas vidujiniškumo supratimas. 

itos mintys, išverstos į paprastą kalbą, reiškia, kad reikšmingiausia 
akis yra kontemplacijoj, toji, kuri tačiau nuodėmėje gyvenančių yra visiškai 

akla. Tik tam ji atsimerkia, kuris priima Dievo dvasią savyje; tada žmogus 
betarpiškai regės Dievybę. 

Hugas yra išgarsėjęs ir kitu dideliu darbu; būtent, jis pastebėjo, kad 
tikėjime svarbūs yra du dalykai — cognitio, t. y., tas, kas tikėjimo pagalba 
pažįstama, ir a/fectus, t. y., savotiška tikinčiųjų sielos atmosfera. Jis nuolat 
pabrėžė, kad tikrasis tikėjimas einąs iš afiectus; juo aukštesnis afektas, 
juo tikresnis ir vertingesnis tikėjimas. Kaip matyti, Hugas buvo labai su- 
sirūpinęs psichiniais pamaldumo pagrindais, ir juos laikė esant labai reika- 
lingus. Tikėjimas ir malda be gero psichologinio pagrindo jam neturi 
reikšmės. 

Šios Hugo mintys tuojau didelių vaisių neatnešė, nes joms nebuvo | 
leista savarankiai veikti tikinčiuosius, užtat jos buvo panaudotos scholastikų, 
kaipo brangi medžiaga jų sistemai. 

Scholastika daugiausia pasinaudojo Hugo mokinio škoto Ričardo 
Viktoriečio (Richard a St. Victor, miręs apie 1171 ar 1173 m.) iormu- 
lavimais, nes tik jis davė tam tikslui užbaigtą sistemišką formą.  Kontem- 
placiją Ričardas suskirstė į šešetą laipsnių, kuriuos čia be komentarų ir 
cituojam, nes pigu suprasti, ką jis nori jais pasakyti: 

1. in imaginatione et secundum imaginationem; 

2. in imaginatione et secundum rationem; 

3. in ratione et secundum imaginationem; 

4. in ratione et secundum rationem; 

5. supra rationem et non praeter rationem; 

6. supra et praeter rationem — tai Dievo paslapčių regėjimas. 

Iš šitų formulavimų pakankamai aišku, kad čia turima reikalo su scho- 
lastikos poveikio patyrusia mistika. 2 2 

Įdomu sužinoti, kaip iš visa mistika sugyvena su scholastika ir 
atvirkščiai. 

: D. Scholastinė mistika. 

Kadangi scholastika ne vien mokė, kaip iš Dievo trykštanti malonė ateina žmogui, 
bet ir nurodo, kaip tikintieji gali pasiekti Dievą, ji svarsto mistikos problemą pasinaudo- 
damą neretai ir pagonų . (pav. Platono) tiekiamomis mintimis, kaip rodo greta kitų ir 
Tomo Akviniečio, ir Duno Skoto pavyzdžiai. Iš savo šono mistika stengiasi 
scholastikos pagalba sau duoti moksliško rimtumo. Taigi, scholastika ir mistika ne tik kad 
nebuvo viena kitai svetimos ar net priešingos, bet, atvirkščiai, viena kitai padėjo. 


Būtų galima manyti, kad scholastika, anų dienų teologijos mokslas, 
su mistika turėjo gyventi didelėje nesantaikoje. Ypač protestantų sferos“ 
buvo išgalvojusios kažkokį scholastikos ir mistikos priešingumą, kurio iš 
tikrųjų, neegzistavo ir kurios atsakingieji tų dviejų sričių vadai viduriniais 
amžiais nejautė. Bet jei to priešingumo nebuvo, tai dar nėreiškia, kad tos 
dvi sritys buvo identiškos. Tai, ką scholastika dėstė, buvo sacra doctrina— 
tai teologija platesne prasme, pirmoj eilėj turinti intelektualinių tikslų. Greta 
šios stovėjo ikeologia mysticu, kurios tikslas buvo laikoma nurodyt kelius į 
susijungimą su Dievu, ir kurios pavadinimas atsirado ryšium su Pseudo- 
Dionizo raštų vertimais į lotynų kalbą. 

Kad „scholastika negalėjo būti priešinga mistikai, aišku, antai, jau iš 
to, kad ji nėra vien mokslas, kaip malonė trykšta iš Dievo ir pasiekia su- 
tvėrimus, bet kartu ji ir nurodo, kaip tikintieji gali pasiekti Dievą, ir tuo 
pat jau svarsto centrinę mistikos problemą, ir ne bet kaip, 0 dažniausiai 
pasiremdama pagonų mistikais, pav., scholastikai dažnai prisilaiko Platono 
laipsnių — valymo, apšvietimo ir susijungimo, kuriuos jau šv. Bernardas 
sukrikščionino, o Hugas Viktorietis juos moksliškai svarstė, nes kas jais 
kopia, galop jungiasi su Kristumi. Seholastika bando sąvokomis. vaizduoti 
santykį tarp Dievo ir pasaulio. Tomas Akvinietis (1225ar 1227--1274) 
veda mus į kontemplaciją, į ramų, džiaugsmingą apmastymą; reginčioje sie- 
loje Dievas iš naujo duoda gyvybę savo Sūnui. O Dunas Skotas 
(apie 1266 1308) ir jo srovė eina dar toliau. Jis sako, kad galvodamas 
su Dievu tegali susijungti tik tas, kuris yra įgijęs aukščiausių dvasinių tur- 
tų, ir tai pasiseka“ tik vieną akimirksnį. Jei norima, kad toks susijungimas 
būtų žmogaus tikslas ir kad jis sielai teiktų patveriančios ramybės, jis turi 
labiau į ją įsigilinti. Tam reikalinga ir drauge nereikalinga — valia, nes 
susijungti galima tik išsižadant savo valios ir duodant laisvės Dievo valiai 
savy. Tai gali pasidaryti net dvasios būtim, kuria žmogus gali ir nuolat 
gyventi. Ž 
2 Šitokiais išprotavimais scholastinė mistika palieką aukštąsias moksli- 

ninkų mokyklas ir eina į pagalbą praktiniam gyvenimui. Pasirodo, kad 
šioji mokslinė srovė gyvenime susitiko į save panašią srovę, nes gyvenimas 
buvo taip pat priėjęs tuos rezultatus, kuriuos pasiekė ir mokslinė spekula- 
cija. Vienas gražiausias tos praktinės srovės atstovas yra šv. Pranciškus 
Asižietis. 

Kaip scholastika plačiai naudojosi tiek senesniais, tiek jaunesniais mi- 
stikais, nepaisydama, ar jie pagonys, ar krikščionys, taip ir mistika iš savo 
šono nepraleido tos puikios progos savo pastangoms duoti rimto pagrindo 
scholastikos mokslo daviniais. Del to viduriniai amžiai aiškiai žinojo, ko 
siekė. Jų negalima identifikuoti, pav., su neaiškiomis dabartinių laikų ten- 
dencijomis pasiekti Dievą kažkokia intuicija, somnabulizmu, spiritizmu ir 
panašiais būdais. Vidurinių amžių mistika puikiai nusimanė ne vien apie 
savo tikslą, bet ir apie kelius į jį; ir ji daug yra gavusi iš scholastikos, 
kuriai ji amžinai dėkinga, ir su kuria skirtis nė manyt nemanė. Tiesa, kai 
kurios ir vidurinių amžių mistikos srovelės neišvengė pavojaus, kuris grėsė 
kiekvienai religinei mistikai, būtent, prarasti Dievą, ir Jo vietoj aukštint savo 
„aš“. Zmogaus „sudievinimo“ ideja, t. y., mintis, kad Kristus iš naujo už- 
gimsta žmogaus sieloj, randasi įvairių mistikų raštuos. Bet tai tik suklydi- 
mai, kurie pasitaiko gan retai, ir kurie mistikai nėra tipiški. 

Taigi, suprantama, kad tos dvi galingos vidurinių amžių srovės netik 
kad tarp savęs nekovojo, bet viena kitą dar papildė ir rėmė. Scholastikas 
be baimės galėjo būti mistiku (Hugo a St: Victor, šv. Bonaventūra, Tomas 
Akvinietis, Dun Scotus', o mistikas, nieko savo neprarasdamas, galėjo nau- 
dotis scholastikos mokslo turtais (šv. Bernardas ir k.). Del to dažnai vie- 
noj toj pačioj asmenybėj galėjo susieiti ir scholastiniai, ir mistiniai pradai. 

E. Šventasis Pranciškus Asižietis. 

Sv. Pranciškus visai nėra paliestas pagoniško mokslo. Jo mistika persunkta 
Evangelijos dvasia, ir tikrai krikščioniška, praktiška, reikalaujanti sekt Kristaus 
vargingą gyvenimą; ji pritaikinta visiems. Sv. Pranciškus išveda mistiką iš siauro suinte- 
resuotųjų ratelio į plačiąsias mases. Jis mistiką sudemokratino. 

Žinodamas, kad visa, kas yra, yra iš Dievo ir yra Jo atvaizdas, ir todel begaline meile 
viską apimdamas, jis liudija, kad nebūtinai kiekviena mistika turi baigtis panteizmu. 


Kaip ką tik paliestoji scholastika yra vaikas labai skirtingų tėvų, kurių 
tarpe randam ir nekrikščioniškų, — Aristotelio ir jo pasekėjų arabų pavi- 
dalu,-- taip ir paslaptingoji jos sesuo, mistika, yra savotiškos moterystės vaisius. 

Krikščioniškoji mistika savo pradžia siekia toli už krikščionybės ribų. 
Ji.buvo ugdoma, be kitų, ypač ketverto didžiųjų P: Platono, Philono, Plo- 
tino ir Proklo, ir buvo priėjus tokį tašką, už kurio toliau siekti jos pago: 
niškoji prigimtis jai nebeleido. Iš negyvojo taško ją pajudino krikščionybė, 
pati iš jos patyrusi net tiek poveikio, jog daugeliui katalikų tyrinėtojų atrodo, 
kad krikščioniškoji mistika yra ne kas kita, kaip daugiau ar mažiau sukrik- 
ščionintas neoplatonizmas, kaip kad schclastika yra sukrikščionintas aristo- 
telizmas. 2 

Sis labai patogus terminas tikrai siūlosi vartojamas; tik ar jis, visai 
tikras? Nors ir ne labai esame linkę jį priimti tokioje apvalioje formoje, 
kurioje jis. duoda tiek daug reikšmės graikų ir helenistų pastangoms, bet vis 
delto negalime neigti, kad kanalu: Platonas — Filonas — Plotinas — 
Proklas — Pseudo-Dionizas — Maksimas Išpažintojas — Hugas ir Ričar- 
das Viktoriečiai — Albertas Didysis — Tomas Akvinietis, gausiai tekėjo 
originalus platonizmas ir neoplatonizmas, tarytum, kaip koks Nilas, užliedamas 
dvasinio gyvenimo laukus, kuriuose, greta tikrai krikščioniškų, ėmė augt ir 
visoki egzotiški augalai, daugiau ar mažiau turį vieni kitų savumų. 

Tos tėkmės visai neliestas atrodo šv. Pranciškus Asižietis 
(1182—1226). 

„Visą sau reikalingą mokslą jis rado Evangelijoje, iš kurios keleto 
posakių sudarė savo draugijai taisykles: 

1. „Jei nori būti tobūlas, eik, parduok visa, ką turi, ir pinigus išdalyk 
neturtingiems; taip tu įsigysi turtą danguje; eik čia ir sek mane“. “ 

2. „Kelionei nieko neimkitei nei lazdos, nei krepšio, nei duonos, nei 
aukso; neturėkite dvejų drabužių“. 

3. „Kas nori sekti mane, tas turi savęs išsižadėti; imk savo kryžių 
ant pečių ir mane sek“. Kes 1 

Perskaitęs savo pasekėjams šias tris iš Šv. Rašto citatas, jis dar pridūrė: 
„Broliai, tai yra mūsų gyvenimas ir mūsų taisyklė“. 

Mokslo atžvilgiu šv. Pranciškus labai abejingas. Savo draugams jis 
nuolat pataria daugiau melstis, negu studijuoti, ir nenori leisti jiems turėti 
knygų. Vienam broliui, prašančiam psalmių knygutės, jis atsakęs: „Žmogus 
negali išmokti to, ko jis nežino iš anksto. Siandien gavęs psalmių knygutę, 
rytoj užsimanysi brevioriaus, ir galop, kaip koks prelatas, tu įsigeisi sėdėti 
Bažnyčios choro sėdynėse...“ 

Kam tos knygos ir kam tas mokslas, kad visai ko kita reikia žmogui, 
darytis vis labiau panašiam į Kristų, kentėti, kaip Jis kentėjo: 
gyvent vargingą gyvenimą, kaip Jis kad gyveno. 

Tai jo mistika, kurią jis realizavo iki paskutinių žmogui galimų pada- 
rinių. Ir kiti — šv, Augustinas, šv. Bernardas ir t.t. — pažįsta tokią Kristaus 
mistiką, bet savo esme tai buvo intelektualinis Kristaus sekimas. 

Ir, be to, tai tik viena jų mistikos dalis. Jie yra mokyti mistikai, 
išėję visą senovės pagonų mokyklą, kurioje (neoplatonizme) šv. Augustinas, 
pav., dalimi rado savo kelią į krikščionybę(!). Tokiems mistikams vyriau- 
sieji graikų idealai — grožis ir išmintis — dar ne visai buvo nustoję reik- 
šmės. Šv. Pranciškus, palyginant su jais ir į juos panašiais, yra nemokėlis, 
nes intelektualinis pradas jam neturėjo jokios reikšmės. Jo mistikos tėvynė — 
šiapus Kristaus gyvenimo; kas buvo „anapus“ jam visai neegzistavo. Ir 
tąją anų „Kristaus mistiką“ jis transponavo į valios aktus; jo rankose viskas 
virsta realybe, ir tokiam laipsny, kad jo „Kristaus mistika“ baigiasi Kristaus 
žaizdų įgavimu. 

Anųjų „Kristaus mistiką“ pakeitė jis dar ir kitokiu būdu — padaryda- 
mas ją plačiųjų masių mistika. Liaudžiai jis iššifravo mokytųjų iero- 
glitus ir parodė visiems, kaip yra galima Dievą pasiekti. Jis išnešė mistiką 
iš vienuolyno sienų, atidarydamas jai visas duris į visus namus. Anksčiau 
mistika turėjo palinkimą užsidaryti, pasilikti religijos lepinamu, itin saugo- 
jamu vaiku, kuriam galėjo kenkti gyvenimo trenksmas; del to nekartą minia 
į ją žiūrėjo ne vien abejingai, bet ir atvirai priešingai. Be abejojimo, liaudis 
turėjo savo priežasčių, pavyzdžiui, sudegindama aristokratų pitagoriečių rū- 
mus V-tame šimtm. pr. Kr, kaip ir pranciškonai, kaltindami ekskluzivinės 
dvasios Eckehart'ą 18 šimtmečių vėliau, Tuo, kas anksčiau buvo tik iš- 
rinktųjų būrelio turtas, nūn gali visi pasidžiaugti. Šis mistikos demo- 
kratinimas yra vienas reikšmingiausių faktų jos istorijoje. 

lr tas mistikos demokratas — šv, Pranciškus Asižietis — tampa viena 
grandiozine, nepamirštama figūra mistikos didvyrių tarpe. 

Didelis jis savo aktingumu mistikoj, nes kai kiti reikalauja keltis į tokį 
dvasios stovį, kur žmogus nieko nejaučia, negalvoja ir nesupranta, jis ragina 
veikti, meile apimti ne tik visus žmones, bet ir gyvulius. Tas panteistinis 
pradas, kuris yra daugelio palydovas mistikoj, jam išsiplėtojo į tokį gyvą 
Dievo buvimo gamtoj atjautimą, jog kiekvienas gyvulys, augalas ir net ne- 
gyvoji gamta "pasidarė geriausi jo draugai. Atsisveikindamas su Alvernų 
kalnais, kur pragyveno gražiausias savo dienas ir stebuklingiausias valandas 
— čia jis buvo gavęs Kristaus žaizdų žymės — jis graudingai atsisvei- 
kino su visa, kas tik juose yra — su medžiais, gėlėmis, paukščiais, net 
uolomis, —į juos prabildamas: „Sudiev tu, Dievo kalne, tu, šventasis kalne, ku- 
riame Dievas teikėsi gyventi; sudiev, Alvernų kalnyne. — Telaimina Dievas, 
Dievas Tėvas ir Šventoji Dvasia. Pace! Daugiau nebesimatysim.“ Jo gam- 
tos meilė gražiausiai pasireiškė „Himne saulei“, parašytame gyvenimo 
pabaigoj, staigios inspiracijos apimto. Šiame himne, kurį Renanas(!) vadina 
vienu didžiausiu pasaulinės literatūros kūrinių ir Anatole France(!) del to 
ne be reikalo perdirbo jį į prancūzų kalbą — saulę jis vadina savo sesele, 
mėnulį — broliu, žemę — motina; vanduo jam taip pat „brolis“, ir ugnis 
„Sesuo“, 

Jis giria ir už viską dėkoja saulei, kuri milžinišku savo žibėjimu liųdija 
Dievo puikumą. Visų dalykų giminingumas aiškinamas tuo, kad visi jie yra 
iš vienos versmės, iš Dievo, iš kurio turi ir savo atspalvį. Sitokia mintimi 

F. Vokiečių mistika. 
a) Hildegarda Bingenietė. 

a) Hildegarda Bingenietė (von Bingen) tai pirmasis mums daugiau žino- 
mas asmuo Vokiečiuose, rodąs aiškių mistikos žymių. Ji sakosi 
buvusi Apaja tam tikros viršugamčio šviesos. Ji žymi kaip vienuolynų organizatorė 
ir Dievo Žodžio skleidėja, kuri religijos reikalais susirašinėjo su popiežiais, imperatoriais 
ir šiaip svarbiais asmenimis (pav. su šv. Bernardu Klerviečiu). 

b) Jos būta akylios gamtos reiškinių stebėtojos ir gydytojos. Ją galima vadinti 
pirmąja vokiečių gamtos mokslininke ir gydytoja. 

c) Svarbiausias jos veikalas Scivias jau 1513 m. atspausdintas Paryžiuje. 


a) Hildegarda, kuri taip drąsiai kreipėsi į šv. Bernardą, Vokiečių 
žemėje yra pirmasis asmuo, kurį galima drąsiai priskirti prie mistikų; del to 
pravartu kiek plačiau paliesti jos gyvenimą bei veikimą. 

Ji yra gimusi 1098 m. Bockelheimo pilyje, paliai Nahės upę, bajorų šei- 
mynoje. Būdama dar visai jauna, ji patyrė dieviškosios šviesos veikimą, kuris 
nepaprastai sujaudino jos sielą. Jau aštuntais gyvenimo metais tėvai paau- 
kojo ją Dievui ir toliau auklėt pavedė Spohnheimo grafienei Juttai. 
Ši pagal šv. Benedikto duotąsias taisykles gyveno kaip atsiskyrėlė ant Disi- 
bodeno kalno, netoli benediktinų vienuolyno. Šitos kilnios dievobaimingos 
ponios vadovybėj Hildegardos dvasia puikiausiai išsiplėtojo. Jos kūnas, 
tiesa, buvo visai silpnas, ji visuomet sirguliavo ir visada buvo prisirengusi 
mirti, tačiau jos siela buvo stipri ir dieviškojo mokslo veikiama vis tobu- 
lėjo. Jos siela buvo nuolat apšviesta tam tikros šviesos, vadinamosios 
umbra lucis viventis. Tarpais šiame šešėly ji pažindavo tikrąją šviesą luz 
vivens, kuriai apšvietus, išnykdavo visi skausmai ir kančios. Šita šviesa buvo 
tikroji jos mokslo ir visų gėrybių versmė. Nors ji buvo ir ne per daugiau- 
sia išlavinta, ir lotynų kalbos maža temokėjo, tačiau tos stebuklingosios 
šviesos poveikiu ji viską suprato ir viską nurašė lotyniškai. Tai, ką ji gir- 
dėjo, skambėjo kitaip, negu iš žmonių lūpų. Ta šviesa atrodė jai kaip tyrame 
ore judančiu debesiu žėrinti liepsna. Jai paaiškėjo ir Šventojo Rašto, ypač 
psalmių ir evangelijų prasmė, nors ji ir nemokėjo tų raštų skaityti, nors ir 
nebuvo susipažinusi su jų egzegeze. 

Juttai mirus, 1136 m. Hildegarda tapo vyresnioji atsiskyrėlių moterų 
kolonijos ant Disibodeno kalno. Ji savo pareigas ėjo kukliai ir švelniai, 
kaip tikra šventa vienuolė. Iki to laiko ji nutylėjo apie visus savo regėji- 
mus, tačiau po ilgų priešinimųsi ir neapsakomų kūno kančių ji suprato 
Dievo nurodymą apreikšti kitiems savo regėjimus. Ji, nusižeminimo kupina, 
klausė ir užrašė, ką Dievas jai įsakė. Ji niekad neabejojo dieviška savo 
apreiškimų priežastimi. Ji sakydavo: guae mihi revelantur vel per me manifestari 
divinitus imperatur proferenda. Suredagavimo darbą padėjo jai jos dvasios 
vadas, vienas Disibodeno kalno vienuolis. Padėjo jai ir sekretorės, kurias 
pasirinkdavo iš dvasinių savo dukterų, pirmiausia Richardis Stades grafienė, 
vėliau Hiltrudis, duktė grafo Meginhardo iš Spohnheimo. Šios apie savo 
vyresniąją pasakoja, kad jinai atviromis akimis, nepuldama ekstazėn, vien 
savo sielos jėgomis kilo aukštyn į dangų. Tvirtoji jos dvasia išmatavo viską 
Ir ieškojo sprendimo tos baisios problemos — žmogaus kovos, uupuolimo 
ir išgelbėjimo. . 

„ Tokiu būdu atsirado jos nepaprastai gyvi raštai. Pirmas mistinis jos 
veikalas, pavadintas Scivias, buvo baigtas 1153 m. — po dešimties metų darbo. 

Šį veikalą sudaro trys knygos, kuriose surašytos 26 vizijos, liečiančios 
dogmatinės ir moralinės teologijos dalykus. Pačią to veikalo pradžią tikri- 
no Disibodeno kalno vienuolynų viršininkas, patvirtino jo vertę ir nusiuntė 
Mainco arkivyskupui toliau jį nagrinėti. Popiežius Eugenijus III (šv. Petro 


soste nuo 1145/1153), kuris tuo metu, 1147 m., Bernardo Klerviečio — kurio - 


mokinys buvo— lydimas atvyko į Tryrą, buvo susirūpinęs Hildegardos veikalu. 
Jis buvo skaitomas girdint kardinolams ir kitiems aukštiems kunigams, kurie 
visi vienu balsu pripažino, kąd tie raštai esą Dievo įkvėpti. 

Tuo pačiu laiku Hildegarda sakėsi esanti gavusi dievišką paliepimą 
palikti Disibodeno kalno koloniją, kuri buvo jau taip išsiplėtusi, jog joj ne- 
begalėjo tilpti visos norinčios gyventi dvasinėj -Hildegardos vadovybėj. Ji 
numatė kitą vietą, kur buvo galima rasti patogi naujai kolonija patalpa: ten, 
kur Nahės upė įteka į Reiną, ant Ruperto kalno, prie Bingeno. 

Nežiūrėdama to, kad dvasinė jos vyriausybė labai nenorėjo sutikti su 
tokiu planu, 1147 metų gale, aštuoniolikos pasekėjų lydima, ji persikėlė į naują 
vietą. Gyventojai tokiais naujais piliečiais buvo nepaprastai patenkinti; jie iš 
tolo atvyko sutikti ir pasveikinti atkeliaujančias šventas moteris. 

Sumanaus Hildegardos valdymo dėka vienuolynas ant Ruperto kalno 
veikiai išaugo ir pasidarė griežtos askezės bei ankštos dvasinės kultūros 
centras. Ir ten vienuolių skaičius taip smarkiai augo, jog trobesiai nebega- 
lėjo jų sutalpinti, ir Hildegarda buvo priversta 1164 m. Eibingene, Rūdesheimo 
apylinkėj, steigti Ruperto kalno vienuolyno skyrių. Pačiame Ruperto kalne gyve- 
no 50 bajoriškos kilmės vienuolių, 2 kunigai ir 7 vietos buvo paliktos neturtin- 
goms moterims. O Eibingene viso labo buvo 30 vietų. Nepaisydama savo 
sveikatos, kuri nebuvo pagerėjus, bet kai kuriais atžvilgiais net pablogėjus, ji virš- 
žmoniškuų pasiaukojimu valdė tuodu vienuolynu, del ko jos autoritetas ir toliau 
kilo. Chronikose sakoma: ..Visa, kas galima apie ją pasakyti, yra malonu ir miela. 
Ji žymi ne vien doriniu šventumu ir Dievo paslapčių regėjimais, bet ir daugybe 
visokių stebuklų, kurių visų aprašyti nepajėgtų nė geriausi žmonės... 

Kaipo tikras apaštalas, Hildegarda keliavo iš vienuolyno į vienuolyną, 
visur viešai skelbdama Dievo Žodį, visus ragindama prie atgailos. Apašta- 
liškąjį savo „darbą ji varė ir laiškais, nes šiaip visų vietų, kur jos veikimas 
būtų buvęs pageidaujamas, nebuvo galima pasiekti. 

Mirė ji 1179 m., rugsėjo m. 17 d., tą dieną, kurią būsią ji senai sau 
pranašavusi. Pasakojama, kad ties tais namais, kuriuose auštant Hildegarda 
atidavė Dievui savo sielą, danguj pasirodė du šviesiu įvairios spalvos lanku. 
Juodu sklido į keturias pasaulio puses. Bet viršūnė, kur abu lanku susikry- 
žiavo, švietė skaisčia mėnulio didumo šviesa. Ji svido toli ir taip, jog virš 
jos namų pasidarė visiškai šviesu. Toj šviesoj pirmiausia pasirodė raudo- 
nai mirgantis kryžius, kuris pradžioj buvo mažas, o vėliau išaugo į milži- 
nišką didumą. Apie jį buvo matyti daugybė įvairios spalvos ratų, kur vėl 
atskiruose rateliuose susidarė nauji kryželiai. Išsiplėtę danguj jie nuslinko 
toliau į rytus, arčiau žemės ir atrodė, lyg būtų nusileidę ant tų namų, ku- 
riuose šventoji mergaitė mirė. Visas kalnas buvo spinduliuojančios šviesos 
užlietas. Ruperto kalno vienuolės buvo labai nusiminusios, nes jų virši- 
ninkė buvo visa jų paguoda ir visas džiaugsmas. 

„Per Trijų Dešimtų metų karą (1618—1648) Ruperto kalno vienuolynas 
buvo panaikintas. Tada Hildegardos ir šv. Ruperto kaulai buvo nugabent; 

į Eibingeno vienuolyną, o šį sekularizavus 1814 m., į tos parapijos bažny- 
čią, kur jie dar ir šiandie tebėra. —- 

b) Hildegarda tyrinėjo ne vien filosofiją su teologija, bet taip pat gi- 
linosi ir į gamtą. Jos būta akylios gamtos bei jos reiškinių stebėtojos. Ji 
tyrinėjo ypač tas gamtos jėgas, kurios buvo galimos panaudoti gydymui. 
Taip veikdama, ji rėmėsi ne vien ordeno jau nuveiktais darbais ir iš liaudies 
paimtąja medžiaga, bet tyrinėjo ir pati, stengėsi pažinti gamtos reiškinių 
esmę ir padarė savotiškų mediciniškai praktikai išvadų. Jos stebėjimo jėga 
galima drąsiai lyginti su Alberto Didžiojo (1193(?)—1280); ir ne be reikalo 
jinai laikoma ir vadinama pirmąja vokiečių gamtos mokslininkė 
bei gydytoja. Savo gamtos ir gydymo žinias ji surašė dviejuose žymiuose 
veikaluose, Physica, arba Liber simplicis medicinae, ir Causae et curae, arba Liber 
compositae inedicinae. 

Jos, kaipo gydytojos, reputacija buvo nepaprastai žymi.  Nesuskaitomi 
vyrų ir moterų būriai iš visų pusių, ne vien iš Vokietijos, bet ir iš Pran- 
cūzijos vyko pas ją prašyti pagalbos ir patarimo. Gydydama Hildegarda 
teiravosi apie ligonio palinkimus, mintis, gyvenimo sąlygas — apie jo dva- 
sią ir kūną, ir tik jau turėdama sau reikalingų žinių, kažkokios magiškos 
jėgos kupina, jį gydė. Visiems ji mokėjo padėti, nes visi jautėsi pagauti 
tvirtos ir stebuklingos jos dvasios. 

<) Hildegardos raštai tuoj po mirties buvo surinkti ir pasiųsti po- 
piežiaus kurijai. Vienuolių, Hildegardos bendralaikių, Gottiried'o ir. Theodo- 
rich'o pastangomis visi jos rankraščiai buvo saugiai laikomi ir palyginamai 
anksti spausdinami, pav., jos Scivias pasirodė 1513 m. Paryžiuje. Jie buvo 
verčiami ir į prancūzų kalbą 1900 m. 

Hildegardos kalba yra sklandi, pilna tvirtų išsireiškimų. Iš jos trykšta 
kilnumas, grožis. Čia dedame ištrauką iš „Scivias“ įžangos, kur Hilde- 
garda aiškina savo mistinį pergyvenimą. 

„„« Štai 43-čiais savo kelionės metais šioj žemėj... pamačiau ryškų žibė- 
jimą, su kuriuo iš dangaus išgirdau balsą, man tariantį: „O, tu silpnas - 
žmogau, dulkių dulke, puvenų puvena, tark ir rašyk visa, ką pamatysi ir 
išgirsi. Bet kadangi tu esi baili išsitarti, neprimokyta išaiškint ir neišmok- 
sSlinta užrašyt, tai tark ir rašyk ne pagal žmogaus lūpas... bet taip, kaip regi 
ir girdi aukštai danguj stebuklinguose Dievo dalykuose... Ir iš naujo išgir- 
dau iš dangaus balsą, kuris man tarė: tai atpasakok šituos stebuklingus 
dalykus... Tai atsitiko 1141 m... kai aš turėjau 42 metu ir 7 men. Iš prasi- 
vėrusio dangaus pasirodė ugninga, galingai žibanti šviesa ir įsiliejo į mano 
smegenis, į mano krūtinę, į mano širdi. Tai buvo liepsna, kuri nedegina, 
o šildo, panašiai, kaip saulė, kuri šildo tą daiktą, į kurį krinta jos spinduliai, 
— taip ir aš buvau sušildyta. Tuojau buvo man suteikta knygų, t. y., psal- 
mių, evangelijų ir kitų katalikiškųjų ir Senojo, ir Naujojo Testamento knygų 
išaiškinimo dovana. Tačiau aš neturėjau jokio supratimo nei apie teksto 
žodžius, nei apie skiemenis, nei linksniavimą ar asmenavimą...“ 

Mokytasis istorikas J. Trithemius, kuris 1483 m. buvo Spohnheimo 
vienuolyno viršininkas, apie Hildegardos veikalus taip yra išsireiškęs: „Iš 
tiesų, kiek mes galim, kiek mums yra leista spręsti, jos raštai nėra žmogaus 
proto padaras, bet dieviškosios dvasios įkvėpimas, ir del to ne visi galės 
juos suprasti. Supras juos tik tie, kurie del tyros savo širdies yra užsitar- 
navę būti rišami su Dievo meile“. 

b) Mechtilda Magdeburgietė. 


a) Dar plačiau už Hildegardą mistikoje pasireiškia domininkonų poveiky gyvenanti 
Mechtilda Magdeburgietė (von Magdeburg) 12-tus metus eidama ji jautėsi gavusi 
ženklą pasišvęsti dvasiniam enimui. Pirmiau gyvenusi kaipo beginė, Magdeburge, vėliau 
įstoja į cistersių vienuolyną Hielftoje. Būdama plačiai apsiskaičiusi (Pseudo-Dionizas!) ir 
turėdama šiokios tokios teologijos mokslo nuovokos, sugebėjo kritikuoti neigiamus pasirei- 
škimus dvasininkų tarpe. 3. 

b) Jos nuo 1250 m. nurašytus regėjimus, surinktus į veikalą „Das fliessende Licht“, 
suredagavo jos bendralaikis domininkonas Heinrichas iš Hallės. Savo turiniu šis veikalas 
vienas svarbiausias Vokiečių mistikos istorijoje, savo kalba — jis parašytas vokiškai — 
žymiai prisidėjo mokslinei kalbai sudaryt. 


a) Tai, ką Hildegarda pradėjo, plačiai išplėtojo gražuolė Mechtilda, 
kurios nei gimimo vieta, nei laikas nežinomas. Spėjama ją gimus apie 1210 m. 
Magdeburgo arkivyskupijos ribose, turtingoj bajorų šeimoj. Tėvai buvę . 
pasaulinės dvasios — del ko Mechtilda ir bijojusi, kad jie nežūtų pragare. 
Mažutė Mechtilda buvo mylima; jai buvo suteikiamas geras išauklėjimas. Ji 
dažnai kartojo esanti nemokytas žmogus. Bet tai, tur būt, lietė tik jos 
teologinę sritį, nes šiaip žinių jai nestigo. Vėliau ir šioje šakoje stengėsi 
išsilavinti kaipo  beginė ir vienuolė skaitydama tarp kitko ir apokrifinius, ir 
panašius raštus; taip pat turėjo žinių apie Pseudo-Dionizą ir buvo giliai 
įsiskaičiusi į Bibliją. Nors jos ir negalima laikyti visašališkai išsilavinusia, 
bet vis delto reikia pripažinti, kad ji buvo daug žiuanti, nes bendrasis jos 
veikalo Fliessendes Licht charakteris, kaip ir atskiros jo vietos, sako, kad jos 
būta gerai susipažinusios su riterių kultūra, su Minnesango ir keliaujančių 
poetų, kanklininkų dainomis. 

Galimas daiktas, kad kūdikystėj Mechtilda svyravo tarp dvasiško ir 
pasauliško gyvenimo, tačiau vėliau atrado savo pašaukimą. Pirmas malonės 
sujaudinimas pasireiškė einant jai dvyliktus metus, ką ji taip aprašo: „Dvy- 
likos metų aš buvau pasveikinta Šv. Dvasios. Šį mieląji pasveikinimą aptu- 
rėdavau kasdien. Jis atitraukė mane nuo pasaulio saldumų... Tai vyko 
daugiau kaip 31 metus“. Del to ji anksti buvo vadinama die Seherin, Šios 
palaimos poveikiu ji troško, kad ir nekalta, kentėt del Dievo. Iš namų į 
Magdeburgą išvyko ji apie 1235 m., kur apie 30—40 metų išgyveno, kaipo 
beginė, t. y. gyveno panašų į vienuolių gyvenimą, nedarydama apžadų ir 
turėdama teisę grįžt į pasaulį. 

Vadinasi, Magdeburgą ji pasiekė turėdama apie 25 m., t. y., pilnai su- 
brendusi, kaipo žydinti mergaitė, apdovanota puikiu kūnu. Tas gražumas 
ir aistringumas sudarė jai daug nemalonumų. Pati pasakojosi daug kovo- 
jusi su dvasiai priešingu savo kūnu. (O aistrą nugalėjo tik sunkiausiomis 
atgailos pratybomis. Užtat Dievas tvirtą ir drauge taip švelnią jos sielą 
apdovanojęs nuostabiais regėjimais. Apie tai ji šiaip pasakoja: „Kai aš, pa- 
saulio išsižadėjus, pasirinkau dvasinį gyvenimą, pažvelgiau į savo kūną. Jis 
buvo apsišarvojęs prieš mano sielą, jis turėjo didelės jėgos — buvo tobu- 
las. Iš to gerai supratau, kad jis buvo man priešingas, supratau, kad aš, . 
norėdama apsisaugot nuo amžinosios mirties, turiu jį pažabot, turiu su juo 
kovot. Pažvelgiau ir į savo širdies ginklus — tai buvo Kristaus kančios 
ir mirtis. Užpulta, tais ginklais ir gyniausi. Tačiau aš visuomet gyvenau 
didelėj baimėj ir, kaip koks fechtuotojas, turėjau su savo kūnu grumtis vai- 
tojimais, verksmais, išpažintimi, pasninkavimu, nemiga, apmąstymais, savęs 

plakimu ir nuolatine malda. Tais ginklais aš jį taip nugalėjau, jog per 
dvidešimtį metų nesirgau niekad ir niekuo, išskyrus atgailą, pasigailėjimą, 
gerą geismą ir dvasinį darbą“. A 

: 1250 m. ji pradėjo nurašinėti savo regėjimus, ir tai prieš savo norą, 
kaip beveik visi dideli mistikai, būdama paklusni Dievo įsakymui, paraginta 
savo nuodėmklausio. Tada ji turėjo jau apie 40 metų — šis amžius, kaip 
toliau matysim, mistikų gyvenime labai reikšmingas. Nuo to laiko maždaug iki 
1265 m. ji užrašė dvasinius savo pergyvenimus vokiečių žemaičių kalba, su- 
maišyta su vidurinės Vokietijos kalbos elementais, nes lotyniškai visai nemo- 
kėjo; tai yra labai nuostabu del to, kad ji, išaugusi dvasininkų kultūros 
steroj, be abejojimo būtų turėjusi progos išmokti ir šią kalbą. Bet tuo 
lotynų kalbos nemokėjimu mes neturim per daug nusiskųsti, nes jos raštai 
tik praturtino tokią negaus'ą vokiečių literatūrą. Tiesa, vokiškai rašyti jai 
nelabai tesisekė, del ko ir skundėsi stilistiniais savo nesugebėjimais. Laimė, kad, 
kaip ir kitoms mistikėms, ir jai pagalbon atėjo domininkonai; šiuo atveju toks 
buvo Heinrichas iš Hallės, kuris surankiojo jos užrašus ir sudarė vieningą 
knygą. Iš domininkonų ordeno turėjo ji ir daugiau draugų, dvasios vadovų, 
kuriuos, kaip ir visą domininkonų ordeną, apskritai, didžiai gerbė. Šitoji pa- 
garba tačiau jos neapakino ir ji, gyvenimą imanti giliai ir kritiškai, 
nesigailėjo kritikos, kartais ir labai aštrios, prieš dvasiškijos paklydimus. 
Tokia laisva savo dvasia ir pagrindingu kritiškumu ji įsigijo nemaža priešų 
iš stiprių žmonių bei inteligentų ratelių šono. Ypač daugelis negalėjo perkęst 
to, kad taip aštriai, kartais net ironiškai juos kritikavo nemokytas pasaulietis 
ir dargi — moteris. Ypač nuo jos nukentėjo kai kurie Magdeburgo kapi- 
tulos kanauninkai, kurie, žinoma, kaip ir daugelis kitų, smarkiai abejodavo 
Mechtildos pašaukimo palaimingumu. Tačiau negalima nutylėti, kad Mech- 
tilda turėjo ir daug draugų bei gerbėjų, nes buvo daug ir susidomėjusių 
jos asmenybe bei raštais. Jos protekcija, pav., jos brolis Balduinas buvo pri- 
imtas į Hallės domininkonų vienuolyną. Daugelis žmonių kreipėsi į ją ieško- 
dami patarimų ir paguodos. 

Naujoj vietoj ji sutiko šv. Gertrudą (mirusią apie 1301) ir šv. Mech- 
tildą (mirusią 1299) Gyvendama su tokiomis šventomis asmenybėmis, ji 
daug pelnė savo sielai. Bet ar jį čia jautėsi pilnai savo vietoj — didelis 
klausimas, nes Helftos vienuolyno seserys visos buvo iš aukšto luomo, buvo 
žymios dideliu išsilavinimu ir išauklėjimu, o ji buvo jau sena, pusiau akla ir, 
kaip visada pabrėždavo bemokslė. Jos asmenybė ir veikimas žmonių labai ne- 
vienodai įvertinami. Suprantama, kad čia visuomet buvo plyšys tarp aristo- 
kratiškų vienuolių ir šios pasenusios, iš svetur atkeliavosios beginės. Čia 
Mechtildą gyveno dar dvylika metų, nurašydama dar daugiau regėjimų, kurie 
sudaro septinią jos knygų tomą. Helftoje, XIII-to šimtm. gale, Mechtilda ir 
mirė. Sakoma, kad po jos mirties panašios į ją dvasios seselės Gertruda ir 
Mechtilda regėdavo ją savo vizijose ir matė turinčią vietą palaimintųjų 
tarpe danguj. , 

6) Jos raštai — ne mokslo išvedžiojimai, tik karštai Dievą mylinčios 
širdies atidengimai. Tai intimi širdies pasaka apie tikro šventumo troškimą. 
„Teisingumo ir aistros karščiu jie stovi ne žemiau už garsiausias pasaulinės 
literatūros išpažintis. Romantingas, nepasiekiamas Dievybės ilgesys — iš- 
reikštas tokia jėga, kokios nė geriausiose dvasiškose giesmėse nerasim“ 

(Francke). Vienatinė jos tema — Dievo meilė, jos džiaugsmai ir skausmai, 
žaizdos, kurių jie daro, aukos, kurių reikalauja — neapsakoma laimė, į kurią 
ji įsižiūrėjus ir kurios trokšte trokšta. Ji tiek pakyla dvasioj, kad jai išnyksta 
visos ribos ir ji jaučiasi drauge su begalybe. Visas mistiškas gyvenimas at- 
vaizduotas riterių meilės pareiškimo formomis: Dievas yra jos Kaiser, Kristus 
jos Kaiserlicher Junker; Frau Kūnniginne (siela) ateina į dvarą ir prabyla 
jo kalba. Jos rašymo forma — iš. dalies poetiška proza, iš dalies — ritmuo- 
tos ir rimuotos eilės, — taigi, poezija ne tik turiniu, bet ir forma, Svar- 
biausias jos veikalas — Das fliessende Licht. | 

Kaip anksčiau girdėjom, Mechtilda prieš savo norą, klausydama Dievo 
įsakymo, rašė savo regėjimus, visokias pranašystes, nupiešė savo širdies 
nuotaiką, taikė pamokymus. 

Visus palaidus jos raštus surankiojo minėtasis domininkonas Heinrichas 
iš Hallės, Alberto Didžiojo mokinys. Šešias dalis, parašytas Magdeburge, 
jisai sudėjo į vieną knygą. Redaktorius mirė anksčiau už autorę, kuri del 
pirma išleistų šešių dalių turėjo gerokai nesmagumų. 

Veikalas suskirstytas į septynetą knygų, kurių kiekviena vėl suskir- 
styta į skyrelius. Didesnė knygos dalis yra dialoginio pobūdžio, kaip kad 
bendrai dialoginė forma mistikų yra labai mėgiama. Tai aiškinama iš ben- 
drojo pavyzdžio, būtent, Salamono ir Sulamitos dialogo „Giesmių Giesmėje“. 

Mechtildos raštuose dialogai yra daugiausia tarp Dievo ir sielos, tarp 
atskirų šventųjų bei sielos ir vėl tarp atskirų dorybių personifikacijų, k. a., 
Frau Erkenntnis, Frau Minne ir sielos. Vietomis tas jos dialogas darosi 
tikrai dramiškas. Dažnai ji naudojasi (ypač savo mėgiamais asonantiniais) 
rimais; jos kalba yra sklandi, taisyklinga, originali. Mechtilda drauge su 
Eckehart'u sukūrė mokslinę Vokiečių kalbą, prisidėjo mistinei ir drauge filo- 
sofinei terminologijai sudaryt. Visu savo kalbos menu Mechtilda yra | 
impresionistė, kuri tačiau žymiai skiriasi nuo XIX-to šimtm. pabaigos impre- 
sionistų, kurie savo akis buvo įsmeigę į gamtą, jie buvo jos užkariauti. 
Žmogus buvo pasidaręs tik gamtos instrumentas, t. y, savo paties darbo 
vergas. XIX-jo šimtm. impresionizmas sielos nebeturi, o jeigu kartais tokia 
dar ir pasitaiko, tai gamtos poveikis ją nutildo. Tuo žmogus yra išorinio 
pasaulio pažadintas gramofonas. — Kitoks yra mistinis, ypač Mechtildos, 
impresionizmas. Mechtildą veikia dvasios pasaulis. Visa jos asmenybė 
Dievo užkariauta. Šis impresionizmas iš naujo padarė žmogų įrankiu, tačiau 
jau Kūrėjo, be kurio Mechtildos siela nieko nežino ir nepripažįsta. Laimin- 
gas tas impresionizmas, kuris įgauna sau direkciją iš dvasios pasaulio! Jis 
praturtina žmogų ir jo kūrybą. TL 

Kaip daug kur, taip ir Vokiečių religijos gyvenime moterys stovi misti- 
kos pionierų vietose. Joms teko pakelti sunkiausią naštą: iniciuoti tokį dva- 
sios judėjimą, kuris toliau palengva ne vien suentuziastino jautriąsias mo- 
teris, bet dar palenkė ir vyrų širdis. Ką pirmosios mistikės gaivalingai sukūrė, rei- 
kalavo patikrinamo proto ir tvarkančios rankos. Jų laimėjimus užtikrino ir jų 
lobį sutvarkė domininkonų trijulė: Eckehart — Suso — Tauler. 


Pastaba: Smulki bibliografija, kuri buvo manyta pridėt šio rašinio gale, 
del vietos stokos, tenka nukelt į tą atskirą rengiamąjį leidinį, kuris minimas antraštėje. 


Gelbėtojas, arba Išganytojas. 
Gelbėtojo antikinis paveikslas ir krikščioniškoji atpirkimo ideja. 
S Par. Prof. Dr. AlphonsSteinmann, Braunsberg“. 


Katalikų bažnytiniuose metuose Advento laikas yra tikrasis laikas Viešpa- 
ties atėjimui prisirengti. Šis atėjimas yra trejopas: praeities atėjimas — kada 
Viešpats priėmė kūną Mergelės įščioje, dabarties atėjimas — kuomet krikščio- 
nija atnaujina savo dvasią bei Sai ateities atėjimas — kuomet Jėzus 
ateis teisti gyvuosius ir mirusius. Sis trejopas atėjimas taip artimai tarp 
savęs susijęs, jog vienas išeina iš kito. Kalėdos primena įvykusį Viešpaties 
gimimą, paskui sukelia dvasinį Kristaus gimimą tikinčiųjų širdyse ir tuo 
būdu rengia būsimam pasaulio Teisėjo atėjimui!. Šios mintys yra paprastos 
kiekvienam krikščioniui katalikui. 

Bet netaip yra žinomas faktas, jog taip pat ir senoji pagonija turėjo 
advento žodį ir šventė advento šventę. Paminėdami ciesoriaus Nerono 
atsilankymą, Korinto ir Patro miestai nukaldino tam tikras monetas. Adven- 
tus Augusti Corintli — ciesoriaus atsilankymas Korinte — toks vienos mo- 
netos parašas, Adventus „Augusti — ciesoriaus atsilankymas — toks kitos 
parašas. „Čia mes turime graikų žodžiui zapovoi/a atatinkamą lotynišką žodį 
adventus, kurį krikščionys lotynai vėliau tiesiog yra paėmę ir kuris pas mus 
šiandien paprastas kiekvienam vaikui“?. Lotynų žodis adventus reiškia didžio 
asmens atėjimą, atsilankymą. (Geriausią šio žodžio ilustraciją teikia Jėzaus 
iškilmingas įžengimas į Jeruzalę, išpildęs pranašo žodį: „Štai ateina tavo 
Gelbėtojas“ (Iz. 62, 11; Zach. 9, 9; Jono 12, 15). 

Ir kaip tuo būdu pas mus įsipilietino šis žodis, kilęs ne pačioj krikš- 
čionių kalboj, taip atsitiko dar ir su žodžiu swryjp (sotėr) Jėzui Kristui pa- 
žymėti; šis žodis bažnytine lotynų kalba buvo išverstas pradžioj žodžiu salu- 
taris, o paskui Sal (iš kur pranc. Sauveur, anglų Savivur ir k.), germanų-vo- 
kiečių kalba — Heiland (nors čia tinkamesnis būtų Retier), slavių Spasite!, 

* Zbawiciel, ir lietuvių kalba verčiamas žodžiu Išganytojas (tai labiausiai nevykęs 
išvertimas; tinkamas žodis čia tėra Gelbėtojas). Seniausiose Evangelijose, Mato 


* Braunsbergo (Rytprūsiuose) Akademijos profesorius Šteinmanas šiąja tema 
yra rag straipsnį jau 1914 m., laikrašty „Historisch-politische Blatter“ (Mūnchen) CLIII 
(1914) 721 —736, 813—826. Pakviestas šiąja tema parašyt straipsnį šių metų „Sotero“ antra- 
am (Advento) sąsiuviniui, įdirbant į anąjį naujosios literatūros iškeltus davinius, jis to šį 
artą padaryt nesuskubo, o padarė tik smulkesnių pataisymų bei papildymų. Naujoji lite- 
ratūra sudirbt paliko kitiems jo straipsniams šiąja pačia arba jai artimomis temomis. 

į Vieną kitą paaiškinamąją, papildomąją ir precizuojančią pastabą tekste ir literatūros 
citatose pridėjo patsai vertėjas, autoriaus pavedamas tai padaryt. Naujojo Testamento tekstų 
lietuviškas vertimas visur imamas iš o leidimo (Kaunas 1922; Senojo Testamento— 
iš prof. J. Skvirecko vertimo. Pr. D. 

2 Ele. Meschler, Das Leben unseres Herr Jesu Christi. I. Freiburg i. B. 1902, 15. 

ž Ziūr. Deissmann, Licht von Osten, 2v. 5 Tūbingen 1909, 282. Ž 

“ Nors šiaip swr4p tiksliau yra išverčiamas žodžiais servator, liberator (žiūr. Lexicon 
graeco-latinum manuale ed. Leopold, Lipsiae 1869). Pr. D. 

ir Morkaus, šio žodžio veltui ieškosime. O tačiau vienoj vietoj jis būtų ypač ge- 
rai tikęs. Būtent, kai Jonas Krikštytojas iš kalėjimo siuntė pas Jėzų du savo 
mokiniu klausdamas: „Tu esi tasai, kurs turi ateiti, ar mes kito laukiame?“, 
jis sulaukė atsakymo: „Eikite ir papasakokite Jonui, ką esate girdėję ir matę. 
Aklieji regi, raišieji vaikščioja, raupsuotieji pagydomi, kurtiniai girdi, miru- 
sieji keliasi, beturčiams skelbiama evangelija. Ir palaimintas, kurs manimi ne- 
pasipiktins“ (Mt 11, 2—6). Vargu kuris kitas žodis būtų čia buvęs tinkames- 
nis Viešpaties, kaip Mesijo, veikimui, jo gydomajam (gelbstimajam) darbui 
pažymėti, negu žodis swz7jp. O tačiau jo čia nėra. Taip pat jo nėra ir dau- 
gely kitų pavadinimų, kuriais sukrikščionėję žydai vadino sulauktąjį Mesiją. 
Kadangi jo nėra šiuose pavadinimuose, todel jo ir nebus būta priimto 
į seniausiąjį Evangelijos skelbimą!. — O vėliau tą žodį jau sutinkame. Antai, 
Luko evangelijoj (1, 47) Marija gieda Magnifikate: „Mano dvasia džiaugiasi 
Dievuje, mano Išganytojuje“ (r6 seTijp: 00; tačiau lot. čia tik „in Deo salu- 
tari meo“, bet ne Salvatore); angelai skelbia džiaugsmingą naujieną: „Jums 
gimė Išganytojas“ (swz7p) (Lk 2, 11). O Jonas Evangelistas Atpirkėją papuošia 
titulu „Pasaulio Gelbėtojas“? (6 swz5p 700 203400) (4, 42 plg. 1 Jono 4, 14). To- 
liau, šį žodį randame Apaštalų Darbuose, kaip kad ir vėlybesniuose apaštalo 
Pauliaus laiškuose, taip pat Petro ir Judo?, Kaip tatai išaiškinti? Ar Naujojo 
Testamento aplinkuma (aplinkinis pasaulis), ar graikų-romėnų pasaulio tautos 
turėjo Gelbėtojo sąvoką, ir jei turėjo, tai kokias mintis ir lūkesčius jos rišo su jąja, 
kokia buvo krikščionybės pozicija del to? Šiems klausimams atsakyti reikia nu- 
statyti antikinį Gelbėtojo paveikslą irsujuo sulygint krikščionišką atpirkimo ideją. 


I. Gelbėtojo antikinis paveikslas. 


Tai buvo piliečių tarpusavio karo maišatyje. Siaurinės Italijos vieti- 
ninku buvo M. Asinius Pollio (žinomas ir kaip istorininkas). Tik jam 
stipriai užsistojus, to laiko galybės turėtojai buvo nesukontiskavę poeto 
P. Vergiliaus Marono iš tėvų paveldėtą jo mantą. Sį įvykį dėkingas poetas 
visuomet atsiminė. Ir kai šis jo globėjas bei užtarėjas 40-siais metais pr. 
Kr. laukė gimsiant savo antrojo sūnaus, tai Vergilius, kaip koks laimės pra- 
našas, įžengė į Poliono namus ir patiekė sukomponavęs tam tikros poezijos 
pluoštą, kuriai buvo lemta įgyt pasaulinio garso. Ta poezija tai yra šiandien 
vadinamoji Vergiliaus 4-ji ekloga. Jos čia ir patiekiama didžioji dalis. 

Vergilius čia štai kaip dainuoja, tarytum, apie gimsiančiojo kūdikio 
pašaukimą ir uždavinius: * 


1 Plg. Harnack, Der Heiland, rinkiny: Reden und Aufsatze. I. Giessen 1904. 309. 

2 Taigi, čia ir lietuviškas jubilejinis N. T. leidimas so-75'ą verčia teisingai; tuo tarpu 
pirmiau tą patį sorĄ7'ą vertė „Išganytojum“, ir net to paties apaštalo Jono 1-me laiške 
(4, 14) swtipa 709 263400 vėl išverčia: „pasaulio Išganytoją“. Kodel toks nevienodumas ir ne- 
konsekventingumas? Pr. D. 

3 Plg. Bruder, Concordantiae omnium locum Novi Testamenti Graeci. Gottingen 
1904 s. v. sotžp. ė 

+ Straipsnio autorius ištraukas darė pagal Lietzm an n'o vertimą jo knygelėj „Der 
Weltheiland“ (Bonn 1909); ir šiaip tūlas jo išvedimas paremtas Lietzmann'o šiąja studija. 
Lietuviškas vertimas Čia teikiamas pagal Vikt. Kamantausko vertimą (Švietimo Dar- 
bas 1927, 1081—82). Šis to darbštaus gimnazijos mokytojo vertimas ilgai dar paliks mūsų 
kalba vienintelis; bet tas keletas eiluči pridė 


; nir ėtojo komentoriaus (1083) geriau būtų buvę 
visai nedėti, kadangi šios eilės nesiduoda taip lengviai komentuojamos: apie tai jau yra 
prirašyta ištisa knygų biblioteka ir galo dar vis nesimato; žiūr. apie tai toliau. Pr. D. 

„Tu tik gimstančiam vaikui, po kuriuo geležinė 
Veislė išnyks ir sukils visam pasauly auksinė, 
Būk maloninga, Lucina : juk tavo brolis jau valdo. 
Ir tai tau konsuliaujant užstos ta šlovinga gadynė, 
Pėlion, ir pradės tie didingi amžynai riedėti. 
Tu išgaišinsi mūsų kaltybių išlikusias pėdas 
Ir nuo žmonijos patremsi amžiną negandų baimę. 
Jis dievų gyvatą turės, matys nemaruonis 
Su didžiavyriais bendraujant, pats bus jųjų matytas, 
Ir valdys. nuramintą tėvų dorybėms pasaulį“.! 


Šiais žodžiais, tarytum, pasakoma, jog, 40-siais metais prieš Kristui 
gimstant, Polionui gims kūdikis, kuris būsiąs auksinės gadynės valdovas, 
netgi viso pasaulio Išgelbėtojas, arba Išganytojas. 

O kai toliau skaitome to kūdikio įžengimą į tą gadynę, tai rodosi, lyg 
čia vedžiotų plunksną ne pagonijos poetas, bet Dievo įkvėptasis pranašas 
Izaijas. Abiejų sugretinimas šį įspūdį patvirtins. : 

Vergiliaus poezija šiaip skamba: 

„Tuomet, berneli, kaip duoklę, vaisingoji žemė 
Klos tau po kojų draikiąsias rietenas sū valer(i)jonais 
Ir indiškės vandens lelijūs su skaisčiaisiais akantais. 
Ožkos namo parneš savaime pritvinkusius pieno 
Tešmenis; ir didžiųjų liūtų nebūkštaus galvijai. 
Tavo lopšys patsai kaišysis gražiausiais žolynais. 
Zus tada gyvatė; vylingosios indėvių žolės 
Irgi pražus; ir visur žydės asiriečių kvapusis amomas.? 


O Izaijo klasikiškoji vieta (11, 1 ir tt; plg. ypač 6—9) šiokia: 
„Atžala išeis iš Jėsės šaknies, ir žiedas kils iš jo šaknies. Viešpaties Dva- 
sia nusileis ant jo... Teisybė bus jo strėnų juosta, ir ištikimybė jo susijuo- 


1 Kadangi originalinis tekstas vertimui pakontroliuoti ir šiaip juo susidomėjusiems 
gali būt kai kam sunkiai įsigyjamas, tai duodame čia ir jį (pagal W eber'io knygos pra- 
žioj paduodamąją kompoziciją: 


tu modo nascenti puero, guo ferrea primum 

r desinet ac toto surget gens aurea mundo, 
casta fave Lucina: tuus iam regnat Apollo, 
Tegue adeo decus hoc aevi, te consule inibit, 
Pollio, et incipient magni procedere menses; 
te duce, si gua manent sceleris vestigia nostri 
inrita perpetua solvent formidine terras. 
ile deum vitam accipiet divisgue videbit 
pern ixtos heroas et ipsi videbitur illis 
pacatumgue reget patriis virtutibus orbem. 


2 At tibi prima, puer, nulio muxuscula cultu 
errantis hederas passim cum baccare tellus 
mixtague ridenti colocasia fundet acantho. 
ipsae lactae domum referent distenta capellae 
ubera nec magnos metuent armenta leones. 
ipsa tibi blandos fundent cunabula flores. 
occidet et serpens, et fallax herba veneni 
occidet; Assyrium vulgo nascetur amomum. 

simas. Tuomet vilkas gyvens su avinėliu ir pantera gulės su ožiuku; veršis, 
liūtas ir avis bus draug, ir mažas vaikas juos varinės. Karvė ir lokienė 
drauge ganysis, kartu ilsėsis jų jaunikliai, ir liūtas ės šiaudus kaip jautis. 
Žindomas kūdikis žais prie gyvatės urvo ir nujunkytasis kiš savo ranką į ba- 
zilisko drėvę. Jie nekenks ir neužmuš visame mano šventajame kalne...“ ! 

O kai Vergiliaus stebuklingasis vaikas paaugėja, tai palaima dirvose 
ir pievose taip pat pakyla; 


„O lig tik didvyrių šlovę ir savo gimdytojo darbus 
Jau paskaityti mokėsi ir dorą permanęs būsi, » 
Tai pamažu brandžiais javais pageltonuos dirvos, 
O ant dygiųjų erškėčių suraudonuos vynuogių kekės 
Ir ąžuolai pratekę ims lašinti skaistųjį medų“. | 


Tačiau auksinė gadynė dar vis delto nevisai atėjus. Karas ir pikti 
vaidai dar kartą iškyla: 


„Bet pirmykščio žmonių atžūlumo pėdsakų liks dar; 
Dar jie laivais Tetidą gundys, mūrytoms sienoms 
Tvirtins miestūs, ir, žemę išdirbę, pasėlius sėsis. 
Tuomet kitas bus Tifis, kita bus Argo rinktiesiems 
Didvyriams vežti; bus dar kiti karai ir karionės, 
Ir į Troją didysis Achilas dar kartą bus siųstas“3 


Bet kai vaikas subręsta į vyrus, tuomet tai jau užstoja taikos gadynė, 
kurios ir poetas dar tikisi sulauksiąs, ir yra jos ištroškęs: 


„Bet, pagaliau; kada subrendęs į vyrą užaugsi, 
Jūres pames patsai jūreivis ir prekių nevirdys 
Savo laivais, nes žemė atneš tada viską savaime. 
+ Dirvų nevargins žambiai, o pjautuvai vynuogių krūmų. 
Jaučius taipogi paleis iš jūngų tvirtas artojas, 
Nei įvairiais dažais spalvų nekaitalios vilnoms. 
Bet tekys patsai čia tamsiai raudonu, 
Lia skaisčiai geltonu kailiu paeiliui darysis. 
Patys ėrai ryškių raudoniū ganydamies dengsis. 
«Tokius tai amžius išverpkite sukdamos>, savo varpstims tars . 
Parkos, nuolankios likimo neatmainiūm nusprendimui“ 4 


1 Čia prof. Skvirecko vertime pakeista vienas kitas gyvulių pavadinimo žodis. Pr. D. 


* At simul heroum laudes et facta parentis 
iam legere et guae sit poteris cognoscere virtus, 
molli paulatim flavescet campus arista 
incultisgue rubens pendebit sentibus uva 
et durae guercus sudabunt roscida mella. 


5 pauca tamen suberunt priscae vestigia fraudis 
guae temptare Thetim ratibus, guae cingere muris 
oppida, guae iubeant telluri infindere sulcos. 
alter erit tum Tiphys et altera guae vehat Argo 
delectos heroas; erunt etiam altera bella 
atgue iterum ad Troiam magnus mittetur Achilles. 


* Hinc ubi iam firmata virum te fecerit aetas, 
cedet et ipse mari vector nec nautica pinus 


A. Sieinmann: Gelbėtojas, arba Išganytojas 165 


Ir todel poetas šiaip kreipiasi į tą vaiką: 
„Šitai didelei garbei nuženki, — jau metas atėjo, — 
Mielas dievų vaikė, didysis Jupiterio aini! 
Žvilgterk galop į pasaulį, kūrs liūla nuo savo sunkumo, 
Ir į žemės, į marių plėtus bei aukštąjį dangų, 
Ir pažiūrėk, kaip visa džiūgauja būsiančiu amžium. 
Ak, kad tiktai nenutrūktų mano gyvenimo siūlas 
Ir neišsektų įėgos, kol tavo žygiūs apgiedosiu“...! 


Toks tai Vergiliaus kurinio turinys. Ir kai tinkamai įvertinsime jame 
išreikštą ir į Gelbėtoją nukreiptą ilgesį bei troškimą, kai eye į pa- 
našumą tarp Vergiliaus ir Izaijo žodžių, tai suprasime, jog Vergiliaus šis 
kurinys daugel kartų, čiai viduriniais amžiais, buvo laikomas kaipo pra- 
našavimas Kristaus? Tiktai tųo būdu suprasime, kad Dantė į pagonijos 
poeto (Vergiliaus) lūpas įdeda tokius žodžius, kuriais jis kreipiasi į krikš- 
čionį (Dantę): ž 
„Aš pripažįstu tave geriausiai padarius, 

Jei tu seki mane, o aš tavo vadas, 
Kuris, tave gelbėdams, veda per amžiną vietą“. 

Tiktai tuo būdu suprantamas ir kitas Dieviškoj Komedijoj Vergiliaus 
gaunamas komplimentas: 

„Per tave aš tapau poetu, per tave — krikščioniu“. 

O tačiau juk, tarytum, negalėtų būt jokio abejojimo, kad Vergiliaus 4-je 
eklogoje turime ne pranašavimą Kristaus, bet Poliono gimsiančio vaiko iš- 
garbinimą. Bet šiaip pasakant, šio kurinio problema dar anaiptol neišspren- 
džiama, o savaime kyla didelė daugybė naujų SE 

Iš kur šis karštas ilgesys Gelbėtojo, kaip taikos įgy- 
vendintojo, iš kur šis Vergiliaus vaizdavimo vienodumas 
su Izaijo vaizdavimu, iš kur įsitikinimas veikiai prasidė- 
siančią taikos gadynę, iš kur, pagaliau, manymas, kad val- 
dovas iš dieviškos giminės atneš pasauliui trokštamą 
išganymą? 


mutabit merces: omnis feret omnia tellus. 
non rastros patietur humus, non vinea falcem; 
robustus guogue iam tauris iuga solvet arator; 
Nec varios discet mentiri lana colores, 

ipse sed in pratis aries iam suave rubenti 
murice, iam croceo mutabit vellera luto; 
sponte sia sandyx pascentis vestiet agnos. 
“Talia saecla' suis dixerunt “currite' fusis 
concordes stabili fatorum numinae Parcae. 


adgredere 0 magnos — aderit iam tempus — honores, 
cara deum suboles, magnum Iovis incrementum. 
adspice convexo nutantem pondere mundum 
Terrasgue tractusgue maris caelumgue profundum, 
adspice venturo laetentur ut omnia saeclo. 

O mihi tum longae maneant pars ultima vitae 

spiritus et guantum sat erit tua dicere facta... 


2 Plg. prie čia Pfattisch, Der prophetische Charakter der 4. Ekloge Vergils bis 
Dante. Histor.-polit. Blūter CXXXIX (1907) 637—647, 734—751. 


- 

[Prof. Šteinmano šio straipsnio lietuvių kalbon vertėjas čia norėjo 
padaryt dar šiokią įtarpą. — Besiartinančių Vergiliaus didžių sukaktuvių 
proga (1930 m. spalių mėn. 15 d. sukanka lygiai 2000 metų nuo to didžio 
"poeto gimimo!) bus parūpintas „Soterui“ ilgesnis straipsnis apie Vergilių, 
kaip lotyniškojo mesianizmo dainių, kuriame jo 4-ji ekloga bus plačiau pa- 
nagrinėta ir komentuota. Tačiau jau ir šį kartą norėtume, bent pro šalį 
praeidami, pažymėti, jog šioji ekloga paskutinįjį dešimtmetį yra tapusi tokiu 
aktualiu dalyku Rytų ir klasikinio pasaulio religijos tyrinėjime, kad ją plačių 
ir gilių savo studijų objektu yra padarę patys stipriausieji šių dienų istorinio 
filologinio tyrinėjimo ir klasikinės kultūros istorijos šulai. Antai, apie šio 
dešimtmečio pradžią Baynes*, proga vieno veikalo apie graikų religiją *, 
nagrinėjo ir naująją literatūrą apie 4-ją eklogą. — 1922 m. žinomas katalikų 
biblistas Lagranžas* taip pat šią problemą nagrinėjo. — 1923 m. apie 
4-ją eklogą tarė savo žodį didis viso antikinio pasaulėvaizdžio žinovas 
Bollis* savoj Bolonijos Akademijai padarytoj paskaitoj*. — 1924 m. išėjo 
plačiausiai užsimotas 4-sios eklogos religijos istorinis komentorius iš po 
plunksnos kito didelio šių dienų filologo klasiko, žinomo Eneidos komen- 
tatoriaus Norden'o“. Nordenas čia veda mintį, jog tos eklogos puer nascens 
netur nieko bendra su Polionu. — Nordeno studija sukėlė plačių disku- 
sijų ir radosi visa eilė kritiškų jos nagrinėjimų, turinčių ir savarankios 
reikšmės (nekalbant jau apie smulkesnius). Antai, prieš nesitikėtą mirtį dar 
parašė Nordeno darbo kritišką apžvalgą patsai Bollis7. Nordeną atmetė 
įžymus Amerikos filologas ir klasikinės kultūros istorininkas Heidelis3; 
puikią recenziją patiekė ir „Sotero“ bendradarbis Odo Caselis O. S. B. 
Bavarijos filologų organe *; Bollis ir Nordenas drauge yra išnagrinėti vokie- 
čių ir švedų filologų organuose!“ — Dar Nordeno sukeltos diskusijos 
nebuvo pasibaigusios, o kitais metais (1925) vėl išėjo nauja Veberio stu- 
dija!', kurios išvados beveik tos pačios, kaip ir Nordeno, tiktai metodas 
kitoks. — Veberio studiją labai palankiai rekomenduoja šio straipsnio auto- 
riaus kolega, taip pat braunsbergietis prof. Laum'as. „Tai yra meno kūri- 


*'H. Baynes, Greek religion and the Saviour King, History IV, 14, 61—71. 

2 H. Moore, The religious thougth of the Greeks from Homer to the triuumi of 
Christanity. 

* Lagrange, Le prėtendu messianisme (de Virgile, Revue bibligue 31, 1922, 
552-—572. 

4 Ziūr. apie jį „Soter“ 1924, 143—145. 

5 Fr. Boll, Sulla guarta ecloga di Virgilio. Memoria comunicata il 19 Maggio 
1923 alla classe di science morali della R. Accademia delle science dell' istituto di Bologna; 
atspausdino Memorie della R. Accademia delle science del!" istituto di Bologna, classe di 
science morali, ser. II, tom. V-—VII, 1920—1923, Bologna 1923, 22 pusl. 49. 

* E. Norden, Die Geburt des Kindes. Geschichte einer religiosen Idee ( — Studien 
der Bibliothek Warburg, Heft III) Leipzig 1924. 172 pusl. 8. 

7 Deutsche Literaturzeitung I [45], 1924, 768—782. 2 ž 

s W. A. Heidel, Vergil's Messianic Expectations, American Journal of Philology 
XLIV, 1924, 205 t.t. as 

* Bayerische Blūtter fūr das (Gymnasial-Schulwesen 60 [1924] 364—372; liturgijos 
istorijos atžvilgiu: Jahrbuch fūr Liturgiewissenschaft IV [1924] 255—257. S 

10 Philologische Wochenschrift 44 [1924] 890—907 (rec. Weinreich'as); Litteris. 
An international critical review of the humanities I [1924] 155 t.t. H 

1 W. Weber, Der Prophet und sein Gott. Eine Studie zur vierter Ekloge Ver- 
gils ( = Beiheite zum „Alten Orient“, Heft 3). Leipzig 1925, 158 pusl. 8. 

nys, kuris ir turinio, ir formos atžvilgiu yra adekvatus tam aukštam dalykui, 
kuris jį nagrinėja“*. Koriguojantį apie šią studiją referatą parašė trečiasis 
braunsbergietis, „Sotero“ bendradarbis prof. Dū r r'asž. — Veberio (ir Nordeno) 
studijų išvados tokios: Rytai per tūkstančius metų buvo suformavę minčių 
bei įvaizdų apie valdovą, išrinktąjį, palaimingą gelbėtoją, kurios mintys bei 
įvaizdai tuomet, kai Roma politiškai atvėrė Rytus, įtekėjo į Vakarus ir buvo 
godžiai patiktos toj žuvimo nuotaikoj, kuria tais laikais buvo prisipildžiusi 
ltalija. Mintys apie gimimą stebuklingo, Dievo pasiųsto Kūdikio, kuris, 
pagal išpranašavimą, turės įkurt naują taikos viešpatiją, — šiokios mintys 
eina iš Rytų. Šioms idejoms suformuoti dirbo Babilonija, Egiptas ir Per- 
sija. Ir Indų bei Kinų mitai rodo giminingų  motivų. Iš Rytų šis lobis 
ateina į Graikiją ir Romą. Kas tenai galiojo apie Zarathustrą, Buddhą ir 
Tao, tai čia perkeliama Aieksandrui ir Augustui. — Kuriuose santykiuose 
su kalbamomis Rytų mintimis bei įvaizdais yra Izraelio tautos Mesijo viltis? 
Si klausimą atsako prof. D ūrr'o studija3, kurioj įrodoma, jog izraelitų-žydų 
Mesijo viltis yra savas, neskolintas, senų seniausias Izraelio tautos lobis, 
betgi kuris savo formalini išplėtojimą gavo bendrų orientinių motivų po- 
veikiu. Taip pat ir prof. Kittelis atstovauja minčiai, kad Izraelio tauta 
ne tik ėmė iš savo aplinkumos, bet dar daugiau jai pati davė*. — Iki šie 
visi klausimai bus „Sotere“ plačiau išnagrinėti, šiam kartui tenkinsimės prof. 
Šteinmano čia parinktąja medžiaga]. 

Kad suprastume karštą ilgesį Vergiliaus 4-joj eklogoj, turime pamė- 
gint įsigyvent į jo gadynės nuotaiką. Jau per keletą dešimčių metų pasauly 
aplink Tarpužemio jūres žvangėjo ginklai ir piliečių tarpusavio karas su vi- 
somis savo baisybėmis vis iš nauja kruvinai žygiavo iš Italijos per visas 
šalis. Didysis Cezaris, kurio genijus žadėjo sustabdyt šiuos nelabumus, 
buvo kritęs nuo savo politinių priešininkų ir fantastiškųjų laisvės karžygių 
durklų, ir epigonų kova vėl kėlė naują šiurpą. Karštas taikos ilgėjimasis 
apėmė tautas, niekur kitur jis nebuvo karštesnis ir gilesnis, kaip pačioj 
Italijoj. Nes čionai, prie viso karo baisumų daromojo vargo, dėjosi dar de- 
ginanti gėda ir nenugalimas pasibjaurėjimas, kad romėnai patys save dras- 
kėsi. Slėgė įspūdis, kad lyg koks neatperkamas prakeikimas laiko pasimovęs 
žmones ir vis traukia į tarpusavio karą bei brolių žudynes, į vis naujas ir 
pražūtingas piktadarybes. Žmonių sielos negalėjo atsikratyt jausmų, kad visi 
gerieji dievai yra pasaulį pametę ir jį palikę pražūt. Nusikalstamų darbų 
„prisikrovė tieka, jog manyta tatai reikalaujant teismo ir spėliota esant artimą 
viso pasaulio žuvimą. Netgi buvo statomas klausimas, ar nereikėtų, palikus 
visus vaidus, bėgt iš šio pasaulio ir, iriantis į Vakarus, ieškot Palaimintųjų 
Salos. Pervargusi ir mirtinai išsisėmusi žmonija troško taikos 5. O taip karštai 


1 B. Laum, Wissenschaftliche Blūtter der „Germania“. Mai 1925, 58. 

2 L. Dūrr, Neues Material zur 4. Ekloge Vergils. Theologie und Glaube 18 [1926] 
367—374. 2 

3 L. Dūrr, Ursprung und Ausbau der israelitisch-jūdischen Heilandserwartung 
Ein Beitrag zur Theologie des Alten Testamentes. Berlin 1 

* R. Kittel, Die hellenistische Mysterienreligion und das Alte Testament. Berlin 
1924, ir tuo pačiu vardu jo paskaita Orientalistų Kongrese Mūnchene 1924 m., at 
+ Zeitschrift'e der Deutschen Morgenlindischen Gesellschaft N.F. 3[1924] 88— 

5 Plg. Wendland, Die hellenistisch-romische Kultur in ihren B 
Judentum und Christentum. 2-3 Tūbingen 1912, 142 t. 

belaukiant taikos, savaime atbudo ir auksinės gadynės ilgesys. Jos klasi- 
kišką atvaizdavimą patiekia, antai, ir Ovidijus savo Metamorfozėse (I, 89 tt.): 

„Pirmasis amžius buvo leistas auksinis: jame savaime, be jokio bau- 
dėjo, be įstatymo laikytasi ištikimybės ir teisybės. Nebuvo bausmės, ir net 
tos bausmės baimės. Varinėj lentoj nebuvo skaitomi grąsinantieji žodžiai ir mal- 
daujanti minia nebūkštavo savo pastatyto teisėjo veido: visi buvo apsau- 
goti be teisėjo. Nukirsta pušis dar nebuvo nusileidus nuo savo kalnų į 
skaidrias vilnis, kad aplankytų svetimas šalis: mirštamieji dar nebuvo su- 
sipažinę su jokiais (svetimais) krantais, be savųjų. Gilūs grioviai dar ne- 
apjuosdavo miestų, nebuvo tiesių varinių trimitų, nebuvo riestų, -nebuvo 
šalmų, nebuvo kardų: žmonija ramiai leido malonų laiką nesinaudodama 
kariuomene. Pati žemė, taip pat laisva nuo prievolių ir nepaliesta kauptuvo, 
nesužeidžiama jokių žambių visa ką duodavo iš savęs. (Žmonės) pasiten- 
kindami maistu, išaugusiu be niekeno prievartos, rinkdavosi medžių vaisius, 
kalnų uogas, vyšnias bei gervuoges, kabančias ant dygių krūmų, ir gi- 
les, nukritusias nuo Jupiterio didingojo medžio. Buvo amžinas pavasaris, 
ramutis pietys švelniu dvelkimu šiureno be sėklų išaugusias gėles. Nearia- 
ma žemė vedė vaisius, nedirbami laukai gelsvi liūliavo nusvirusiomis var- 
pomis. Upės tekėjo pienu ir netgi nektaru, o nuo žaliuojančio ąžuolo la- 
šėjo auksinio medaus lašai“ |. 

Pirminė gadynė čia mums stoja prieš akis nudažyta poezijos spalvo- 
mis. Tačiau šie praeitieji laikai yra pasiekę ir dabartį, būtent, tose Palai- 
mintose Salose, apie kurias dainuoja Horacius savo 16-je epodoje. Taip 
kad ir Horaciaus bei Sertoriaus, kaip kad ir Vergiliaus, mintyse randame 
panašių vaizdų eilę; „Dabartinių laikų vargą turės pakeist pasakiškai lai- 
minga, artimai esanti ateitis“ (Lietzmann 8). 

Taigi, dabartinių laikų bjaurumas patenkinamai atsako mūsų klausimą, 
iš kur kilusi Gelbėtojo ideja. Dabar tolimesnis klausimas: iš kur eina Ver- 
giliaus ir Izaijos vaizdavimų panašumas? Jis verčia pasidairyt kiek toliau 
po senovės tautas. Ž 

Pirmoj eilėj tenka pažvelgt į Babilonijos-Asirijos kulturos sritį. 
Asurbanipalas čia šiaip apie save byloja: š 

„Aš esu karingas vyras, Asuro ir Ištaros mylimukas, aš iš karališko- 
sios giminės. Nuo to laiko, kai Asuras.. savo gerumu pasodino mane į 
mano tėvo, mano gimdytojo sostą, Ramanas paleido savo lietų; Ea atvėrė 
savuosius vandens krioklius, javai išaugo penkių mastų aukščio, su varpomis 
po 5/6 masto ilgio, pjūtis pavyko, grūdai išbujojo, nendrės šaute šovė iš 
žemės, pasodinti medžiai vedė apsčiai vaisių, gyvuliams sekėsi veistis“. | 
To valdovo palaimingo valdymo vienas ūpingas gyrėjas baigia net šiais 
žodžiais: „Alkanieji yra pasotinti, suliesėliai suriebėjo, nuogieji tapo aprėdyti“.2 

Dirstelkim į Egiptą! Ir čia randamas palaimingos gadynės vaizdas. 
Taip, antai, faraono Ramseso II (apie 1300 pr..Kr.?) pavaldiniai šlovino 
savo valdovą kaip „gerovės viešpatį, pjūties kūrėją, mirštamųjų formuotoją, 
gyvybės kvapo teikėją visiems žmonėms, viso dievų būrio atgaivintoją... 


! Lotyniškas tekstas čia neduodamas, kadangi jį atmena kiekvienas, gimnaziją išėjęs. 
ž Lietzmann k.v. 20 t., 50; plg. taip is rge, Babylonisches im Neuen Te- 
stament (Biblische Zeitiragen IV, 9/20) Mūnsier 1913, 44, 

Grūdų daugintojau, prie kurio kojų sėdi Ranė (laimės deivė), didumo 
formuotojau, menkųjų kūrėjau, kurio žodžiai gamina puikiausią pilnatį; tu 
kuris budi kitiems besilsint, kurio stiprumas saugoja Egiptą“. „Kai tu 
prabyli į vandenį „eikš ant kalno“, tai tavo paliepimu tuoj pasirodo lietus“ !. 
Po nelaimingųjų laikų einančią palaimos gadynę dar vaizdingiau piešia va- 
diriamasis puodžiaus orakulis*. — Kas iš visa to eina mūsiškei problemai? 
Nagi, pirmiausiai, vienas dalykas, tai kad šiuose puikios palaimingos gadynės 
atvaizdavimuose matome senų seniausių tradicijų liekanas. Palaimos, išga- 
nymo nešėjo ideja ir laukimas yra nuo senovės žinoma, ir ne tik babilo- 
niečiams, egiptiečiams ir kitoms Rytų tautoms, bet taip pat ir naturinėms 
(primitivioms) tautoms, trumpai sakant, ji išsiplatinus po visą Zemę?. „Taigi, 
yra etnologiškai patikrintas faktas, kad visa žmonija laukia Gelbėtojo (Išga- 
nytojo), kuris vėl sugrąžins prarastą laimingą auksinę gadynę. Naturalu, 
Gelbėtojo laukimo turinys pavieniais bruožais yra gana įvairus pagal kul- 
turos ciklių, bet vyriausiosios mintys yra tos pačios“ * O iš kur tatai eina? 

Kas nepagalvoja apie žmogaus pirmuosius laikus Rojuje?? Seniausiasis 
(pirminis) Apreiškimas pasinaudojo įvairiopais kanalais, kad save suteiktų 
žmonijai. Nors jo (Apreiškimo) tyrasis vermės vanduo tryško tik išrinktojoj 
tautoj, tačiau nėra negalimas daiktas, kad taip pat ir likusioji žmonija šiek 
tiek būtų naudojusis gyvybės srove. Tat panašiai skambąs vaizdavimas 
ir pagonijos poeto, ir didžio pranašo Izraeliuje nesunkiai išaiškinamas tuo 
būdu, kad abiejų naudotasi savo aplinkumai gerai pažįstama medžiaga *. 

Sunkesnis atsakyt yra klausimas, kaip Vergilius prieina skelbt pasau- 
lio išganymą jau dabar arba bent kaip tuojaus netrukus užsto- 
siantį. — Sį klausymą atsakyt mums pagelbės viena sąvoka, kuri mums, 
rods, nepriprasta, bet seniesiems yra buvusi juo geriau pažįstama. Tai są- 
voka Saeculum (amžius) ilgiausiam žmogaus gyvenamajam laikui pažymėti, 
apskritai imant, šimtas metų. Šiam laikui praėjus, įvykdavo atgailojimo 
šventė. Senąjį saeculum'ą paguldydavo į karstą ir aukomis išpirkdavo pra- 
eitojo laiko kaltes. 


jo paties sukurtą žemėję gerovę. Tačiau meksikiečiai tikisi, kad jis kartą vėl sugrįš, idant 
pažaboti savo skai ir grąžintų auksinę gadynę“. 

* Ziūr. Karge k. v. 43. Ž 

5 Plg. Fedmann k. v. 300, 318, 320 tt., 525 t., 326 tt. 

6 Lietzmann, k. v. 43, randa judejiško poveikio Vergiliaus vaizde, kad laimingąją 
gadynę įgyvendins netrukus gimsiąs dieviškas kūdikis — Prie visa plg. dar Spiegelberg'o 
sprendimą (Deutsche Literaturzeitung 31 [1910] 1696): „Aš manau, kad įvairiose tautose 
vargo metais nepriklausomai gali išsiplėtot literatūra, pasiguodžianti geresniais laikais. Juo 
padėtis yra vargingesnė, juo šviesesnėmis spalvomis piešiama ateitis; šitai man išrodo 
esanti ne kokia specifiškai egiptiška, bet bendrai žmogiška «schemas, ir todel izraelitų 
pranašystes ir toliau dar reikės laikyt esant autochtoniškas“. 

„Mūsų kalbamąją gadynę paskutinė saeculum'o šventė "buvo įvykusi 
146 (vietoj 149) metais, Jau 88 metais etruskų žyniai, nepaprastais ženklais 
pasirėmę, skelbė naują amžių prasidėsiant, bet pranašystės neišsipildė. 
Užtat (nuostabūs) ženklai dabar dar padaugėjo. Tuoj po Cezario mirties 
(44) buvo danguje pasirodžiusi kometa, ir vienas haruspex'as ją aiškino 
kaip ženklą, jog jau užstojęs 10-sis, t. y., pagal etruskų kosmologiją, paskutinis 
saeculum'as; šitaip beaiškindamas, tas žynis kritęs negyvas ant žemės, ka- 
dangi jis buvęs išdavęs dievų paslaptį, Apie šį laiką didžiausias Romos 
mokslininkas, Varonas, suskaičiavo šį saeculum'ą patversiant 110 metų: skai- 
tant nuo teisingo ir Varono patvirtinto paskutinės saeculum'o šventės ter- 
mino, nuo 149 metų, naujo saečulum'o pradžia atitenka į 39 metus arba, 
turint galvoj Cezario reformuotą kalendorių, ta naujo amžiaus pradžia ati- 
tenka 40-jų metų spalių m. 1-jai dienai, vadinasi, tais metais, kuriais para- 
šyta 4-ji ekloga. 13-ji ir tolesnės eilutės (-Tu išgaišingi mūsų kaltybių 
išlikusias pėdas“ ir tt.) netgi rodytų esant labai įtikima, jog 40-siais metais 
būta planuotos saeculum'o šventės valstybiniais sumetimais, ir kad Polionas, 
kaip konsulas, turėsiąs atlikt tas atgailojimo apeizas. Taip tat vieni manė 
naują amžių prasidėjus jau 44-siais metais, kiti dabar laukė jo 40-siais me- 
tais; kad tai būsianti auksinė gadynė, kaip ją piešė poetai, to troško žmo- 
nijos ilgesys. Visa tai sujungia Vergilius: kaip rodosi, jis pripažįsta faktą, 
kad tas naujasis amžius jau prasidėjo 44-siais metais, bet 40-siais metais 
jis laukia gimsiant jo valdovą, ir po žmogaus amžiaus vėliau“ jis tikisi už- 
stosiant žemėje pilnai Rojaus gadynę“ (Lietzmann O ir t.). 

Tat palieka dar mums atsakyt paskutinis klausimas. Iš kur Vergiliaus 
laukimas ateisiant Dievą-Valdovą? Tas laukimas rodosi turi ryšio su grai- 
kiškuoju Gelbėtojo, arba Atpirkėjo, paveikslu, su Sotero ideja !. Nes dar prieš 
tai, kai Senojo Testamento Šventųjų Raštų vertime graikų kalba, vad. Sep- 
tuagintoj, buvo pavartotas žodis swz7jo Atpirkėjui išreikšti, šis žodis buvo 
perėjęs ilgą išviainę raidą pačioj graikų kalboj. Prievardžiai „Atpirkėjas“, 
arba „Gelbėtojas“, „Atpirkėja“, arba „Gelbėtoja“, buvo pridėti prie dauge- 
lio dievų vardų. Zeusas, Apolonas, Asklepius, Hermis, Poseidonas, Panas, 
Serapis, Mėnas ir daugelis kitų buvo vadinami swz76'ais. Įsigyvenus papro- 
čiui didžius numirėlius pakelt į herojus, ilgainiui pradėta dievišku Gelbėtojo 
titulu puošti taip pat ir įžymius vyrus, turinčius nuopelnų miestui arba 
provincijai, visai žmonijai arba atskiriems individams. Tai yra toks laikas, 
„kuomet išdyla dievybės ir žmonybės ribos, kuomet dievai išblykšta arba 
sužmoninami, o žmonės sudievinami“ 2. 

Šiuo laiku taip pat įvyksta susilydinimas pirminio graikiško Gelbėtojo 
paveikslo su orientine Dievo-Valdovo ideja. Pagal šią ideją, valdovas buvo 
laikomas kaip „dievų mylimasis“, kaip dievų atauga. Graikiškas Gelbėtojo 
prisistatymas jį tuoj padarė swz7p'u ir Dievas-Gelbėtojas bei Valdovas-Gel- 
bėtojas buvo baigtas. „Į galingą kariuomenės vadą, „kuris išgelbsti miestą 
iš karo vargų, kuris atneša taiką ir išgelbėjimą, žiūrima kaip į dievišką gel- 
bėtoją ir swTp'ą; nes jis yra padaręs tai, kas žmogišku apskaičiavimu ro- 
dėsi esant negalima arba nebuvo galima įstengt atlikt žmogiškomis jėgo- 


! Plg. prie čia Wendland, Ee-4p. Zeitschrift fūr die neutestamentliche Wis- 


senschaft V (1904) 335—353, 
? Taip Wedland, Zoro k. v. 338: 

mis! Tuo būdu Aleksandro Didžiojo asmeny prieš mus stoja 
Dievas-Valdovas. Bet jo valstybė gana veikiai suiro. „Tada Juliaus Ceza- 
rio asmeniu pirmu kart nuo Aleksandro dienų iš pasikeičiančių valdovų ir 
generolų būrio vėl iškyla tokia asmenybė, kurios galybė žadėjo apimt visą 
pasaulį: tai vargu yra netyčiomis atsitikę, jei čia pirmu kart galime įrodyt 
Cezarį buvus pavadintą tokiu vardu, kuris arčiausiai susisiekia su „pasaulio 
Gelbėtojo“ titulu. Vienas Efezo liaudies nutarimas iš 48 m. pr. Kr. Cezarį 
vadina iš Areso ir Afroditės kilusiu dievu Zemėje ir visuotinu Gelbėtoju 
žmonių gyvenimui“ 2. Panašiai vienas Mytilenės parašas Cezario konkurentą 
Pompejų šlovina kaip miesto gelbėtoją ir taikos kunigaikštį, „kurs padarė 
galą karams, kamavusiems pasaulį vandenyse ir sausumose“ (Lietzmann 45 t.). 
Nesunku įžvelgt, kad Valdovo-Gelbėtojo vaizdas Vergiliaus laikais jau nuo 
senai buvo susiformavęs. — O dabar norėtume žinot, kuomet ir kaip šis 
poeto paskelbimas apie taikos kunigaikštį yra išsipildęs. 

Kai apaštalas Paulius misionieriaudamas keliavo po Mažąją Aziją, tai 
įžymesnių miestų aikštėse jis galėdavo perskaityt tą parašą, kurį viešumos 
šviesai patiekė vokiečių stropumaš ir vokiečių tyrinėjimas š. Tame paraše 
pasakyta: 

„Ši diena suteikė kitonišką išvaizdą visam pasauliui; jis (pasaulis) būtų 
žuvęs, jei dabar gimusiame nebūtų visiems žmonėms suspindėjusi bendra 
laimė. — Teisingai sprendžia tas, kuris šioj gimimo dienoj įmato sau gy- 
venimo ir visų gyvybinių jėgų pradžią; pagaliau betgi jau praėjo tie laikai, 
kuomet reikėdavo gailėtis, kad esi gimęs... — Nėra galima tinkamu būdu 
padėkot už tas dideles gėrybes, kurias suteikė ši diena. — Apvaizda, visa 
ką gyvenime tvarkanti, šį vyrą žmonių išgelbėjimui pripildė tokiomis dova- 
nomis, kad jį mums ir būsimoms kartoms pasiuntė kaip Gelbėtoją. Jis 
padarys galą visoms nesantaikoms ir visa puikiai sutvarkys. — Jam pasi- 
rodžius, protėvių viltys išsipildė; jis netik pralenkė visus pirmesniuosius 
žmonijos geradarius drauge suėmus, bet iš visa nėra galima, kad kuomet 
pasirodytų kas už jį didesnis. - Dievo gimimo diena kėlė pasauliui su 
juo susirišusias linksmas naujienas (evangelijas) — Nuo jo gimimo turi 
prasidėt naujas laiko skaičiavimas“ *. 

Parašas, iš kurio paimti šie posakiai, eina iš 9/8 metų pr. Kr. Dėkingi 
Azijos gyventojai šiame paraše garbino ciesoriaus Augusto, kaip pasaulio 
trokštamojo  Gelbėtojo, gimimą. — Panašiai, kaip šis parašas, skamba ir 
keletą metų už jį vėlybesnis parašas iš Halikarno: 

„Kadangi amžinoji ir nemirštamoji visatos prigimtis (dievybė) žmo- 
gui dovanojo aukščiausią gėrį jo duosnioms geradarybėms, tai, idant mūsų 
gyvenimas būtų laimingas, ji mums davė Cezarį Augustą, kuris yra ne tik savo 
tėvynės, dieviškosios Romos, tėvas, tėviškasis Zeusas, bet ir visos žmonių 
giminės Gelbėtojas, kurio apvaizda ne tik visų maldas išpildė, bet net ir 


1 Taip Wendland, Kultur k. v. 126. 

2 Lietzmann, k. v. 13. Hg. Wendland, Kultur k. v. 408. 

3 Plg. Mommsen-Wilamowitz, Die Einfūhrung des asianischen  Kalenders. 
Mitteilungen des kaiserlich-deutschen archaologische 1 Instiluts. Athenische Abteilung XXIV 
(1899) 275—293; Wendland, Kultur 4L9; Harnack, Als die Zeit ertūllt war. Reden und 
Aufsūtze I 301—303; Gaertringen, Inschriften von Priene, Berlin 1906, 80—84. 

1 Toks yra daugiau prasmės, nekaip žodžių prisilaikąs Harnack'o vertimas. 

perviršijo. Nes ir sausumos, ir vandenys džiaugiasi taika; miestai klesti 
puikiai sutvarkyti santaikoj ir turtuose, jie kupini visokeriopo gėrio; o žmo- 
nės pilni geros vilties ateičiai ir pilni geros drąsos dabarčiai“ !. 

Kaip išgelbėjimo mintis buvo plačiai paplitusi (liaudies) masėse, duo- 
da įžvelgt aleksandriečio Catiliaus Nikanoro eilės, kuriomis jis padarė savo 
vardą amžiną nukeliavęs į Izidės šventvietę Filose (piet. Egipte). Lakiai 
pagarbindamas Augustą, jis su pagarba nusilenkia ir jo vietininkui Egipte 
Turraniui, Jo eilės šaip skamba: 

„Cezariui, jūrių valdovui ir beribio pasaulio paliepėjui, Zeusui Atva- 
duotojui, kilusiam iš Tėvo Zeuso, Europos ir Azijos valdovo, visos Grai- 
kijos žvaigždei, kuri patekėjo kaip didis Gelbėtojas Zeusas, Catilius padėjo 
pašventimo parašą ant šventos uolos, atvykęs čion iš Aleksandrijos mie- 
sto; ir didžio pirmatako didį sūnų, teisingąjį  Turranių, viso Egipto pui- 
kiausią vietininką, jis įkapojo į akmeninę lentą, idant kuris tik į šios salos 
žemę įžengtų, giedotų apie šalies palaimos teikėją. (O Filos kalba: aš esu 
gražusis Egipto patsai galas ir Etiopų žemės riba“. . 

Šubartas, iš kurio paimtas šis parašas ?, prie jo pastebi: „Dėmesin- 
gas skaitytojas nepraleis nepastebėjęs, kad ciesorius Augustas čia vadinamas 
Gelbčtoju, ir, būtent, tuo pačiu graikišku žodžiu, kuris netrukus po to patva- 
riai buvo sumegztas su Jėzumi; net patekančios žvaigždės, kaip Gelbėtojo 
ženklo, nestinga mintyse Aleksandriečio, surašiusio šias eilutes 7-siais metais 
prieš Kristaus užgimimą“ (t. p. 933), : 

O dabar, atgal prie Vergiliaus! Matome, kad suminėtuose parašuose 
ciesorius Augustas laikomas esąs kaip pasaulio Gelbėtojas 
(Išganytojas). Taip pat ir mūsų poetas jį tokiu laikė. Nes apie 23-sius 
metus pr. Kr. savoj Eneidoj (VI 788 tt.) Vergilius spalvingai nupaišė Au- 
gusto gadynę. Tenai pasireiškia Cezaris Augustas, dieviškasis sūnus, įgy- 
vendinsiąs auksinę gadynę. Poetas čia taip gieda: 

„Dabar čion nukreipk savo akis: pažvelk į šią tautą — juk čia tavo 
romėnai. Štai Cezaris ir visa Julo giminė, ateisianti į šitą didelį pasaulį. 
Štai vyras, štai tas, apie kurį tu tiek kartų girdi, kad jis tau žadėtas, Ce- 
„ zaris Augustas, dievo giminė. Jis grąžins Lacijumui aukso amžių tuose 
kraštuose, kur kadaise viešpatavo Saturnas. Jis savo valdžią išplės už ga- 
ramantų ir indų kraštų (Afrikoje ir Azijoje); jo karalija yra už žvaigždynų, 
už metų ir saulės kelių (takų); ten dangaus rėmėjas Atlantas savo pečiais 
suka (dangaus) ašį, papuoštą blizgančiomis žvaigždėmis. Jo atėjimo lauk- 
dami, jau dabar, dievų pranašavimais, yra baimės apimti ir Kaspijos valsty- 
bės ir Meotidos kraštas; jau būgštauja nerdmios Nilo septynetas žiočių“ *... 

Kai kas šias eiles laiko esant autentišką Vergiliaus korektūrą savo 
pirmesnės giesmės Poliono vaikui. Poetas norėtų ją būt taikintą Augustui 
(Lietzmann 15). — Ir kaip Vergilius, taip ir Horacius Augustą laiko esant 
dievą Žemėje (Od. 3, 5, 1 tt.), suteikusį žmonijai geriausia, ką dievai iš visa 


1 Plg; Mommsen-Wilamowitz k. v. 203; Wendland, Kultur k. v. 410; 
Lietzmann 15; Harnack k. v. 303; pagal jį ir vertimas 2 

2 Žiūr. Schubart, Aegypten als Reiseziel im Altertum (Internationale Monatschritf 
VII [1913] 909—934) 032 t. 

5 Ši ištrauka iš Eneidos, kaip ir pirmesnioji iš Ovidiaus yra įdėtos pagal kolegos 
M. Račkausko pagamintus vertimus (rankrašty . 

būtų galėję suteikti. „Ir ką poetai giedojo, ką iškilmingi įrašai skelbė, tai 
buvo daugiau, negu tik poezijos frazė ir retoriškas meilikavimas: tai buvo 
visuotinas jutimas po begalinių karų atsikvėpusio pasaulio, kuriam stipri 
naujo valdovo ranka pagaliau buvo suteikųsi taiką, kurios gyvoji karta 
„buvo beveik nepažinojusi“ (Lietzmann 16). 

Džiūgaudami šiuo taikos kunigaikščiu amžininkai pamiršo, kad Au- 
gustas prie galybės priėjo, tikrai sakant, revolucijos keliu. Tvirtas buvo tas 
taktas, kad jis buvo nugalėjęs neramybės dvasias ir tvirta ranka laikė jas 
parbloškęs ant žemės. O ką darė patsai Augustas, besiderindamas į pie- 
šiamąjį ūpą? Jis, kaip taikos ženklą, įsakė uždaryt Janaus arką, įsakė švęst 
saeculum'o šventę praeitojo amžiaus nelabumams bei nuodėmėms išpirkti 
ir amžinai patremti senas piktąsias dvasias. Jis kūrė daug šventnamių bei 
šventviečių. Jį globojąs dievas Apolonas, jo namų protėviai, Marsas ir Ve- 
nera, atsistojo viso kulto prieky. Ir neilgai truko, iki ciesorius Gelbėtojas. 
ir patsai buvo išaukštintas į dievybės steras!. O tatai jau buvo pradžia to, 
kas artimiausioj ateity tapo pilna tikrenybe: senoji gelbėjimo mintis suaugo 
draugėn su Romos ciesorybe, „ir kas pradžioj buvo pilnas jutimas, nu- 
"smuko iki tuščios titulaturos ir šliaužiojančio meilikavimo“ (Lietzmann 18). 


II. Krikščioniškoji atpirkimo ideja. 


Kai laikų pilnybė buvo atėjus, liūdna atrodė Palestinos žemėje?. Rods, 
gelbinčiojo (kuris gelbėja) valdovo paveikslas nebuvo žuvęs, bet tai- 
kos kunigaikščio bruožai, o ypač kenčiančiojo Mesijo, kuris 
dėliai žmonių piktadarybių bus užmuštas, — šioki bruožai buvo tiek užtrinti, 
jog jų visai nebuvo matyt?. „Į kur krypo (stengėsi) naturalinis Gelbėtojo 
laukimas tais laikais, kuomet pasirodė Jėzus, rodo mums Evangelijoje pari- 
zėjų ir liaudies minių norai, tatai rodė jau Salamono psalterius ir, pagaliau, 
tatai patvirtino keletas dešimtmečių po Jėzaus Barucho apokalipsė ir 4-ji 
Esra. Anoje apokalipsėje patsai Mesijas nužudo pasaulio valstybės pasku- 
tinijį regentą (40, 2), kaip ir-apskritai visa Judos šalis, laikyta svetimų tau- 
tu, jo laiku išnovijama kardu(72, 5); o pagal Esrą, pirmasis Kristaus užda- 
vinys — tai bedievių išnaikinimas (12, 33), taip pat ir Dievo Sūnaus užda- 
vinys — sunaikint neprietelingas tautas (13, 38) (Sellin 81), Nesunku įžvelgt, 
kad plačių minių laukimas buvo nukreiptas į nacionalinį tautos 
karžygį, kuris sutriuškinsiąs neprietelius iriš nauja atstatydinsiąs Dovydo 
pvikų karaliavimą. O tačiau greta šitokių bus turėję būt liaudy dar ir kito- 
kių Mesijo įsivaizdavimų, tokių, būtent, kurie, Jėzui pasirodžius, atvedė prie 
jo mažą sekėjų būrelį. Atsiminkime Juozapą su Marija, Zakariją su Elzbieta, 
Betliejaus piemenis, Simeoną su Ona, Joną Krikštytoją ir paskui Jėzų nuė- 
jusius mokinius. S ; 

Iš nedaugelio Šv. Rašto nurodymų mes galime susidaryti šių žmonių 
grupės apytikrį paveikslą. Juos gaivina visai kitoniška dvasia, nekaip toji, 
kuri matyt išdidžių parizejų ir rašto mokytųjų žodžiuose. Jie ištikimai pildo 

1! Wendland, Kultur k. v. 142—147. 

Plg. Steinmann, Ecce Dominus veniet. Heliand I (1909) 66—7!, 100—106. 


3 Plg. Sellin, Die israelitisch-jūdische Heilandserwartung. Biblische Zeit=- und 
Streitiragen V, 2/3, Berlin 1909. 

įstatymą, bet yra tolimi nuo to, kad įstatymo pildymą laikytų esant visos 
tobulybės vainiką; įstatymas kaip tik ir palaiko juose gyvą kaltės sąmonę. 
Tuo būdu jis (įstatymas) atlieka savo uždavinį, kaip tautos auklėtojas Kri- 
stui (Gal 3, 24): Jis sužadina ilgesį Gelbėtojo iš nuodėmės, 
ir šis ilgesys nustelbia politinio Gelbėtojo iIgesį. Toks 
yra pagrindinis tonas kunigo Zakarijo dėkojančiosios giesmės (Lk 1, 68 tt.): 
„Pagirtas teesie Viešpats, Izraelio Dievas, nes jis aplankė ir atpirko savo 
tautą. Jis pažadino mums galingą Gelbėtoją (fysipsv xšp4< soTNp:ac) savo 
tarno Dovydo namuose, kaip yra kalbėjęs burna savo šventų pranašų, kurie 
buvo nuo amžių“. Rods, ir šiame džiaugsmo himne skamba tautinė styga, 


(TA ATA) 


Bet, gali kas paklausti, ar šitų nedaugelio aluzijų apie gryną, galima 
sakyt, nuskaidrintą Gelbėtojo laukimą pakanka išaiškint atsiradimui titųlo 
„pasaulio Gelbėtojas“? Ar vis tik ue antikinė Gelbėtojo ideja paveikė nulem- 
dama, kad apaštalas Jonas savo Mokytoją papuošė „pasaulio Gelbėtojo“ vardu?! 


i „Žodžius sozžp ir soznpix iš helenizmo  išvest... negalima. Wobbermin'o pri- 
imamas misterijų poveikis pirmu  žvilgiu, rods, kiek tiek kalba už savė, kadangi, pagal 
Anrich'ą, so7yp/2 taip pat ir misterijų kulte iš vieno šono reiškia palaimintą nėmir- 
tingumą kitame gyvenime, o iš kito — naują gyvenimą šioj žemėj. Bet kadangi, į 
ką nurodo Wendland'as, misterijų kultų išbujojimas atitenka tik į 2-jį šimtmetį ir An ri- 
ch'o suminėtųjų liudijimų nė vieno nėra iš ankstybesnių laikų, tai iš šio šono niekas ne- 
galėjo paveikt jau apaštalo Pauliaus kalboj tvirtai vartojamų žodžių swz7,5 ir sozypia, bet 
tenka konstatuot tik įdomi paralelė tarp Naujojo Testamento kalbos ir misterijų“. Taip 
Wagner'is, Ūber s6žes und seine Derivata im Neuen Testament. Zeitschrift tūr die 
neutestam. Wissenschaft VI (1905, 205 — 235). Žiūr. ten pat W endland, žw-į7 (1 past. 
170 pusl.) 353. Nors Dėlger'is IX6YE. Das Fischsymbo! in frūhchristlicher Zeit, I (Rom 
1910) vardą swzžp<< įrodo buvus taikomą misterijų dievams laikais prieš krikščionybę, 
tačiau jis šiaip sprendžia: „Kad Sotero vardas būtų buvęs sumegztas vien tik ypač su 
misterijų dievais, to negalima įrodyt. Negalima paleist iš akių to, kaip Sotero pažymė- 
jimas buvo plačiai taikomas dievams ir deivėmis. Taip jog beveik visi dievai buvo priėmę 
«Gelbėtojos vardą“. K. v. 420. Plg. dar Krebs, Der Logos als Heiland im ersten Jahr- 
hundert (Freiburger theol. Studien Š Freiburg i. Br. 1910, 70 tt. Tas pats, Das religions- 

Idant taip pat ir šiuo klausimu prieitume aiškų sprendimą, turime 
trumpai aprašyti Jėzaus pašaukimą ir uždavinį. 

Kai turėjo įvykti dieviškojo Kūdikio gimimas, angelas tarė Juozapui: 
„Tu praminsi jį vardu Jėzus, nes jis išgelbės (scoe:) savo tautą nuo jųjų 
nuodėmių (Mt. 1, 21, plg. Lk 1, 31). Cia krinta akysen du dalyku. Ne 
tik Jėzaus vardas aiškiai ir nedviprasmiai nurodo į būsimąjį Kūdikio gelbin- 
tijį darbą — tas vardas juk ir reiškia ne ką kita, kaip tik „Dievas yra Gelbėto- 
jas“ —,bet ir tas gelbintysis darbas visai tvirtai ir aiškiai apibrėžiamas kaip 
nuodėmių dildymas. Tai yra labiausiai nulemiąs momentas. Jėzus 
yra gelbėtojas nuo nuodėmių. Tuomi antikinis Sotero paveikslas 
gauna mirtiną smūgį, tuomi taip pat gauna aštrią korektūrą ir tos gadynės 
žydų žemiškas politinis Mesijo vaizdavimasis: „mesijaninis gelbėtojo darbas 
yra religinio atpirkimo darbas, idant žūti lemtą tautą atpirktų nuo jos 
nuodėmių“ !. Tuo būdu angelo praneštoji Kalėdų žinia gauna naują turinį: 
„Nebijokite, nes štai aš skelbiu jums didį džiaugsmą, koks bus visai tautai: 
šiandien jums gimė Dovydo mieste Gelbėtojas (sw7770), kuris yra Kristus 
Viešpats“ (Lk 2, 10—11)j. Tatai pakankamai aiškiai nurodo krikščioniškojo 
Gelbėtojo pašaukimą bei uždavinį, Dabar mes dirstelsime, kuriuo būdu 
pasireiškė jo gelbintysis darbas. Pradžios punktu mums bus Naujojo 
Testamento žodžiai „gelbėti“, „Gelbėtojas“ ir „gelbėjimas“ *, 
Kai Jėzus kalbėjo žmonėms ir savo mokiniams apie savęs pasekimą, 
tai jis ištarė žodį: „Kas norės išgelbėti (s0sa:) savo gyvybę, tas ją 
praras; kas gi prarastų savo gyvybę del manęs ir del Evangelijos, tas ją 
išgelbės (swse:) (Mk 8, 35). Jėzus čia regimai mano apie tokį savo mokinį, 
kuris norėtų savo gyvybę išgelbėt nuo kankinio mirties. — Taip pat yra 
žinomas ir atsitikimas, kuomet „Petras ėjo viršum vandens, kad ateitų pas 
Jėzų. Bet pamatęs vėjo smarkumą, nusigando ir pradėjęs skęsti sušuko, 
sakydamas: Viešpatie, gelbėk mane (s0s6v ue)“. — Toliau, paminėtinas 
pagydymas šimtininko tarno, kuris sirgo ir buvo marinamas. Šimtininkas 
siunčia pas Jėzų prašydamas ateiti ir pagydyti (pagelbėti) (š:as091) jo 
tarną (tarnui) (Lk 7, 3). — Paskutinis pavyzdys! Lozorius numirė. O Jėzus 
savo ištikimiesiems tik pasakė, kad prietelis Lozorius miegąs. Del to mo- 
kiniai pamanė: „Viešpatie, jei miega, bus sveikas (išgelbėtas) (sw0v7jseca:) 
(Jo 11, 12). 

Ką rodo šie pavyzdžiai, kuriuos nesunku būtų padidinti? Tiktai vieną 
dalyką, būtent, jog čia kalbama ne apie išgelbėjimą iš bet kurios šiaip 
nelaimės, bet vis iš tam tikros nelaimės. Visose šiose vietose 
„gelbėti“ reiškia iš mirties pervest į gyvybę. Kas iš to eina? Ir vėl tik vienas 
dalykas, tai, būtent, kad žodis gelbėti, taip pat ir ten, kame jis 
vartojamas religine dorine prasme, pažymi pervedimą iš 
dvasinės, arba amžinos, mirties į dvasinio ir amžinojo 
gyvenimo sritį. Ir čia paimsime keletą pavyzdžių ilustracijai! 


geschichtliche Problem des Urchristentums (Bibl. Zeitfragen VI, 4/5) Mūnster 1913, 54tt.; 
pagaliau, Clemen, Der Einiluss der Mysterienreligionen auf das Alteste Christentum 
(Religionsgeschichtliche Versuche und Vorarbeiten, herausgegeben von Winsch und 
Deubner XIII, 1 [1913] 29. : 

1 Žiūr. Maier, Die drei alteren Evangelien. Berlin 1912, 91. 

2 Prie toliau žiūr. 174-jo pusl. pastaboj paminėtąjį Vagnerio straipsnį. 

Mt 10, 22 (=24, 13, Mk 13, 13) Jėzus drąsina savo mokinius ištiki- 
mai ištvert jų laukiamuose kentėjimuose. Jo paguodžiantis pažadėjimas toks: 
„Kas bus ištvermingas iki galui, tas bus išgelbėtas (sw9noeza:). Su 
tuo sutinka ir Jok 1, 12, ir Apok 2, 10. Tenai (Jok) pasakyta: „Palaimintas 
žmogus, kurs kantriai kenčia mėginimą, nes kuomet bus ištirtas, gaus gyve- 
nimo vainiką“. O čia (Apok) skaitome: „Būk ištikimas iki mirčiai, ir aš tau 
duosiu gyvenimo vainiką“. Ypačiai šių dviejų paskutiniųjų vietų šviesoj 
pirmiau minėtoji įgauna tokią prasmę: Kas ištvers iki galui, tas pasieks 
amžinąjį gyvenimą. Taigi, aiškiai matome, jog žodis būti išgelbėtam 
reiškia tiek pat, kaip pasiekti amžinąjį gyvenimą. Apie išgel- 
bėjimą nuo mirties į amžinąjį gyvenimą taip pat kalbama ir Ap. Darbuose 
2, 21, 40, 47. Kiekvienas, kurs šauksis į Viešpaties vardą, bus išgelbėtas 
(swirjoeTa:) nuo mirties teismo nuosprendžio ir įeis į amžinąjį gyvenimą 
mesijinėj karalystėj. — Kaip Evangelijos ir Apaštalų Darbai, taip ir apaštalo 
Pauliaus laiškai žino gelbėjimą nuo dvasinės, arba amžinos, mirties į amži- 
nąjį, arba dvasinį, gyvenimą. Viena gražiausių ir aiškiausių vietų įraš 
Rom 8, 18—25. Sukurtasis pasaulis pavergtas tuštybei (sunykimui), 
turi vilties, kad jis kartą bus vėl palaisvintas iš sugedimo vergijos į Dievo 
vaikų garbės (nenykstamumo) laisvę. Iki šiol dar jis (pasaulis) vaitoja, kad 
nulemtas sunykt, taip pat ir mes patys dūsaujame laukdami mūsų kūno 
atpirkimo, nes iki šiol esame dar tik viltimi nuo sunykimo išgelbėti (ės0V71ev). 

Kaip tatai veiksmažodis „gelbėti“ reiškia pervedimą iš mirties į gyvy- 
bę, ir ši reikšmė palaikoma taip pat šį žodį vartojant ir religine dorine pra- 
sme, tai mes galime iš anksto imti, jog taip pat ir daiktavardis „Gelbėtojas“ 
(swz7jp) turi tą pačią arba panašią reikšmę. Žodis „Gelbėtojas“ pažymi 
vadovą iš mirties į gyvybę. Ir šitai galima įrodyti Naujojo Testa- 
mento tekstais. Antai, Ap. Darbuose (5, 31) Petras sako apie Jėzų: „Jį 
Dievas išaukštino savo dešinėj, kaipo vadą ir gelbėtoją (swTijp3), kad su- 
teiktų Izraeliui atgailos ir nuodėmių atleidimo“. — Paprasčiau ir aiškiau da- 
lykas išreiškiamas Pilyp 3, 20 tt Čia Paulius sako: „Mūsų pilietybė 
(zokize043) yra danguje. Iš ten taip pat mes laukiame soT777'0 mūsų Viešpa- 
ties Jėzaus Kristaus“. O kuomi Kristus pasireikš kaip sw77jp'as, pasakoma 
čia pat toliau: „Jis pakeis mūsų žemumo kūną, padarydamas jį panašų į 
savo skaistumo kūną“. — Ir Tit 2, 10 ttt Dievas Kristus pasireiškia kaip 
vadovas į naują religinį dorinį ir amžinąjį gyvenimą. Čia vergai raginami 
būt ištikimi savo valdovams, kad jie būtų mūsų Gelbėtojo (swz7p'0) Dievo 
mokslui pagražinimas. Nes mūsų Gelbėtojo Dievo (0e60 swTyp:0<) malonė 
pasirodė gelbėdama visiems žmonėms, mokindama mus drausmės, idant 
mes šiame pasauly blaiviai, teisingai ir maldingai gyventume laukdami palai- 
mintosios vilties, būtent, regėjimo garbės didžiojo Dievo ir mūsų Gelbė- 
tojo (swTijp0<) Jėzaus Kristaus, kurs pats save davė už mus, kad mus iš- 
pirktų iš visokios neteisybės. — Dievas čia pavadintas Gelbėtoju, o jo ma- 
lonė — pagalbą teikiančia, kadangi ji mus veda iš dvasinės mirties į naują 
dvasinį gyvenimą. Ir Kristus taip pavadinamas, kadangi jis savo mirtimi 
mus išpirko gyvybei ir mums suteiks amžinąjį gyvenimą. 

Dirstelkime dar į taip pat neretai pasitaikomą žodį „gelbėjimas“ (arba 
„Išganymas“?). Pagal visa, kas iki šiol pasakyta, šis žodis turi reikšt iš- 

gelbėjimą nuo dvasinės, arba amžinosios, mirties į dva- 
sinį ir amžiną gyvenimą. Kiekvienoje Bažnyčios šventėje skaitome 
apie Jėzaus susitikimą su muitininku Zakaju (Lk. 19, 1 tt.). Kai Jėzus įžengė 
į jo namus, tai tuos namus pasveikino šiais žodžiais: „Šiandien suteiktas 
išgelbėjimas (swrypia, lietuviškame vertime pasakyta „išganymas“) šitiems 
namams“. Šis, tiek daug kartų neteisingai išaiškintas, pasveikinimas nori 
išreikšt ne ką kita, kaip tik šitai: Šiandien į šiuos namus įėjo gyvenimas, 
religinis dorinis gyvenimas ir amžinasis gyvenimas. SŠiokios pat reikšmės 
reikalauja mūsiškiam žodžiui ryšys su Ap. D. 4, 12: „Per nieką kitą nėra 
išgelbėjimo („išganymo“, soTypio). Nes neduota žmonėms kito vardo po 
dangumi, per kurį mes turėtume būt išgelbėti (čei swdAva:)“. Kad šiuos 
žodžius teisingai suprastume, reikia turėt galvoj jų santykį sų raišųjų gy- 
dymu. Šv. Petro žodžiais, raišasis ne per ką kitą, kaip tik per Jėzų 
Kristų buvo išgelbėtas iš mirties, einančios greta su kiekviena liga, ir įve- 
stas į kūno gyvenimą, kurio visa suimanti sąvoka yra sveikata (Plg. Ap. D. 
3, 16; 4, 10). Ir taip pat nesti niekame kitame, kaip tik Jėzuje Kristuje iš- 
gelbėjimo aukštesne prasme, išgelbėjimo nuo dvasinės ir amžinos mirties 
į dvasinį ir amžiną gyvenimą. Čia yra lygiai taip, kaip ir Jo 5. Abiejose 
vietose tas gydomasis darbas, kurį Jėzus padarė žmogaus kūninei gyvatai, 
eina kaip akstinas pamokymui apie jo reikšmę dvasinei ir amžinai žmogaus 
gyvatai. Kaip Jėzus (Jo 5, 21 tt), pagydęs ligonį prie Betsaidos tvenkinio, 
pareiškia save kaip suteikiąs amžinąjį gyvenimą, taip čia Petras, pagydęs 
raišąjį, Jėzų pareiškia esant tą, kuris tik vienas veda į amžinąjį gyvenimą. 
2 Šio keleto parinktų vietų pakaks mūsų tvirtinimui paremti, kad žodžiai 

„gelbėti, gelbėtojas, gelbėjimas“ Naujame Testamente pažymi ne gelbėjimą 
iš bet kokios šiaip nelaimės, bet pareiškia gelbėjimą iš dvasinės, 
arba amžinos, mirties į naują religinį dorinį, arba amžiną, 
gyvenimą!. Taigi, kaip Viešpats Kristus daugelį žmonių iš ligonio 10- 
vos ir mirties patalo, nuo numirėlio neštuvų ir iš karsto pašaukė atgal į 
sveiką kūno gyvenimą, taip jis ir jo tikinčiųjų atskiras sielas bei ištisas 
bendruomenes iš dvasinės mirties išgelbėjo naujam religiniam gyveni- 
mui šioj žemėj ir amžinam palaimintam gyvenimui po mirties?. | 

O dabar grįžkime prie mūsų pastatytojo klausimo, ar krikščioniškas 
Gelbėtojo, arba Išganytojo, titulas yra paskolintas iš antikinio pavadinimo. 
Jau tas faktas, jog visas Naujasis Testamentas yra niekas daugiau, kaip tik 
autentiškas dokumentas, kuriuo būdu Jahvė rengė gelbėjimą (išganymą) bei 
gerovę Izraeliui ir visai žmonijai, jog žodžiai gelbėti, gelbėtojas ir gelbėji- 
mas vaidina didelį vaidmenį graikiškame Biblijos vertime, jog joje patsai 
Jahvė vadinamas swchp'u, jog pirm visa Izaijas (43) aiškiomis spalvomis 
piešia viso pasaulio Gelbėtoją?, jog Jobo skaitome: aš žinau, kad mano 
. ! Apie indiferentiškas ir šiam aiškinimui prieštaraujančias vietas žiūr. Wagner 
k. v, 229. Apie paskutiniąsias (pieštaraujančias) vietas Vagneris šiaip sprendžia: „Mūsų 
tezei tikrai prieštarauja tik Lk 1, 47 (Magnifikatas), kame Dievas, kaip gelbėtojas iš že- 
mumo arba kaip padėjėjas bendra prasme pavadintas so=g'u, ir trejetas apokaliptinių vietų 
(Apr. 7, 10; 12, 10; 19, 1), kuriose soz7pi2 turi bendrą prasmę „išganymas“. Šios ketvertas 
vietų, stovinčių berods stipriai hebraizuojamose Naujojo Testamento raštų vietose, yra 
išimtys, kurios patvirtina mūsų rastąją taisyklę“. 

* Žiūr. Krebs. Logos 77. Plg. prie čia išdėstymą Rom 6 ir 7, ypač 6, 23; 7,24 t. 

5 Plg. ypač Pauliaus Rom 11, 26 cituotąją Izaijo vietą 59,20. Cia ypačiai aišku, jog 
Atpirkėjas yra 4 įuūuevos, t. y. gelbėtojas nuo nuodėmių. E 

Atpirkėjas gyvas, — visa tai turėtų įspėt nuo per ūmaus sprendimo. Juk 
tikrai nebuvo kokia gudrybė nustatyt Gelbėtojo (Išganytojo) žodį po to, 
kai buvo pirm pasireiškęs gelbintysis darbas !. „Pagal tai, netenka įmti krikščio- 
nių cwTyjp'ą esant paskolintą iš ciesorių kulto kalbos“*. Bet šiuo būdu 
mūsiškė problema dar nevisai išsprendžiama. Tvirtai stovi faktas, jog vi- 
same Naujame Testamente nesiranda nė vienų vienos vietos, kuri skambėtų, 
sakysim, šiaip: Tas Gelbėtojas (Dėr Heiland) pasakė. Rods, Jėzus vadina- 
mas mūsų Atpirkėjas, mūsų Gelbėtojas (Išganytojas). Bet visose tose vie- 
tose tekalbama apie kitų pasakymus. Bet ten niekuomet Gelbėtojas nemi- 
nimas kaip turimosios vietos (profesijos) vardas arba tąja prasme, kaip 
jis priprastas mums visiems. Ir taip yra net iki 2-jo šimtmečio  (Dėlger 
407 t.). Tik paskui pradeda būt žymu pakrypimo. Mat, šiuo laiku, rodosi, 
ir įsipilietino paprotys, kad, neatsižvelgiant į kitus Gelbėtojus, apie Kristų 
kalbėta kaip apskritai apie Gelbėtoją (Išganytoją) (Dolger 410). Kaip pri- 
eita prie šiokio papročio? < 

Jei jau kur, tai čia tenka, netgi reikia žiūrėt ciesorių kulto. Jau cie- 
soriaus gelbėtojo titulo dažnas vartojimas bus turėjęs žeist krikščionio ausį 
ir kelt opoziciją prieš profanavimą tokio pažymėjimo, kuris krikščionių pažiūra 
tetiko vienam, tikrajam Atpirkėjui. Jei jau Jono Evangelijoj (4, 42) žodžiuose: 
„Šitas tikrai pasaulio Gelbėtojas“ junti tylų protestą prieš kitus pasaulio 
“ gelbėtojus, tai šitokį atvejį, rodosi, turime vienoj odėj vienos, apie 100 m. 
po Kr. pagamintos, nesenai surastos psalmių knygos*. Vienas krikščionis 
čia gieda apie atpirkimo laimę ir šiais žodžiais šlovina Atpirkėją: 


Gelbėtojas (Išganytojas), kurs gyvą daro ir mūsų sielų neatstumia, 
Vyras, kuris buvo paniekintas ir tapo išaukštintas savo teisingumu, 
Sūnus Aukščiausiojo yra pasirodęs savo Tėvo pilnybėje, 

Ir šviesa patekėjo iš to žodžio, kuris buvo jame nuo pradžių. 
Pateptasis tikrumoj tėra vienas, ir jis buvo žinomas prieš pasaulio pa- 
S [Įgrindus dedant. 
(Kaip toks! kuris gelbsti sielas amžinai savojo vardo tiesa. 
Nauja pašiovinimo giesmė (praskambės) iš jį mylinčiųjų. Hallelujah“. 


Ar iš čia nematyt, kad „sielų gelbėtojas savojo vardo tiesa“ lyg yra 
pastatomas prieš kitą gelbėtoją, kurio vardas neteisingas? Ar šiuose žodžiuo- 
se kiekvienas krikščionis nejuto aiškų protestą prieš visas kitas gelbėtojo 
rūšis? Tuo būdu nebus galima sugriaut sprendimo, kad krikščioniškas 
Gelbėtojo pažymėjimas yra kilęs pačios krikščionybės 
tarpe, bet kad jis tolyn labyn priėmė pobūdį protesto 
prieš kitus gelbėtojo pažymėjimus ir ypač prieš cieso- 
rius gelbėtojus, kad tas protestas reiškėsi juo plačiau, 
juo krikščionybė, palikdama savo gimimo šalį išėjo į grai- 
kų romėnų pasaulį, kuriame jau dominavo vienas gelbėtojas. 


! Žiūr. prie čia mišcelę: Harnacks „Heiland der Welt“. Stimmen aus Maria-Laach 
LXX (1906; 591. , 52 

* Taip Dėlger k. v. 415, 422. : 

3 Plg. Bardenhewer, Geschichte der altk. Literatur I?, Freiburg 1913, 368—371. 

* Ziūr. Harnack-Flemming, Ein jūdisch-christliches Psalmbuch aus dem ersten 
Jahrhundert. Leipzig 1910. Ode 41, 12--17, pusl. 71 t. 

Su krikščionišku Gelbėtojo titulu bus buvę nedaug kitaip, kaip su 
Viešpaties (x4p:0<'0) titulu, kuriuo to meto pasaulis buvo pradėjęs apdo- 
vanoti Romos ciesorių. Ir prieš šitai krikščionys stojo opozicijon. Tai 
rodo apašt. Pauliaus Pilypiečiams ir Judo laiškų atatinkamos vietos. Pau- 
liaus laiške (2, 5—11) pasakyta: Dievas dovanojo Kristui vardą, viršesnį už 
visus“ vardus... kad kiekvienas liežuvis išpažintų, jog Jėzus Kristus yra 
Viešpats (Kyrios); ir Judo (4) laiškas Kristų vadina „mūsų vienatiniu val- 
dovu ir Viešpačiu“ !. 

Graikų romėnų pasauly gelbėtojo (swoz7jp'0) titulas buvo priteigiamas 
ne vienam ciesoriui. Girdėjome, kad šį titulą turėjo visą dievų eilė. Tarp 
jų ypač prasikiša gydytojas ir dievas Asklepius, arba Eskulapas. 

„Jau 290 m. pr. Kr., Sibylės knygų patarimu, buvo pargabentas Ro- 
mon Epidauro Eskulapas. Savo šventnamį jis gavo Tiberio saloj; greta jo, 
kaip ir prie daugelio graikų Asklepijų, stovėjo gydykla, kurioj ligoniai per 
sapną laukdavo dievo įsakymų. Paskui atgabentąjį Eskulapą atvyko Ro- 
mon ir graikų gydytojai. Bet dar ilgai truko, iki naujas dievas ir graikų 
gydytojai tapo populiarūs... Ciesorių laikais tapo kitaip... ir Eskulapo, to 
deus clinicus, kultas klestėjo. Iš Romos jis išsiplatino po visus Vakarus... 
Drauge vis labiau plėtėsi ir šio gydančiojo dievo sfera: jis tapo bendrai 
«Soteru», dievu, gelbinčiu visose nelaimėse, žmonių draugu.. Antrojo 
šimtmečio antrojoj pusėj ir trečiajame šimtm. Eskulapo kultas buvo vienas 
daugiausiai išsiplatinusių. Į šio dievo išgarsėjusias gydyklas taip keliau- 
davo, kaip šiandien keliaujama į šiltų vandenų maudyklės; jo šauktasi kūno 
ir sielos ligose; miegota jo šventnamiuose, kad pagytų... Tatai liudija ne- 
suskaitoma daugybė įrašų bei paveikslų. — Bet taip pat ir kitų dievų gy- 
domasis veikimas laikytas kaip centrinis. Patsai Zeusas ir Apolonas pasi“ 
rodo naujoj šviesoj. Ir juodu tapo swzĄp'u. Niekas nebegalėjo būt dievas, 
kas drauge nebuvo swTrjo“?. 

Kas iš visa to eina? Nagi viena. Liaudies sąmonėje tapo gyvu suly- 
ginimas gelbėtojo su gydytoju (Dolger 416). Lauktum, kad Jėzus būtų 
atsižvelgęs į tokį gelbėtojo supratimą, kai jis apie savo atperkamąjį darbą 
kalbėjo gydytojo palyginimu. Juk žinoma, kaip jis atrėmė priekaištą, kad 
draugaująs su muitininkais ir nusidėjėliais: „Ne sveikiems reikia gydytojo, 
bet sergantiems“ (Mt 9, 12, Mk 2, 17; Lk 5, 31). Bet jau krinta akysen 
tai, kad visame Naujame Testamente Jėzui nė vienų vieną kartą nėra duo- 
tas „gydytojo“ vardas, kad apaštalų laikų Bažnyčios Tėvų raštuose yra tik 
viena aiški vieta, kurioj jis. pavadintas gydytoju?. Ar netyčiomis taip atsi- 
tiko? Mokslui stvertis atsitikimo — tai visuomet yra daugiau ar mažiau 
prisipažinti prie bankroto. Todel mėginkime kitą kelią! 

Jėzaus gyvenimo branduolys — tai atperkamoji mir- 
tis už žmonių giminės kaltės. Čia, ir tiktai čia esti atpirkimo 
esmė. Ir šiuo požvilgiu mes tuoj suprantame, kodel krikščionių Oelbė- 


1 Plg. Deismann, Licht vom Osten 267. 

2 Žiūr. Harnack, Die Mission und Ausbreitung des Christentums in der ersten 
drei Jahrhunderten Iš. Leipzig 1906, Ol t. tu 
2 3 Ignatius ad Eph, 7, 2: s!; tazp97 čstiv, Gapuimię T 421 Tveupatitisa, "Inaods Apistos 
A xOpos judv. (— vienas yra gydytojas—ir kūno, ir dvasios... Jėzus Kristus mūsų Viešnats). 

tojas nugalėjo ciesorių-gelbėtoją ir gydytoją-gelbėtoją. „Jėzus yra tik tuo- 
met tikrai «pasaulio Gelbėtojas» tąja prasme, kuria jį suprato krikščionija 
nuo apaštalų laikų, kai jis buvo drauge tikras Dievas ir tikras žmogus; tik 
tuomet, kai jis, kaip tikras žmogus, numirė už mus ir jo mirtis, dėliai mirštai1- 
čiojo dieviškos didybės, turėjo begalinės atperkamosios verčios. Jei jis 
mirė ne kaip Dievažmogis, tai ir mes neatpirkti. Ciesorius-gelbėtojas tai joks 
gelbėtojas, gydytojas-gelbėtojas tai daugiausia netikras ge:bėtojas, ir gry- 
nai žmogiškas gelbėtojas nėra žmonijos Gelbėtojas (Išganytojas)“ !. 


* 
a 


* 

Įrodę, kad krikščionių Gelbėtojo (Išganytojo) titulas yra tiek pat skir“ 
tingas nuo antikinio Sotero titulo, kiek krikščioniškoji atpirkimo ideja skir“ - 
tinga nuo antikinės išgelbėjimo minties, mes gavome progos įžvelgti, kaip 
šiandien dažnai dirbamas lyginamasis religijos tyrinėjimas. Cumont'o 
įspėjimas, — kad „vienas žodis — tai ne įrodymas ir iš analogijos tuoj 
dar negalima daryt išvedimo apie paveikirną“ * — rekomenduotinas įsidėmėti 
ypačiai tiems religijos istorininkams, kurie vis dar švaisto šūkius apie krikš- 
čionybės helenizavimą. Tai tiesa, kad tie religijos auksiniai grūdai, kurių 
buvo turėjusios ir pagoniškos misterijų religijos, randami ir kriščionybėje. 
Bet ar turėtum laukti kitaip iš tokios religijos, kuri iškelia pretenziją būti 
absoluti religija? Taip pat reikia sutikti ir su tuo, kad kaip visuotinas 
Atpirkėjo laukimas, taip lygiai ir daugelis kitų jausmų bei nuotaikų, sia bin 
sukėlė pagoniškosios misterijos, krikščionybei labai pravertė, jai renkantis 
sau šalininkus. Bet ar šitai jau yra paveikimas arba pasiskolinimas? 

„Būtų dėkingas uždavinys vieną kartą iki mažiausių smulkmenų suly- 
ginti krikščioniškuosius krikšto ir komunijos sakramentus su pagonijos ata- 
tinkamomis tauroboliumo ir kultinės puotos apeigomis?. Ir čia galėtum 
tikrai surasti nuostabių panašumų, bet ir taip pat prieitum išvadą, jog čia 
esama ir milžiniškų skirtumų. O žiūrėdamas pirmenybės požvilgiu, tai sa- | 
kytiems sakramentams krikščionybėj turėtum pripažint pirmeningumą, kaip 
swThp'O titulo pirmeningumą reikią pripažint pagonybei. Tačiau mūsų pa- 
svarstymai ir čia parodė, jog paskutiniu santykiu krikščioniškasis Gelbėtojo 
(swz70'0) titulas vis delto esmingai buvo skirtingas nuo antikinio gwTID O 
titulo, kad jis netgi buvo vartojamas sąmoningoj opozicijoj prieš anąjį. 

T  Žiūr. 178j0 pusl. 1-joj pastaboj suminėtą miscelę. 

* Žiūr. Cumont, Die orientalischen Religionen im rėmischen Heidentum. Deutsch 
von Gehrich. Leipzig 1910, IX. S . 

5 Tatai yra jau buvę mėginta ir paties šio straipsnio autoriaus-—„Eucharistie, Agape 
und Mysterienmahi“ (Theologie und Glaube 1913, 715—723). O paskiausiu laiku atpirkimo 
ideja įvairiose religijose buvo lyginta ir nagrinėta 4-joj Religinės Etnologijos Savaitėj Mi- 
lane 1925 m. Ten skaitytosios paskaitos dabar atspausdintos Savaitės darbuose tomis kal- 
bomis, kuriomis buvo skaitytos. Pati knyga vadinasi: Settimana Internazionale di Etnologia 
Religiosa. IV* Sessione. Paris 1926, Librairie P. Geuthner. Apie atpirkimo ideja čia įdėti 
santraukos štai kokių paskaitų: 1: Heilbringer bei den Naturvėlkern, von P. W. Schmidt 
(247—261*. 2) II concetto di redenzione nel Buddhismo, dal Prof. Dott. A. Ballini (261—262, 
tik planas). — 3) Guelgues tribus pygmės du Centre africain par le R. P. Schumacher 
(262—276). — 4) Die Osirisreligion und der Erlėsungsgedanke bei den Aegyptern, von Prof. 
Dr. H. Junker (276-290. -- 5) Les dieux sauveurs du paganisme grėco-romaine, par 
le R. P. B. Allo +290 —304; ilgesnis, ištisas šios paskaitos tekstas yra lietuviškai išverstas 
ir „Sotere“ 1926, 70—91). — 6) L'idėe de rėdemption dans le Nouveau Testament, par 
Mgr. P. Batiffol (305--318) — 7) L'Eucharistie et les mystėres paiens, par S. G. 
Mgr. C. Ruch, ėvėgue de Strasbourg :319—335). Pr. D. 

„Taip jog ir čia galioja senas patyrimas. Iš tolo daiktai atrodo nuo- 
stabiai panašūs, jų linijos susilieja su vienos kitomis, jie atrodo mums gi- 
miningi ir susirišę. Pamaži prie jų besiartinant, šis įspūdis dar sustiprėja. 
Bet apžiūrėjus betarpiškai, nusileidus į vidų, prisilietus pojūčiais, apgaulė 
išnyksta. (Cia — didelis menas, gilus turinys, nuostabi harmonija, ten — 
falšyva puikavonė, plokščias pamėgždžiojimas, liurbiškas perkrovimas. O 
tačiau tokioj artumoj vis aiškiau ir aiškiau pasireiškia kitos, tikrosios jungia- 
mosios linijos bei giminingi bruožai. Lygus kalbinis lobis, senų seniau- 
sios šventosios formulės ir visuotinai žmogiški religiniai patyrimai, prieš- 
krikščioniški ir krikščioniški, akstinai bei pažadinimai iš aplinkumos pasau- 
lio ir, krikščioniško saulėtekio rytui brėkštant, balsas animae naturaliter 
christianae“ !, 2 

į, savo prigimtimi krikščionės, sielos balsą niekas nemokėjo gražiau 
ir giliau išaiškint, kaip šv. Augustinas. Jis jame girdi žmogaus širdies 
ilgesį susijungt su dievybe. Ir todel jis į šį balsą įdeda amžinai teisingus 
žodžius: „Sau, Dieve, Tu mus sukūrei, ir nerami mūsų širdis, iki neatsilsės 
Tavyje“. 


1 Žiūr. von Dunin-Borkowski, Die alten Christen und ihre religiose Mitwelt. 
Zeitschrift fiir katholische Theologie XXXV (1911) 252. 


Epifanija religijų istorijos šviesoje. 
Par. DDr. Odo Casel O.S.B., Maria Laach*. 


Tai džiuginantis reiškinys, kad katalikai vis daugiau supranta religijų 
istorijos reikšmę. Pradžioje sveikas instinktas kėlė katalikams kai kurios 
baimės del šio naujo mokslo. Baugintasi pavojaus, kuriam daugelis juk ir 
neatsilaikė, kad, jei lygiu rūpestingumu ir dėmesingumu bus, studijuojamos | 
visos religijos, kaip religinio ilgesio paminklai, jei tuomet taip pat ir krikščio+ 
nybė bus įterpta šion eilėn ir įstatyta plėtotės procesan, — tai baugintasi, 
kad tuomet būsianti neišpažinta ir paneigta krikščionių religijos absolučioji 
pozicija, jos dieviškoji kilmė bei antgamtinis charakteris. 

Tačiau šio pavojaus esti tik tol, kol be kritiško metodo, be gilesnio 
suskirstymo sugretinami įvairių religijų analogiški reiškiniai ir iš to daromi 
išvedimai, kad jie esą lygios verčios ir priklausą nuo vieni kitų. Tuomet 
bramanai, meksikiečiai, bantu nigeriai, budistai, šintoistai, graikai, egiptiečiai, 
iraniai, Laotsė, Buddha, Zarathustra, Mani's ir k. sukasi kvaitulingame sūkury, 
į kurį įtraukiami taip pat ir mūsų religijos iškilnieji paveikslai, tuo neišven- 
giamai  netekdami savo vertybės ir nežemiško spindesio. Tokia dvasios 
nuotaika turi vest į indiferentizmą, kuriam kiekviena religija reiškia tą pat 
ir kuris todel visoms religijoms yra lygiai abejingas. 

Tačiau kai religijų lyginimas daromas kritiškai, ir, pirmiausia, kai krik- 
ščionybė ant to lyginimo lentos statoma tik ją pergalvojus iki pačių jos 
gelmių, tai tuomet religijų istorija tik prisidės labiau krikščionybę vertint. 
Ypačiai dvejopos rūšies vaisių nusarpins religijų istorinis pažinimas. Vienas, 
tai kad, belyginant su kitomis religijomis, bus kartą pažinta, jog kai kurios 
mintys, iki šiol gal būt laikytos buvusios specifiškai krikščioniškos, pasiro- 
dys esančios taip pat ir kitų religijų sistemose (nors reikia čia pat suminėti, 
kad joms ten didumoj trūksta giliau įleistų šaknų); tuo būsi verčiamas ieškot 
tikrojo ir esmingai krikščioniškojo elemento (prado), ir kaip tik tuo būdu 
pažinsi visus kitus religinius kelius viršijantį krikščionybės aukštumą; tuo- 
met taip pat įžvelgsi, jog ir tas, atrodąs su kitomis religijomis bendras, lobis 
krikščionybėje yra pagrįstas nepalyginamai giliau ir teisingiau. — Iš kito 
šono, kai kam atsivers akys, kad krikščionių religija yra visų religijų vai- 
nikas, kiek ji tai, kas kitose religijose buvo neaiškiai vaizdinamasi, kas jau- 
čiama, ko siekiama, yra išvedusi į aiškumą ir tikrumą. Taip kaip Kristus 
yra visos žmogiškos plėtotės (evolucijos) aukščiausias punktas, taip ir jo 
religija turi savy turėt pažymius kiekvienos religinės veiklos (Betūtigung), 
nuo primitiviausiųjų iki dvasingiausių, bet aukštesnėj dieviškoj vienybėj. 
Tat būtų nesąmonė krikščionybės pirmenybiškumą (Urspūnglicheit) taip 


* Jau šių metų „Sotere“ pirmiau įdėtu straipsniu apie antikinės ir krikščioniškas 
misterijas (35-—-42 pusl.) mūsų skaitytojams puikiai užsirekomendavęs autorius dabar mie- 
lai pavedė „Soterui“ atsispausdint jo jau seneliau atspausdintą straipsnelį „Epiphanie im 
Lichte der Religionsgeschichte“ (Benediktinische Monatsschrift IV, 1922, 13—20) kurį dar 
kiek tiek ir papildė. Redakcija tarėsi „Sotero“ skaitytojams jį būsiant itin įdomų, kaipo 
reiškiantį vieną kitą mintį del katalikiškos pozicijos religijų istorijos atžvilgiu bendrai ir 
kaip pirmąją, lengvai suprantamą įvadą, į epifanijos bei teofanijos reiškinį klasikinių tautų 


religijoj ir jo ryšį su krikščionių religijos kultu. Pr. 15. 

suprasti, lyg ji būtų turėjusi patiekt tik kaž ką visiškai nauja, negirdėta, lyg 
jos visos formos būtų turėjusios visiškai atsitvert nuo kitų religijų lobio. 
"eisingai sako R. Reitzenstein'as!: „Originalumo tąja paviršutine pra- 
sme“, lyg, būtent, visos formos, vaizdai, prisistatymai turėtų būt perdėm 
savarankiški, „aukštesnėj religijoj iš visa negali būt“, 2 
Kas apie krikščionybę apskritai, tatai dar daugiau galioja apie jos 
liturgiją. Liturgija yra gyvąja forma tapusi religija. Bet forma yra daug 
mažiau judresnė už dvasią. Juk taip pat ir kas nori kalbėt apie visai naujus 
dalykus, turi imti burnon tuos žodžius, kurie jau yra seni ir tvirtai nusta- 
tyti. Jis įdeda jiems naują turinį, bet juose dar lieka daug ir senos pra- 
smės, o dar daugiau senos nuotaikos. Taip ir krikščionių kultas turėjo 
naudotis tradicinėmis formomis. Jis į senas formas įpylė naujos dvasios; 
bet tos formos delto nieko nenustojo savo senobinės nuotaikos verčios; ši - 
pradėjo netgi naujai šviesti. 5 
Taip tat, anaiptol nėra atliekamas dalykas religijų istorijos pagalba 
gilintis į mūsų šventųjų apeigų priešistoriją. Pagal vieną žmogaus galyo- 
senos pagrindinį dėsnį, žmogaus dvasia paprastai turi laiptais kilt nuo že- 
miau į aukščiau: pasiekusi tikslą, ji kopėčias gali mest šalyn. Daugelis 
liturgijos formų apturi nesitikėtos gyvybės, kai jos esti įstatomos į plėtotės 
tekmę, į religinio galvojimo bei jautimo gyvąjį dygimą ir žėlimą. — Trum- 
pas žvilgis į epifanijos sąvoką bei žodį mums tatai aiškiau parodys. 
Graikų kalbos daiktavardis šmuzave:ą eina iš veiksmažodžio šmugaiveodar 
„pasirodyti, pasivaidinti“ ir pagal tai reiškia „pasirodymas“, „pasivai- 
dinimas“. O pasivaidinimui būdinga tai, kad pasireiškimas įvyksta stai- 
giai ir nesitikėtai, ir paprastai taip pat tai, kad pasirodančios esybės pavi- 
dalas yra šviesos apgaubtas. Pasirodanti esybė apreiškia savo galybės 
pilnatį, kuri vieniems sukelia baimės, kitiems suteikia nesitikėtos paguodos | 
ir pagalbos. Tuo būdu su epifanijos sąvoka rišasi iš gilaus vargo išgelbė- 
jimo sąvoka. Pasirodymas gali taip pat pasireikšt ir tuomi, kad pati pagalba 
aiškiai stovi prieš akis, 0 patsai paveikslas nėra regimas. Iš šiokio sąvo- 
kojimo išeina, jog epifanijos žodis paprastai yra vartojamas kalbant apie 
viršgamtinę esybę, pagonu tikėjimu apie dievus, arba herojus, arba demonus, 
ios prasmės epifanija randama jau senesniosios gadynės graikų 
"galvosenoje?. Vieną pavyzdį mums teikia Herodotas. Jis VI 61 pasakoja 
apie paskiau buvusią Spartos valdovo Aristono žmoną, kad ji, kai dar buvo 
mažas kūdikis, buvusi šlykšti ir iš paviršiaus menkai atrodžiusi. Jos auklė 
todel ją kasdien nešdavusi į savo grožiu išgarsėjusios Elenos šventnamį ir 
tenai melsdavusi prieš jos paveikslą, idant ji šį kūdikį išgelbėtų nuo šlyk- 
štumo. Ir kai ji vieną kartą buvusi beišeinanti iš šventnamio, tai „pasivai- | 
dino“ (šmupavžva:) jai kaž kokia moteris ir paklausiusi, ką ji čia laikanti. 
Po kai kurio svyravimo auklė parodžiusi kūdikį; toji moteris palietusi jo 
galvą ir tariusi šią mergytę būsiant gražesnę už visas Spartos moteris. Taip 
ir buvę. — Čia mes turime epifanijos būdingą pažymį: staigus paregėjimas 
viršgamtinės galybės, teikiančios pagydymą ir palaimą. Ypačiai gausingai 


i! Das iranische Erlosungsmysterium (1922) 149, | ž 
* Plg. prietoliau Fr. Steinleitner, Die Beicht im Zusammenhange mit der sakra- 


len Rechtspilege in der Antike (Leipzig 1913) 15 tt., 80 t. 

paliudyta dievų epifanija iš helenistinės-romėniškos gadynės, kurioj yra 
kilusi krikščionybė.  Suminėsime tik dvejetą pavyzdžių. 2 

Attalaičių sostinėj Pergamone Atėnos šventnamio šiaurinėj kolonadoj 
rastas akmeny iškaltas valdovo Attalo III Filometerio laiškas pergamenie- 
čiams, kuriame jis praneša, kad jo labai mylimoji motina Stratonikė turinti 
ypatingos pagarbos Zeusui Sabaciui, „kuris daugely darbų ir daugely pa- 
vojingų atvejų buvo mūsų prystova bei pagelbėtojas ir kurį mes, dėliai jo 
įvykusių epifanijų, nusprendėme pašventinti drauge su pergalę teikiančia 
Atėna“!, vadinasi, Atėnos šventnamy įkurti jam kultą su aukomis, apvaik- 
ščiojimais ir misterijomis. Dievo epifanija čia aiškiai yra jo pagalba valsty- 
bės sunkenybėse bei varguose. Viename Pergamono švenčių kalendoriuj 
iš Attalaičių viešpatavimo pabaigos kalbama apie „Zeuso Tropajo epifa- 
" niją“?, taigi kreipėją kovoj, kuris valdovo kariuomenei padėjo nugalėt, gal 
būt, tuomet Mažojon Azijon įsibrovusius gallus ir tuo būdu buvo parodęs 
savo pagelbintį pribuvimą. Vienas Efezo parašas garbavoja Artemidės 
„regimas epifanijas“*. Diodoras savojoj „Istorijoj“ (I 25, 4) rašo, kad „visas 
pasaulis, taip tariant... daro sau garbės dalyku garbinti Izidę dėliai jos die- 
viškos galybės, pasireiškiančios išgydymuose (graik: dėliai jos epifanijos 
išgydymuose)“. Ir Dionizas Halikarnietis savose „Senienose“ (Il 68, 1) laiko 
„tinkamu dalyku pasakot apie deivės (Vestos) epifaniją, kurią ji parodžiusi 
neteisingai apskųstoms mergelėms“. 

Tuo būdu tat yra pasidaręs ir būdvardinis žodis ėzupavįę, em:gavės7a- 
zoz, kurį lietuviškai galėtume versti „pasirodąs, pasivaidinąs“, o kurį romė- 
nai vertė sakydami „praesens“, dabartinis, dabar esąs; juo pažymima, kaip 
matėme, spindulingai ir akimis regimai su bet kokia pagalba pasirodanti 
dievybės galia; šis žodis virto galingu priedėliu labai daugelio dievų, kurių 
čia netenka suminėti. Kaip epifanijos ir gydymo mintys yra susijusios su 
viena kita, rodo taip pat vienas pergameniškis pašventimas „dioskurams, 
gydomiems dievams, apsireiškiantiems dievams“. Šis įvaizdas ypačiai išsi- 
platinęs Mažojoj Azijoj. Čia juk graikų religija yra sumišųsi su rytiečių 
tikėjimu; ir kadangi šis paskutinysis buvo gilesnis ir asmeniškesnis kaip 
helenų religinis jutimas, tat ir matome, jog čia ypačiai dažnai suminimos 
ne tik epifanijos; jos drauge įgauna intimiškesnio pobūdžio ir dažniau 
tampa visai asmeniniu pergyvenimu, tuo tarpu kai Graikijoj jos reiškia tik 
dievybės pagelbintį įsikišimą į atskiro individo ar valstybės likimą“. Jei, 
pav., vergas Primas padeda apžado akmenį „kalnų motinai“, „deivės epifa- 
nijos paragintas“ ", tai mums tenka manyti, kad „didžioji motina“ čia bus 
turėjusi kalbėtis su savo tarnu, sakysime, per sapną. | 

Dievybės maloningi apreiškimai surašomi šventnamiuose 
drauge su pašvęstomis (apžadų, įžadų?) dovanomis. Tokia šventnamio 
kronika rasta Lindo miesto griuvėsiuose Rhodo saloj; joje pašvęstosios 
dovanos išvardijamos pagal pašventimo laiką ir prie to pridėta pasakojimų 


! W. Dittenberger, Orientis graeci inseriptiones selectae n. 331, eil. 50 tt. 

* Frūnkel, Die Inschriften von Pergamon I (1890) 160 n. 247 col. 2. 

5 Corpus inseriptionum Graecarum II 2954 A; Dittenberger, Sylloges 867, 35. 
4 Frankel, k. v. II 236 s. 231. 

5 Plg. Steinleitner k. v. 8l. A 

“ Sterret, The Wolfe Expedition to Asia minor 280 n. 406, pas Steinleitner'į 19, 

apie deivės Atėnos epifanijas, kurios buvo priežastis toms dovanoms sudėti, 
kaip nusako patsai įrašas: „Kadangi Lindo Atėnos šventnamis... nuo seniau- 
sių laikų yra papuoštas daugeliu ir gražių apžado dovanų dėliai deivės 
-epifanijos“ ir tt.!. Iš Chersoneso miesto Tauridės pusiasaly (šių dienų 
rime) turime įrašą iš 3-jo šimtm. pr. Kr. Jame vienas pilietis, vardu Hera- 
„kleidas, pasiūlo liaudies susirinkime, kad reikėtų užgirt ir auksiniu vainiku 
-apvainikuot Herakleido * sūnų Syriską, „kadangi jis uoliai surašė ir perskaitė 
Partenos (t. y. Mergelės, to miesto vyriausios deivės) epifanijas“; nutarimas 
turėjo būt toks: „Liaudis apvainikuoja Syriską,  Herakleido sūnų, kadangi 
jis surašė Partenos epifanijas... kaip yra tiesa ir kaip pridera mūsų miestui“. 
is pasiūlymas buvo priimtas, surašytas susirinkimo protokolas ir, be to, 
iškalus akmeny, pastatytas Partenos šventnamy?. Syriskas čia, matyt, pa- 
- naudojo šventnamy buvusius chronikiškus dvasininkų sužymėjimus. Ką 
„jis surašė, tai buvo tačiau ne tik žilos senovės įvykiai; epifanijos vykusios 
-<dar ir rašiusiojo dienomis. Taip eina iš vieno įrašo, kuriame Herakleidas 
"vėl pasiūlo, kad liaudis pasirodytų dėkinga Partenai, „kadangi pirmiau per 
ją buvusi išgelbėta nuo didžiausių pavojų, ir taip pat dabar, kai gyventojai 
su savo vaikais jau buvo išėję iš miesto“ (Rostovcev 205). — Kaip dievy- 
„bės gelbinčioji epifanija vaizduotasi atskirais atvejais, rodo kitas akmuo: 
„Partena, kuri chersonesiečiams visame kame vadovauja ir taip pat pagel- 
-bėjo Diofantui, paskelbė būsimąjį įvykį ženklais, kurie rodėsi šventnamy, ir 
visai kariuomenei įkvėpė jėgų bei drąsos“ (Rostovcev 204; Sylloge? 709). 
Mat, Juodųjų jūrių šiauriniame krante buvusieji graikų miestai 3-me šimt- 
mety dažnai būdavo spaudžiami skytų; savo priespaudoj jie tikėjo jaučią 
dievų pagalbos ir dėkingi surašė jų epifanijas ne tik šventnamiuose, bet 
taip pat ir istoriniuose veikaluose. Tuo būdu senovėj atsirasta Istro kny- 
„gos „Apolono epifanijos“, ir Filareto tokio pat veikalo „apie Zeuso epita- 
niją“ (Rostovcev 203). 

Dievų epifanijos tačiau būdavo ne tik užrašomos ir tuo būdu palai- 
kytos būsimoms kartoms, jos būdavo taip pat ir švenčiamos kas me- 
tais ir kas mėnesį. Magnezijos miesto (prie Maiandro) aikštėje akmeninėj 
pliauskoj buvo galima skaityt „persų Antiochijos“ piliečių liaudies nutari- 
mas iš Antiocho Didžiojo laikų +223—187 pr. Kr.), kuriame piliečiai pareiškė 
sutinką, magneziečių kviečiami, dalyvauti Artemidės Leukofryenės šventėj. 
Magneziečių pasiuntiniai „ilgesniame pranešime buvo išdėstę deivės epita- 
niją“ ir. „raginę dalyvaut rungtynėse del vainiko, kurį jie laikė Artemidės 
Leukofryenės garbei pagal dievo orakulį“. Sventės programa buvo tokia: 
„aukojimas, iškilmingas susirinkimas, su dievo taika ir pitiškais žaidimais 
lygios vertės turinčios vainiko rungtynės muzikoj, gimnastikoj ir arklių 
Aenktynėse“1. Kadangi šventė buvo rengiama dėliai deivės epifanijos, tai 
buvo artima mintis ir pačią šventę pažymėt kaip epifaniją. 

"Tauro kalnyno aukštumose, ant dabar vadinamo Nemrud-Dagh'o kai- 
no, valdovas Antiochas Kommageniškis 1-me šimtm. pr. Kr. pasistatydino 


1 Chr. Blinkenberg, Die Lindische Tempelchronik; plg. Dittenberger, Sylloge 
AP (1917) 725. 
* Čia turima galvoj kitas Herakleidas. 
* 5 M. Rostovcev, 'Ezvzžvaia, Klio 16 (1919) 203 tt. 
* Dittenberger, Or. Graec, inser. sel. 234. 


186 O. Casel: Epifanija religijų mokslo šviesoje 


milžinišką kapo paminklą ir išpuošė jį didingomis statulomis Zeuso Oromazdo, 
Mitros, Artagno, Kommagenės ir savo paties, paskui sudievintųjų, pro- 
tėvių reljefiniais paveikslais. Visa tai jis pavadina „apsireiškiančiais dievais“ 
(daipovec šmucaveic), priskirdamas prie jų ir pati save. Jų ir savo paties 
garbei jis įveda šventes: „Manąją kūninio gimimo dieną 16-ją Audnaijo ir 
apsikarūnavimo dieną 10-ją Laoso aš pašvenčiau epifanijomis didžių dievų, 
kurie buvo man vadovai įlaimingą viešpatavimą ir bendrojo gėrio priežastis 
visoj mano valstybėj“ '. Jos (tos epiianijų šventės) turėjo būt. kasmet po. 
dvi dieni iškilmingai švenčiamos visos tautos, ir kas mėnuo — švenčiamos. 
visų dvasininkų. — Cia aiškiai matyt, kaip pati šventė virto epifanija. 

Antiocho įrašas drauge dar mums rodo, kad jo gimimo diena, lygiai. 
ir įsiviešpatavimo, buvo suvokiama kaip epifanija. Kad dievo epifanija esanti 
"jo gimimo diena, tai yra jau senesnio laiko tikėjimas. Taip, antai, delfiečiai - 
7-ją Bysio švęsdavo Apolono epifaniją; jie tą šventę vadindavo Ūsozavia, 
t. y. dievo pasirodymu ir, kadangi šią dieną dievas jiems buvo pirmu kart 
pasirodęs. tai tą dieną jie laikė jo gimimo diena, kaip praneša Plutarchas 
(Guaest. graec. 9): „Ir šią septintąją jie laiko dievo gimimo dieną“ *. Aukš- 
čiau minėtosios Artemidės Leukofryenės epifanija taip pat galiojo kaip jos 
gimimo diena. Artemiziono 6-ją dieną jos kulto paveikslas buvo iškilmin- 
gai pastatytas Magnezijos Partenone; tuo būdų ši diena magneziečiams 
buvo jos gimimo diena, nes nuo to laiko ji savu paveikslų gyvavo jos gar- | 
bintojams *. 2 

Nemrud-Dagh'o kalno įrašas toliau liudija, kaip pradžioj tik dievams 
taikomieji posakiai pamažu perėjo valdovams. Antiochas paveikslus ir 
kultą pradžioj pašvenčia, žinoma, dievams, o paskui ir taip pat jo sudie- 
vintiems pirmatakams, ir netgi jis pats save prie jų priskiria, nors jis dar 
tebėra gyvųjų tarpe. Valdovų kulte susilieja draugėn graikų ir Orientinės 
idejos, o šitai vyriausiai įvyksta vėl Mažojoj Azijoj, pirmučiausia gal būt 
Kopadokijoj*. Iš čia jis brovėsi į pietus ir vakarus, o ciesorių laikais įsi- 
galėjo ir Romos imperijoj. Kommagenės valdovas savo įrašo pradžioj 
išdidžiai save vadina: „Didis valdovas Antiochas, dievas teisingasis, apsi- 
reiškiąs (Epiphanes)“. Pavyzdžių galima pririnkt daugybės. Galingi valdo- 
vai ir ciesoriai, suteikusieji liaudžiai ramybę ir taiką, jai atrodė kaip „kūne: 
pasirodžiusieji dievai“ (Yeci ėmugave?<), kurie savo geradarybėmis pasirodė 
kaip „dabar esantieji“ („deus praesens“)*. Todel jų atsilankymus piliečiai 
švęsdavo kaip epifaniją. Vienoje Hadriono garbei nukaltoje monetoje įrašyta: 
„Ezvgava Adyodazoo, Augusto epifanija. Orientinė pažiūra apie dievą-valdovą 
įsigalėjo ir Vakaruose. Kaip dievai yra valdovai, taip valdovai yra dievai, 
dievybės regimieji pasirodymai, jos epifanijos. 


1 Ten pat 383, 82 tt. Sostan įlipimo šventė (romėnai ją vadindavo „natalis imperii“) 
yra pradžioj buvęs persų paprotys; plg. Herodoto IX, 110. Antiochas įsako dvasininkams. 
dėvėt ir persiškus drabužius; Zeusas Oromazdas tai yra *huramazda. . 

2 W. Schmidt, Geburtstag im Altertum. Religiongesch. Versuche und Vorarb.. 
VII, 1 (1908) 86 t. ; , Š 

3 Schmidt 06; ten ir tolesnis pagrindimas. E 

+ Plg. Steinleitner, Beicht in der Antike 19 t; E. Kornemann, Zur Geschichte: 
des antiken Herscherkultes, Klio Į +1901) 83 pusl. 3. 

, * Pig. Benediktinische Monatsschrift III (1921; 20 t. 

Čia mes apžvelgėme visus epifanijos sąvokos esminguosius požymius, 
kai epifanijos sąvoka buvo susiformavusi helenizmo laikotarpy, kada įžengė 
pasaulin krikščionybė. Epifanija vadinama spindąs, šviesingas dievo pasi- 
rodymas žmonių akims, kuris apsireiškia kaip galingas valdovas ir taip pat 
kaip“ taiką bei palaimą nešąs Gelbėtojas (swz72). Koks tai buvo artimas 
dalykas, kad krikščionys šį žodį pritaikė savajam, kūne pasirodžiusiam, žmo- 
nėms išgelbėti atėjusiam Dievui valdovui Kristui! Tuo būdu tat epifanijos 
žodį jau randame Naujame Testamente drauge su artimai giminingu paru- 
sijos žodžiu taikomą maloningam Viešpaties atėjimui žmogaus paveikslu!. 
Tai buvo kitoks apreiškimas, negu pagonijos išgalvotų dievų ar išdidžių 
Romos vietininkų bei Cezarių apsireiškimai. Krikščionių Gelbėtojo atneštoji 
palaima buvo be galo iškilnesnė už paviršutinės, nykstančias ciesorių val- 
dymo geroves. O vis delto anas žodis su savo gausingu nuotaikos turi- 
niu teikė tokią formą, kuria ir krikščionys galėjo šiek tiek išreikšti tai, kas 
jaudino ir pripildė jų sielą *. 

Tuo būdu epilanijos sąvoka veikiai taip pat įėjo ir į krikščionių kultą, 
kuriame jaunoji krikščionija sudėjo juk visą savo galvojimą, reiškė visą savo 

"laimę. Krikščionių epifanijos šventė buvo jų Viešpaties gimimo šventė, 
kuomet jis buvo kūnu pasireiškęs pasauliui ir apreiškęs savo karališką di- 
dybę. Kai vėliau šalia epifanijos atsistojo Kalėdų šventė, tuomet tikrasis 
gimimas iš šios šventės: turinio išnyko; užtat juo labiau sustiprėja Dievo 
karaliaus mintis. 

Kadangi epifanijos sąvoka buvo helenistiniška, tai suprantama, kodel 
Kristaus epifaniją kulte šventė pirmiausia Rytai, ir, būtent, kaip rodosi, pir- 
mieji gnostikai basilidionai, paskui katalikų Bažnyčia, kuri šioj šventėj iškil- 
mingai žymėjo ne tik Kristaus krikštą, bet pirmiausiai jo įsikūnijimą. Vaka- 
rai, būdami blaivesni ir su istoriška nuovoka, sukūrė Kalėdų šventę, Betlie- 
jaus Kūdikėlio gimimo šventę, o paskui šalia jos taip pat ir Epifanijos šventę; 
kaip „apparitio Domini“, kurioj Kristus apreiškė savo dievybę magams („ka- 
raliams“), kaip pagonijos atstovams. Tačiau krikščioniškos Epifanijos šven- 
tės gausinga istorija teks panagrinėti atskirai. Čia turėjo būt tik parodyta, 
kaip helenizmas patiekė tą aukso taurę, į kurią Bažnyčia galėjo įpilt Kristaus 
vyną. Tiktai trumpai priminsime Epitanijos šventės Introitą Romos Bažny- 
čios liturgijoj, kuris dabar nušvinta nauja šviesa ir apturi ryškiau išreikštą 
nuotaikišką turinį: „Šiai ateina Valdovas, Viešpats; karalybė jo rankoj, ir ga- 
lybė, ir ciesoriška valdžia“. (Ecce, advenit dominator Dominus: et regnum 
in manu ejus, et potestas, et imperium). Offertoriume visos žemės tautos 
ir valdovai neša jam savo duoklę, kaip kadaise satrapai persų“ valdovui 
(Reges Tharsis, et insulae munera offerent: reges Arabum et Saba dona 
adducent; et adorabunt eum omnes reges terrae, omnes gentes servient ei); 
o Komunijoj—stovi žvaižgdė viršum jo Rytuose, Dievo šviesos šaly, ir pa- 
žymi ji, kaip Dievą Valdovą, kuriam visos tautos duoda save dovanų. 

1! Plg. Deissmann, Licht vom Osten (231900, 284; Deismanas 27 —283 pusla- 

piuose smulkiau nagrinėja su epifanija artimai giminingą parusijos, atėjimo. „advento“ s4- 
voką. 282 pusl. — lotynišką monetos įrašą „Advenius Atgusti“. Plačiau apie tai rašo pir- 
miau einąs „Sotero“ straipsnis. - 

2 * Taip, antai, Gregorius Naciancietis Or. 33, 3 (Migne P. G. 36, 3131 pas Schmidt'ą 

87--sako: „Teofanija, arba taip pat ir gimimo diena; galima pasakyt ir vienaip, ir 
kitaip; du žodžiu pažymi tą patį dalyką; būtent, kad Dievas pasirodė žmonėms per gimimą“, 


Kalėdų šventės kilmė ir plėtotė. 
Bažnyčios, religijos ir kultūros istorijos keletas trupinių. 
Par. Prof. Pr. Dovydaitis, Kaunas*. 


Įvadas: Problemos esmė ir žvilgis į naujausią jos literatūrą. 


Kristaus gimimo šventę (Nativitas Domini, ta įevėdva, įėwest7 
Xp:s100), arba Kalėdas, šiandien visa krikščionija švenčia gruodžio mėn. 
25 d. Kai mės mokėmės katekizmo, tai nei mums, nei mūsų mokytojams- 
namiškiams, pagaliau nei tų katekizmų rašytojams nebuvo jokio klausimo, 
kodel, būtent, Kalėdų šventė švenčiama šią, o ne kurią kitą dieną: nagi delto, 
kad Kristus yra tą dieną gimęs... Senesniais laikais ir visi taip manė, ir netgi 
mokytieji žmonės tikėjo, kad Bažnyčia šią šventę švenčia nuo pat savo pra- 
džių, nuo apaštalų laikų, kaip Kristaus gimimo dieną. Tūlam ir šiandien 
gali būt sunkoka šiokio tikėjimo atsižadėt, ir gali atrodyt čia nesant ir ne- 
galint būt jokios problemos. O tačiau, teisingu Rauschen'o pasakymu, 
„Kalėdų šventės kilmė ir jos pradžių istorija yra vienas tamsiausių skyrių 
senojoj Bažnyčios istorijoj“ I. Tos problemos esmė čia ta, kad krikščioni- 
jos pradžioj Kalėdų, kaip Kristaus gimimo šventės, visai nešvęsta, 
vėliau nors ir švęsta, bet ne kaip Kristaus kūninio gimimo šventės 
ir ne gruodžio m. 25 d., o tik dar vėliau, jau 4-me šimtmety po Kr., ši 
šventė pradėta švęst savo dabartiniu pavidalu — kaip Kristaus gimimo 
šventė — ir gruodžio mėn. 25 d. Tatai kyla klausimas, kas, būtent, nulė- 
mė visą šiokią kalbamosios šventės plėtotę ir jos užfiksavimą šio mėnesio 
ir šią, o ne kurią kitą šio ar kurio kito mėnesio dieną? 

Jau ir seniau ne visų perdėm šiuo klausimu nesidomėta, jau ir pirmiau 
kai kas užkliudydavo Kalėdų šventės istorijos klausimą*. Tačiau tik keleto 
paskutinių dešimtmečių darbai šį klausimą, kaip sakoma, paėmė už ragų 
ir išvedė plačion viešumon, drauge ir taip stipriai jį apšviesdami, kaip jo iki 
šiol dar niekuomet nebūta apšviesto pirmesniais laikais. O tatai šiandien 
yra padaryta įvairių sričių bei įvairių pažiūrų tyrinėtojų sudėtinėmis pajėgo- 
mis. Pirmiausiai tat ir pasipažinsime bent kuo trumpiausiai su svarbiau- 
siais darbais apie mums šiuo tarpu rūpimąją problemą. 

Paskutiniu laiku Kalėdų tyrinėjimus ant tvirto pamato pastatė įžymu- 
sis vokiečių filologas Hermanas Useneris?, besikuriančio lyginamojo 


Ni Ši tema, čia pasirašiusiojo mėginta jau liesti lygiai prieš pusantros dešimties metų 
nedidelio dienraščio atkarpos ribose („Viltis“ 1913 im. alėdų Nr.), dabar čia ketinama 
plačiau panagrinėt prisitaikant Kalėdų švenčių metui; dėliai vietos stokos straipsnis teks 
skaldyt į dalis, kiekvieną dalį skiriant vis kitų metų Kalėjoms. 

* „Die Entstehung und erste Geschichte des Weihnachtsfestes ist eines der dun- 
kelsten Kapitel der alten Kirchengeschichte“ „žiūr. 190 pusl. 13 pu Monatsblatter etc.*. 

„Antai, Combefis (17-jo šimtm. domininkonas) „med iagą labai gerai gvildenęs, 
bet jo traktavimai buvę užmiršti. )uos paėmė Migne VIII" 964968. Combefis 2 savoj 
Bibl. patrum concinnatoria 300ss sunešęs krūvon visus esmingus akmenėlius Kalėdų isto- 
rijos statybai. Taip pat Pagi, Cotelier ir Constant į ši klausimą pagrindingai pa- 
žiūrėję. Pagi pas Migne CXXVIII 27, past. prie „Julius“ Liber pontificalis“. Šią citatą 
imu iš Kellner'io Heortologie (žiūr. 190 pusl. 11 past.) neimdamas už ją atsakumo. 

io0k 1834 m., ilgiausiai profesoravęs Bonnoje (1866— 1942 m.) ir ten pat mi- 
ręs Sara t 2 

religijų mokslo vienas stambiausių grindėjų ir įtakingiausių jo atstovų /, 
kuris savųjų tyrinėjimų srityn buvo vaisingai įtraukęs net ir lietuvių seno- 
sios religijos dievybes ?. Kalėdų šventės kilmės tyrinėjimuose kertinį akmenį 
Usener'is padėjo savo 1889 m. išėjusiu veikalu „Das Weihnachtsfest“3, 
kurį jo mokinys H. Lietzmann'as 1911 m. išleido antru kartu be pakei- 
timų, bet prijungdamas ir dar vieną, paskesnį jo šios srities darbą *, taip pat 
ir su vienu savo paties priedėliu?. — Usener'is kalbamąją problemą nagrinėjo 
savuoju perdėm racionalistišku požvilgiuų; be to, ir daugely atskirų atvejų 
jo išvados buvo gana ginčytinos. Usener'iui nesilygdamas pritarė Har- 
uack'as5, o stiprus senosios krikščionijos istorininkas katalikas L. Du- 
chesne'as? padarė priekaištų kai kuriems atskiriems Usener'io išvedimams ?. 
Del Duchesneo iškeltų argumentų Usener'is ką-ne-k-4 savo išvedimuose 
korigavo ?. — Iki šio šimtmečio pirmojo dešimtmečio iškeltas žinias apie 
mūsų problemą sutraukė krūvon platesniems sluoksniams skirtoj knygelėj 
Ciuricho un-to teologas A. Meyeris !?, kai kuriais klausimais nueidamas 
toliau, negu kiek buvo nuėjęs Usener'is. Ogi Usener io darbo „eine glinzende 
Fortsetzung“, anot Lietzmann'o !!, teikia K. Hollis savo straipsniu apie 
Epifanijos šventės kilmę '*. — Istorininkas archeologas H. Nissen'as nau- 


! Usener'io šios srities darbų antraštės surašytos jo smulkiųjų raštų 20 tomo pra- 
„džioj (Kleine Schriften von Hermann Usener. Vierter Band: Arbeiten zur Religionsgeschi- 
chte, herausg. von R. Wūnsch. Leipzig, Teubner 1913); 22 darbai čia atspausdinti iš nauja. 

* Jo knygoj „Gotternamen. Versuch einer Lehre von der religiosen Begrifisbildung“ 
(Bonn 1396) įdėtas ir skyrius (sudarytas drauge su F. Solmsen'u apie lietuvių bei latvių 
senovės dievus: Litauische und lettische Gotternamen (79—116 pusl.) 

5 Religiongeschichtliche Untersuchungen. Erster Teil: Das Weibnachtsfest. Kap. 

:Zweiter Teil: Christlicher Festbrauch. Bonn 1889. = 

* Būtent, „Sol invietus“ iš Rheinisches Museum 60, 465—491 pusl. 

5 Su kurio mintimis Usener'is buvęs sutikęs, būtent, apie šv. Jono Chrysostomo ka- 
lėdinio pamokslo datą. Žiūr. toliau 196 pusl. 2-ją past. Visa knyga dabar turi tokią antraštę: 
Das Weihnachtsfest. Kap. I bis III. Religionsgeschichtliche Untersuchungen. I Teil. Zweite 
Auflage. Bonn 1911, XX +-390 pusl. 


* Recenzuodamas Usener'io knygą Theologische Literaturzeitung 1889, 199 tt.; pasak 
Kellner'io, iš kurio ; Heortologie 97 p. 1 past) šią žinią imu; Usener'iui taip pat pritaręs ir 
P. Suitbert Biumer: Katholik 1890, I, 1—15. — Harnack'as apie Kalėdų šventę rašęs 
dar „Die Woche“ 1899, XII. 23. 

7 Plačiau apie jį galima pasiskaityti „Sotero“ 1924 m. 131—134 pusl. E 

š Bulletin critigue XI(1890j41 tt.; taip pat Origine du culte chrėtien. Paris 1£89,51009. 

* Rheinisches Museum 60, 4654tt. (žiūr. 4-ją past.). : 

w Arnold Meyer, Das Weihnachtsfest, seine Entstehung und Entwicklung, Tūbin- 
gen 1913. Lengvai skaitomu pavidalu knygelė teikia Epifanijos, Kalėdų šventės ir kalėdi- 
dinių papročių (germanų šalyse) istoriją; apie tūlą dalyką, ypač apie religijos istorines 
paraleles katalikui dažnai tenka spręst kitaip, negu protauja knygelės autorius protestantas 
racionalistas. Ir apie senosios krikščionybės Paschą jis sprendžia neteisingai. Kitus šian- 
dien padarytinus papildymus sužymi Jahrbuch fūr Liturgiewissenschaft 7 1927) 160. 

11 Archiv fūr Religionswissenschaft 21 +1922) 105. 


12 Karl Holl, Der Ursprung des Epiphanienfestes. Sitzungsberichte der Kgl. 
Preussischen Akademie der Wissenschaften 1917, KXIX 402438; žiūr.dar Boll'io pastabą 
Archiv fūr Religionswissenschaft 19 (1916--19) 190—191. Apie Holl'į plačiau skaityk 
„Šotero“ 1927, 153—156 pusl. 

jos medžiagos Kalėdų problemai išspręsti iškėlė tyrinėdamas Konstantino 
architekturines liekanas !. 

Senobinio pasaulio religinio gyvenimo fonui vaizduotis krikščioniškųjų 
Epifanijos ir Kalėdų švenčių formavimosi gadynėj medžiagos yra iškėlę savo 
darbais ypačiai Cumont?, Nilssonš Troje4 Nordens Gres- 
smann“, Kittel“, Heinemanns. Iš katalikų, be Duchesne'o, apie 
Kalėdų šventę ir su jos istorija sųsimezgusius klausimus tiesioginai ar ne- 
- tiesioginai dar rašė: Bo naccorsi?, de Santi!" Kellner!!,Vacandard!*, 
Rauschen?, Poggi“, Michels?, de Jerphanion"“, Dėlger". 


! Heinrich Nissen, Orientation. Heft 3. Berlin 1910, 261—460, cit. iš Rauschen'o. 

* Franz Cumont, Lathėologie solaire du paganisme romain. Paris 1909 (—Extrait 
des Mėm. de I" Acadėmie des Inseriptions et Belles-Lettres. Tome XII, Ile partie 
447--479,. — Le Natalis invicti. Acadėmie des Inscriptions et Belles-Lettres. Comptes 
Rendus des sciences de IV' annėe 1911, 292 —208 (Varis 1911 . — La cėlebration du. „Nata- 
lis Invieti“ en Orient. Revue d'histoire des religions 82 (1920) 85 87. -—- Mithra ou Sera- 
pis Kosuozoazop. Ac. des Inscr. et Belles-Lettres. C. R. des sc. de V! annėe 1919, 313 s, — 
Neužmiršti ir stambiuosius veikalus apie Mitrą bei Mitros misterijas šio didžiausio mitra- 
izmo žinovo! 

5 Martin P. Nilsson, Studien zur Vorgeschichte des Weihnachtsfestes. Archiv 
fūr Religionswissenschaft 19 (1916—19) 50 —149. Taip pat jo recenzija Kittel'io rašto (žiūr. 
čia pat 7 past.) Deutsche Litteraturzeitung N. F. 3 (1926) 1081—1090. 4 

* Luise Troje, Die Geburt.des Aion — ein altes Mysterium. Archiv fūr Religi- 
onswissenschaft 22 (1923 —24: 88—116. : 

5 Eduard orden, Die Geburt des Kindes. Geschichte einer religiosen Idee | 
(=Studien der Bibliothek Warburg, Heft IIlh Leipzig 1924 (žiūr. dar „Sotero“ 166 pusl.*. 

* Hugo Gressmann, Tod und Auferstehung des Osiris nach Festbrūuchen und 
Umzūgen (=Der Alte Orient, Bd. 23, H. 3) Leipzig 1923, 

? Rudoli Kittel, Die hellenistischen Mysterienreligionen und das Alte Testament 
(=Beitrūge zur Wiss. v. A. T. N. F. H. 7) Leipzig 1924 ir tuo pačiu vardu jo paskaita 
Orientalistų Kongrese 1924 m. atsp. Zeitschrift der Deutschen Morgenlūndischen Gesell- 
schaft. N. F. 2 1924) 88— 101. J 

As Heinemann, Messianismus und Mysterienreligion, Monats-chrift fūr Geschi- 
chte und Wissenschaft des Judentums. N. F. 33 (1926) 337—355 (Kittel'io kritika“. 

* J. Bonaccorsi, Noėl. Notes d'histoire. Paris 1903. 

1 Angelo de Santi, L'origine delle feste natalizie. Civilta cattolica 1906. XII. 15, 
1908. I. 5 ir atskirai, Roma 1908. 2 ž 

MK. A. H. Kellner, Heortologie oder die geschichtliche Entwicklung des Kir- 
chenjahres und der Heiligenfeste von der altesten Zeiten biszur Gegenwart. *1911, 96—118; 
žiūr. Lietzmann'o kritiškas pastabas Archiv fūr Religionswissenschaft 15 (1912) 287. 

1? E. Vacandard, Les fėtes de Noėl et de V Epiphanie. Etudes de critigue et 
d'histoire religieuse. 3 sėr. Paris 1912, 

4 15 G. Rauschen, Jahrbicher der christlicher Kirche unter Theodosius, pagal 
Theologische Revue 10 (1911) 276---278 (Usener'io knygos 2-jo leidimo recenzija); gerą 
santrauką teikia ir straipsnelis: Die Entstehung des Weihnachtstestes. Monatsblūtter fūr 
den kathol. Religionsunterricht an hoheren Lebranstalten 13 (1912) 10—13. (22 

* P. Poggi, De Nativitate D. N. J. Christi notiones liturgicae. Į: Solemnitatis 
Natalitiae Institutio.  Eph. lit. 36 (1922); ši pirmoji dalis esanti santrauka tyrinėjimų apie 
Kalėdų šventės kilmę bei jos chronologiją pagal Jahrbūcher fūr Liturgiewissenschaft 2 
[1922] 117). IRA 

4 5 Th. Michels, O S. B. Noch einmal die Ansprache des tPapstes Liberius bei 
Ambrosius de virg. III 1, 1. Jahrb. f. Liturgiewiss. 3 11923) 105—108. | o ias 

6 G. de Jerphanion S. J. Epiphanie et Thėophanie. La baptėme de Jėsus dans 
la liturgie et dans Vart chrėtien. Etudes t. 182 11925) 5—26. LAD 

“ Fr. Jos. Dėlger. Sol Salutis Gebet und Gesang in christlichen Altertum 
(=Liturgiegeschichtliche Forschungen, Hett 4—5) Miaster *1925; taip pat jo „Die Sonne der 
Gerechtigkeit und der Schwarze“, t. p. 1919 (=Litg. Forsch. H. 2. 

I. Kuriuo keliu ir kada prieita Kalėdų šventė švęst 
gruodžio mėn. 25 d.? 


Kalėdų šventė, kaip jau sakyta, nėra viena seniausiųjų krikščionijos 
Švenčių. Tuose krikščionių švenčių suminėjimuose, kuriuos randame Irene- 
jaus, Tertuliono, Origeno raštuose, ir kuris yra likęs ne per senai paskelbta- 
me vad. Jėzaus Kristaus Testamente !, Kalėdų šventės nerandame. Pirmai- 
„siais trimis šimtmečiais krikščionių Bažnyčios, galima sakyt, turėta tik dvi 
visuotinos reikšmės šventės, tai, būtent, Velykų ir Sekminių. O šalia jų, 
„berods, atskiros krikščionių bendruomenės švęsdavo dar metines šventes, 
minėdami savo nukankintuosius. Pradžioj turėjęs tik lokalinių švenčių po- 
„būdžio kankinių pagerbimas vėliau virto taip pat visuotinu (bendri kankinių 
sąrašai pirmu kart pasirodo 4-me šimtmety). 

„Kristaus gimimo dienai švęsti pirminėj krikščionijoj ir šiaip nebūta 
nuotaikos. Tai žymu jos kai kurių pirmųjų rašytojų raštuose. Origenas, 
antai, netgi dar 3-me šimtmety gavęs progos pabrėžia, kad šventųjų žmo- 
mių nerandama nė vieno, kuris savo gimtąją dieną būtų triukšmingai šven- 
tęs, o tiktai nedorieji džiūgaują šiokiomis savo gimimo šventėmis, -sutepda- 
mi jas naujomis piktadarybėmis ?.. Arnobius (3-jo šimtm. pabaigoj) išjuokia 
pagonu paprotį švęsti gimtąsias savo dievų dienas, lyg jie (tie dievai) būtų 
„galėję (kūniškai) gimt ir pradėt kvėpuot?. (O vyriausias motivas, kodel 
Kristaus gimimo šventės nešvęsta pirmaisiais krikščionijos laikais, tai tikriau- 
siai bus buvęs tas, kad nežinota Kristaus gimimo dienos. Nes 
Evangelijose Kristaus gimimo dienos nesuminėta, ir netgi gimimo metai 
„aiškiai nepažymėti. Tat pirm negu kurią dieną iš Kristaus gyvenimo švęsti, 
reikėjo ji dar nusistatyti įvairių kalendorinių suskaičiavimų pagalba. Todel 
vėliau krikščionių <hronologininkai, skaičiuodami dienas kitiems Biblijos 
įvykiams, leidosi skaičiuot ir Kristaus gimimo dieną. Klementas Ale- 
ksandrietis (apie 200 m. po Kr.), antai, net pajuokia kai kurių tokių savo 
„gadynės chronologininkų per didelį gudragalviavimą sužinot ne tik Kristaus 
„gimimo metus, bet net ir dieną4. Anot Klemento, vieni tų chronologininkų 
iškalkuliuoja Kristų gimus gegužės mėn. 20 dieną, kiti — balandžio mėn. 
20 d. Patsai Klementas linksta manyt Kristų gimus vėlybo rudens „metu, 
lapkričio mėn. 8 arba 18 dieną. — Pusę šimto metų vėliau autorius rašto 
De pascha computus, kuris eina Kipriono vardu, komplikuotais 
skaičiavimais prieina Jėzų gimus kovo m. 28 d, jo manymu, kaip tik tą 
pačią dieną, kurią Dievo buvusi sukurta saulė; savo darbo gale jis sušunka: 


1 Išleido: F. X. Funk, Das Testament unseres. Herrn und werwandte Schriften. 
„Mainz 1901 (=— Forschungen zur christlichen Literatur- und Dogmengeschichte, herausg. von 
„A. Ehrhard und J. P. Kirsch II, 1/2). 

2 „„ nemo ex omnibus sanctis invenitur diem festum, vel convivium magnum egisse 
"in die natalis sui, nemo invenitur habuisse laetitiam in die natalis filii, vel filiae suae. 
Soli peccatores super hujusmodi nativitate laetantur. Invenimus etenim in Veteri guidem 
Testamento Pharaonėm, regem . Aegypti, diem natalis sui cum festivitate celebrantem, in 
Novo vero Testamento Herodem. Utergue tamen eorum ipsam festiv tatem natalis sui pro- 
dusione humani sanguinis cruentavit“. In Levit. hom. VIII. (Migne PG XII 405). 

3 „Telluris natalis est: dii enim ex uteris prodeunt, et habent dies laetos, guibus 
eis adseriptum est auram usurpare vitalėm“. Adv. gentes lib. VII 32 (Migne PL V 1264:. 
* Eiat ės 61 mepteppdtepov Th Yevėsei T00 Zotijpoc Titov 60 Uowov Th žT05, ARKA wai Tie 


užvav RyosTŪėvzec, Strom. I, 21 (Migne PG VIII 885). 

„O kaip puikiai ir dieviškai pasireiškia Viešpaties Apvaizda tuo, kad kaip 
tik tą pačią dieną, kurią buvusi sukurta saulė, yra gimęs Kristus, t. y. kovo 
mėn. 28 d., trečiadienį!“ — Sv. Hipolito (3-jo šimtm. pradžioj) raštuose, 
kaip Kristaus gimimo data, įrašyta balandžio m. 2 d. (plačiau apie tai toliau). 

Taigi, matome, kad pirminės krikščionijos  chronologininkai visai 
nebuvo linkę skirt Kristaus gimimo dienos viduržiemin; jų dauguma tą 
dieną tarojo buvus pavasarį, kada ir gamtoj pratrykšta nauja gyvybė. Bet 
šiokių sausų suskaičiavimų niekuomet nebūtų pakakę suteikt visai krikščio-- 
nių Bažnyčiai tokią populiarią šventę, kaip Kalėdos. Akstinas čia ėjo visai 
iš kito šono, būtent, iš šaliabažnytinių sferų. iš krikščioniškų gnostici-- 
zmo pasekėjų. 2 

Gnosticizmas — tai buvo krikščionybės erezija, kilusi helenizmo po-- 
veikiu; kitaip sakant, tai buvo helenizuota krikščionybė. „Kaip anos gadynės 
filosofija visą išganymą dėjo į pažinimą ir patsai aukščiausias pažinimas jai 
turėjo lygios reikšmės su pašventimo kupina, viršum visokių žemiškų dalykų. 
pakilusia nuotaika, taip gnostikai norėjo ir krikščionybę suvokt esmingai 
kaip +gnozį», kaip Dievo paslapčių pažinojimą, kuriuo būdu esą susijun-- 
giama su Dievu ir įgyjama dangiškų jėgų. Savo prigimtimi gnostikai yra 
orientalinio misterizmo turėtojai, kuriuo norėjo priverst sau tarnaut likimą 
lemiančias galybes bei astralines dvasias ir priverst palaisvint sielai kelią į 
dangų. — Taip pat ir jaunosios krikščionybės atperkamąją jėgą jie norėjo 
paimt sau tarnauti; Kristus jiems tapo visokio misterizmo suteikėjas, kelio- 
praskynėjas tarp dangaus ir žemės. Tuo būdu jie pataikė į ūpą, plačiai 
paplitusį to meto graikų pasauly. — Kad sukeltų tą pašventimo kupiną 
nuotaiką, vėlyboji graikų filosofija mezgėsi prie tų kultinių sąjungų ir ben- 
druomenių slaptingų papročių bėi formų, kurios „palaikė, plėtojo ir lydino. 
su vienas kitomis dalimi senobines graikų misterijas, dalimi orientinius pa- 
pročius; tuo būdu ir gnostikai ieškojo kaip pasilaikyt tas atperkamas dan-- 
giškas paslaptis, kurias Kristus turėjęs atgabent į žemę žmonių išganymui,. 
ir kaip jas perteikt atskiram asmeniui slaptingais vardais bei skaičiais, taip 
pat sistema pašventimų ir tūla gausingai išplėtota simbolinga švente, ku- 
rioje pojūčiams neprieinamieji dalykai turėjo būt padaromi regimi akiai ir“ 
girdimi ausiai“. (Meyer 7—8). 4 

Vienas stipriausių gnosticizmo atstovų ir vadų yra buvęs Basilidas, 
ciesoriaus Hadriono laikais veikęs Aleksandrijoj ir jos apylinkėse. Jau mi- 
nėtasai Klementas Aleksandrietis cituotoj vietoj toliau praneša, kad šiojo. 
Basilido sekėjai švenčią net Kristaus krikšto dieną, prieš tai per visą naktį 
skaitydami raštus. Vieni tą dieną švenčią 15-ją Tybi'o — t. y. Juliaus 
kalendorium sausio m. 10 d, — o kai kuriose vietose — 11-ją Tybi'o, 
t. y. sausio m. 6 d.!. Tai yra seniausia žinia apie sausio mėn. 6 d. šventę 
krikščionijoje. Betgi tai būta ne Kristaus gimimo, o tik Kristaus krikšto 
šventės. Kodel? Taip daryt reikalavo vėl gnostikų pažiūros į Kristų ir jo- 
atpirkimo esmę. Mat, jų pažiūromis, Kristus savo prigimtimi yra buvęs 
vien tik žmogus, ir tiktai per jo krikštą, kai ant jo buvo nusileidusi Šven-- 


1 'Ot 8š žnh Bautkeiūas wai 709 GartiapaTos aūtod TijV uėpav Eopta Lovot, TLOhiavukTepedOYTE— 
, 2 aids A jj ; ; i. 3 
avapvwsesę. Daai Šš eivai 6 xevrenalbėzaTov štus Tifdepiou Kaicapos, Thv zevrexabezaAzNY 100 ToBt: 
2 š 


pirvis: TWec 6ė auTAY EvbekaTnY 700 adt6Y Avos. Strom. I, 21 (Migne PG VIII, 88). 

toji Dvasia balandžio pavidalu ir kai buvo girdėt Dievo balsas, Jėzus tapo. 
Dievo Sūnumi. Tuo būdu tik per krikštą Kristus gimęs kaip Atpirkėjas; 
tuomet pirmu kart dievybė pasireiškusi žemėje, susikūręs naujas pasaulis, 
prasidėjusi nauja gadynė. 

Iš čia suprasime, kodel basilidionai (tikrai taip pat ir kitos gnostikų 
sektos) šventė Kristaus krikšto dieną, kodel kai kurie gnostikų vadai, kaip 
Marcionas, metė lauk iš Evangelijų visą Kristaus gimimo aprašymą, Naują 
Testamentą pradėdami tik nuo Kristaus krikšto Jordone. Berods, ir kano- 
niškųjų Evangelijų ne visos turi Kristaus gimimo aprašymą: nekalbant apie 
šv. Jono Evangeliją, ir šv. Morkaus evangelija prasideda tik nuo Įėzaus krikšto '. 

Negali būt abejojimo, kad gnostiškoji sauso m. 6 d. Kristaus krikšto 
šventė nuo pat savo pradžių buvo turėjus vad. epifanijos, arba, kaip 
paskiau buvo sakoma, teofanijos šventės ir vardą, ir pobūdį. Apie epi- 
fanijos pobūdį bei jos kilmę iš orientinių-heienistinių religinių įvaizdų jau 
esame pirmai pradžiai gerai painformuoti čia pat įdėto O. Casel'io straip- 
nelio *, ir visi labai lauksime jo autoriaus parašant krikščioniškosios Epifa- 
nijos šventės platesnę istoriją. Bet jau dabar mums rūpi, ar nebūtų galima 
susekti tos sausio m. 6 d. gnostiškos-krikščioniškos šventės šaknų bet 
kurioj to meto helenistinėj epifanijoj? Nagi, jau Usener'is, pasiremdamas 
Salamio (Kipro saloj) vyskupo šv. Epifaniaus (367—403) liudijimu (haer. 
51,22), kad Aleksandrijos Kopeio/e naktį iš sausio mėn. 5 į 6 d. būdavo 
švenčiama Aiov'o (aevum) gimimo šventė, ištarė mintį, kad ši šventė tebuvusi 
pakeista Dionizo epifanija. Šią mintį toliau išplėtotą ir pagrįstą 
randame Meyer'io knygelėj (12—25). 

„Turime manyt“, sako Meyeris, „kad gnostikai, šios šventės įvedėjai, 
ateidami iš pagoniškosios mantikos bei mistikos, ir kai jie tapo krikščionys, 
nepametė savo pagoniškojo religingumo bei galvosenos, bet norėjo visa tai 
sujungt su krikščionybe, pagonybės elementus pervest į krikščionybę ir. 
kitaip išaiškint. Dar daugiau kaip kiti krikščionys, būtent, aleksandriečiai, 
jie krikščionybę laikė ne tik paskutiniu bei aukščiausiu dieviškų paslapčių 
apreiškimu, bet tarojo joje išsipildžius taip pat visas tas spekuliacijas, mok- 
slus, papročius bei šventes, kuriomis nykstančioji pagonybė troško paten- 
kint savąjį Dievo pasiilgimą. Todel jie kaip tik turėjo būt palinkę paimt 
pagoniškus papročius bei kyltus ir juos perkeist į krikščioniškus“. Tuo. 
būdu gnostiškos epifanijos šventei akstiną esą davusi Dionizo epifanijos 
šventė. Jos egiptiškoji-romėniškoji data, Tybi'o 11-ji — sausio m. 6 d. bu- 
vusi priklausoma nuo graikiškos-makedoniškos datos Gameliono, arba 
Peritio, mėn. 11-sios dienos ?. Pradžioj toji Dionizo šventė buvusi švenčiama 
vėliau, sausio mėn. pabaigoj ar vasario mėn. pradžioj, kai tik subręsdavo pir- 


1! Usener'is ypač iš čia padarė toli einančių racionalistiškų išvadų. 

* Platesnę studiją apie epilaniją yra patiekęs F. Pfister'is savo straipsniu „Epipha-- 
a klasikinių senienų enciklopedijoj: Vauly-Wissowa-Kroll Realenzyklopūdie 
etc: Suppl. IV 277—323. Šią studiją taip atestuoia O. Casel'io leidžiamas Jahrbuch fūr 
Liturgiewissenschalt 3 (1923) 159: „Eine ausgezeichnet+ Ubersicht ūber die antike Epipha- 
ara Grundlage fūr das Studium der. christlichen, die bes. am Schluss kurz behandelt 
wird“. | š 
5 Kad sausio m. 5 d. — Gameliono 11 d. (67 m. po Kr.), taip pat manęs ir Usene- 
r'is, kaip atsimenąs H. Lietzmann'as, Archiv fūr Religionswissenschaft 21 (1922) 105. 

mošios vynuogės. Dionizo epifanija — kuomet jis atbunda ir gema --- tai 
iš visa naujos, pavasario gyvybės šventė; Dionizui atbudus, prasideda nauja 
gyvybė ir žemdirbiui, ir visam kam, kas tik gyvas. 

Iš šios dioniziškos-gnostiškos epifanijos šventės 
3-jo šimtmečio gale ar 4-jo pradžioj tat yra išaugusi ir 
bažnytinė Epifanijos šventė sausio mėn. 6 d. pirmiausia Ry- 
tuose, o paskui ir Vakaruose. Ta apystova, kad arionai ją šventė drauge 
su ortodoksais, rodo, jog ši šventė Katalikų Bažnyčioj jau švęsta prieš Ni- 
keos sinodą 325 m. O iš to, kad Afrikos donatistai šios šventės nepriim- 
davo, eina, jog Afrikoj, ir gal būt taip pat ir visuose Vakaruose, prieš do- 
natistų atskilimą, t. y. prieš 311 ar 312 m. šios šventės dar nebūta. Bažny- 
tinės Epifanijos šventės turinį 4-me šimtmety sudarė ne tik Jėzaus krikštas, 
bet ir Dievo „epifanija“ kūne platesniąją prasme, būtent, taip pat ir Kristaus 
gimimas, magų pagarbinimas, pirmasis Kristaus stebuklas Galilejos Kanoje 
paverčiant vandenį į vyną; kur-ne-kur buvo pridėta dar ir stebuklingo duo- 
nos padauginimo paminėjimas. Sie Epifanijos sandai ne visi vienodai išsi- 
laikė. Vakaruose, antai, jau 5-me šimtmety svarbiausiąją šventės dalį sudarė 
iš Rytų atkeliavusiųjų magų Kristaus pagarbinimas; O graikų Bažnyčioj ir 
iki šiol Epifanijos šventės prieky stovi Jėzaus krikštas. 

Epifanijos šventės istorijai ir vaizdui Rytuose dideliausios reikšmės 
turi vienos  keleivės iš Vakarų, Ispanijos ar Akvitanijos, vardu Eterijos 
(Eucherijos) ar Silvijos, aprašymas savo kelionės į Rytus L. Ji trejus metus 
išbuvo Palestinoj ir gyvai aprašo, su kokiomis iškilmėmis buvo švenčiama 
Epifanijos šventė Jeruzalėj ir Betliejuj. Ta šventė buvusi ten švenčiama per 
aštuonetą dienų su nemažesne pompa, kaip Velykos. Tame aprašyme taip 
pat pasakyta, jog 40 dienų praėjus po tų iškilmių, Jeruzalėj švenčiamas 
Marijos atlankymo ir jos su Simeonu susitikimo atminimas; taip pat ir iš . 
šios pastabos eina, jog tuomet Jeruzalėj sausio 6 d. švęsta Krišiaus 
gimimas. — 

Klausimas čia tik, kuriais metais toji Eterijos kelionė buvo atlikta. 
Tarytum tradicine data virto laikyti šį Eterijos aprašymą einant iš 4jo 
šimtmečio pabaigos (Rauschen apie 390, Kellner tarp 378 - 304, Meyer apie 
380), nors kiti randa jį esant pusantro šimto metų vėlesnį (530 m.) Žž. — Kaip 
ten bebūtų, Epifanijos šventė pirmiausia kilo ir išbujojo Rytų Bažnyčioj, o 
paskui perėjo ir į Vakarus. Antai, Paryžiuj 360 metais ją šventė Julionas, 
būsimasis Apostata, kad įgytų „galilejiečių“ palankumo; vienas Ispanijos 
sinodas Saragossoj 380 m. įsako tinkamai tą dieną švęsti ir jai prieš tai 
prisirengti. O kad sausio 6 d. Epifanijoj švęsta Kristaus gimimas, tatai rodo 
dar ir šiandien Missale Romanum, "kame Epifanijos šventės Praefatio'j pa- 
dėka šiaip grindžiama: Ouia, cum Unigenitus tuus in substantia nostrae morla- 


! Išl. J. F. Gamurrini 21888 ir P. Geyer, Itinera Hierosolymitana. Corpus 


„ "seriptorum 'eccl. lat. v. 30, 1808. Nesenai tas dokumentas, paprastai vadinamas „Peregri- 


natio Sylviae“, išverstas ir vokiečių kalba: H. Richter, Pilgerreise der Aetheria (Sylvia). 
Essen 1919. 

ž Taip Meister'is Rheinisches Museum 64, 337—-392, pagal Lietzmann' ą (Archiv tūr 
Religionsw. 15 +1912 287), kuris Kellner'iui del šito prikiša atsilikimą, nors ir jo giriamas 
Meyer'is taip pat palieka prie senos datos: „Mums Jahr 380“ (27). 5 

4itatis apparuit, novą nos immortalitatis suae Iuce reparavil; O toliau („Commu- 
nicantes“) Epifanija šlovinama kaip tokia diena guo Unigenitus tuus... in 
veritate carnis nostrae visibiliter corporalis apparuit |. . 

Bet Vakaruose, Romoj, sausio m. 6 diena, kaip Kristaus gimimo šventė, 
netrukus nebeteko savo esmingosios reikšmės, kadangi turėjo ją užleist 
„gruodžio mėn. 25 dienai, kurią dien ir šiandien švenčiame Kalėdas. Sioj 
pirmojoj mūsų straipsnelio daly mums rūpi tik atsekti nuo kada 
"tatai yra įvykę. 


* “ 
* 


Sulyginimas chronologinių datų, rodančių nuo kurio laiko kuriose 
šalyse Kalėdų šventės būta švenčiamos gruodžio mėn. 25 d., parodo, kad 
Kalėdų šventės pirmiausia prasidėta Romos imperijos Vakaruose, o iš čia 
plista į Rytus; vadinasi, čia būta atvirkščio reiškinio, - negu su Epifanijos 
švente, kuri pirmiausiai buvo kilusi Rytuose, o iš čia ėjo į Vakarus. 

Pirmiausia pažiūrėkime į Rytų šalis, pradėdami nuo Egipto. Egipte 
5-jo šimtmečio pradžioj buvo atsilankęs mokytas vienuolis Jonas Cas- 
sianus, kuris studijavo tenykščius vienuolynųs. Jis savo patyrimus 
paskui surašė tarp 418 ir 427 m. savo veikale Collationes. Jis, kaip 
savo akimis matęs, praneša, kad tuomet Kristaus gimimo diena buvo laikoma 
„Epifanijos diena, o kitos atskiros šventės nebūta. - Tatai jis vadina „senos 
tradicijos palaikomu papročiu“ (mos antigua traditione servatus)*. O tačiau 
tas senas paprotys netrukus turėjo nusileisti naujam. Nes prie Aleksan- 
„drijos patriarko Kirilo Emezos vyskupas Paulius, kaip svetys, tenai sakė 
pamokslą Kristaus gimimo šventėj, ir to pamokslo data paduodama buvusi 
Chijak'o mėn. 25 d., t. y. gruodžio m. 25-ji, ir, būtent, 432 metais. Vadinasi, 
Kalėdų šventė gruodžio m. 25 d. Egipte buvo įvesta tarp 418 ir 432 metų 
(ar tarp 400 ir 430 m.). 

Jeruzalėje Kalėdų šventė gruodžio m. 25 d. buvo įvesta dar vėliau. 
'Sakytoji Vakarų keleivė Eterija ar Silvija paliudija, kad tuomet Jeruzalėj buvo 
švenčiama tik sausio m. 6 d. šventė. Jei tos keleivės kelionė Palestinon 
bus įvykusi 6-jo šimtmečio pradžioj, tai dar ir tuomet tenai Kalėdos ne- 
būtų buvusios žinomos. Kitais nurodymais pasiremiant manoma, kad Je- 
ruzalėj gruodžio m. 25 d. Kalėdų šventę yra įvedęs vyskupas Juvenalis 
4425—458) 5-jo šimtmečio vidury. 

Mesopotamijos bažnyčios, Efremo Syriečio liudijimu, Kristaus 
kūninį gimimą švęsdavusios sausio m. 6 d. Mesopotamijos ir Armenijos 
"bažnyčioms Kalėdų šventė gruodžio m. 25 d. paliko svetima dalimi net iki 
14-jo šimtmečio 3, i: 

Konstantinopolis, ta Romos valstybės antroji sostinė, ilgą laiką 
"buvo toks arionizmo lizdas, jog ortodoksų krikščionių tenai tebuvo likusi 


! Iš tikrųjų, su protestantu Lietzmann'u (AR 15 [1912] 1871 tenka nusistėbėt, 
"kaip katalikų kunigas Kellner'is savon „Heortologijon“ (128 p.) galėjo įdėt tokį posakį: 
„Dass Epiphanie im Abendlande den Charakter als Fest der Geburt Jesu gehabt babe, 
+davon fiudet sich kaum eine Spur“. ; 

2 Pag-! Kellner'į (06 ir tt. ; taip pat ir tolesnė apžvalga atpasakota iš jo. 

* Taip Kellner'is; tačiau, pasak M eyer'io (48), armenių bažnyčia ir iki šiol nėra Ką- 
Aėdoms atidariusi savo durų. š 

vos maža saujelė, nebeturėjusi net nė vienų vienos miesto bažnyčių. Ir tik- 
tai kai po Valenso mirties įsiviešpatavo Teodozius Didysis (379 m. sausio m. 
19 d.), ortodoksai pradėjo vėl atsikvėpt. Jie gavo vyskupą Gregorių Na- 
ciancietį, kuris, būdamas čia tik svetimuolis, svečias, pradėjo savo veikimą 
privačioj kapeloj, jo pavadintoj' Anastazija. Čia tat jis gruodžio m. 25 d. 
380 metų pirmą kart Konstantinopoly šventė Kalėdų šventę, kaip jis patsai 
sako savo kalbose ir kuria proga jis laikė 38-ją savųjų homilijų. Tuo būdu 
tat šio katalikybės atstatydintojo Konstantinopoly vienas pirmųjų darbų buvo. 
naujos šventės įvedimas. Jis nesako, kad ji čia pirmą kart švenčiama, 
bet, kalbėdamas apie praeitųjų Kalėdų šventę, jis save vadina jos autorium 
(šžaoyoc)!. Deja, Gregoriaus veikimas Konstantinopoly truko neilgai, ka- 
. dangi tuoj po antrojo visuotinojo sinodo susirinkimo 381 m., del jo prie- 
šininkų intrigų, jis turėjo iš čia pasišalint. Galimas daiktas, kad ir Grego- 
riaus įvestoji Kalėdų šventė paskui čia išnyko. Bent viena neaiški versmė 
kalba, lyg kad ją antru kart būtų įvedęs ciesorius Honorius po 395 m. 
Kapadokijoj 380 m. Epifanijos ir Kalėdų šventė jau buvo atskir- 
tos, bent Nysoj. Nes Gregorius Nyssietis savo kalboj prie savo draugo, 
Cezarėjos vyskupo Baziliaus, karsto Kristaus gimimo šventę sumini kaip 
esamą instituciją; taip pat apie tai kalba savo pamoksluose šv. Stepono šventei. 
Kad Kalėdų šventė iš Vakarų ėjo į Rytus, labai tikslių žinių turime 
apie šios šventės pasirodymą Antiochijoj, ir, būtent, iš dviejų pamokslų 
šv. Jono Chrysostomo, buvusio iuomet Antiochijos presbiteriu. Tuodu pa- 
mokslu jo buvo pasakytu 386 ar 387 metais2. Prirengiamajame pamoksle: 
gruodžio m. 20 d. jis kreipia savo klausytojų dėmesį į tos dienos svarbą, 
o gruodžio m. 25 d. tų pačių metų jis pirmu kart šventė su jais Kalėdas 
romėnišku stilium. Cia jis tarp kita šiaip kalbėjo: „Senai troškau aš pergy-- 
vent šią dieną, ir ne tik ją vien pergyvent, bet ir su tokia gausiuga ben- 
druomene; nepaliaudamas aš meldžiausi, kad ši mano klausytojų patalpa 
taip prisipiidytų, kaip ją dabar galima matyt. Taip laimingai atsitiko. O ta- 
čiau dar nėra nė dešimties metų, kai ši diena mums tapo regima ir: 
žinoma. Kaip taurūs augalai, vos įleisti į žemę, tuoj veikiai šauja aukštu- 
mon ir apsisagsto vaisiais, taip ir ši šventė, vakariečiams jau nuo pirmiau - 
žinoma, o mus pasiekusi tik prieš nedaugelį metų, vienu kartu taip išbujojo. 
ir atvedė tokių vaisių, kaip dabar galima matyt, jog apstoti visi takai, ir visa 


, ! Usener'is mano, kad Gregorius Kalėdas šventęs Konstantinopoly 379 m. ir kad 
jos čia tada buvusios švęstos pirmą kartą. Su juo nesutinka Rauschen'as, Theologische 
Revue 10 1911) 277. 


ž Combetfis ir Montiaucon'as kalbamu paniokslu skiria į 386 m., Tillemon- 
tas ir Clinton'as (Fasti Romani II, 230 ss.) — į 387m., Usener'is abi datas laiko. 
klaidingomis, o patsai skiria 388 m. Polemizuodamas su Usener'iu Rauschen'as :Jahrbū- 
cher der christlichen Kirche 503—512) stojo už 386 m. Rauschen'ui pritarė ir Ed. Schwart'zas. 
(Abh. der Gėtt. Gessellsch. der Wiss. N. F. VIII 6, 169 tt», Lietzmann'as, išleisda- 
mąs antru kart Usener'io „Das Weilinachtsiest“ pastebi, kad ir Usener'is su'ikęs su 386 m. 
Paskiausiu laiku ir chronologininkas Ed. Ma hle ris Usenerio metode rado trūkumų, 
patsai kalėdinį Chry.ostomo pamokslą skirdamas betgi į 387 m. (Zur Chronologie der 
Predigten des Chrysostomos wegen der Weihnachtsfeier, Orientalistische Literaturzeitung- 
24 [1921] 59—63:. — Plačiiu šį klausimą išnagrinėtą reikia tikėtis būsiant W. Elstererio 
studijoj: Liturgie und Kirchenjahr von Antiochia nach Johannes Chrysostomos (Arbeiten zur: 
Kirchengeschichte von Holl und Lietzma.nn). S 

bažnyčia yra per maža susirinkusiųjų miniai sutalpinti“ 1. Iš šių žodžių 
tenka padaryti ta išvada, kurią padarė ir Usener'is, būtent, kad šių 386 ar 
387 m, Kalėdų šventė yra buvusi ne tik pirmoji tinkamai atšvęsta pilnoj 
bažnyčioj, bet iš visa yra buvusi pirmoji Antiochijoj. 

Suminėti faktai nepalieka abejojimo, kad kaip tik šiuo laiku Kalėdų 
šventė buvo įžengusi į Rytus ir jos įvedimą čia palaikė sakytieji Bažnyčios 
vyrai. Tai buvo laikai, kuomet ortodoksija buvo pradėjus įveikt arionizmą, 
ir naujos Kalėdų šventės Rytuose išsiplatinimą kaip tik stipriausiai rėmė 
tie tikrojo tikėjimo šulai, kurie uoliausiai ir vaisingiausiai kovėsi su arionizmo 
erezija. O plito Rytuose nauja šventė, kaip matėme, ne vienu kartu, bet 
žingsnis po žingsnio; vėliausiai ji įsigyveno Egipte ir Palestinoj Kodel? 
„Suprasime, kodel Egipte, Epifanijos šventės tėvynėj, ir Palestinoj, Kristaus 
gimimo žemėj, ilgiausiai priešintasi priimt tokią naują ir savotišką, 
iš Romos einančią instituciją. Vis buvo kartojama tai, su kuo jau buvo 
turėjęs kovot Chrysostomas:. Pas mus Kristus gimė, tat kaipgi tie, kurie 
yra toli, dedasi geriau apie tai žiną, nekaip (mes) gyvenantieji arti? Atsaky- 
mas šį kartą, bažnytiškai imant, buvo stipresnis: «Pas mus yra atbėgę Petras 
ir Paulius, kuriuodu jūs išvijote». Čia kalba Roma, kuri Rytų atžvilgiu jau- 
čiasi turinti pilną apaštalų autoritetą ir tiesą“ *. 

Taigi, Kalėdų šventei plintant Rytuose, visų akys buvo nukreiptos į 
Vakarus, į Romą, iš kur ji ėjo. Dabar pažiūrėkime, nuo kada Kalėdų 
šventė gruodžio m. 25 d. švęsta pačioje Romoje. Dirstelkime 
į dokumentus. 

Apie 900 m. po Kr. gyvenęs Nikelos vyskupas Jonas rūpinosi 
palenkt armenius priimt Kalėdas švęst gruodžio m. 25 d., kaip Kristaus 
gimimo šventę ir savo rašte dėsto motivus, kurie turėjo paveikti. Šiame 
rašte pasakoma, kad šią šventę įvedęs popiežius Julius I (337—352). Su 
Julium apie šį dalyką korespondavęs Jeruzalės vyskupas Kirilas (348—386). 
Nors šiokia korespondencija chronologiniu atžvilgiu nėra negalima, tačiau 


su ao 


: Homilia in nativitate J. Christi; vertimas pagal Rauschen'ą. 3 

* Meyer 47. — „Jeruzalėje gal būt būta ypatingų sunkenybių įgyvendinti Kalėdų šventę 

gruodžio m. 25 d., kadangi tenai tą dieną jau švęsta kita šventė, būtent, Dovydo ir Apa- 
M e 


štalo Jokūbo atminimas“ (Kellner 115). M ais 
3 Liber pontificalis ed. Duchesne I, 12. "a > 
* Duchesne, Les origines du culte chrėtien 2 ėd. 478 s. "LPG 
(2( 1 
Vai 


* 

apie Kalėdų šventę nėra jokio užsiminimo, o vad. Apaštalų Konstitucijos, 
kuriose kalbama apie tą šventę, eina iš laikų apie 400 m.! | 

Jau cituotas Klementas Aleksandrietis apie 200 m. mini įvai- 
rias Kristaus gimimo datas, bet gruodžio m. 25 d. jų tarpe nesuminėta. 
Maždaug tuo pačiu laiku Romoj šv. Hipolitas rašė savo komentorių 
Danieliaus knygai. Nepersenai surastoje šio rašto ketvirtojoje knygoje * pasa- 
kyta: „Pirmasis Viešpaties atėjimas kūne, kai jis gimė Betliejuj, įvyko balan- 
džio m. 2-ją dieną, gruodžio m. 25 d.3, trečiadienį, 42-siais Augusto. 
metais, skaitant nuo Adomo 5500-siais metais“. „Tačiau šiandien įsitikinta, 
kad šioj vietoj suminėjimas gruodžio m. 25 d. yra vėlesnio laiko įterpimas; 
jis juk prieštarauja ir prieš tai einamai datai (balandžio m. 2 d.); ši vieta iš 
visa yra netiksli ir dar taip pat kitu atžvilgiu yra vėliau falsitikuota (plg. 
Kellner 104 t). Taigi, mūsų klausimu turime šios vietos nepaisyt“ (Rau- 
schen). Tur būt tik kritikos nebodamas ir šią vietą laikydamas esant auten- 
tišką, prof. Kmosko galėjo tvirtint, kad „Kristaus diena gruodžio m. 23 d. 
Romoj įrodoma buvus jau pas Hipolitą apie 220 m. po Kr.“ *, 

Pagaliau Jūlicher'is* buvo nurodęs į tai, kad Augustinas, nors do- 
natistams ir prikiša, kad jie nešvenčią Epitanijos, bet niekur neparodąs, * 
kad jie nešvenčią Kalėdų: taigi Afrikoj — paskui taip pat ir Romoj — Kalė- 
dos buvusios žinomos jau prieš 311 metų skilimą. Tačiau šitą išvedimą 
sugriauja Hollis? nurodydamas į tai, kad Augustino laikais Epifanija bu- 
vusi „oikumeniška šventė“, kurios nešventimas turėjo būt pažymėtas kaip 
nekrikščioniškas elgesys, tuo tarpu kai ir Augustinui negalėjo būt nežinoma, 
kad Kalėdos didelėj Rytų daly tuomet dar nebuvo švenčiamos. Reikia dar 
pridurti, kad savuose šešete likusių Epifanijos pamokslų Augustinas tik 
vienų vieną kartą kalba apie donatistų nukrypimą, taigi, ši mintis jo pole- 
miškai pavartota tik taip sau galvon atėjus, iš ko netenka imt jokių argu- 
menta e silentio 7. : 

Neaišku taip pat, kuriais metais ir kurią dieną (gruodžio m. 25 ar 
sausio m. 6 d.) yra sakęs savąjį pamokslą popiežius Liberius, apvilkda- 
mas vienuolės drabužiais vyresniąją šv. Ambraziejaus seserį Marceliną. Jo. 
to pamokslo žodžius yra užrašęs Ambraziejus savo veikale De virginitate 
(3,1) *. Liberius buvo išrinktas Romos vyskupu sunkiais laikais (352. V. 17), 
kuomet ciesorius Konstantius uoliai palaikė arionizmą. Nenorėdamas sueit 


1! F. X. Funk, Didascalia et Constitutiones apostolorum. Paderborn 1905, V, XIX, 269. 

* Surado B. Gorgiades Chalki'o vieruolyno viename rankrašty ir pirmą kart iš- 
leido Konstantinopoly 1885/86 m.; paskui išleido Bratkeė Bonnoje 1891 ir Bonwentsch 
Hippolyts Werke: 1 Bd. Leipzig 1897 (Keilner 104,1). 4 S 
Ii bi Gruodžio m. 25 diena romėniškų laiko skaičiavimu yra 8-ji diena sausio (janua:io)- 
alendų. 4 
* Paskaitoj apie „Kalėdas ir pagonijos misterijas“, skaityloj Religinės Etnologiios. 
Kursuose Mėdlinge 1923 m., sprendžiant iš tos paskaitos atpasakojimo „Reichspost'e“ 21 
Juli 1923 S. 5. Rods, ir Duchesne'as kalbamą vietą laikė esant autentišką: Origines. 
du culte chrėtien *1909, 262. 2 

5 Gėttingische Gelehrte Anzeigen 1916, 735. 

“ Der Ursprung des Epiphanienfestes 423,1. | 

" Prie viso paskutinio argumento žiūr. Lietzmann, Berliner philogische Wochen= 
schrift 37 (1917) 1464. 2 š ; 

* Migne PL XVI, 219 ss. 

į bažnytinę vienybę su euzebionais ir paėmęs globon ištremtąjį šv. Ata- 
nazą, pats Liberius buvo ištremtas (335 pabaigoj) į Beroją, kame išbuvo 
iki 357 m. Jo vieton, ciesoriaus remiamas, įsišventindino į vyskupus archi- 
diakonas Feliksas, bet romėnai jo nepriėmė. Todel Konstantius leido su- 
grišt teisėtam vyskupui Liberiui, kuris paskui ir gyveno Romoj iki savo 
pontifikato pabaigos ir mirė 366 m. Išskaičiuojama, kad Marcelinos įvilki- 
mas įvyko jo pirmojoj popiežavimo pusėj, būtent, tarp 352 ir 354 metų. 
Dieną, kurioj Marcelina buvo įvilkta ir tąja proga pasakytas Liberiaus pa- 
mokslas, Ambraziejus vadina buvus „Salvatoris natali ad aposto- 
lum Petrum“. Problema čia ta: ar tai yra buvusi Epifanijos šventė sau- 
sio m. 6 d., ar Kalėdų — gruodžio m. 25 d.? 
; Usener'is tarė Liberijų sakius savo kalbą 353 m. sausio m. 6 d., ir 

iš to gavo išvedimą, kad ir Kalėdų šventė gruodžio m. 25 d. Romoj buvusi 
pirmą kart švenčiama tais pat 353 metais. Duchesne'as, eidamas kitokiais, 
argumentais, manė turįs įrodymą, kad gruodžio m. 25 d., kaip Natalis Do- 
mini, galėjo būt švenčiama jau daug anksčiau, būtent, 3-me šimtmety.. 
Atsižvelgdamas į Duchesne'ą, kaip jau pradžioj pasakyta, Usener'is koriga- 
vosi. Ir Kellneris laiko Kalėdų šventę Romoj tikrai esant senesnę kaip. 
353 m. Usener'io nuomonę jis vadina Sa (111, 3), ir Liberijų kal- 
bėjus neabejotinai gruodžio m. 25 d. Ir Rauschen'as su Usener'iu nesu- 
tiko '. Tačiau paskutiniu laiku ir tyrinėtojai protestantai, kaip HolNis su 
Lietzmann'u?, ir katalikas liturgijos istorininkas Thomas Michels | 
O.S.B“, Usener'io nuomonę parėmė naujais, argumentais. O Kellneris ir 
Erbes'/ savo priešingas nuomones yra ištarę be įrodymų. 

Tačiau jei čia tyrinėtojų ir nesutinkama del mėnesio dienos, tai betgi 
"del metų datos mes jau esame visai arti priėję tą laiką, kuomet Romoj 
Kalėdų šventimas gruodžio mėn. 25 d. yra paliudytas ir visai autentiškų. 
liudininkų. Tai yra įvairiais vardais cituojamoji versmė, būtent, kaip Ano- 
nymus Cuspiniani, kaip Catalogus Bucherianus, kaip Furiaus Filokalo ka- 
lendorius, arba trumpiausiai, kaip 354-t4ųjų metų chronograifias. Įvai- 
rūs citavimo būdai eina iš to, kad įvairūs mokslininkai įvairiais laikais * 
išleidinėjo šio dokumento atskiras dalis iš didesnio rinkinio. Visą tą rin- 
kinį pagaliau išleido Mommsen'as“ tuo būdu padarydamas jį galimą 
naudotis visiems suinteresuotiems. 

iame rinkiny surinktieji dokumentai dalimi yra bažnytinės kilmės, taigi 
krikščioniški, dalimi jie yra pagoniški, arba perdėm, arba su pridėtomis 
krikščioniškomis pastabomis. Grynai krikščioniškos kilmės čia yra, be vely-- 
kinių tabelių, dar Depositio episcoporum, Depositio marty- 
rum ir popiežių sąrašas. Grynai pagoniškos kilmės yra konsulių sąrašai, 


! Jakrbūcher der r christlicten Kirche 564, 6 ir Theologische Revue 10 (1911) 277. 
* er Urspruig des dima aaa ir Berl. phil. Woch. 1917, 1464. 
3 Žiūr. 190 pusl. 15-ją 
* Der Weihnacitsfestkreis, Žeikseirin fūr Kirchengeschichte 36, 9, 
„5 Kaip, antai, Jonas Cuspinianus (1473—1520, Ae gidi ius Bouchber 
(lot. Buc :erius: S.J. 

- „* Abhandlungen der sachsichen Akademie der Wissenschaften 1850. Dabar surinkti 
ir išleisti taip pat ir visi buvusieji -prie to veikalo pridėti alegoriški ir kitoniški paveikslai. 
Jos. Strzygowski, Die KalenderbIder des Csronographus vom Jahre k Berlin. 
1838 (Erganzungslieft I der Jabrbūcher des arc:aol. Instituts'. 

kuriuose surašyti tik Romos konsulių vardai ir pastabos apie diktatorius, 
o kitame sąraše nuo 753 iki 55 m. po Kr. yra įterptos dar ketvertas pasta- 
bų iš bažnytinės istorijos, būtent, Kristaus gimimo ir mirties metai, apaštalų 
Petro ir Pauliaus atvykimas Romon ir jų mirtis tenai. Neliesdami klausimo, 
kaip ir kodel šios pastabos čia atsirado, tiktai konstatuosime, jog šis 354 
metų chronograias yra pirmutinis liudininkas, kuris gruodžio m. 25 dieną 
laiko tikrąja Kristaus gimimo diena. Nes, būtent, ta aukščiau minėtoji pa- 
staba šiaip skamba: 1 p. Chr. Caesare et Paulo sat. XII. Hoc cons. 
Dns. ihs. XPC natus est VIII Kal. Jan de ven. luna XV. Tai 
reiškia: Kristus yra gimęs konsuliaujant C. Cezariui Augu- 
stuiir L. Emiliui Pauliui (754u. c) gruodžio m. 25 d, penkta- 
dienį, jaunačio 15-ją dieną. — „Ši pastaba Kristaus gimimo atžvilgiu 
pasako du dalyku: 1) Romos miesto 754 metus; 2) gruodžio m. 25, kaip 
Kristaus gimimo dieną. Abu nurodymu, žinoma, yra neteisingi, bet iš jų 
eina, kad Romoj 354 m. po Kr. ši diena buvo laikoma esanti tikroji Kri- 
staus gimimo diena, ką galima išaiškint tik tuo būdu, kad ta diena jau nuo 
senesnio laiko buvo kaip tokia švenčiama taip pat Bažnyčioj ir liturgijoj“ 
(Kellner 104). „Kai 354 metų kompilatorius rankiojo draugėn savo medžia- 
gą ir konsuliarinius fastus, kuriuos pats jis, naturalu, nebuvo sugalvojęs, 
padidino pastaba: «šiems konsuliams konsuliaujant gimė Jėzus Kristus 
gruodžio m. 25.», tai ši data jau bus buvusi visų priimta. (O kaipo tikra 
platesnių sluogsnių ji galėjo būt laikoma tik nuo to laiko, kai Kristaus gi- 
mimo šventė gruodžio m. 25 d, jau buvo švenčiama ir ne tik nesenai, bet 
ir nuo ilgesnio laiko“ (Keliner 106). 

Kalbamame dokumente grucdžio m. 25-oji, kaip Kristaus gimimo diena, 
suminėta dar ir kitoj vietoj. Būtent, sakytojį Depositio martyrum, * 
t. y. kaip koks šventųjų kankinių kalendorius, 354-iems metams gruodžio m. 
25-ąja diena pradeda naujus metus; o prie šios dienos dar pastebima: „G i- 
mė Kristus Judejos Betliejuj“. Meyer'is (20 —30) iš čia daro tokį 
išvedimą: „Šis pirmasis suminėjimas kalendoriuj, naturalu, prileidžia, kad 
Romoj nuo kai kurio laiko šios dienos būta suskaičiuotos Kristaus gimi- 
mui; ir iš tikrųjų, su šiuo kalendorium surištas Romos vyskupų paminėji- 
mas iš 335 m. taip pat prasideda gruodžio m. 25 d.! Taigi, ši data pir- 
miau čia pasireiškia kaip naujų metų data. Kristaus gimimu prasideda vi- 
sas krikščioniškos daiktų tvarkos skaičiavimas. Tuomi dar nepasakoma, 
kad tuomet jau ir bažnytinė šventė buvo įvesta. Bet įvedimas bus buvęs 
veikiai po to atliktas; prieš 360 m. ciesorius Konstantius buvo leidęs 
švęst gruodžio m. 25 d. Romos dvare, ir iš to eina, kad Romoj apie 4-jo 
šimtmečio pusę Kristaus gimimo šventė buvo atskirta nuo Epifanijos šven- 
tės ir padaryta atskira švente gruodžio m. 25 d.“, 

Kellner'io galutina išvada: „Taigi 354 m. chronografas yra tikras ir 
patikimas liudininkas už tai, kad 354 m. Kalėdų šventė Romoj jau egzistavo, 
bet ne už tai, kad ji netrukus prieš tai buvo įvesta, ir tiek pat maža už 
tai, kad Kristus tikrai yra gimęs gruodžio m. 25 d.“ (106). 

Rauscher'o išvada: „Kadangi šie (Romos kankinių ir Romos vy- 
skupų) sąrašai, kaip įrodoma, yra sustatyti 336 m., tai iš pasakyta eina, kad 


* Pasak Duchesne'o Depositio episcoporum prasideda gruodžio 27 diena. 

šiais metais Romoj gruodžio m. 25 d. oficialiai buvo pripažinta kaip Kri- 
staus gimimo diena. Tuomi dar nepasakoma, kad ją tuomet kaip tokią 
jau šventė bažnytiškai; bet daug vėliau įvedimas Romoj Kalėdų šventės 
taip pat negalėjo įvykt, kadangi Chrysostomas Antiochijoj 386 m. pasakė, 
jog šventė vakariečiams esanti žinoma jau «nuo pirmiau». Bet didelė šventė 
Kalėdos tuomet vis delto dar nebuvo; kai ciesorius 380 m. iš Romos išleido 
įstatymą apie dienas, kuriose teismas nenagrinėja bylų, tai, kaipo krikščio- 
niški šventadieniai, ten surašyti tik sekmadieniai ir savaitė prieš ir po Ve- 
lyku; ogi 400 m., kai valstybė per didžiąsias krikščionių šventes uždraudė 
vaidinimus, tai, be 15 dienų Velykų metu, kaip tokios (didelės) šventės 
buvo pažymėtos taip pat Kalėdos ir Epifanija“ (Monatsblatter 12). 

Taigi, Kalėdų šventė Kristaus gimimui atminti gruo- 
džio mėn. 25 d. krikščionijoj buvo ivesta, pirmiausia Ro- 
moj, prieš 354 (ir gal būt prieš 336 metus). 

Dabar kyla klausimas: Kodel, būtent, buvo paimta ši, o ne kuri kita 
data, nors, krikščionių chronologijoj pirmaisiais trimis šimtmečiais gruodžio m. 
25 diena visai nefiguravo ir iš visa apie Kristaus gimimo datą tuomet netu- 
rėta jokios tradicijos? Šis klausimas panagrinėti paliekamas kitų metų Ka- 
lėdų laikui, jei Dievas duos jų gyviems ir sveikiems sulaukti. 

(Bus daugiau), 


-—-- EV 


Iš mokslininkų gyvenimo ir darbų. 
"Ernst Samter, ; Š 

Berlino gimnazijos „Zum Grauen Kloster“ profesorius, daugelio religijos isto- 
rijos ir etnologijos darbų autorius, pasimirė 1926 m. rugpjūčio mėn. pradžioj, 
turėdamas 58 metus amžiaus. Iš jo veikalų čia suminėsime šiuos mums pa- 
žįstamus: Die Religion der Griechen (1914, rinkiny „Aus Natur und | 
Geisteswelt“) ir Die Gėtter der Griečchen (1926, rinkiny „Die Biche- | 
rei der Volkshochschule“ Bd. 58). Tai savo uždavinį gerai atliekančios knyge- 
lės. — Toliau: Volkskundeimaltsprachlichen Unterricht. 1 Teil: 
Homer. (1922). Labai turininga knyga, su daugel medžiagos ir iš religi- 
jos srities; taip pat naudinga ir liturgijos tyrimams (žiūr. jos turinį ir re- 
cenziją Jahrbuch fūr Liturgiewissenschait IV, 252). — Romėnų religijos ir 
kultūros sritį liečia jo straipsniai Altrėomischer Regenzauber (Archiv 
fūr Religionswissenschaft 1922, 317- 339) ir Frauenleben im alten 
Rom (Geisteskultur 35 Jahrg. Heft 1). — Pedagoginiams klausimams vėl 
eina Kulturunterricht (1918) ir kiti. Pridėtina dar ir kalba Zum 
Gedichtnis von Hermann Dieėls (1923). : 


E. A. Abbot, 

egzegetas ir rašytojas religinių studijų srity, „liberaliosios“ teologijos atsto- 
vas, pasimirė 1926. X. 12, baigdamas 88-sius savo amžiaus metus. Iš jo. 
veikalų čia paminėsime: Bacon, his life and works (1885); Bacon and Essex: 
Bacon's earlier life (1877); The Anglican career of Cardinal Newman (1892); 
Clue, a Guide through Greek to Hebrew Seripture (1900; The Corrections 
oi Mark adopted by Mathew and Luke (1901); Johannine Grammar (1906); 
Johannine Vocabulary (1905); Notes on New Testament Criticism (1907); 
St. Thomas, his death and miracles (1808); The Spirit on the Waters, evo- 
lution of the divine from the human (1897); The nature of Christ (1877); . 
The iourftold Gospel (1913—1917); Light on the Gospel from an ancient 
Poet (Odes of Salomon) (1912); Miscellanea evangelica (1913); A protest 
against perturbed Criticism (1903) (drauge su V. G. Rushbrooke'u); The 
common Tradition of the Synoptic Gospels in the Revised Version (1884). 
— (Pagal Revue d'histoire ecelėsiastiąue 1927, Nr. 1, 165). 


Paul Haupt, 
išgarsėjas asiriologas, semitiškųjų kalbų profesorius ir direktorius Orientinio- 
Seminaro John Hopkins universiteto Baltimorėje pasimirė 1926. XII. 15. Gimęs 
1858 m. Gėrlitz'e, nuo 1880 m. privatdocentas Gėttingen'e, paskui išsikėlė 
Amerikon ir nuo 1883 m. profesoriavo Baltimorėje. Labai veiklus ir plunksna. 
Veikalai rašyti vokiečių ir anglų kalbomis, liečia įvairias asiriologijos sritis,. 
taip pat Biblijos literatūrą. Šioj paskutiniojoj srity jis veikė ir komentavo | 
Koheleth'o (Koheleth oder Weltschmerz in der Bibel 1905) ir Giesmių Gie- 
smės knygas (Biblische Liebeslieder. !['as sogenannte Hohe Lied Salomos 
1907); šią antrąją knygą, kaip jau rodo antraštė, jis aiškino ultrarealistiškai. 
4š asiriologijos: Die sumerischen Familiengesetze in Keilschrift etc. (1879), 
„Der keilinschrittliche Sintilutbericht“. Su savo mokytoju Fr. Delitzsch'u. 

leido ir rašė serijose „Beitrige zur Assyriologie und semitischen Sprach- 
wissenschait“ ir „Assyriologische Bibliothek“. Iš-čia paminėtini: „Akkadische 
und sumerische Keilschrifttexte“ (Assyr. Bibl. I), „Das babylonische Nimrod- 
- epos“ (Assyr. Bibl. III), „Purim. Address“ (Beitrūge 6,2 ). Nuo 1898 m. su 
kitais bendradarbiais leido vad. daugiaspalvę Bibliją, hebraišką kritišką tekstą 
ir anglišką vertimą, kame apčiuopiamai norėjo iškelt aikštėn literatinės kri- 
tikos rezultatus dokumentų distinkcijoj (The sacred boks of the Old Testa- 
ment. A criticai edition ot the Hebrew text printed in colours); su Fu r- 
ness'u leido „The sacred books oi the Old and New Testament. A new | 
english translation“. 2 
Haupt'o 40 metų Baltimorėje profesoriavimo sukaktuvėms paminėti, 
jo bendradarbiai ir mokiniai išleido monumentalią knygą Oriental Stu- 
dies (LXX--470, Baltimore ir Leipzig, Hinrichs 1026) su daugel straipsnių 
„iš Senojo Testamento bei judaistikos apskritai (1—139), iš asiriologijos 
(141—202) bei egiptologijos (293—314), ir iš semitistikos apskritai (315—470). 
Ilgai užtrukus šios knygos spausdinimui, jubilatui teko neilgai jąja džiaugtis, 
kai buvo išėjusi. Knygą bespausdinant mirė ir penketas jos bendradarbių, tarp 
ju ypač tragingai vienas redaktorių (Aaron Ember). Tat ši knyga lieka kaip 
puikiausias paminklas Haupt'ui ir jo mirusiems beudradarbiams. Cia iveda- 
mojoj daly (|--LXX), be kita ko, F. Albright'as rašo apie Haupt'ą kaip 
mokslininką ir mokytoją (XXI--XXXII), o A. Ember'is sustatė Haupt'o bi- 
bliografiją (XXXIII-LXX). Čia taigi galima rasti pilnas Haupt'o veikalų sąrašas. 
Paties šio „Festschriit'o“ srtaipsnių sąrašą patiekia „Orientalistische Literatur- 
zeitung“ 1928, 348—-349 pp. 

Kaipo literatiniai nabašninko palaikai, pernai išėjo 33 straipsnių straip- 
snelių rinkinys antrašte: The ship of the Babylonidn Noah and 
other papers. Šis X tomo 2-sis sąsiuvinis „Beitrige zur Assyriologie“ 
eina kaip atsisveikinimas su abiem šios serijos leidėjais — su Delitzsch'u ir 
Haupt'u. Todel čia patiekti ir abiejų nekrologai: Delitzsch'o — parašė Mau- 
rice Price, o Haupt'o jau minėtasai F. Albright'as. Jau pirmiau minėtame 
rinkiny rašęs apie savo mokytojo gyvenimo eigą, čia jis mėgina nupaišyt 
jo mokslinį plėtojimąsi, ypač jo nuopelnus asiriologijai, sumerologijai, Sena- 
jami Testamentui ir lyginamajai semitistikai. — Įdomi apie Haupt'o raštinius 
darbus nuomonė vokiečių asiriologo B. Meisner'io. Jis, sako, kad Haupt'o 
„mokslinei produkcijai Amerikos oras nėjo į sveikatą“ (Deutsche Literatur- 
zeitung 1928, 2354). Ė 


Eugen Hultzsch, 


sanskrito kalbos profesorius Hallės universitete, pasimirė 1927. I. 16, ne- 
sulaukęs jam rengtųjų pagerbimų jo 70 metų amžiaus sukaktuvių proga. 
(gimęs 1857.11.29). Del jo mirties indologijos mokslas turi sunkų nuostolį. 
Plačiau jį vertina J. HerteV'is, Zeitschrift der Deutschen Morgenlindischen 
Gesellschaft. N F..7 (1928) 49 - 60, suminėdamas ir jo raštų-antraštes (60—67). 
Šiame sąraše rasi ir indų religiją bei filosofiją liečiančių darbų. 


1 Čia suminėti tik Hinrichs'o Leipcige išleisti vokiški veikalai. 

Franz Praetorius, Ž 
gimęs 1847. XII. 22 ir miręs 1927. I. 21, yra buvęs įžymus ypač kaip abe- 
sinistas, semitistikos epigrafikas ir hebraistikos gramatikas. Jo darbuose ran- 
dame šių veikalų iš religijos istorijos: Unsterblichkeitsglauben und Heili- 
genverehrung bei den Himjaren (ZDMG 1873); Bemerkungen zum Buche 
Hosea (1918); Die Gedichte des Deuterojesaias (1922); Die Gedichte des 
Amos (1924); Die Gedichte des Hosea (1926). — Plačiau jo darbus nagrinėja 
E. Littmann'as Zeitschrift der Deutschen Morgenlūndischen Gesellschaft 
N. F. 6 (1927) 159—167 pp. 


Henry Martin, 
Arsenalio bibliotekininkas, gimęs 1852 m., be savo bibliotekinių darbų, prieš 
keletą metų ėmėsi leist kolekciją L'art et les saints, kuriai ir patsai 
parašė keletą tomų, būtent: Saint Martin (1917), Saint Hubert (1921), 
Saint Mathieu (1926), Saint Marc (1926), Saint Jean VEvangė- 
liste(1927), Saint Luc (1927), Saint Andrė (išeina po autoriaus mirties). 
Mirė 1027. X. 14. 


Alfred Hillebrandt, 
Breslavo universiteto profesorius sanskritistas, pasimirė nuo apopleksijos 
1927. X. 18, eidamas 75-Sius savo amžiaus metus (gimęs 1853. III. 15). 
Buvo ir kilęs iš čia pat (Breslavo apskričio) ir protesoriavęs Breslave visą 
laiką (nuo 1883 m.). Bestudijuodaąmas sanskritą ir lyginamąją kalbotyrą 
Miinchene, jis savo mokytojo (Martino Haug'o) buvo paakintas atsidėt stu- 
dijuot vedų tipingas aukas. Jis buvo pasirinkęs išnagrinėt jaunačio ir pil- 
načio aukas. Jo pirmasis darbas apie tai išėjo 1876 m. (tais pačiais metais 
mirė jo mokytojas, dar nė 50 metų amžiaus -nesulaukęs'. Kai šiuo laiku 
Maksas Miiller'iis pagaliau buvo baigęs (jau 1840 m. pradėtą) didelį Rigve- 
dų išleidimą ir kai buvo Peterburge atspausdintas sanskrito žodynas (7 tolio 
tomai), tai, turint tokių pagalbinių priemonių, jaunam, energingam ir darbin- 
gam Hillebrandt'ui kilo pasiryžimas atsidėt dideliam sumanymui. Jis pra- 
dėjo rašyt monografijas apie Vedų panteono atskires dievybes — apie deivę 
Aditi (1876), dievųs Varuną ir Mitrą (1877). Pagaliau jis pasiryžo išdėstyt, 
atsiremdamas versmėmis, visą vedų mitologiją. Po ilgų prirengiamųjų darbų, 
1801 m. išėjo I-sis tomas, kuriame 547 puslapių knygoj rašoma tiktai apie 
dievą Somą. Kituose tomuose jis ėmė dalyką trumpiau: 1899 m. išėjo 2-sis, 
1902 — 3-sis ir paskutinis tomas. 1910 m. jis išleido viename tome 
vedų mitologijos santrauką. Paskutinis užsimojimas šioj srity buvo jo 
noras savo didžiąją mitologiją išleist nauju leidimu dviem tomais. I-sis išėjo 
prieš pat mirtį (Vedische Mythologie. 2 verūnd. Aufl. Bd. I. Breslau 1927, 
547 p.); tur būt yra baigtas ir 2-sis tomas. Tuo būdu tat vedų mitologija 
buvo tapusi jo mylimiausiu, bet ir skausmingiausiu kūdikiu per visą amžių. 
-— Antrasis Hillebrandt'o didelis darbas tai išleidimas pirmu kart vieno 
seniausių vedų ritualinių tekstų Sžnkhkayana-Srautasūtra (išėjo serijoj Biblio- 
theca Indica, Kalkutoje, 4 tomai, nuo 1885 m.); kaip šalutinis šio darbo 
vaisius, 1897 m. išėjo išdėstymas visos ritualinės literatūros apie vedų aukas 
ir kerus (serijoj „Grundriss der Indo-Arischen Philologie und Altertums- 

kunde). — Vaisingai dirbo Hillebrandt'as ir senosios Indijos politikos srity. 
Sios srities studijas baigė savoj knygoj „Altindische Politik“ (1923). — 
Plačiau apie Hillebrandt'o darbus ir asmenį referuoja B. Liebich'as, 
Zeitschrift der Deutschen Morgenlandischen Gesellschaft N. F. 7 (1928), 
42--48 pp. 


Georges Lafaye, 
lotynų literaturos istorijos profesorius Paryžiuj, mires 1927 m. spalių mėn. 
(gimęs 1854 m.) yra autorius ir keleto veikalų iš klasicizmo laikų religijų 
istorijos, kaip antai: Histoire du culte des divinitės dAlexandrie 
(1884; jo doktorato darbas); Les divinitės alexandrins chez les 
Parisii (1904); Linitiation mithriague (1906). 


4 Louis Claude Fillion, 

„ katalikų kunigas sulpicionas, pasimirė turėdamas 84 metus amžiaus. Gimęs 
1843. VI. 25, buvo Sventoja Rašto ir hebrajų kalbos profesorius Reimso 
(1871) ir Lyono (1874) seminarijose, paskui 1803 - 1905 m. profesoriavo 
Paryžiaus Katalikų Universitete. Iš jo daugelio raštų paminėsime jo išlei- 
dimą Biblia sacra vulgatae (1888); Les commentaires sur les Guatre ėvan- 
giles (1878 — 89); La Sainte Bible commentėe d'aprės la Vulgate (1889--01); 
N. S. Jėsus-Christ, d'aprės les Evangiles; Atlas de la Bible (1883—94), Ben- 
dradarbiavo  daugely žurnalų. Mirtis jį užklupo bebaigiantį „Histoire 
d'Israel, peuple de Dieu“ (trimis tomais, kurių vienas tik ką išėjo). Savo 
raštais buvo tik popularizatorius, ir kai kuomet net tokių teorijų bei aiški- 
nimų, kurių niekas nebepalaikė. Siuo atžvilgiu jis stovėjo daug žemiau kaip 
jo mokytojas Vigouroux. Bet vis delto jo raštai daug prisidėjo ir dva- 
sininkams, ir pasaulionims sueit į kontaktą su Šventaisiais Raštais. 


Eiphėge Vacandard, 
Bažnyčios istorininkas, pasimirė 78 metų amžiaus (gimęs 1849. IV. 10), iš- 
buvęs 52 metus Rouen'o licejaus kapelionu. Daugiausiai žinomas kaip 
šventojo Bernardo istorininkas: Vie de saint Bernard, abbė de Clair- 
vaux (1895, 2 tomai; Prancūzų Akademijos primijuotas veikalas; išėjo daug 
leidimų, išverstas ir vokiškai 1897). Kiti veikalai iš ankstybųjų. Bažnyčios 
istorijos laikų: Saint Victrice (1903); Vie de saint Ouen (1902); 
Linguisition (1906) Be to, daug straipsnių žurnaluose; tarp jų ne- 
vienas apie aktuliąsias problemas iš ankstybųjų Bažnyčios istorijos laikų. 
Tie straipsniai išleisti atskirai keturiais tomais vardu: Etudes de criti- 
gue et dhistoire religieuse (Paris, Gabalda). 


Georges Dottin, 


įžymus prancūzų keltologas, miręs 1928 m. sausio m. pabaigoj, yra auto- 
„rius, tarp kitų, šių veikalų iš keltų religijos srities: La croyance 
a Vimmortalitė de Vame chez les anciens Irlandais (1886), 
La religions des O(aulois (1808), Lalėgende de la mort chez 
les Bretons armoricains (1902, 2 tomu). 

, Emile Sėnart, - i 2 
įžymus prancūzų orientalistas, (gimęs 1847 m. ), yra, tarp kitų,. autorius 
šių veikalų: Les Inscriptions de Piyadasi (1881—86), Essai sur | 
la lėgende de Buddha (1882), Les castes dans Vlnde (1896), 
Origines bouddhigues (1907). Mirė 1928. II. 22, 


Gustav Klameth, 

„Sotero“ bendradarbis, orientalistikos ir lyginamojo religijų mokslo profe- 
sorius teologijos fakultete Olemouc'e (Cekoslovakijoj), atkritęs po operacijos: 
nesitikėtai pasimirė 1028 m. balandžio m. 24 dieną, sulaukęs vos tik 49 
metų amžiaus. Laikome esant reikalinga ir kiek plačiau pakalbėt apie šį | 
„Sotero“ didelį prieteli, kiek smulkiau su juo supažindint mūsų skaitytojus. 
Jis gimė 1879. IV. 18 paliai Grumberg'a šiaurinėj Moravijoj smulkaus 
žemdirbio šeimoj. Iš ketverto sūnų trys nuėjo į kunigus, vienintelė duktė — 
į uršulietes. Kadangi tėvas buvo neturtingas, tai Gustavui mokslas išeiti | 
buvo nepigu; tai jis atsiekė ne be vargo ir atsižadėjimo ir buvo tikras self 
mademan. Jis išėjo gimnaziją Kremsier'e ir studijavo teologiją Olomouce. 
Jis buvo vienas nedaugelio teologų senojoj Austrijoj, kurie promociją pa- 
darė sub auspiciis imperatoris, vadinasi, visus egzaminus atliko.kuo pui- 
kiausiai. 1903 m. buvo įšventintas į kunigus ir 1903 — 1907 m. dirbo pasto- 
racijos darbą kaip kooperatorius parapijose. 1907—1919 m. jis dirbo kaip | 
religijos mokytojas vokiškoj valstybinėj gimnazijoj Mžhrisch-Ostrauer ir 
tenykščiame mergaičių licejuje. Tuo pat laiku skaitė ir kaip privatdocentas 
Kirilo ir Metodiaus vardo teologijos fakultete. Olomouce, habilitavęsis čia 
1909 m. kaipo pirmasis privatdocentas Senojo Testamento biblinėms studi- 
joms. Dar studijavo Vienoj, Berline ir, kaip profesorių Grimm'o (Mūnstery) 
ir Schlėgl'io (Vienoje) asistentas, atliko šešeto mėnesių kelionę po Egiptą 
bei Palestiną ir savo habilitaciją vėliau išplėtė taip pat ir Naujajam Testa- 
mentui. 1019. VIII. 25. jis buvo išrinktas Naujojo Testamento ekstraordi- 
nariniu, o lygiai po dvejeto metų (1921. VIII. 25) ordinariniu lyginamojo 
religijų mokslo profesorium; šio dalyko katedra yra vienintelė visoje Cekoslo- 
slovakų respublikoje. 45, | Ė 

Stambesnių rašto darbų nabašninkas paliko šiuos: Ezras Leben 
und Wirken (1908); Vom Auibau des Tempels zum Nehemia 
(Progr. 1910); Das Karsamstagieuerwunder der hl. Grabes- 
kirche(1913); Neutestamentliche Lokaltraditionen Palasti- 
nas in der Zeit vorden Kreuzzigen I (1914); II. Die Olbergiūberlieferungen. * 
1 Teil. (1924) (šiedvi knygos išėjo Meinertz'o leidžiamoj serijoj „Neutesta- | 
mentliche Abhandlungen“, Mūnster, Aschendorti). Šis Klameth'o darbas yra 
kaipo papildymas Vincento ir. Abelio didelio veikalo Jėrusalęm 
Nouvelle (Paris 1914), kuriame patiekti ir rezultatai jų dviejų - istorinių 
archeologinių studijų apie Alyvų Kalno šventąsias vietas — Eleoną, Gethsemanį 
ir Kristaus dangun žengimo vietas. Papildymas čia daromas iš religijos 
istorinio požvilgio, kadangi jo knygos stato savo uždaviniu nustatyt saky- | 
tųjų trejeto svarbiausių . Alyvų Kalno vietų originalines tradicijas; jas kriti- 
škai persijot, susekt jų paskutiniąsias šaknis, ir atidengt jų ryšius su Biblija, 
su nekrikščioniškų religijų įvaizdais bei folkloru, idant šiuo būdu gautų 

tvirtą kriteriją atskiroms tradicijoms įvertinti. Siaip betyrinėjant, tūla daug 
«diskutuota „bažnytinė“ lokalinė tradicija — kaip, antai, tradicija apie Alyvų 
Kalno Coenaculum'ą, apie Kristaus, žengiant jam į dangų, paliktus pėdų 
ženklus arba jo kelių ženklus beklūpant prieš kančią Getsemanio.. darže, — 
„išėjo aikštėn kaip ne oficialinis, bet iš savotiškų pradų išdygęs liaudies 
tikėjimas. Skiriant šį naivų liaudies tikėjimą nuo oficialinės bažnytinės tradicijos, 
daug padeda paskiausiais laikais paskutinieji Jeruzalio bažnyčios oficialūs 
ritualai,  armeniškasis lekcionaras, Canonarium Hierosolymitanum ir 
Typikon'as. 

Čia pat reikia dar pridurti, jog, bekeliaudamas po Rytus, nabašninkas 
buvo pasidaręs apie 300 fotografijos nuotraukų iš religijos bei kultūros 
istorijos bei topografijos sričių ir nustatęs joms paaiškinimus „su litera- 
tūros nurodymais (Lichtbilder nach den Auinahmen des Prof. Dr. G. 
"Klamėth; Erliuterungen zu den Lichtbildern von Prof. Dr. G. Klameth. 
-Oesterrechische Bundes-Lichtbildstelle, Wien, I. Wallnerstrasse 4/ll). 

Iš mokslinių žurnalų jis labai simpatizavo mūsiškiam „Soterui“ ir ben- 
-<dradarbiavo naujai pradėjusiame eit „Angele“ (žiūr. apie jį š. m. „Sotero“ 
100-—-101 pusl.); šiame antrajame randame jo dvejetą straipsnių: Zu den 
-Marienguellen Palastinas I (1925) 131—140 pp. ir „Uber die 
Herkuntt der apokryphen «Geschichte Josephs des Zim- 
mermanns“ III (1918) 6—31; šis antrasis išėjęs jau po jo mirties. 

Nabašninkas mėgo dirbti ne tik plunksna, bet ir žodžiu, kaip moky- „ 
tojas ir kaip paskaitininkas internaciniuose kongresuose bei šiaip konieren- 
cijose ir kursuose. Antai, Religinės Etnologijos Savaitėj Tilburge 1922 m. 
jis skaitė apie auką pas arabus (Das Opifer bei den Arabern,. atsp. 
Semaine d'Ethnologie Religieuse III“ session, 1923, 301—315 pp.); Religijos 
etnologiniame kongrese Vienoj (Mėdling'e) 1923 m. skaitė apie sumerų- 
akadų paraleles su bibline priešistorija (Sumero-akkadische Paral- 
lelen zur biblischen Urgeschichte, atsp. Katholiken-Korrespon- 
-<denz, o perdirbtu ir papildytu pavidalu „Sotere“; žiūr. toliau). Tik už keleto 
savaičių prieš mirtį Brno „Uranijoj“ skaitė labai lankytų paskaitų ciklių apie 
Egpto religiją liaudies universiteto programos ribose. Ir šiaip skaity- 
davo paskaitų kunigų konferencijose, Katalikų Liaudies Sąjungos nariams | 
ir k. Domėjosi ir literatūra, muzika, meno istorija. Vaisingai dirbo kaip 
vokiečių valstybinės realinės gimnazijos Tėvų Tarybos superarbitras. 

Ž Apie čia suminėtus ir kitus nesuminėtus nabašninko privalumus gerai 
žino' jį pažinojusieji. Bet jiems vargiai žinoma yra dar viena nabašninko 
darbo ir simpatijų sritis, — tai jo santykiai su mūsų lietuviškuoju „Soteru“, .- 
"ir jo redaktorium, apie ką dabar atskirai pakalbėsime. t 


Prof. Klameth'as kaip „Sotero“ bendradarbis. Ka jis „Soterui“ nudirbo ir 
kas liko nenudirbta. 
(Iš „Sotero“ redaktoriaus korespondencijos su prof. Klameth'u *. 


“Su prof. Klameth'u „Sotero“ redaktorių suvedė į korespondenciją prof, 
Dėlleris (šiandien taip pat jau nabašninkas) 1923 m., kai buvo suplanuo- 


1 Asmeniniai ir intiminiai dalykai, k. a., nabašninko reikšti įvairiais atvejais džiaug- | 
smai ir nusiskundimai čia neliečiami. : ; 

tas leist „Soteras“ ir ieškoma jam bendradarbių. Pirmasis man rašytas. 
nabašninko laiškas yra pažymėtas 1923. IV.15. Drauge jis atsiuntė recen- 
ziją Reitzenstein'o knygos „Das iranische Erlosungsmyste- 
rium“, kurią su kitomis buvau pasiuntęs prof. Dėller'iui, prašydamas 
surasti jai recenzentą (ta recenzija, deja, ir iki šiol paliko „Sotere“ neatspau- 
sdinta). Dar maloniau buvo tame laiške rasti nabašninko pasižadėjimą ir 
toliau bendradarbiaut „Soterui“. Kaip savo specialybę, jis pažymėjo lyginąmąji. 
religijų mokslą ir semitų religijas. Cia pat pridūrė, jog dirbąs klausimu 
„Ar Jėzus gyveno“ (prieš Drews'ą) ir rašąs mažesnį straipsnį apie Kryžiaus 
suradimo legendą (įvairių versijų aiškinimas) ir apie krikščioniškus pasako-. 
„jimus apie stebuklingus ataspaudus akmenyse (dysipox0:717a). Pagaliau, pasi- 
siūlė patiekt Tilburgo kongreso trumpą aprašyma. — Tos Tilburgo „Sa- 
vaitės“ aprašymas atėjo redakcijai su 2-ju nabašninko laišku iš 1924. V. 5 
ir yra įdėtas „Sotero“ 1024 m. 147—154 pusl. — Ir šiame laiške sakosi esąs, 
užsiėmęs Kryžiaus suradimo legendos įvairiais aiškinimnais, taip pat „Kristaus, 
Marijos ir šventųjų stebuklingais kojų ataspaudais“ Palestinoj ir k. 

Laiške iš 1925. VI. 1 nabašninkas džiaugiasi išėjusia „Sot ro“ 1-ja 
knyga ir, tarp kita ko, sako, kad šiuo atžvilgiu Lietuva aplenkusi ČCekoslo- 
vakiją, kadangi čia vis dar neįkuriama tokio laikraščio. Šiuo laiku sakosi | 
dirbąs įrodymui, jog didelė dalis Historia Josephi fabri lignarii 
yra egiptiškų Osirio motivų perkėitimas; drauge ir daugelis etiopiškų legen- 
dų apie Mariją pasirodą sutormuotos egiptiškais motivais. Pasiūlė iš šios 
srities straipsnelį ir ;Soterui“. Bet kadangi „Soteras“ pirmiau norėjo turėt 
nabašninko paskaitą apie sumerų ir akadų paraleles su bibline priešistorija, 
tai nabašninkas laiške iš 1925. VII. 11 rašo, kad, nežiūrint ligos ir kitų kliū- 
čių, jis žodį išlaikęs ir tą paskaitą atsiunčia visai iš nauja perdirbtą. Šis. 
darbas atspausdintas „Sotero“ 1925 m. 121—144 pusl. Jo spausdinimui 
užtrukus ir radusis neaiškumų, 1926 m. korespondavova tik tais klausimais. 

Po 1926 m. gruodžio mėn. 17 d. Lietuvoj nabašninko stipriai susirūpinta 
„Sotero“ ir jo redaktoriaus likimu, ką rodo jo atvirukas iš 1926.XII. 29. 
Nuo 1927 m. pradžios nabašninkas rašo „Soterui“ straipsnius apie Kristaus 
vaikystės apokrifus. Laiške iš 1927. II. 15 nusiskundžia kliudžiusia dirbti 
nesveikata, privertusia ilgai gulėti. Atviruky iš 1927. II. 28 priduria, kad ji 
nutvėrusi gripė (morbus dolosus). Vis delto žadėtą straipsnį nabašninkas 
atsiuntė su laišku iš 1927. III. 17. Straipsnis vadinasi „Harpokrato motivai 
apokrifų pasakojimuose apie Jėzaus vaikystę (Soter 1927, 62—-67). Netrukus. 
atėjo. ir straipsnis „Egipto mitų motivai apokrifų legendose apie Mariją. 
(t. p. 146—152). 

Laiške iš 1927. IX. 2 nabašninkas pirmu kart pasisako, kad rašąs straip- 
snį „Gilgamešo epas“, būtent, apie jo religinę mokslinę reikšmę. „Tas 
straipsnis pirmoj eilėj esąs skirtas naujam čekiškam bažnytiniam leksikonui, 
bet, jei būtų pageidaujamas, tai jis apsimąs jį atatinkamai parengti ir „So- 
terui“. „Sotero“ redaktorius galėjo tik pasidžiaugt tokiu pasiūlymu, kadangi | 
Jensen'o jau 1906 m. išvestas į pasaulį Gilgamešas turėjo labai didelių 
pretenzijų) ypač kad Klameth'as ėmęsis vertinti patį Jensen'o metodą 


1 


! Žiūr. apie jį manoje „Kristaus problemoje“ (Kaunas 1914) 29 pusl. ir t. t. 

(laiškas iš 1927. X. 1). Laiške iš 1927. XI. 8 nabašninkas šiuo dalyku rašo: 
„Straipsnis apie Gilgamešo epą ir k. man rankose auga. Džiaugiuosiu kai 
ką nauja įrodęs; darbą galėsiu pristatyt tikrai apie gruodžio mėn. pabaigą; 
bus apie 30 „Sotero“ puslapių“. Tačiau susirgęs akių uždegimu, jis to pa- 
daryti nepajėgė, kaip rodo jo kitas, su Naujų Metų linkėjimais atsiųstas, atvi- 
rukas, kuriame straipsnio pirmuosius 10 pusl. ketina atsiųst iki sausio 15 d. 
Gerai nusiteikęs, nabašninkas šiaip baigia savo atviruką: „Aš manau, kad. 
man darbas yra pavykęs; aš pats turiu džiaugsmo iš to, nors man ir bus 
prieštaraujama. Jūsų Gelgameš-Klameth“. Savo ketinimą jis pakartojo ir- 
atviruky iš 1928. I. 2; tačiau, lyg nujausdamas, kad gali nepajėgt pažado 
ištęsėt, atsiunčia drauge „Sotero“ 1-jam numeriui kitą savo straipsnį, kuris. 
„nors jau atiduotas spausdint kur kitur (Šmidto jubilejiniame rinkiny), bet 
pradžioj buvo skirtas „Soterui“, o Gilgamešą paliksiąs kitam „Sotero“ nume- 
riui. Paskutinis nabašninko laiškas yra iš 1028. I. 26, kame kalbama apie- 
atsiųstojo rankraščio spausdinimą, tikimasi pasveiksiant, ir kad Gilgamešo- 
biisiant apie 30 „Sotero“ puslapių ir kad būsią galima visą straipsnį sudėt 
į vieną sąsiuvinį. 

Atspausdinus paskutinį atsiųsta nabašninko straipsnį (Nuo Hathoros. 
Sykomorės ir t.t. Soter 1928, 22—32 pp.) ir pasiuntus jam, jis nieko nebe- 
atsakė, nebeatsakė ir į laiškus. Buvo šiek tiek nuostabu, nes jis visuomet 
veikiai atrašydavo. Tik štai prof. Doėllerio atvirukas iš 1028. VI. 8 tarp. 
kita ko praneša, jog man iur būt esą žinoma, kad prof. Klameth'as yra pasimi- 
ręs 1928, IV. 24... Visiškai nelaukta ir nesitikėta skaudi žinia... Prof, Dėller'io- 
nurodomas, kreipiuosiu į nabašninko brolį Odilo Klameth'ą O. Cist., 
dekaną ir vyskupo vikarą Marijos Radčice (Marianskė Radčic), prašydamas. 
žinių apie nabašninką. Iš atsiųstų iškarpų iš vietos laikraščių gaunu pa- 
tirti štai ką apie paskutines nabašninko dienas: Velykų savaitėj jis buvo ope- 
ruotas; pergreit  išsirašęs iš ligoninės, jis sukėlė sau komplikacijų dar nu- 
sišaldydamas ir teko mirčiai. Palaidotas IV. 27, dalyvaujant dideliai liūdin- | 
tiems jo kolegoms ir mokiniams. — Taip tat šie toki nereikšmingi, rodos, 
visai atsitiktini įvykiai išplėšė iš gyvųjų tarpo taurą žmogų, kilnų kunigą ir 
pasaulinio garso beisigyjantį katalikų mokslininką. Jo mirtis sudavė labai 
skaudų smūgį ir padarė sunkiai užkišamą spragą ypač religijos istorininkų 
bei semitistų katalikų tarpe. Ką padarysi! Tok a gyvybės ir mirties Viešpa- 
ties valia! Mūsų „Soteras“, kol bus gyvas, turės apie jį kuo geriausią atmi- 
nimą. O Viešpats tesuteikia jo sielai amžinąją ramybę.  Reguiescat in pacet 


Johannes Dėller, 


Vienos universiteto Katalikų Teologijos fakulteto profesorius biblininkas vi- 
sai nelaukiamai pasimirė šių metų rugpjūčio mėn. 31 d. bevasarodamas 
Raabs'e (Raabs an der Thaya) žemutinėj Austrijoj. Tai jaų antras „Sotero“ 
bendradarbis, kurio šiais metais nebetenkame. Ir jis yra buvęs didelis „So- 
tero“ prietelis, gausingai korespondavęs su jo redaktorium jau nuo 1921 m.. 
pabaigos. Sių metų balandžio mėn. 27 d. jo 60 metų sukaktuvių proga 
norėta „Sotere“ pakalbėt apie ji gyvą. Prašyta tam reikalui suteikti biogra- 
finių žinių.  Kaipo labai kuklus žmogus, jis prašė to nedaryt, tačiau vis. 
delto atsiuntė savo paties ranka surašytų žinių pluoštą. Ir štai 

dabar tenkatas žinias panaudoti nebe jo gyvo jubilejui, o nabašninko nekrologui. 
Stai ką nabašninkas rado. galima apie savė ir savo darbus  „Soterui“ 
pasipasakoti. : 72 š 
— Dr. Johannes Dėller, gimęs 1868. IV. 27 Thumoje, Žemut. Austri- 
“oj, žemesniąją gimnaziją išėjo Waidhofen'e prie Thayos 1879 — 1883 m., aukšte- 
sniąją — Seitenstetten'e 1883—1887 m., subrendimo liudymą (maturą) gavo 
su pagyrimu. Vokiečių kalbos protesorium ten tada buvo Dr. Anzelmas 
Salza O. S. B., autorius žinomos „Vokiečių literaturos iliustruotos istorijos“ 
(3 tomai). — Teologines studijas Dėller'is ėjo St. Pėolten'o kunigų seminarijoj 
1887-1891 m. Iš jo mokytojų čia paminėtini: Dr. Juozas Scheicher'is ir 
Jonas Farngruber'is. — 1801 m. įšvęstas į kunigus ir tais pačiais metais 
stojo į aukštesnę kunigų mokslinimo įstaigą šv. Augustino vardu Vienoje, 
teologijos doktoratui rengtis. 1894 m. jis buvo paskirtas St. Pėlten'o kate- 
dros kuratu (1804—-1895), 1895 m. vyskupo sekretorium ir ceremoniaru 
(1895—1806) ten pat, 1895 m. padarė teologijos daktaro promociją, 
1896—1900 m. dirbo kaip Senojo Testamento biblinių studijų profesorius * 
St. Pėlten'o kunigų seminarijoj, 1900 m. pakviestas dvasios direktorium į. 
šv. Ausgustino vardu aukštesniąją kunigų mokslinimo mokyklą („Frinta- 
neum“; Vienoje (1900—1905), kame jis po kurio laiko dvasios direktoriaus 
vietą sukeitė su studijų direktoriaus vieta (biblinėms studijoms“. Čia jo ko- 
legomis buvo: Dr. Ferdinandas Rott'as, dabar Veszprėm'o (Vengrijoj) vysku- 
pas, Dr. Ernstas Seydl'is, vėliau dvaro kapelionas, dabar kadetros kapitura- 
las ir titularinis vyskupas, — 1905 m. jis (Dėller'is), kaipo prof. D-ro Ber- 
nardo Schafer'io papėdininkas, tapo ordinariniu profesorium Senojo Testa- 
„mento studijoms, kurion vieton jį visų balsais pakvietė (Vienos universiteto) 
Katalikų Teologijos fakulteto profesorių kolegija. — Tris kartus buvo fakul- 
teto dekanu, būtent, 1908/0, 1912/13 ir 1921/22 m. O 1923/24 m. buvo 
„universiteto rektorium. Yra popiežiaus prelatas, St. Pėlten'o vyskupo kon- 
sistorijos patarėjas ir Vienos arkivyskupo dvasinis patarėjas. 1910 m. keliavo 
studijų tikslais po Egiptą, Palestiną, Siriją. — Tiek nabašninkas pasisakė 
„Soterui“ apie save gyvas būdamas. z i 
Jo moksliniai darbai beveik iš visų Senojo Testamento sričių pasižymi 
savo tikslumu, pagrindingumu ir gausingu argumentavimu. „Dėller'io veikaluo- 
se rasti beveik 1000-čio naudotų veikalų sąrašą nėra retas dalykas“ (Gabriel). 
Patsai nabašninkas paduoda tokį savo veikalų sąrašą (tame pačiame 
laiške „Sotero“' redaktoriui): - : 
Compendium Hermėneuticae biblicae 1898, *1014; Rhytmus, Metrik 
und Strophik in der bibl. hebr. Poesie 1899; Bibel und Babel oder Babel 
und Bibel? 1903; Geographische und ethnographische Studien zum 3. und 
4. Buch der Kėonige 1904 (premijuotas veikalas); Die Bedeutung des altestam. 
Bibelstudiums und seine Pilegė an der theol. Fakultat der Universitūt 
Wien 1905; Abraham und seine Zeit 1909, *1911; Die Messiaserwartung 
im Alten Testament 1011, *1921; Das Buch Jona ūbersetzt und erklūrt 
1912; Das Gebet im Alten Testament 1914; Die Reinheits- und Speise- 
gesetze des A. T. in religionsgeschichtlicher Beleuchtung 1917; Das Weib 
im A. T. 1020; Die Wahrsagerei im Alten Testamente 1923; Das Alte 
Testament im Lichte neuerėr  Funde (rektoriavimo pradžios kalba; 
1024. — Naujai išleido perdirbdamas: H. Zschokkė's Historia sacra Veteris 

' Testamenti "1920, 1928 m. turėjo išeit naujas 8-sis leidimas !. — Buvo vienas iš 
redaktorių nuo 1918 m. seerijos „Theologische Studien der,Leo-Gesellschait“. 
"Bendradarbiavo įvairiuose žurnaluose, apturtindamas juos savo visuomet . 
pagrindingais. straipsniais. Jų čia nevardinsime. Paskutiniu tų žurnalų eilėj na- 
-bašninkas sumini ir. „Soterą“. „Sotere“, būtent, yra šie nabašninko straipsniai: 
Trivienis Dievas (parašyta specialiai „Soterui“ del Ditlef'o Nielsen'o 
knygos „Der dreieinige Gott in religionshistorischer Beleuchtung“ — 1925, 
145—152), Senasis Įstatymas naujųjų atradimų šviesoj (1926, 
26—42, "tai rektoriaus kalbos vertimas), Patarlių knyga ir Amen- 
en-opės pamokymai (1927, 50—61, specialiai „Soterui“). - 

Narašninkas ne tik patsai „Soterui“ bendradarbiavo, bet rūpinosi ir 
„daugiau bendradarbių jam surasti ir surado. Pavyždžiui, žadėto straipsnio 
apie patepimą Senajame Testamente patsai neatspėdamas parašyt, paakino 
tai padaryt savo mokinį D-rą Rothstein'ą, kurio disertacijoj šis klausi- 
mas gerai išnagrinėtas. Tas Rothstein'o straipsnis jau gautas. — Nabašninko * 
tarpininkavimu „Soteras“ savo bendradarbiuose turi prof. Meghin'ą (Vienoj), 
„tikisi turėt ir prof. Deimel'į (Romoj). Berods, ir nabašninką - prof. Kla. 
meth'a su „Soteru“ suvedė S UE Dėller'is. 

ias čilutės rašančiam proi. Dėller'is iš raštų buvo pažįstamas jau 
nuo studeutavimo laikų, pirmiausia kaip taręs žodį ginče del Babelio ir 
Biblijos. Labai malonus man siurprizas buvo gavus iš nabašninko pirmąjį laišką 
(su stambia asignacija) 1921 m. gale, kuriame jis (sužinojęs mano adresą 
iš prof Pohl'io tuomet Litomeriče, kame baigė gyvenimą Vilmanas, su kuriuo 
aš korespondavau) prašė manęs, nupirkus atsiųsti jam lietuviškų pašto žen- 
klų, kadangi jis atvangos momentais mėgstąs užsiimti tų ženklų rinkimo 
sportu. Aš. apsiėmiau šį nabašninko norą tenkint, kiek mano šios srities 
nespecialumas tai leido daryti. Ir tuo būdu prasidėjo mudviejų su naba- 
šninku korespondavimas ir daugeliu kitų klausimų, ir šiaip jo kitokios (kny- 
gomis iš Vienos un-to bibliotekos) pagalbos tiekimas. Kaip tos korespon- 
dencijos rezultatas pas mane guli keletas dešimčių nabašninko laiškų. Berods, 
likimas mudu, del mudviejų pavardžių abecėlinio artimumo, korespodencijos 
pradžioj buvo sustatęs beveik draugėj ir sąraše narių „Vorderasiatisch- -Aegyp- 
tischen Gesellschait“. i 

Nabašninkui, kaip kunigui, apibūdint, pakartosiu čia Dr. Gabrielio 
žodžius *: „Nuoširdi Bažnyčios meilė ir griežtas klusnumas visiems jos 
įstatymams Valdė iki mažiausių smulkmenų ir kunigišką Dėller'io gyvenimą. 
Nepaisydamas nuolatinio sirguliavimo, antai, jis beveik rigoroziškai užlaikė 
visus bažnytinių pasninkų įsakymus; nors ir kaip būt buvęs pavargęs ir nu- 
sikamavęs; jis savo dienos darbų niekuomet nebaigdavo neatkalbėj;s viso ra- 
žančiaus. Jo gyvenimas buvo nepasiliaujamas ora et labora. Tegų Tasai, 
kurio garbei prof. Dėller'is buvo išimtinai pavedęs visus savo darbus, bus 
jam gausus Atlygintojas“. 

, Ir „Soteras“ siunčia už jį nuoširdų atodūsį į gyvybės ir mirties Vie: 
Špatį. Ieuieseai in pacel i Pr. Dovydaitis. 


! Šis veikalas esąs vartojamas biblmėse studijose ne tik kaimynėj Vengrijoj, bet rie 
Svedijos ir Lietuvos katalikų teologijos įstaigose (Dr. Gabriel). 
.2 Iš paminėjimo Reichspost'e 1928, 1 September (Nr. 243). 


Iš naujausios literatūros. 
a) Knygos. 


Einfūhrung in die Religionsgeschichte. Von Na/han Sėderblom. Zweite, 
vermehrte Auflage. 1928, 155 pusl. Verlag von Guelle u. Meyer, Leipzig. 
Kaina 1 M. 80 Pt. (— Wissenschaft und Bildung 131). 

Knygelės autorius — pirmiau buvęs religijų istorijos profesorius 
Leipcige, o dabar (protestantų) arkivyskupas Upsaloj, — yra pasižymėjęs ir 
raštais iš įvairių religijos mokslo sričių. Sioje knygelėje, kuri išėjusi jau 2-ju 
leidimu, jis patiekia kaip kokį religijų istorijos vadovėlio konspektą, užkliudy- 
damas visus klausimus kuriuos nagrinėja ir kiekvienas platesnis šio dalyko. 
vadovėlis. Ir jis pradeda ruo primitiviųjų religijos papročių bei įvaizdų 
"dėstymo, paskui 1-me skyriuj kalba apie priešakinės Azijos religijas (Egipto, 
Babilonijos bei Asirijos ir Irano), klasikinės senovės religijas (graikų, romė- 
nų), sinkretizmą, islamą, germanų religiją, Indijos bei rytinės Azijos religijas, 
pagaliau dėsto budizmo ir krikščionybės lyginima; 3-me skyriuj nagrinėja- 
mos religijos pagrindinės sąvokos (šventybės, Dievo, kulto) ir paskutiniame 
(5-me) — religija ir magija. Vadinasi, čia esama ne tik istorinių, bet ir siste- 
minių dalykų. Istorinę religijų apžvalgą autorius sustatė tąja eile, kuria yra 
su jomis susisiekusi Senojo ir Naujojo Testamento religija. Izraelitų reli- 
gijos plėtotei jis stipriai pabrėžia kanaaniškus poveikius, 0 judaizme — pra- 
našų svarbą. 

Tai yra gražus ir nebrangus vadovėlis pirmam susipažinimui su reli- 
gijos istorijos problemomis. Gaila, kad iki šiol panašaus įvedamojo kon- 
spekto neturime iš kataliko autoriaus plunksnos; pirmoj eilėj jo lauktume 
iš tokio W. Schmidt'o S. D. V. plunksnos, sakysime, Kosel'io firmos pana- 
šiame rinkiny, kuriame, rodos, jis yra jau net pažadėtas išleisti. Pr. D. 


Dūrr, Lorenz, Religiose Lebenswerte des Alten Testaments. (Verėfientli- 
chung des katholischen  Akademikerverbandes) VIII -156 p 80. Freiburg i. 
Br. 1028, Herder. Kaina 3 markės. > 

ios knygelės autorius, Braunsbergo Akademijos profesorius, „Sotero“ 
skaitytojams yra pažįstamas iš jo straipsnio „Sotere“ (1924). Jis visai mo- 
dernas tyrinėtojas, ima tokias problemas ir iš to šono, kurios yra aktualios 
modernai dvasiai. Jis nors dar jaunas, bet jau yra keleto labai rimtų vei- 
kalų autorius iš Senojo Testamento problemų komplekso. Šiame veikalėly. 
duodama daugiau, negu kiek galima laukt iš jo antraštės. Būtent, čia pir- 
moj daly kalbama apie Senojo Testamento dvasinę bei religinę istorinę 
reikšmę ir apie jo vertę dabarčiai, kaip religijos versmės. Antrojoj daly — apie 
atskiras viršum laiko stovinčias religines jo vertybes, kaip, antai: apie betar- 
pišką Dievo įsisąmoninimą bei Dievo pergyvenimą, apie savotiško betarpiško 
Dievo pergyvenimo išsiveikimą Dievu pasitikint ir apie nusistatymą susitikus 
su gyvenimo sunkenybėmis (teodiceja, blogio ir kentėjimo pasauly problema). 
Toliau kalbama apie Senojo Testamento religiją kitais atžvilgiais ir apie 
“ praktiškąją išmintį Senajame Testamente. — Šiais Senojo Testamento nieki- 
nimo laikais šis veikalėlis tikrai prisidės autoriaus troškimui įgyvendinti, 
būtent, „Senajį Testamentą atskleisti platesniems sluoksniams ir parodyti, 


Iš naujausios literatūros 213 


kokių 'brangių turtų čia paslėpta ir šių dienų žmogaus asmeniniam 
dvasios bei tikėjimo gyvenimui“... „idant jis bent savo geriausiomis 
«dalimis tūlam kikščioniui vėl taptų vidujinio gyvenimo gyvybės bei jėgos 
versme, idant jis su juo suaugtų ir kad jo būtų ieškoma kaip Dievo 
duotos mokyklos įvairiose sielos nuotaikose, taip kaip kitados būdavo 
pirminės Bažnyčios Tėvams ir kaip kad dar ir šiandien yra mūsų Bažny- 
čios maldos ir tikėjimo gyvenime“. "A 

Der Messiaglaube in Indien und Iran. Aut Grund der GOuellen dar- 
gestellt vom Emil Abegg. Mit 8 Lichtdrucktafeln 1928, VIII -- 286 in 80. 
Verlag Walter de Gruyter u. Co. Berlin und Leipzig. Kaina 22 markės. 

Dėkingas yra darbas išdėstyt tikėjimą į Mesiją tokioj srity, kuri jau 
pati iš savęs yra labai įdomi religijos istorijos atžvilgiu. Čia dėstymas pa- 
remtas — tai turi didelės reikšmės — pačiomis versmėmis, kurias autorius 
aiškina labai pažindamas dalyką ir mokėdamas kalbą. Ypačiai čia vertinga 
tai, kad jis atskleidė ir analizavo religijos istorininkui europiečiui iki šiol 
nežinotą, bet svarbią versmę, vad. Kulli-Purūna. 

Abegg'as pirmiausia mus supažindina su Višnuizmo tikėjimu į 
Mesiją. Mesijo įvaizdai čia kuo artimiausiai susirišę su mokslu apie dievo 
Višnu inkarnacijas (Avatara, tiksliai „nusileidimas, nužengimas“), o iš kito 
šono susijungia su mokslu apie įvairių amžynų eilę po vienas kito. Ketverto 
amžynų bėgy pasaulis ir žmonės, apskritai visos esybės, iš pradinio idealaus 
laimės stovio palaipsniui nusmuko (nupuolė) dvasiniu ir fiziniu atžvilgiais. 
Blogiausias laikotarpis — tai dabartinis. Pasiekus blogybės, sugedimo ir 
skurdo aukščiausią laipsnį, Višnu nužengs paskutinį kartą ir pasireikš žmo- 
nių tarpe kaip Kalki's, kad nuvestų juos į geresnę būtį. Kalki'o pasiro- 
dymas ir veikimas literatinėse veršmėse atvaizduota ne vieningai. - Autorius 
tat ir nesiima iš įvairių versmių konstruot Kalki'o veikimo pilno vaizdo. 
Vis delto reikėtų paminėt keletą, kaip man rodosi, būdingų bruožų. 

Pasak esamų indų versmių, Kalki's pasirodo žmogaus pavidalu kaip 
vieno bramano sūnus. Jis kovoja ir nugali barbarų tautas, plėšikus ir pik- 
tadarius, netgi juos visiškai sunaikina. Jis suteikia taiką ir vėl atstato Ku- 
rėjo įvestą pasaulio tvarką ir viešpatauja kaip pasaulio valdovas, kuriam 
yra nusilenkęs visas pasaulis. Jis apšviečia ir apvalo sielas tų žmonių, kurie 
„dar gyvena piktojo amžiaus pabaigoj. Kai kuriose vietose jis pavadintas 
sarvalokašivamkara, t. y. „pasaulio gelbėtojas, išganytojas“ (Weltheiland); jo 
gimimas įvyks viename žiemos mėnesių vidurnaktį. Jau jo pradėjimas yra | 
nepaprastas, stebuklingas. Jam užgimus, ateina išminčiai ir nusilenkia kū- 
dikiui, kuris gimęs tam, idant išdildytų pasaulio susitepimą. Pabaigęs savo 
misiją, t. y. atstatydinęs tvarką ir teisę, Kalkis stebuklingu būdu vėl pa- 
lieka pasaulį. 

Iš pranešimų apie indų liaudies tikėjimą eina, kad Kalki's visai ar da- 
linri priima arklio pavidalą. Sis theriomorfiškas įvaizdas, nors paduotas 
vėlybesnių versmių, vis delio rodosi esąs pirminis. Senesnėse versmėse 
Kaiki's reiškiasi, rods, perdėm žmogišku pavidalu, bet vis delto šiokiu ar 

„tokiu. sąryšiu su arkliu, — ar tai kad jis ant jo joja, ar kad jį veda už pa- 
vadžio, ar prieš jį klūpo. Sis nuolatinis susimezgimas su arkliu tatai rodąs 
į theriomorfinį pagrindą. 

Budizme Mesijo įvaizdas kilęs iš kitų prielaidų. Čia nebekalbama 
apie dieviškos esybės inkarnaciją, bet apie dar laukiamą paskutinį Budos. 
„pasirodymą, kuris nėra identiškas su savo pirmatakais, kurių paskutinysis 
buvo žinomasis religijos įkūrėjas.  Senojoj budizmo literatūroj patsai Oo- 
tama Buddha (dažnai su pavarde „Sakyamuni“) pranašauja savo mokiniams. 
paskutiniojo Budos atėjimą. Sis paskutinis Buda turi pavardę Aaitreja. Su 
savo pirmatakais jis susimezgęs tik tuo, kad jis skelbia panašų mokslą. — 
Taip pat ir budistiškas Mesijo vardas susijęs su mokšlų apie po vienas. 
kito einančius, blogėjančius amžynus. Višnuizme šis susijimas yra organiškas, 
vidujinai -būtinas; budizme jis tik išviršinis.. Buddha Maitreya nėra, kaip: 
Kalki's, baisingas kariautojas ir galingas valdovas, bet tik didelis mokytojas, 


kaip jo pirmatakas, istorinis Buda. Tačiau greta jo tuo laiku visą pasaulį | 


valdysiąs teisingas ir galingas valdovas. Abego'as čia sunaudojo ne tik 
indiškus tekstus, bet taip pat ėmė ir tibetiškas, kinietiškas bei  sakiškas 
versmes. 4 

Nuo abiejų indiškų ' Mesijo idejų - išplėtojimo gilia spraga skiriasi 
iranių tikėjimas į Mesiją. Parsizme, dar aiškiau kaip višnuizme, atpir- 
kėjo atėjimas surištas su pasaulio amžynų teorija ir apskritai su eschatologi- 
niais įvaizdais. Atskirų pranešimų jau randama Zarathustros religijos seniau-- 
siuose dokumentuose, paskui vėlybesnioj Avestoj, 0 ypač detalių atvaizda- 
vimų yra Pahlavi'o literatūroj. Amžių pabaigoj ateis Suošyan/ (partic. Tuturi 
= tas, kuris gelbėsiąs, padėsiąs, Heiland) su savo bendrais ir prikels mirusius, 
kurie paskui stos prieš paskutinį teismą. Ahuros Mazdos paliepiamas, 
Saošyant'as jiems skirs dovanas ar bausmes. Pažymėtina ir Saošyant'o 
stebuklingas pradėjimas bei gimimas iš tyros mergelės, taip pat ir tai, kad 
pirm jo eina du pirmataku. — Savo knygos pabaigoj autorius įsakmiai pa- 
brėžia, kad jis nesiima nustatinėt ryšių su panašiais įvaizdais šalia Irano.. 
Tatai esą dar per anksti, kadangi labai daug kas eina nuo gausingų litera- 
tinių radinių, kurie dabar vyksta aptikt centrinėj Azijoj. 

Gale šio vertingo darbo eina smulki rodyklė, taip pat keletas tabelių 
su atvaizdais ir rankraščių taksimilėmis. 


Kaunas. Dr. Franz Brendev. 


b) Žurnalai. 

. Revue de I'histoire des religions 96 (1927) (444 p.) Magnus Olsen, 
. Magie et culte dans la Norvėge antigue (1— 38); M. Brunot, Le Congrės. 
d'histoire du Christianisme (Paris, 14—22 Avril 1927; Jubilė Alired Loisy) 
(39—49); Ch. Picard, Peuples et civilisations. Sur V histoire religieuse dės 
„Premičres civilisations“ (50—60); L. Barbedette, La formation religieuse de- 
Malebranche. Les premičres čėtudes (61—77); P.-L. Couchoud, Le style rythmė 
dans !'ėpitre de Saint Paul a Philėmon (129—146); A. Audin, Les rites solsti- 
ciaux et la lėgende de Saint Pothin (147—174); A. Bel, La codification du 

droit musulman en Algėrie (175—192); J. Schousboe, La messe la plus ancienne. 
Recherches zur les origines du christianisme (193-- 256); M. Goguel, 
L'orientation de la science du Nouveau Testament (295—339); M. Gaudefroy- 
Demombynes, Les origines de !' Islam d'aprės M. Tor Andrae (340 — 346); 
J. Przyluski, Totėmisme et vėgėtatisme dans I Inde (347 —364); Ch. Pičard,. 
Dėmėter et les Jumeaux d' Argos (365--398). 


Tad Abė 


 ZPUAMAs Asas PE i vns ns 
(Lietuvos Bibliografijos Instituto organas) | 


rūpestingai registruoja | visas spausdinamas Lietuvoj knygas, o taip 
pat visas lietuviškas kriygas, kurios išeina Lietuvių + kolonijose 
Amerikoj, * Anglijoj, Latvijoj ir kitur. Žurnale duodama įvairių knygų 
S straipsniai knygų ir bibliotekų klausimais, bibliografij ke: ir 
bibl iotekų gyvenimo kronika. 


„Biliograijs Žinios“ turi būti kiekvienoje viešoje; tarnybinėje ir 

, privatinėje bibliotekoje ir kiekviename knygyne. 

Žurnalą redaguojaprof.Vaclovas Biržiška, Lietuvos Universiteto Biblio- 
tekos ir Bibliografijos Instituto Direktorius. Leidėjas: „Spaudos Fondo“ 
knygynas. Kaunas, Laisvės Alėja 62. 


„Prenumerata: metams (6 Nr. Nr.) Lt. 7,50, pusei metų Lt, 4, atskiras Nr. A 


LOGOS 

NA LTIT 
A aoneiijos laikraštis 

Baigė jau 8-sius metus. 
Leidžia Lietuvos Universiteto Teologijos-Filosotijos Fakulteto 
. Filosofijos skyrius. 
Iki šiol išėjo ir galima gauti: | 2 

1921/22 m. dvejos knygos, - kaina i 


1923 m. vienerios knygos 510105 
1924 m. dvejos knygos || „71 
+1925 m. dvejos knygos - AO 
1926 m. trejos knygos | 190, 
k 1927 m. dvejos knygos „180, 
1928 m. dvejos knygos j AT Ya 


Visas „Logos“ sukrautas 
Šv. Kazimiero Draugijos Centriniame Knygyne Kaune. 
FB Atsiunčiant 50 centų pašto ženklais, pasiunčiama pasižiūrėt 
„kai kurių mėtų turiniai ir šiaip pavyzdžių. - 
V „ Kreiptis į redaktorių: Kaunas, Ukmergės pl. 35 B. 

Kai AI ) 3 pe Na Kk dA SA 
Vs Gamta visa ko. „pagrindas! | tis A 
Giiktis ADA saaa kitos išminties paras T 


“Apie "šių dienų šuoliais Jekiančią gamtos, moksl ir jos | 
I dlbkiadas problemas. visašališkai informiioja. vienintėlis. Ųų R 
gamtos ir šalimų mokslų iliustruotas mėnraštis, 


„KOSMOS“ | 


„Kosmos“, būdamas“ laisvų moksliškų akučių organas, deda visi, 

rimtus straipsnius pačių autorių atsakumu, AS 
„Kosmos“ nuo 1920 m. eina su Sucio skyriūum || 
„Gamtos Draugas“, 

kuris skiriamas“ gamtai ne tik pažinti, bet ją pamylėti bei globoti. ; 

„Kosmo“ 1929 m. '1-mė N-ry eina: straipsniai, Ride ir ki Anišo | 
140, Elisomo, Jvanausko, Juškos, Vuodžiukyno, Regelio ir Slai 

„Kosmo“ 2-me N-ry eina (Gamtos ir ass ijo Mokytojų: Kon-,| 
ferencijos (1928. VI.:25—27 dd.) darbai, t. y. referatai, kuriuos 
gamtos mokslų mokytojai ir profesoriai: Abramavičius, Pankai Elisondą,* 
Lašas, Michnevičienė, Pakštas, Faluckas 17 Vilkaitis, J 

:  „Kosmo“ 3-me ir artimiausiuose numeriuose Kal upailos apie 
Nemuno kilpą, Sleževičiaus apie Lietuvos triangulaciją, Valiai pt tro 
“žuvis, apie vabzdžius gintarė ir k; Jurkus apie "Longden'o. konstrukcijos | 
Foucault'o švytuoklę, Audvinsko iš šių dienų radiotechnikos, Dalinkevičiaus - 
popularus Lietuvos Geologijos išdėstymas ir k., Ošmiuno apie kai kurias nau- | 
dingas geologines padermes Lietuvoj, „Nalkebidnitės: apie lietuvių kraujo gru- | 
pes. Toliau — eilė straipsnių apie gyvijos evolucijos klausimus, k. a., ver- 
stiniai Baieson'o apie evolucionistinį tikėjimą ir šių dienų abejojimus, taip pat 
Brankos apie gyvijos evolucijos problemą, ir originaliniai 5/ažio' apie įgytų | 
savybių paveldėjimą „patologijos atžvilgiu, Landuu'o atsakymas savo opo- 
'nentams diskusijose, kilusiose Kauno Medicinos Draugijoje, Dovydaičio, apie | 
Paulių Kammererį ir jo tragizmą kovoj del įgytų savybių pavaldumo ir apie | 
šių diėnų evolucionistų svyravimus žmogaus kilmės klausimu ir k. Verstinių 
straipsnių dar numatyti: Jenns'o apie visatos. praeitį ir ateitį, Gockel'io' pasau- | 
lio amžinybės kritika fizikos: požvilgiu, Aukn'o apie dabarties chemiją ir | 
„ateities zoologiją X k. Bė to,, kiekvienamė Na ciną „mokslinio, ana, rą “ 
„nika ir įvairenyk ii 
S „Kosmo“ A „Gamtos Drav u* 1020 m. Irandiaeiiiki Išinaė K 
Lietuvoj (taip pat Latvijoj, aj A Vokietijoj): visų mokyklų. moksleiviams, 
studentams ir kariams— metams 20 litų, pusei metų 10 litų;. visiems kitiems: 
metams 25 litai, pusei metų 14 litų. „Kitur užsieniuose 209/4 brangiau: (ika : 
numeratos pinigus siųsti adrėsuoj t: 481 
* „Kosmo“ administracija Kaune, Rotušės Aikštė Nr. a) a 
: „Dar yra nedidelis skaičius ir pri itų metų „Kosmo“ komplektų šiąja kaina: ; 
1928 metų pik šąsiuvinių-—pilnas: komplektas | 25 litai 


1927 meių 5 S as TS 
1 1926 me |» a) AL as tų 
+ 1925 metų šešetak'| KAAT 4 aaa US 
“ +1924 metų ketvertas ik b 2 15 A 
: 1922—23 m. trejetas „ 10, 


: 1920—21 m. vienerios knygos—nepilnas komplektas — 8 š . 
Atsiunčiant 50 c. pašio ženklais, pasiunčiama SAT Iešių: pe 
"vyzdžių ir. kai kušitų aki „Kosmo“ tūriniai, | A E 

